7.  ข้อมูลหลักทรัพย์และผู้ถือหุ้น

1.  

2.  

3.  

4.  

5.  

6.  

7.  1.  จำนวนทุนจดทะเบียน และทุนชำระแล้ว

บริษัทฯ มีทุนจดทะเบียน 4,000,000,000 บาท เรียกชำระแล้ว 3,714,966,616 บาท
แบ่งเป็นหุ้นสามัญ 3,714,966,616 หุ้น มูลค่าหุ้นละ 1 บาท (ณ วันที่ 31 ธันวาคม 2557)

2.  ผู้ถือหุ้น

รายชื่อและสัดส่วนการถือหุ้นของผู้ถือหุ้น 10 รายแรก ปิดสมุดทะเบียน ณ วันที่ 30 ธันวาคม 2557

  ------ ----------------------------------------- --------------- ---------
  ลำดับ   รายชื่อ                                     จำนวนหุ้น         ร้อยละ

  1.     กลุ่มครอบครัวชินวัตร                           2,231,266,892   60.06

         1.1 นางสาวแพทองธาร ชินวัตร (1,081,022,107                   
         หุ้น)                                                       

         1.2 นางสาวพินทองทา ชินวัตร (1,046,147,107                    
         หุ้น)                                                       

         1.3 คุณหญิงพจมาน ดามาพงศ์ ( 104,097,678 หุ้น)                  

  2.     นายบรรณพจน์ ดามาพงศ์                        178,875,000     4.81

  3.     บริษัท ไทยเอ็นวีดีอาร์ จำกัด                     124,986,108     3.36

  4.     กองทุนเปิดบัวหลวงหุ้นระยะยาว                   78,224,000      2.11

  5.     AIA COMPANY, LIMITED-TIGER                57,945,375      1.56

  6.     กองทุนสำรองเลี้ยงชีพ                          51,418,100      1.38
         พนักงานการไฟฟ้าฝ่ายผลิตแห่งประเทศไทย                           
         ซึ่งจดทะเบียนแล้ว โดยบลจ.บัวหลวง จำกัด                          

  7.     นายโสภณ มิตรพันธ์พานิช                        43,509,187      1.17

  8.     กองทุนเปิด บัวหลวงโครงสร้างพื้นฐานเพื่อการเลี้ยงชีพ  32,604,000      0.88

  9.     กองทุนเปิด บัวหลวงหุ้นระยะยาว 75/25            31,483,500      0.85

  10.    นางสาวยิ่งลักษณ์ ชินวัตร โดย บลจ.แอสเซทพลัส      31,308,750      0.84

         รวม                                       2,861,620,912   77.02
  ------ ----------------------------------------- --------------- ---------

โครงสร้างการถือหุ้น

บริษัทฯ ไม่มีนโยบายเกี่ยวกับการถือหุ้นในลักษณะที่บริษัทสองบริษัท หรือมากกว่านั้นถือหุ้นซึ่งกันและกัน
เพื่อเกาะกลุ่มทางธุรกิจ หรือเพื่อสร้างโครงสร้างของกลุ่มบริษัท อาทิเช่น การถือหุ้นไขว้ (Cross
Holding) หรือการถือหุ้นแบบปิรามิด (Pyramid Holding)

3.  การออกหลักทรัพย์อื่น

    1.  หุ้นกู้

บริษัทฯ มีการออกหุ้นกู้ชนิดระบุชื่อผู้ถือ ประเภทไม่ด้อยสิทธิและ ไม่มีหลักประกัน โดย ณ วันที่ 31
ธันวาคม 2557 บริษัทฯ มีภาระหนี้สินจากการออกและเสนอขายหุ้นกู้รวมทั้งสิ้น 4,930 ล้านบาท
โดยมีรายละเอียดดังนี้

[]

2.  ตั๋วแลกเงิน

ณ วันที่ 31 ธันวาคม 2557 บริษัทฯ มีตั๋วแลกเงินที่เสนอขายในวงจำกัดต่อผู้ลงทุนสถาบัน หรือ
ผู้ลงทุนรายใหญ่ จำนวนเงินรวม 2,825 ล้านบาท เพิ่มขึ้น 325 ล้านบาท เมื่อเทียบกับยอด ณ สิ้นปี
2556 โดยในปี 2557 บริษัทฯ ไถ่ถอนตั๋วแลกเงินที่ครบกำหนด จำนวน 5,420 ล้านบาท และ
บริษัทฯ ได้ออกตั๋วแลกเงิน และขายในวงจำกัด ต่อผู้ลงทุนสถาบัน หรือ ผู้ลงทุนรายใหญ่ จำนวน
5,745 ล้านบาท ระยะเวลา ตั้งแต่ 90 วัน ถึงสูงสุดไม่เกิน 270 วัน
อัตราดอกเบี้ยตามอัตราดอกเบี้ยในตลาดเงิน ณ ขณะนั้น

4.  นโยบายการจ่ายเงินปันผล

บริษัทฯ มีนโยบายที่จะจ่ายเงินปันผลให้แก่ผู้ถือหุ้นในอัตราไม่น้อยกว่าร้อยละ 40
ของกำไรสุทธิหลังหักภาษีเงินได้นิติบุคคล และจัดสรรไว้เป็นทุนสำรองตามกฎหมาย
ทั้งนี้การจ่ายเงินปันผลอาจมีการเปลี่ยนแปลงได้ ขึ้นอยู่กับผลประกอบการ แผนการขยายธุรกิจ
สภาพคล่อง ความจำเป็น และความเหมาะสมอื่นๆในอนาคต
โดยให้อำนาจคณะกรรมการของบริษัทฯพิจารณา
และภายหลังจากนั้นจะต้องนำเสนอขออนุมัติต่อที่ประชุมผู้ถือหุ้น
เว้นแต่เป็นการจ่ายเงินปันผลระหว่างกาล
คณะกรรมการบริษัทมีอำนาจอนุมัติได้ตามข้อบังคับของบริษัท และเมื่อบริษัทฯ ได้จ่ายเงินปันผลแล้ว
ให้รายงานการจ่ายเงินปันผลดังกล่าวให้ที่ประชุมผู้ถือหุ้นทราบในการประชุมคราวต่อไป

การจ่ายเงินปันผลในปี 2557 บริษัทฯได้รับมติจากที่ประชุมผู้ถือหุ้นเมื่อวันที่ 23 เมษายน 2557
ให้จ่ายเงินปันผลจากกำไรสุทธิของปี 2556 ในอัตราหุ้นละ 0.12 คิดเป็นร้อยละ 44.44
ของกำไรสุทธิหลังหักภาษีเงินได้นิติบุคคล

นโยบายการจ่ายเงินปันผลของบริษัทย่อย ใช้หลักเกณฑ์เดียวกับบริษัท

ข้อมูลการจ่ายเงินปันผลย้อนหลัง

  --------------------- ---------------- ---------------- ----------------
  ปี                     2557             2556             2555

  กำไรต่อหุ้นขั้นพื้นฐาน (บาท) 0.42             0.29             0.33

  เงินปันผลต่อหุ้น (บาท)     0.205            0.12             0.787*

  ราคาตามบัญชีต่อหุ้น (บาท)  3.13             2.84             14.5**

  ราคาพาร์ (บาท)         1                1                5
  --------------------- ---------------- ---------------- ----------------

หมายเหตุ :

* เป็นอัตราที่ได้รับอนุมัติจากที่ประชุมผู้ถือหุ้นประจำปี 2556 ซึ่งราคามูลค่าที่ตราไว้หุ้นละ 5 บาท
ทั้งนี้ในระหว่างปี 2556 ได้เปลี่ยนแปลงมูลค่าที่ตราไว้เป็นหุ้นละ 1
บาทตามมติที่ประชุมผู้ถือหุ้นประจำปี 2556

** เป็นอัตราที่คำนวณจากราคามูลค่าที่ตราไว้หุ้นละ 5 บาท ทั้งนี้ในระหว่างปี 2556
ได้เปลี่ยนแปลงมูลค่าที่ตราไว้เป็นหุ้นละ 1 บาทตามมติที่ประชุมผู้ถือหุ้นประจำปี 2556

8.  โครงสร้างการจัดการ

8.  
9.  
10. 
11. 
12. 
13. 
14. 
15. 

4.  

5.  

6.  

7.  

8.  1.  นโยบายภาพรวม

โครงสร้างกรรมการบริษัทฯ ประกอบด้วย คณะกรรมการบริษัท และคณะกรรมการชุดย่อย 5 คณะ
ได้แก่

(1) คณะกรรมการบริหาร

(2) คณะกรรมการตรวจสอบ

(3) คณะกรรมการสรรหาและกำหนดค่าตอบแทน

(4) คณะกรรมการบรรษัทภิบาลและความรับผิดชอบต่อสังคม สิ่งแวดล้อม

(5) คณะกรรมการบริหารความเสี่ยง

  คณะกรรมการบริษัท

ณ วันที่ 1 มกราคม 2558 คณะกรรมการบริษัท มีจำนวน 9 ท่าน ประกอบด้วย

: กรรมการที่มีส่วนร่วมในการบริหาร 4 ท่าน

: กรรมการอิสระ 5 ท่าน

  ------------- -------------- ----------------------------------------------
  1. นายรัฐ      กิตติเวชโอสถ     ประธานกรรมการ (กรรมการอิสระ)

  2. นางบุษบา    ดามาพงศ์        กรรมการ /ประธานกรรมการบริหาร
                               /กรรมการบรรษัทภิบาลและความรับผิดชอบต่อสังคม สิ่งแวดล้อม
                               /กรรมการบริหาร ความเสี่ยง/
                               กรรมการผู้มีอำนาจลงนามผูกพันบริษัท

  3. นางเพ็ญโสม  ดามาพงศ์        กรรมการ /กรรมการบริหาร
                               /กรรมการบรรษัทภิบาลและความรับผิดชอบต่อสังคม สิ่งแวดล้อม
                               /กรรมการผู้มีอำนาจลงนามผูกพันบริษัท

  4. นายณัฏฐ์พัฒน์  เอื้อใจ          กรรมการ /กรรมการบริหาร
                               /กรรมการผู้มีอำนาจลงนามผูกพันบริษัท

  5. นายคุโณดม   ธรรมาภรณ์พิลาศ   กรรมการ /ประธานกรรมการตรวจสอบ
                               /กรรมการสรรหาและกำหนดค่าตอบแทน (กรรมการอิสระ)

  6. นายประเสริฐ สัมนาวงศ์        กรรมการ /กรรมการตรวจสอบ/ กรรมการบริหารความเสี่ยง
                               (กรรมการอิสระ)

  7. นายปรีชา    เศขรฤทธิ์        กรรมการ /ประธานกรรมการบรรษัทภิบาลและความรับผิดชอบ
                               ต่อสังคมสิ่งแวดล้อม /ประธานกรรมการบริหารความเสี่ยง/
                               กรรมการสรรหาและกำหนดค่าตอบแทน/กรรมการตรวจสอบ
                               (กรรมการอิสระ)

  8. นางแน่งน้อย  ณ ระนอง        กรรมการ/ประธานกรรมการสรรหาและกำหนดค่าตอบแทน
                               (กรรมการอิสระ)

  9. นายณัฐพงศ์   คุณากรวงศ์       กรรมการ /ประธานเจ้าหน้าที่บริหาร/ กรรมการบริหาร/
                               กรรมการบรรษัทภิบาลและความรับผิดชอบต่อสังคมสิ่งแวดล้อม
                               /กรรมการบริหารความเสี่ยง /
                               กรรมการผู้มีอำนาจลงนามผูกพันบริษัท
  ------------- -------------- ----------------------------------------------

หมายเหตุ

-   นางบุษบา ดามาพงศ์ ได้รับการเลือกตั้งจากที่ประชุมคณะกรรมการครั้งที่ 4/2554 เมื่อวันที่
    13 กรกฎาคม 2554 ให้เป็นกรรมการแทนนางสาวยิ่งลักษณ์ ชินวัตร
    กรรมการคนเดิมที่ขอลาออกจากตำแหน่ง
    และได้รับการแต่งตั้งให้ดำรงตำแหน่งประธานกรรมการบริหาร
    กรรมการบรรษัทภิบาลและความรับผิดชอบต่อสังคม สิ่งแวดล้อม
    กรรมการผู้มีอำนาจลงนามผูกพันบริษัทฯ โดยให้มีผลตั้งแต่วันที่ 13 กรกฎาคม 2554 เป็นต้นไป
    และได้รับแต่งตั้งจากที่ประชุมคณะกรรมการ ครั้งที่ 7/2557
    ให้ดำรงตำแหน่งกรรมการบริหารความเสี่ยง โดยให้มีผลตั้งแต่วันที่ 16 ธันวาคม 2557
    และอนุมัติให้ต่ออายุการทำงานภายหลังอายุครบ 60 ปี อีก 3 ปี
    โดยให้ดำรงตำแหน่งประธานกรรมการบริหารมีผล ณ วันที่ 1 มกราคม 2558 เป็นต้นไป

-   นายณัฏฐ์พัฒน์ เอื้อใจ เป็นกรรมการซึ่งมีอำนาจลงนามผูกพันบริษัทฯ โดยมีผลตั้งแต่วันที่ 4
    มีนาคม 2554 จึงไม่ถือเป็นกรรมการอิสระ เพราะถือว่าเป็นกรรมการที่มีส่วนร่วมบริหารงาน

-   นายปรีชา เศขรฤทธิ์ ได้รับการแต่งตั้งจากที่ประชุมคณะกรรมการ ครั้งที่ 6/2554 เมื่อวันที่
    14 พฤศจิกายน 2554 ให้เป็นกรรมการตรวจสอบแทนนายชานนท์ โชติวิจิตร
    กรรมการคนเดิมที่ขอลาออกจากตำแหน่ง นอกจากนี้ ได้รับแต่งตั้งจากที่ประชุมคณะกรรมการ
    ครั้งที่ 7/2557 ให้ดำรงตำแหน่งประธานกรรมการบริหารความเสี่ยง โดยให้มีผลเมื่อวันที่ 16
    ธันวาคม 2557 เป็นต้นไป

-   นางแน่งน้อย ณ ระนอง
    มีคุณสมบัติเป็นกรรมการอิสระตามประกาศคณะกรรมการกำกับตลาดทุนที่ ทจ.4/2552
    ตั้งแต่วันที่ 28 กุมภาพันธ์ 2557 เป็นต้นไป โดยที่ประชุมคณะกรรมการบริษัท ครั้งที่ 2/2557
    เมื่อวันที่ 26 กุมภาพันธ์ 2557 พิจารณาคุณสมบัติแล้วเห็นชอบให้นางแน่งน้อย ณ ระนอง
    กลับเข้าทำหน้าที่กรรมการอิสระของบริษัทฯ

-   นายณัฐพงศ์ คุณากรวงศ์ ได้รับการเลือกตั้งจากที่ประชุมคณะกรรมการ ครั้งที่ 2/2555
    เมื่อวันที่ 28 กุมภาพันธ์ 2555 ให้เป็นกรรมการแทนนายชานนท์ โชติวิจิตร
    กรรมการคนเดิมที่ขอลาออกจากตำแหน่ง
    และได้รับการแต่งตั้งให้ดำรงตำแหน่งกรรมการบริหาร กรรมการ ผู้มีอำนาจลงนามผูกพันบริษัท
    โดยให้มีผลตั้งแต่วันที่ 1 มีนาคม 2555 เป็นต้นไป
    และต่อมาได้รับการแต่งตั้งจากที่ประชุมคณะกรรมการ ครั้งที่ 6/2555 เมื่อวันที่ 13
    พฤศจิกายน 2555 ให้ดำรงตำแหน่งกรรมการบรรษัทภิบาล และความรับผิดชอบต่อสังคม
    สิ่งแวดล้อม และได้รับการแต่งตั้งจากที่ประชุมคณะกรรมการ ครั้งที่ 7/2557
    ให้ดำรงตำแหน่งกรรมการบริหารความเสี่ยง โดยให้มีผลตั้งแต่วันที่ 16 ธันวาคม 2557
    และได้รับแต่งตั้งให้ดำรงตำแหน่งประธานเจ้าหน้าที่บริหาร มีผล ณ วันที่ 1 มกราคม 2558
    เป็นต้นไป

กรรมการผู้มีอำนาจลงนามผูกพันบริษัท ได้แก่ นางบุษบา ดามาพงศ์ นางเพ็ญโสม ดามาพงศ์
นายณัฐพงศ์ คุณากรวงศ์ นายณัฏฐ์พัฒน์ เอื้อใจ สองในสี่คนนี้ลงลายมือชื่อร่วมกัน
และประทับตราสำคัญของบริษัท

  บทบาทและหน้าที่ความรับผิดชอบของคณะกรรมการบริษัท

1.  ต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
    ตลอดจนมติที่ประชุมผู้ถือหุ้น เว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนดำเนินการ
    เช่น เรื่องที่กฎหมายกำหนด ให้ต้องได้รับมติที่ประชุมผู้ถือหุ้น การทำรายการที่เกี่ยวโยงกัน
    และการซื้อหรือขายสินทรัพย์ที่สำคัญตามกฎเกณฑ์ของตลาดหลักทรัพย์แห่งประเทศไทย
    หรือตามที่หน่วยงานราชการอื่นๆ กำหนด เป็นต้น

2.  กำหนด และแก้ไขเปลี่ยนแปลงชื่อกรรมการซึ่งมีอำนาจลงนามผูกพันบริษัทฯได้

3.  กำหนดนโยบาย และทิศทางการดำเนินงานของบริษัทฯ
    และกำกับดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
    เพื่อเพิ่มมูลค่าทางเศรษฐกิจสูงสุดแก่ผู้ถือหุ้นและการเติบโตอย่างยั่งยืน

4.  พิจารณาตัดสินในเรื่องที่มีสาระสำคัญ เช่น แผนธุรกิจ โครงการลงทุนขนาดใหญ่
    อำนาจการบริหารและรายการอื่นใดที่กฎหมายกำหนด

5.  ประเมินผลการปฏิบัติงานและกำหนดค่าตอบแทนของฝ่ายบริหาร

6.  รับผิดชอบต่อผลประกอบการและการปฏิบัติงานของฝ่ายบริหาร
    โดยให้มีความตั้งใจและความระมัดระวังในการปฏิบัติงาน

7.  จัดให้มีระบบบัญชี การรายงานทางการเงินและการสอบบัญชีที่เชื่อถือได้
    รวมทั้งดูแลให้มีกระบวนการในการประเมินความเหมาะสมของการควบคุมภายในและการตรวจสอบภายในให้มีประสิทธิภาพและประสิทธิผล
    การบริหารการจัดการความเสี่ยง การรายงานทางการเงิน และการติดตามผล

8.  ดูแลไม่ให้เกิดความขัดแย้งทางผลประโยชน์ระหว่างผู้มีส่วนได้เสียของบริษัทฯ

9.  กำกับดูแลกิจการให้มีการปฏิบัติงานอย่างมีจริยธรรม

10. รายงานความรับผิดชอบของคณะกรรมการบริษัทในการจัดทำรายงานทางการเงิน
    โดยแสดงควบคู่กับรายงานของผู้สอบบัญชีไว้ในรายงานประจำปี และครอบคลุมในเรื่องสำคัญ ๆ
    ตามนโยบายข้อพึงปฏิบัติที่ดีสำหรับกรรมการบริษัทจดทะเบียนของตลาดหลักทรัพย์แห่งประเทศไทย

11. คณะกรรมการอาจแต่งตั้งบุคคลอื่นใดให้ดำเนินกิจการของบริษัทฯ
    ภายใต้การควบคุมของคณะกรรมการหรืออาจมอบอำนาจเพื่อให้บุคคลดังกล่าวมีอำนาจ
    ตามที่คณะกรรมการเห็นสมควรและภายในระยะเวลาที่คณะกรรมการเห็นสมควร
    ซึ่งคณะกรรมการอาจยกเลิกเพิกถอนเปลี่ยนแปลงหรือแก้ไขอำนาจนั้นๆ ได้

ทั้งนี้ คณะกรรมการบริษัทได้มอบหมายให้คณะกรรมการบริหารมีอำนาจหน้าที่ในการปฏิบัติงานต่างๆ
โดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหารซึ่งการมอบอำนาจนั้นต้องไม่มีลักษณะเป็นการมอบอำนาจหรือมอบอำนาจช่วงที่ทำให้คณะกรรมการบริหารหรือผู้รับมอบอำนาจจาก
คณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้งมีส่วนได้เสีย
หรือมีความขัดแย้งทางผลประโยชน์อื่นใด (ตามข้อบังคับของบริษัทฯ และที่สำนักงาน ก.ล.ต.
ประกาศกำหนด) ทำรายการกับบริษัทฯ หรือบริษัทย่อย
ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทพิจารณาอนุมัติไว้

  บริษัทฯ ได้กำหนดหลักเกณฑ์คุณสมบัติของกรรมการบริษัทไว้ ดังต่อไปนี้

1.  เป็นบุคคลที่มีความรู้ ความสามารถ ที่เกี่ยวข้องกับธุรกิจของบริษัท
    และพร้อมจะอุทิศเวลาในการปฏิบัติหน้าที่ให้กับบริษัทอย่างเต็มที่

2.  เป็นบุคคลที่ไม่มีลักษณะต้องห้ามตามพระราชบัญญัติบริษัทมหาชนจำกัด พ.ศ.2535
    พระราชบัญญัติหลักทรัพย์และตลาดหลักทรัพย์ พ.ศ.2535
    และหลักการกำกับดูแลกิจการที่ดีของบริษัทจดทะเบียน

3.  กรรมการ และผู้บริหารระดับสูง ว่าจะต้องไม่เป็นหรือเคยเป็นผู้สอบบัญชีของบริษัทฯ บริษัทย่อย
    บริษัทร่วม และไม่เป็นผู้ถือหุ้นผู้มีอำนาจควบคุม หรือเป็นหุ้นส่วนของสำนักงานสอบบัญชี
    ซึ่งมีผู้สอบบัญชีของบริษัท บริษัทย่อย บริษัทร่วม สังกัดอยู่

4.  กรรมการบริษัทสามารถดำรงตำแหน่งกรรมการในบริษัทจดทะเบียนได้ไม่เกิน 2 บริษัท แต่ทั้งนี้
    หากกรรมการผู้นั้นดำรงตำแหน่งประธานกรรมการบริหารหรือกรรมการผู้จัดการ
    ควรดำรงตำแหน่งในบริษัทจดทะเบียนเพียง 1 บริษัท คือ บริษัท เอสซี แอสเสท คอร์ปอเรชั่น
    จำกัด (มหาชน) และดำรงตำแหน่งในองค์กรอื่นเมื่อนับรวมกันแล้วไม่เกิน 5 แห่ง ดังนี้

    1.  บริษัทย่อย

    2.  บริษัทที่เกี่ยวข้อง ซึ่งไม่ได้ประกอบธุรกิจด้านอสังหาริมทรัพย์เช่นเดียวกับบริษัทฯ
        และไม่ได้ดำรงตำแหน่งประธานกรรมการบริหารหรือกรรมการผู้จัดการ

    3.  องค์กรหรือสถานสาธารณกุศลที่ทำประโยชน์เพื่อสาธารณะหรือเพื่อการศึกษา

  การประชุมคณะกรรมการ

บริษัทฯ มีการพิจารณากำหนดวาระและวันประชุมคณะกรรมการและผู้ถือหุ้น ประจำปี 2558
ไว้ล่วงหน้า ทั้งนี้
เพื่อให้กรรมการทุกคนรับทราบและสามารถจัดสรรเวลาเพื่อให้เข้าร่วมการประชุมได้ทุกครั้ง
โดยได้กำหนดการการประชุมคณะกรรมการตลอดทั้งปีอย่างน้อย 7 ครั้ง
ซึ่งกำหนดการดังกล่าวบริษัทสามารถเปลี่ยนแปลงได้ตามความเหมาะสมและอาจมีการจัดประชุมเพิ่มเติมตามความจำเป็น
โดยสำนักเลขานุการบริษัทจะจัดส่งหนังสือเชิญประชุม
ระเบียบวาระการประชุมพร้อมเอกสารประกอบการประชุมที่มีเนื้อหาจำเป็นเพียงพอสำหรับการพิจารณาให้กรรมการแต่ละท่านล่วงหน้าก่อนการประชุมไม่น้อยกว่า
7 วัน เพื่อให้กรรมการมีเวลาเพียงพอในการศึกษาข้อมูลก่อนการประชุม

ทั้งนี้ ในปัจจุบันการประชุมคณะกรรมการบริษัท
ได้จัดให้มีเอกสารประกอบการประชุมในรูปแบบอีเล็กทรอนิกส์ ผ่านทางระบบ Application
Software ของอุปกรณ์ iPad เพื่อช่วยอำนวยความสะดวก
และช่วยลดการใช้เอกสารประกอบการประชุม

สามารถดูข้อมูลกำหนดการประชุมฯ ดังกล่าวได้ที่เว็บไซต์ www.scasset.com ของบริษัทฯ
“หมวดการกำกับดูแลกิจการ”

การเข้าร่วมประชุมและจำนวนครั้งการประชุมของคณะกรรมการ

คณะกรรมการบริษัทมีกำหนดการประชุมอย่างน้อยไตรมาสละ 1 ครั้ง โดยในรอบปี 2557
มีการจัดประชุมจำนวน 7 ครั้ง
ตลอดจนจำนวนการเข้าร่วมประชุมคณะกรรมการบริษัทของกรรมการแต่ละท่าน สะสมตั้งแต่ปี 2547
ให้รับทราบ ดังนี้

+-------------------------+--------------+--------------+--------------+
| รายชื่อคณะกรรมการ         | จำนวน        |              |              |
|                         | ครั้งที่ร่วมประชุม |              |              |
|                         | /            |              |              |
|                         | จำนวนครั้งที่มีสิท |              |              |
|                         | ธิเข้าร่วมประชุม |              |              |
+-------------------------+--------------+--------------+--------------+
|                         | ปี 2547-2557  | ปี 2557       | ปี 2557       |
|                         |              |              |              |
|                         |              |              | (ร้อยละ)      |
+-------------------------+--------------+--------------+--------------+
| 1. นายรัฐ กิตติเวชโอสถ ⁽¹⁾ | 73/73        | 7/7          | 100          |
+-------------------------+--------------+--------------+--------------+
| 2. นางบุษบา ดามาพงศ์ ⁽²⁾  | 21/21        | 7/7          | 100          |
+-------------------------+--------------+--------------+--------------+
| 3. นางเพ็ญโสม ดามาพงศ์    | 73/73        | 7/7          | 100          |
+-------------------------+--------------+--------------+--------------+
| 4. นายณัฏฐ์พัฒน์ เอื้อใจ ⁽³⁾  | 58/58        | 7/7          | 100          |
+-------------------------+--------------+--------------+--------------+
| 5. นายคุโณดม             | 58/58        | 7/7          | 100          |
| ธรรมาภรณ์พิลาศ ⁽⁴⁾        |              |              |              |
+-------------------------+--------------+--------------+--------------+
| 6. นายประเสริฐ สัมนาวงศ์   | 52/52        | 7/7          | 100          |
| ⁽⁵⁾                     |              |              |              |
+-------------------------+--------------+--------------+--------------+
| 7. นายปรีชา เศขรฤทธิ์ ⁽⁶⁾  | 50/50        | 7/7          | 100          |
+-------------------------+--------------+--------------+--------------+
| 8. นางแน่งน้อย ณ ระนอง⁽⁷⁾ | 45/46*       | 7/7          | 100          |
+-------------------------+--------------+--------------+--------------+
| 9. นายณัฐพงศ์ คุณากรวงศ์    | 17/17        | 7/7          | 100          |
| ⁽⁸⁾                     |              |              |              |
+-------------------------+--------------+--------------+--------------+

หมายเหตุ

(1) นายรัฐ กิตติเวชโอสถ ได้รับแต่งตั้งเป็นประธานกรรมการแทนดร.ชัยวัฒน์ วิบูลย์สวัสดิ์
ตั้งแต่วันที่ 1 มีนาคม 2550

(2) นางบุษบา ดามาพงศ์ ได้รับการเลือกตั้งจากที่ประชุมคณะกรรมการ ครั้งที่ 4/2554 เมื่อวันที่
13 กรกฎาคม 2554 ให้เป็นกรรมการแทนนางสาวยิ่งลักษณ์ ชินวัตร
กรรมการคนเดิมที่ขอลาออกจากตำแหน่ง

(3) นายณัฏฐ์พัฒน์ เอื้อใจ เข้าดำรงตำแหน่งกรรมการแทนนางสาวปราณี เวชพฤกษ์พิทักษ์
ตั้งแต่วันที่ 20 มีนาคม 2549

(4) นายคุโณดม ธรรมภรณ์พิลาศ เข้าดำรงตำแหน่งกรรมการแทนนายสมพงศ์ นครศรี ตั้งแต่วันที่
20 มีนาคม 2549

(5) นายประเสริฐ สัมนาวงศ์ เข้าดำรงตำแหน่งกรรมการแทนนายกริช อัมโภชน์ ตั้งแต่วันที่ 31
มกราคม 2550

(6) นายปรีชา เศขรฤทธิ์ เข้าดำรงตำแหน่งกรรมการแทนดร.ชัยวัฒน์ วิบูลย์สวัสดิ์ ตั้งแต่วันที่ 26
มีนาคม 2550

(7) นางแน่งน้อย ณ ระนอง เข้าดำรงตำแหน่งกรรมการแทนนายสหัส ตันติคุณ ตั้งแต่วันที่ 7
พฤศจิกายน 2550

(8) นายณัฐพงศ์ คุณากรวงศ์ ได้รับการเลือกตั้งจากที่ประชุมคณะกรรมการ ครั้งที่ 2/2555
เมื่อวันที่ 28 กุมภาพันธ์2555 ให้เป็นกรรมการเข้าใหม่ของบริษัทแทนนายชานนท์ โชติวิจิตร
กรรมการคนเดิมที่ขอลาออกจากตำแหน่ง

* นางแน่งน้อย ณ ระนอง ไม่ได้เข้าร่วมประชุมคณะกรรมการ ครั้งที่ 8/2553 เมื่อวันที่ 12
พฤศจิกายน 2553 เนื่องจากป่วย

โดยมีเรื่องเสนอเป็นวาระเพื่อทราบ เพื่อพิจารณา และเพื่ออนุมัติต่อที่ประชุมคณะกรรมการสรุปได้
ดังนี้

+-------------------------+--------------+--------------+--------------+
| การประชุมคณะกรรมการ      | จำน          | จำน          | จำน          |
|                         | วนเรื่องในวาระ | วนเรื่องในวาระ | วนเรื่องในวาระ |
| ในรอบปี 2557             |              |              |              |
|                         | เพื่อทราบ      | เพื่อพิจารณา    | เพื่ออนุมัติ      |
+-------------------------+--------------+--------------+--------------+
| ครั้งที่ 1                  | 4            | 2            | 6            |
+-------------------------+--------------+--------------+--------------+
| ครั้งที่ 2                  | 2            | 10           | 7            |
+-------------------------+--------------+--------------+--------------+
| ครั้งที่ 3                  | 2            | 3            | 1            |
+-------------------------+--------------+--------------+--------------+
| ครั้งที่ 4                  | 4            | 2            | 1            |
+-------------------------+--------------+--------------+--------------+
| ครั้งที่ 5                  | 2            | 3            | 1            |
+-------------------------+--------------+--------------+--------------+
| ครั้งที่ 6                  | 2            | 3            | 3            |
+-------------------------+--------------+--------------+--------------+
| ครั้งที่ 7                  | 2            | 4            | 7            |
+-------------------------+--------------+--------------+--------------+
| รวมจำนวนเรื่องครั้งที่ 1-7    | 18           | 27           | 26           |
+-------------------------+--------------+--------------+--------------+

เรื่องที่นำเสนอเป็นวาระต่อที่ประชุมคณะกรรมการบริษัทเป็นเรื่องเกี่ยวกับการดำเนินงานในธุรกิจของบริษัทฯ
ทั้งสิ้น โดยจะมีการออกและนำส่งหนังสือเชิญประชุมเพื่อแจ้งวาระการประชุม
พร้อมแนบเอกสารประกอบวาระการประชุมที่มีสารสนเทศสำคัญครบถ้วนให้กรรมการแต่ละท่านพิจารณาล่วงหน้าก่อนวันประชุมไม่น้อยกว่า
7 วันทุกครั้ง
เพื่อให้คณะกรรมการบริษัทได้มีเวลาศึกษาก่อนการประชุมและสามารถสอบถามข้อมูลเพิ่มเติมได้จากเลขานุการบริษัท

การประชุมคณะกรรมการทุกครั้ง
ฝ่ายเลขานุการบริษัทจะดำเนินการบันทึกและจัดทำรายงานการประชุมคณะกรรมการให้แล้วเสร็จภายในไม่เกิน
14 วัน นับแต่วันประชุม
โดยกรรมการทุกท่านสามารถขอตรวจสอบรายงานการประชุมจากฝ่ายเลขานุการบริษัทได้โดยตลอด

ในการประชุมประธานกรรมการบริษัทจะทำหน้าที่ดูแลจัดสรรเวลาให้อย่างเพียงพอที่ฝ่ายบริหารจะเสนอเอกสารและข้อมูลเพื่อการอภิปรายปัญหาสำคัญ
และเพียงพอสำหรับคณะกรรมการบริษัทที่จะอภิปรายในประเด็นที่สำคัญ
โดยกรรมการทุกท่านมีอิสระในการแสดงความคิดเห็นและเสนอวาระการประชุม

เลขานุการบริษัทมีหน้าที่ในการนัดหมาย จัดเตรียมเอกสารประกอบการประชุมให้เพียงพอ
และจัดส่งล่วงหน้าพร้อมหนังสือเชิญประชุมก่อนการประชุมไม่น้อยกว่า 7 วัน
เพื่อให้คณะกรรมการบริษัทได้มีเวลาศึกษาก่อนล่วงหน้า เว้นแต่กรณีมีเหตุจำเป็นเร่งด่วน
รวมถึงการทำหน้าที่บันทึกรายงานการประชุม
และจัดเก็บรายงานการประชุมที่ผ่านการรับรองจากที่ประชุมคณะกรรมการบริษัทเพื่อเป็นหลักฐานของบริษัทฯ
ต่อไป โดยการจัดเก็บเอกสารรายงานการประชุมและเอกสารประกอบ
ฝ่ายเลขานุการบริษัทได้จัดระบบการจัดเก็บโดยจะจัดเก็บต้นฉบับที่มีการลงนามรับรองไว้เป็นหลักฐานและแยกจัดเก็บสำเนาคู่ฉบับในรูปแบบข้อมูลทางอิเล็กทรอนิกส์
เพื่อสะดวกต่อการสืบค้นหา โดยผู้อื่นสามารถค้นดูแต่ไม่สามารถแก้ไขข้อมูลเอกสาร

การจำกัดจำนวนบริษัทที่กรรมการจะดำรงตำแหน่งและการดำรงตำแหน่งกรรมการบริษัทอื่นของประธานกรรมการบริหาร
และกรรมการผู้จัดการ/ประธานเจ้าหน้าที่บริหาร (CEO)

เพื่อประสิทธิภาพในการปฏิบัติหน้าที่ของกรรมการ และอุทิศเวลาในการทำหน้าที่กรรมการของบริษัทฯ
ได้อย่างเต็มที่ บริษัทฯ กำหนดนโยบายจำกัดการดำรงตำแหน่งกรรมการ ทั้งกรรมการที่เป็นผู้บริหาร
กรรมการอิสระ ประธานกรรมการบริหาร และกรรมการผู้จัดการ/ประธานเจ้าหน้าที่บริหาร (CEO)
ไว้ (ดูรายละเอียดเพิ่มเติมในหัวข้อ
“นโยบายการจำกัดจำนวนบริษัทที่กรรมการจะดำรงตำแหน่งและการดำรงตำแหน่งกรรมการบริษัทอื่นของประธานกรรมการบริหาร
และกรรมการผู้จัดการ/ประธานเจ้าหน้าที่บริหาร (CEO)” หมวดความรับผิดชอบของคณะกรรมการ

  การประเมินผลการปฏิบัติงานของคณะกรรมการบริษัท

บริษัทฯได้จัดทำการประเมินผลการปฏิบัติงานของคณะกรรมการบริษัททุกปี โดยอย่างน้อยปีละ 1 ครั้ง
เพื่อมุ่งเน้นให้ส่งผลสะท้อนถึงประสิทธิภาพในการดำเนินงานตามหลักการกำกับดูแลกิจการที่ดี
และนำผลประเมินไปใช้ประโยชน์เพื่อปรับปรุงการปฏิบัติหน้าที่ของคณะกรรมการ โดยจัดทำเป็น 2
ลักษณะ คือ การประเมินผลคณะกรรมการทั้งคณะ และการประเมินผลคณะกรรมการรายบุคคล
ซึ่งแบ่งออกเป็นการประเมินตนเอง และการประเมินกรรมการท่านอื่น
โดยมีกระบวนการในการประเมินผลงาน
และหลักเกณฑ์การประเมินผลคิดเป็นร้อยละจากคะแนนเต็มในแต่ละข้อทั้งหมด ดังนี้

กระบวนการในการประเมินผลการปฏิบัติงานคณะกรรมการ

ในทุกสิ้นปีฝ่ายเลขานุการบริษัทจะนำส่งแบบประเมินผลการปฏิบัติงานของคณะกรรมการ จำนวน 4
แบบ เพื่อให้กรรมการทุกคนประเมินผลงานประจำปี โดยแบ่งเป็น

(1) แบบประเมินผลปฏิบัติงานคณะกรรมการ (ทั้งคณะ)

(2) แบบประเมินผลการปฏิบัติงานคณะกรรมการรายบุคคล (ประเมินตนเอง)

(3) แบบประเมินผลปฏิบัติงานคณะกรรมการรายบุคคล (ประเมินกรรมการท่านอื่น)

ซึ่งภายหลังจากที่กรรมการแต่ละคนประเมินผลงานเสร็จเรียบร้อยแล้ว
จะนำส่งแบบประเมินผลการปฏิบัติงานกลับมายังฝ่ายเลขานุการบริษัทเพื่อรวบรวมผลประเมินของกรรมการแต่ละคน
และสรุปผลวิเคราะห์การประเมินการปฏิบัติงานของคณะกรรมการบริษัทในรอบปี
และรายงานให้คณะกรรมการบริษัทรับทราบในการประชุมคณะกรรมการครั้งแรกของปี

หลักเกณฑ์การประเมินผลการปฏิบัติงานของคณะกรรมการ

  ------------------------------- ---------------------------------------
  คะแนนที่ได้รับ (%)                  เกณฑ์ที่ได้

  85 – 100                        ดีมาก – ดีเยี่ยม

  75 - 85                         ดี

  65 - 75                         ค่อนข้างดี

  50 - 65                         พอสมควร

  ต่ำกว่า 50                        ควรปรับปรุง
  ------------------------------- ---------------------------------------

(1) แบบประเมินผลปฏิบัติงานคณะกรรมการ (ทั้งคณะ) ประกอบด้วยหัวข้อพิจารณา 6 หัวข้อ ได้แก่

-   โครงสร้างและคุณสมบัติของคณะกรรมการ

-   บทบาท หน้าที่ และความรับผิดชอบของคณะกรรมการ

-   การประชุมคณะกรรมการ

-   การทำหน้าที่ของกรรมการ

-   ความสัมพันธ์กับฝ่ายจัดการ

-   การพัฒนาตนเองของกรรมการและการพัฒนาผู้บริหาร

ผลการประเมินเฉลี่ยของการปฏิบัติงานคณะกรรมการ (ทั้งคณะ) ในปี 2557 ที่ผ่านมาได้คะแนน
ร้อยละ 98.96 อยู่ในเกณฑ์ดีมาก – ดีเยี่ยม (ในปี 2556 ผลการประเมินเฉลี่ยเท่ากับร้อยละ
98.64 อยู่ในเกณฑ์ดีมาก - ดีเยี่ยม)

(2) แบบประเมินผลการปฏิบัติงานคณะกรรมการรายบุคคล (ประเมินตนเอง) ประกอบด้วย หัวข้อ
    พิจารณา 6 หัวข้อ ได้แก่

-   ความรับผิดชอบต่อการตัดสินใจและการกระทำของตนเองสามารถอธิบายการตัดสินใจได้
    (Accountability)

-   ความรับผิดชอบต่อการปฏิบัติหน้าที่ด้วยขีดความสามารถและประสิทธิภาพที่เพียงพอ
    (Responsibility)

-   การปฏิบัติต่อผู้มีส่วนได้เสียอย่างเท่าเทียม เป็นธรรม และสามารถมีคำอธิบายได้
    (Equitable Treatment)

-   มีความโปร่งใสในการดำเนินงานที่สามารถตรวจสอบได้ และมีการเปิดเผยข้อมูล
    (Transparency)

-   มีวิสัยทัศน์ในการสร้างมูลค่าเพิ่มแก่กิจการในระยะยาว (Vision to Create Long Term
    Value)

-   การมีจริยธรรม / จรรยาบรรณในการประกอบธุรกิจ (Ethics)

ผลการประเมินเฉลี่ยของการปฏิบัติงานคณะกรรมการรายบุคคล (ประเมินตนเอง) ในปี 2557
ที่ผ่านมาได้คะแนนร้อยละ 98.42 อยู่ในเกณฑ์ดีมาก - ดีเยี่ยม (ในปี 2556
ผลการประเมินเฉลี่ยเท่ากับร้อยละ 97.62 อยู่ในเกณฑ์ดีมาก - ดีเยี่ยม)

(3) แบบประเมินผลปฏิบัติงานคณะกรรมการรายบุคคล (ประเมินกรรมการท่านอื่น)
    ซึ่งกำหนดให้กรรมการบริษัททุกคนจะต้องประเมินกรรมการบริษัทท่านอื่นเป็นรายบุคคลครบทุกคนในคณะกรรมการ
    ประกอบด้วยหัวข้อ พิจารณา 9 หัวข้อ ได้แก่

-   กรรมการมีความรู้ความเข้าใจเกี่ยวกับธุรกิจของบริษัทเป็นอย่างดี

-   กรรมการให้ความเห็นและข้อเสนอแนะต่าง ๆ
    ที่ไม่ขัดต่อหลักการปฏิบัติที่ดีและเป็นประโยชน์ต่อบริษัท

-   กรรมการแสดงความคิดเห็นอย่างเป็นอิสระ และสร้างสรรค์ในมุมมองต่างๆ

-   กรรมการให้ข้อมูล
    หรือข้อเท็จจริงที่เป็นประโยชน์ต่อการตัดสินใจของคณะกรรมการกรรมการมีความรับผิดชอบต่อผู้มีส่วนได้เสียของบริษัทฯโดยให้ข้อเสนอแนะหรือข้อคิดเห็นที่
    นำไปสู่การปฏิบัติที่ถูกต้องและเสมอภาค

-   ในกรณีที่กรรมการอาจอยู่ในฐานะที่เป็นผู้มีส่วนได้เสีย หรืออาจมีความขัดแย้งทางผลประโยชน์
    กรรมการจะขอไม่เข้าประชุมในวาระนั้น ๆ หรือของดออกเสียง

-   กรรมการได้มีการศึกษาข้อมูล ระเบียบวาระการประชุมที่จัดส่งให้ล่วงหน้าก่อนการประชุม

-   กรรมการเข้าร่วมประชุมตามเวลาที่กำหนดไว้อย่างสม่ำเสมอ
    หากมีความจำเป็นจะขอลาการประชุม ต่อประธานกรรมการล่วงหน้า

-   กรรมการให้เกียรติและเคารพสิทธิของกรรมการท่านอื่น

ผลการประเมินเฉลี่ยของการปฏิบัติงานคณะกรรมการรายบุคคล (ประเมินกรรมการท่านอื่น) ในปี
2557 ที่ผ่านมาได้คะแนนร้อยละ 98.42 อยู่ในเกณฑ์ดีมาก - ดีเยี่ยม (ในปี 2556
ผลการประเมินเฉลี่ยเท่ากับร้อยละ 99.30 อยู่ในเกณฑ์ดีมาก - ดีเยี่ยม)

  การประเมินผลการปฏิบัติงานของคณะกรรมการชุดย่อย

คณะกรรมการบริษัทได้มีมติเห็นชอบให้มีการประเมินการปฏิบัติงานของคณะกรรมการชุดย่อยทุกคณะของบริษัทฯ
ได้แก่ คณะกรรมการตรวจสอบ คณะกรรมการบริหาร คณะกรรมการสรรหาและกำหนดค่าตอบแทน
คณะกรรมการบรรษัทภิบาลและความรับผิดชอบต่อสังคมสิ่งแวดล้อม
และคณะกรรมการบริหารความเสี่ยง
เพื่อช่วยติดตามและกำกับดูแลการดำเนินงานให้มีประสิทธิภาพมากขึ้น

แบบประเมินผลการปฏิบัติงานของคณะกรรมการชุดย่อย (ทั้งคณะ) รวมทั้งสิ้น 4 คณะ
(ไม่รวมการประเมินการปฏิบัติงานของคณะกรรมการตรวจสอบ) คือ

  1) แบบประเมินคณะกรรมการบริหาร

  2) แบบประเมินคณะกรรมการสรรหาและกำหนดค่าตอบแทน

  3) แบบประเมินคณะกรรมการบรรษัทภิบาลและความรับผิดชอบต่อสังคม สิ่งแวดล้อม

  4) แบบประเมินคณะกรรมการบริหารความเสี่ยง

โดยการประเมินคณะกรรมการชุดย่อยใช้กระบวนการและหลักเกณฑ์การประเมินเดียวกันกับการประเมินคณะกรรมการบริษัทฯ
(โปรดดูรายละเอียดในหัวข้อ
“กระบวนการในการประเมินผลการปฏิบัติงานของคณะกรรมการ”และ“หลักเกณฑ์การประเมินผลการปฏิบัติงานของคณะกรรมการ”)

แบบประเมินการปฏิบัติงานของคณะกรรมการชุดย่อย ทุกคณะ
มีหลักการประเมินในด้านความรับผิดชอบตามหน้าที่ ซึ่งประกอบไปด้วยหัวข้อพิจารณา 5 หัวข้อได้แก่

- โครงสร้างและคุณสมบัติของคณะกรรมการชุดย่อยแต่ละคณะ

- บทบาทหน้าที่และความรับผิดชอบของคณะกรรมการแต่ละคณะ

- การสื่อสารและการประสานงานของคณะกรรมการชุดย่อยแต่ละคณะกับคณะกรรมการบริษัท

- การปฏิบัติหน้าที่ให้สอดคล้องกับการกำกับดูแลกิจการที่ดี

- การประชุมของคณะกรรมการชุดย่อยแต่ละคณะ

ทั้งนี้ หัวข้อพิจารณาดังกล่าว ไม่รวมการประเมินการปฏิบัติงานของคณะตรวจสอบ โปรดดูในหัวข้อ
“คณะกรรมการชุดย่อย”/“คณะกรรมการตรวจสอบ”/
“การประเมินผลการปฏิบัติงานของคณะกรรมการตรวจสอบ”

ผลการประเมินเฉลี่ยของคณะกรรมการชุดย่อยแต่ละคณะ

1) คณะกรรมการบริหาร ผลการประเมิน ในปี 2557 ที่ผ่านมา ได้คะแนนร้อยละ 99.70
อยู่ในเกณฑ์ดีมาก-ดีเยี่ยม

2) คณะกรรมการสรรหาและกำหนดค่าตอบแทน ผลการประเมิน ในปี 2557
ที่ผ่านมาได้คะแนนร้อยละ 98.85 อยู่ในเกณฑ์ดีมาก-ดีเยี่ยม

3) คณะกรรมการบรรษัทภิบาลและความรับผิดชอบต่อส่งคม สิ่งแวดล้อม ผลการประเมิน ในปี 2557
ที่ผ่านมา ได้คะแนนร้อยละ 99.14 อยู่ในเกณฑ์ดีมาก-ดีเยี่ยม

4) คณะกรรมการบริหารความเสี่ยง ผลการประเมิน ในปี 2557 ที่ผ่านมา ได้คะแนนร้อยละ
89.06 อยู่ในเกณฑ์ดีมาก-ดีเยี่ยม

หมายเหตุ ผลการประเมินเฉลี่ยของคณะกรรมการตรวจสอบ โปรดดูในหัวข้อ
“คณะกรรมการชุดย่อย” “คณะกรรมการตรวจสอบ”/
“การประเมินผลการปฏิบัติงานของคณะกรรมการตรวจสอบ”

การเข้าอบรมหลักสูตรหรือเข้าร่วมกิจกรรมสัมมนาของกรรมการ

บริษัทฯ
และคณะกรรมการบริษัทมีนโยบายสนับสนุนให้กรรมการทุกคนเข้าอบรมหลักสูตรหรือเข้าร่วมกิจกรรมสัมมนาที่เป็นการเพิ่มพูนความรู้ในการปฏิบัติงานอย่างต่อเนื่อง
เช่น การเข้ารับการอบรมหลักสูตรต่างๆ ของสมาคมส่งเสริมสถาบันกรรมการบริษัทไทย
รวมทั้งหลักสูตรอื่นๆ ที่จัดโดยหน่วยงานต่างๆ
เพื่อนำความรู้ที่ได้จากการฝึกอบรมมาใช้พัฒนาองค์กรให้เติบโตอย่างมั่นคงต่อไป

กรรมการของบริษัทฯ ได้เข้าอบรมหลักสูตรต่างๆ ดังนี้

+--------------------+-------------------------------------------------+
| รายชื่อ              | ข้อมูลการอบรม                                     |
+====================+=================================================+
| นายรัฐ กิตติเวชโอสถ   | หลักสูตร Director Accreditation Program (DAP) รุ่น  |
|                    | 30/2547                                         |
|                    |                                                 |
|                    | หลักสูตร Director Certification Program (DCP) รุ่น  |
|                    | 53/2548                                         |
|                    |                                                 |
|                    | หลักสูตร Improving the Quality of Financial       |
|                    | Reporting รุ่น 4/2549                             |
|                    |                                                 |
|                    | หลักสูตร Audit Committee Program (ACP) รุ่น 14/2549 |
|                    |                                                 |
|                    | สมาคมส่งเสริมสถาบันกรรมการบริษัทไทย                  |
+--------------------+-------------------------------------------------+
| นางบุษบา ดามาพงศ์    | หลักสูตร Director Accreditation Program (DAP) รุ่น  |
|                    | 9/2547 และ                                      |
|                    |                                                 |
|                    | หลักสูตร Finance for Non-Finance Director (FND)   |
|                    | รุ่น 12/2547                                      |
|                    |                                                 |
|                    | สมาคมส่งเสริมสถาบันกรรมการบริษัทไทย                  |
+--------------------+-------------------------------------------------+
| นางเพ็ญโสม ดามาพงศ์  | หลักสูตร Director Accreditation Program (DAP) รุ่น  |
|                    | 5/2546                                          |
|                    |                                                 |
|                    | สมาคมส่งเสริมสถาบันกรรมการบริษัทไทย                  |
+--------------------+-------------------------------------------------+
| นายณัฏฐ์พัฒน์ เอื้อใจ    | หลักสูตร Director Accreditation Program (DAP) รุ่น  |
|                    | 53/2549                                         |
|                    |                                                 |
|                    | หลักสูตร Director Certification Program (DCP) รุ่น  |
|                    | 91/2550 และ                                     |
|                    |                                                 |
|                    | หลักสูตรการสัม                                     |
|                    | มนาเพื่อการกำกับดูแลกิจการที่ดีของบริษัทจดทะเบียนตามรายงาน |
|                    | Corporate Governance Report of Thai Listed      |
|                    | Companies                                       |
|                    |                                                 |
|                    | สมาคมส่งเสริมสถาบันกรรมการบริษัทไทย                  |
+--------------------+-------------------------------------------------+
| นายคุโณดม           | หลักสูตร Director Accreditation Program (DAP) รุ่น  |
| ธรรมาภรณ์พิลาศ       | 53/2549                                         |
|                    |                                                 |
|                    | หลักสูตร Audit Committee Program (ACP) รุ่น 13/2549 |
|                    |                                                 |
|                    | หลักสูตร Improving the Quality of Financial       |
|                    | Reporting รุ่น 4/2549                             |
|                    |                                                 |
|                    | หลักสูตร Director Certification Program (DCP) รุ่น  |
|                    | 87/2550                                         |
|                    |                                                 |
|                    | หลักสูตรการเปลี่ยนแปลงมาตรฐานบัญชีที่กรรมการควรรู้ และ    |
|                    |                                                 |
|                    | หลักสูตรการสัม                                     |
|                    | มนาเพื่อการกำกับดูแลกิจการที่ดีของบริษัทจดทะเบียนตามรายงาน |
|                    | Corporate Governance Report of Thai Listed      |
|                    | Companies                                       |
|                    |                                                 |
|                    | สมาคมส่งเสริมสถาบันกรรมการบริษัทไทย                  |
+--------------------+-------------------------------------------------+
| นายประเสริฐ สัมนาวงศ์ | หลักสูตร Audit Committee Program (ACP) รุ่น 21/2551 |
|                    |                                                 |
|                    | หลักสูตร Director Certification Program (DCP) รุ่น  |
|                    | 85/2550                                         |
|                    |                                                 |
|                    | หลักสูตร Director Accreditation Program (DAP) รุ่น  |
|                    | 61/2550 และ                                     |
|                    |                                                 |
|                    | หลักสูตรการเปลี่ยนแปลงมาตรฐานบัญชีที่กรรมการควรรู้        |
|                    |                                                 |
|                    | สมาคมส่งเสริมสถาบันกรรมการบริษัทไทย                  |
+--------------------+-------------------------------------------------+
| นายปรีชา เศขรฤทธิ์    | หลักสูตร Director Accreditation Program (DAP) รุ่น  |
|                    | 13/2547 และ                                     |
|                    |                                                 |
|                    | หลักสูตร Director Certification Program (DCP) รุ่น  |
|                    | 97/2550                                         |
|                    |                                                 |
|                    | สมาคมส่งเสริมสถาบันกรรมการบริษัทไทย                  |
+--------------------+-------------------------------------------------+
| นางแน่งน้อย ณ ระนอง  | หลักสูตร Director Certification Program (DCP) รุ่น  |
|                    | 81/2549                                         |
|                    |                                                 |
|                    | หลักสูตรนักบริหารระดับสูง (นบส.) รุ่นที่ 30               |
|                    | สำนักงานคณะกรรมการข้าราชการพลเรือน                 |
|                    |                                                 |
|                    | หลักสูตรการเมืองการปกครองในระบอบประชาธิปไตย รุ่นที่ 9   |
|                    |                                                 |
|                    | สถาบันพระปกเกล้า                                  |
|                    |                                                 |
|                    | หลักสูตรวิทยาการตลาดทุน รุ่นที่ 14 สถาบันวิทยาการตลาดทุน   |
|                    |                                                 |
|                    | ตลาดหลักทรัพย์แห่งประเทศไทย                         |
|                    |                                                 |
|                    | หลักสูตรผู้บริหารระดับสูงด้านวิทยาการพลังงาน รุ่นที่ 3        |
|                    |                                                 |
|                    | สถาบันวิทยาการพลังงาน                              |
+--------------------+-------------------------------------------------+
| นายณัฐพงศ์ คุณากรวงศ์  | หลักสูตร Director Certification Program (DCP) รุ่น  |
|                    | 157/2555                                        |
|                    |                                                 |
|                    | สมาคมส่งเสริมสถาบันกรรมการบริษัทไทย                  |
+--------------------+-------------------------------------------------+

ช่องทางและขั้นตอนสำหรับผู้มีส่วนได้เสียติดต่อ / ให้ข้อเสนอแนะ / ร้องเรียนกับคณะกรรมการ

คณะกรรมการของบริษัทฯ ให้ความสำคัญกับสิทธิของผู้มีส่วนได้เสียของบริษัทฯ ดังนั้น
จึงได้จัดให้มีช่องทางและขั้นตอนสำหรับผู้มีส่วนได้เสียทุกกลุ่ม สามารถติดต่อให้ข้อเสนอแนะ
หรือร้องเรียนในเรื่องที่อาจทำให้เกิดความเสียหายต่อบริษัทฯ ต่อคณะกรรมการได้โดยตรง
รวมถึงการรับเรื่องร้องเรียนเกี่ยวกับพฤติกรรมที่ผิดกฎหมาย รวมทั้งการทุจริต
และผิดจริยธรรมจากพนักงานด้วย โดยมีช่องทางติดต่อให้ข้อเสนอแนะ
หรือร้องเรียนไปยังที่อยู่ที่ติดต่อได้ หรือ ทาง E-mail address ของกรรมการแต่ละคน ทั้งนี้
สามารถดูข้อมูลหรือที่อยู่ที่สามารถติดต่อได้ที่เว็บไซต์ www.scasset.com ของบริษัทฯ หมวด
“การกำกับดูแลกิจการ”

1. นายรัฐ กิตติเวชโอสถ

  ที่อยู่ 33 ซอย 110 แยก 3 ถนนลาดพร้าว แขวงพลับพลา เขตวังทองหลาง กรุงเทพมหานคร
  10310

  E-mail address rath@scasset.com

  2. นางบุษบา ดามาพงศ์

  ที่อยู่ 221 ซอยจรัญสนิทวงศ์ 69 แขวงบางพลัด เขตบางพลัด กรุงเทพมหานคร 10700

  E-mail address busaba@scasset.com

  3. นางเพ็ญโสม ดามาพงศ์

  ที่อยู่ 75 ถนนประดิพัทธ์ แขวงสามเสนใน เขตพญาไท กรุงเทพมหานคร 10400

  E-mail address phensom@scasset.com

  4. นายณัฏฐ์พัฒน์ เอื้อใจ

  ที่อยู่ 41/10 หมู่ 10 ซอยโชคชัย 4 (โอษธิศ 3) ถนนลาดพร้าว แขวงลาดพร้าว เขตลาดพร้าว

  กรุงเทพมหานคร 10230

  E-mail address nathpath@scasset.com

  5. นายคุโณดม ธรรมาภรณ์พิลาศ

  ที่อยู่ 179/5 ซอยขุมทรัพย์ ถนนบางขุนนนท์ แขวงบางขุนนนท์ เขตบางกอกน้อย กรุงเทพมหานคร
  10700

  E-mail address kunodom@scasset.com และ kunodom@hotmail.com

  6. นายประเสริฐ สัมนาวงศ์

  ที่อยู่ 2/94 หมู่บ้านเสรี (ซอย 1) ถนนอ่อนนุช แขวงประเวศ เขตประเวศ กรุงเทพมหานคร
  10250

  E-mail address praserts@scasset.com และ sertsam@yahoo.com

  7. นายปรีชา เศขรฤทธิ์

  ที่อยู่ 68/174 หมู่บ้านประชานิเวศน์ 4 ซอยสามัคคี ถนนประชาชื่น ตำบลท่าทราย อำเภอเมือง

  จังหวัดนนทบุรี 11000

  E-mail address precha@scasset.com และ prechas2555@hotmail.com

  8. นางแน่งน้อย ณ ระนอง

  ที่อยู่ 1/238 หมู่บ้านจัดสรรรถไฟทุ่งสองห้อง หมู่ 5 ซอยวิภาวดีรังสิต 25 ถนนวิภาวดีรังสิต

  แขวงทุ่งสองห้อง เขตหลักสี่ กรุงเทพมหานคร 10210

  E-mail address naengnoi@scasset.com และ naengnoi.n@gmail.com

  9. นายณัฐพงศ์ คุณากรวงศ์

  ที่อยู่ 472 ซอยจรัญสนิทวงศ์ 69 ถนนจรัญสนิทวงศ์ แขวงบางพลัด เขตบางพลัด กรุงเทพมหานคร
  10700

  E-mail address nuttaphong@scasset.com

ขั้นตอนสำหรับผู้มีส่วนได้เสีย และพนักงานติดต่อ/ให้ข้อเสนอแนะ/ร้องเรียนกับคณะกรรมการ

บริษัทฯ ได้กำหนดขั้นตอนสำหรับผู้มีส่วนได้เสีย และพนักงาน ให้สามารถติดต่อ / ให้ข้อเสนอแนะ /
ร้องเรียนมายังบริษัทฯ หากพบเห็นการกระทำที่อาจก่อให้เกิดความเสียหายต่อบริษัทฯ เช่น
พฤติกรรมที่ผิดกฎหมาย ทุจริตต่อหน้าที่ และผิดจริยธรรม โดยมีขั้นตอน ดังนี้

1.  ผู้มีส่วนได้เสียและพนักงานสามารถร้องเรียนไปยังกรรมการแต่ละคนได้โดยตรงตามที่อยู่ที่ติดต่อได้ทางจดหมาย
    หรือ E-mail address

2.  ภายหลังจากที่กรรมการคนใดคนหนึ่งได้รับเรื่องร้องเรียนแล้ว บริษัทฯ จะตรวจสอบข้อมูล
    ข้อเท็จจริง ในเรื่องที่ร้องเรียนเบื้องต้น หากมีสาระสำคัญอันเกี่ยวข้องกับบริษัทฯ
    จะมีการตั้งคณะกรรมการตรวจสอบข้อเท็จจริง เพื่อหาข้อสรุปโดยเร็วและแก้ไขปัญหาที่เกิดขึ้น

3.  บริษัทฯ จะแจ้งผลการตรวจสอบให้แก่กรรมการ และผู้ร้องเรียนได้รับทราบ
    และหากมีความเสียหายเกิดขึ้นแก่ผู้ร้องเรียน บริษัทฯ ก็พร้อมให้ความช่วยเหลืออย่างเป็นธรรม

กระบวนการในการจัดการ
และแนวทางในการปกป้องพนักงานหรือผู้แจ้งเบาะแสบุคคลที่มีพฤติกรรมที่ผิดกฎหมายหรือผิดจรรยาบรรณ

บริษัทฯ
มีกระบวนการในการจัดการและแนวทางในการปกป้องพนักงานหรือผู้แจ้งเบาะแสกรณีเปิดเผยชื่อบุคคลที่มีพฤติกรรมที่ผิดกฎหมายหรือผิดจรรยาบรรณ
คือ บริษัทฯ จะไม่เปิดเผยชื่อของพนักงานหรือบุคคลที่เปิดเผยพฤติกรรมที่ผิดกฎหมาย
หรือผิดจรรยาบรรณนั้นต่อผู้อื่น รวมทั้งเก็บข้อมูลดังกล่าวเป็นข้อมูลลับของบริษัทฯ
เพื่อมิให้ก่อให้เกิดความเดือดร้อนแก่ผู้เปิดเผยข้อมูลดังกล่าว
และตั้งคณะกรรมการพิจารณาเพื่อให้เกิดความเป็นธรรมต่อพนักงานทุกคนและทุกระดับ

ในปี 2557 บริษัทฯ ได้จัดให้มีกระบวนการในการประเมินความเสี่ยงจากการทุจริตคอร์รัปชั่น
โดยให้สำนักตรวจสอบภายในเป็นผู้ดำเนินการ
โดยได้มีการประเมินความเสี่ยงจากการทุจริตคอร์รัปชั่นแล้วพบว่าไม่มีความเสี่ยงจากการทุจริตใดอันจะเป็นความเสี่ยงที่มีสาระสำคัญต่อธุรกิจของกิจการ
และบริษัทเองได้มีการกำหนดแนวปฏิบัติในระบบการควบคุมภายในต่างๆ
ทั้งในระบบสารสนเทศและกระบวนการทำงานเพื่อให้เกิดการกำกับดูแลและควบคุมดูแลเพื่อป้องกันแล้ว
และสำนักตรวจสอบภายในได้มีการติดตามความเสี่ยงที่เคยมีการทุจริตหรือวิเคราะห์ความเสี่ยงที่มีแนวโน้มของการทุจริตและมีการประเมินผลแล้วว่ามีการดูแลควบคุมภายในอย่างเพียงพอ

ในปี 2557 บริษัทฯ
ได้รณรงค์เรื่องการต่อต้านการทุจริตคอร์รัปชั่นทั้งภายในองค์กรและภายนอกองค์กรและติดตามประเมินผลการปฏิบัติตามนโยบายอย่างต่อเนื่อง
พบว่าได้มีพนักงานส่งข้อมูลร้องเรียนเกี่ยวกับพฤติกรรมที่ผิดกฎหมาย
รวมทั้งการทุจริตผิดจรรยาบรรณของผู้รับเหมาร่วมกับผู้บริหารระดับต้นของบริษัทฯ 1 เรื่อง
เกี่ยวกับผู้รับเหมาร่วมกับผู้บริหารระดับต้นของบริษัทจัดทำเอกสารส่งมอบงานอันเป็นเท็จขึ้น ทั้งนี้
เพื่อให้เกิดความเป็นธรรมต่อผู้รับเหมาและพนักงานทุกคนที่ถูกร้องเรียน บริษัทฯ
ได้ตั้งคณะกรรมการสอบสวนข้อเท็จจริงและผลการสอบสวนข้อเท็จจริงพบว่าผู้รับเหมาและผู้บริหารระดับต้นของบริษัทฯได้ร่วมกันกระทำผิดจริง
โดยยอมรับสารภาพและขอลาออกจากการเป็นพนักงานของบริษัทฯ
พร้อมชดใช้เงินคืนให้กับบริษัทฯเรียบร้อยแล้ว วงเงินประมาณ 2 ล้านบาท

จากกรณีดังกล่าว บริษัทฯ
ได้ทบทวนมาตรการป้องกันการทุจริตคอร์รัปชั่นโดยให้สำนักตรวจสอบภายในเพิ่มเติมมาตรการตรวจสอบ
และอบรมให้ความรู้แก่พนักงาน
เพื่อช่วยกันป้องกันและกำจัดปัญหาการทุจริตคอร์รัปชั่นให้หมดไปจากองค์กร

ลักษณะรายการที่ได้รับมอบอำนาจ และวงเงินที่สามารถอนุมัติแต่ละรายการของคณะกรรมการบริษัท
/ คณะกรรมการบริหาร /

ประธานกรรมการบริหาร / ประธานเจ้าหน้าที่บริหาร / ประธานเจ้าหน้าที่ด้านการเงิน /

ผู้อำนวยการอาวุโสสำนัก / ผู้อำนวยการฝ่ายอาวุโส / ผู้อำนวยการฝ่าย / ผู้ช่วยผู้อำนวยการฝ่าย

[TABLE]

หมายเหตุ -
รายการที่เกี่ยวโยงกันจะปฏิบัติตามหลักเกณฑ์ที่คณะกรรมการกำกับหลักทรัพย์และตลาดหลักทรัพย์ได้กำหนดไว้

- ข้อมูล ณ วันที่ 29 มกราคม 2558

บริษัทย่อยและบริษัทร่วม

ณ วันที่ 1 มกราคม 2558 บริษัทฯ มีบริษัทย่อย 3 บริษัท คือ

1)  บริษัท โอเอไอ แอสเสท จำกัด

มีทุนจดทะเบียน จำนวน 100 ล้านบาท ดำเนินธุรกิจพัฒนาอสังหาริมทรัพย์เพื่อเช่าและบริการ

2)  บริษัท อัพคันทรี่ แลนด์ จำกัด

มีทุนจดทะเบียน จำนวน 300 ล้านบาท ดำเนินธุรกิจพัฒนาอสังหาริมทรัพย์เพื่อให้เช่าและบริการ
รวมทั้งอาคารเทคนิคพิเศษที่ออกแบบและสร้างขึ้นเพื่อรองรับอุปกรณ์โทรคมนาคมหรืออุปกรณ์ทางด้านวิศวกรรมต่างๆ
โดยเฉพาะเพื่อการให้บริการโทรศัพท์เคลื่อนที่

3)  บริษัท วี.แลนด์ พร็อพเพอร์ตี้ จำกัด

มีทุนจดทะเบียน จำนวน 10 ล้านบาท ดำเนินธุรกิจบริการขายที่อยู่อาศัย
ตลอดจนบริการซ่อมแซมที่อยู่อาศัยให้แก่ลูกบ้านในโครงการของบริษัท

กรรมการของบริษัทย่อย มี 3 คน คือ นางบุษาบา ดามาพงศ์ นางเพ็ญโสม ดามาพงศ์
และนายณัฐพงศ์ คุณากรวงศ์

กรรมการผู้มีอำนาจลงนามผูกพันบริษัท ได้แก่ นางบุษาบา ดามาพงศ์ นางเพ็ญโสม ดามาพงศ์ และ
นายณัฐพงศ์ คุณากรวงศ์ สองในสามคนนี้ลงลายมือชื่อร่วมกัน และประทับตราสำคัญของบริษัท

4)  บริษัทร่วม

-   ไม่มี -

ผู้มีอำนาจควบคุม

ณ วันที่ 1 มกราคม 2558 บริษัทฯ
มีผู้มีอำนาจควบคุมตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์จำนวน
3 ท่าน ดังนี้

1.  []โครงสร้างการจัดการและคณะผู้บริหาร

คณะผู้บริหาร

ณ วันที่ 1 มกราคม 2558 ผู้ดำรงตำแหน่งประธานกรรมการบริหารซึ่งเป็นผู้บริหารสูงสุด
รวมถึงผู้บริหาร 4 รายแรกของบริษัท
ตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์ มีจำนวน 9 คน ดังนี้

  ------------------------- ---------------------------------------------
  1. นางบุษบา ดามาพงศ์        ประธานกรรมการบริหาร/กรรมการ

  2. นายณัฐพงศ์ คุณากรวงศ์      ประธานเจ้าหน้าที่บริหาร/กรรมการ/ กรรมการบริหาร

  3. นายอรรถพล สฤษฎิพันธาวาทย์ ประธานเจ้าหน้าที่ด้านการเงิน

  4. นายวิทิต วิศาลพัฒนะสิน      ผู้อำนวยการอาวุโสสำนักบัญชี

  5. นางปรารถนา แพทย์สมาน    ผู้อำนวยการอาวุโสสำนักการเงิน

  6. นายสมบูรณ์ คุปติมนัส        ผู้อำนวยการอาวุโสสำนักกฎหมาย / เลขานุการบริษัท

  7. นางสาวจรัญญา ตั้งบรรเจิดสุข ผู้อำนวยการอาวุโสสำนักทรัพยากรบุคคลและธุรการ

  8. นายสุริยา เปลี่ยนสี         ผู้อำนวยการอาวุโสสำนักบริหารทรัพย์สิน

  9. นางสาวพรรณี ธาราพัฒน์     ผู้อำนวยการอาวุโสสำนักตรวจสอบภายใน
  ------------------------- ---------------------------------------------

  (โปรดดูโครงสร้างการบริหารจัดการของบริษัทฯ ในหัวข้อ
  “โครงสร้างการจัดการและคณะผู้บริหาร”)

  บทบาทและหน้าที่ความรับผิดชอบของคณะผู้บริหาร

1.  ดำเนินการตามนโยบาย ทิศทาง กลยุทธ์
    และโครงสร้างการบริหารงานหลักในการดำเนินธุรกิจของบริษัทที่กำหนด
    ให้มีประสิทธิภาพและประสิทธิผล

2.  ดำเนินการจัดทำแผนธุรกิจ งบประมาณ และอำนาจการบริหารต่าง ๆ ของบริษัท
    เพื่อเสนอให้คณะ กรรมการบริหารเห็นชอบ

3.  บริหารงานบริษัท ตามแผนงานหรืองบประมาณที่ได้รับอนุมัติจากคณะกรรมการบริหาร
    อย่างซื่อสัตย์ สุจริต และระมัดระวัง รักษาผลประโยชน์ของบริษัท และผู้ถือหุ้นอย่างดีที่สุด

4.  ติดตามผลการดำเนินงานของบริษัท ให้เป็นไปตามนโยบายแผนงาน และงบประมาณที่ได้รับ

5.  รายงานผลการดำเนินงานของบริษัทต่อที่ประชุมคณะกรรมการบริหารเป็นประจำอย่างน้อยเดือนละ
    1 ครั้ง

6.  ดำเนินการอื่น ๆ ตามที่คณะกรรมการบริหารมอบหมาย

7.  กำกับการบริหารงานทั่วไปตามที่กำหนดไว้ในระเบียบข้อบังคับของบริษัท

  ที่ปรึกษา

ณ วันที่ 31 ธันวาคม 2557 ผู้ดำรงตำแหน่งที่ปรึกษาของบริษัทฯ มีจำนวน 1 คน คือ นายพรชัย
ศรีประเสริฐ เดิมเป็นผู้บริหารบริษัทฯ ตำแหน่งประธานเจ้าหน้าที่ด้านเทคนิค
และได้เกษียณอายุการทำงานเมื่ออายุ 60 ปี ในปี 2552 บริษัทฯ พิจารณาว่าประสบการณ์ ความรู้
และความสามารถของผู้บริหารท่านนี้ยังสามารถช่วยเหลืองานได้
จึงขอให้มารับตำแหน่งที่ปรึกษาตั้งแต่วันที่ 1 มกราคม 2553 ถึงปัจจุบัน

บทบาทและหน้าที่ความรับผิดชอบของที่ปรึกษา

ทำหน้าที่ให้ความเห็นแก่คณะกรรมการ ผู้บริหาร และเข้าร่วมประชุมคณะกรรมการ
แต่ไม่ถือเป็นผู้มีอำนาจควบคุมหรือบริหารงานในบริษัทฯ

การจัดทำแผนสืบทอดตำแหน่งผู้บริหารและผู้บริหารสูงสุด

บริษัทฯ มีระบบและแผนงานเพื่อเตรียมความพร้อมในการสืบทอดตำแหน่งของผู้บริหาร
และผู้บริหารสูงสุด
เพื่อทดแทนในกรณีที่ผู้บริหารท่านนั้นไม่สามารถปฏิบัติหน้าที่ในตำแหน่งงานนั้นได้ไม่ว่าด้วยสาเหตุใดๆดังนี้

1. ระดับประธานกรรมการบริหารและกรรมการผู้จัดการ/ประธานเจ้าหน้าที่บริหาร (CEO)

เมื่อตำแหน่งผู้บริหารระดับประธานกรรมการบริหารหรือกรรมการผู้จัดการ/ประธานเจ้าหน้าที่บริหาร
(CEO) ว่างลงหรือผู้อยู่ในตำแหน่งไม่สามารถปฏิบัติหน้าที่ในตำแหน่งได้ บริษัทฯ
จะมีระบบการให้ผู้บริหารในระดับใกล้เคียง
หรือระดับรองเป็นผู้รักษาการในตำแหน่งจนกว่าจะมีการสรรหาและคัดเลือกบุคคลที่มีคุณสมบัติตามหลักเกณฑ์ที่บริษัทฯ
กำหนด และต้องเป็นผู้ที่มีวิสัยทัศน์ ความรู้ ความสามารถ และประสบการณ์
ความเหมาะสมกับวัฒนธรรมองค์กร
โดยการพิจารณาของคณะกรรมการสรรหาและกำหนดค่าตอบแทนเป็นผู้สรรหาเพื่อนำเสนอต่อคณะกรรมการบริษัทเพื่อพิจารณาอนุมัติแต่งตั้งผู้ที่มีความเหมาะสมให้ดำรงตำแหน่งแทนต่อไป

2. ระดับผู้บริหาร

เมื่อตำแหน่งระดับผู้บริหารตั้งแต่ผู้จัดการแผนกขึ้นไปว่างลง
หรือผู้อยู่ในตำแหน่งไม่สามารถปฏิบัติหน้าที่ในตำแหน่งได้ บริษัทฯ
จะมีระบบการให้ผู้บริหารในระดับใกล้เคียงหรือระดับรองเป็นผู้รักษาการในตำแหน่งจนกว่าจะมีการสรรหาและคัดเลือกจากสำนักทรัพยากรบุคคลในการสรรหาบุคคลทั้งจากภายในองค์กรและนอกองค์กรที่มีความรู้
ความสามารถ และประสบการณ์ที่เหมาะสมกับตำแหน่ง เพื่อเสนอต่อประธานเจ้าหน้าที่สายงาน
หรือประธานเจ้าหน้าที่บริหารหรือประธานกรรมการบริหารแต่งตั้งให้ดำรงตำแหน่งแทนต่อไป

  การประเมินผลการปฏิบัติงานของประธานกรรมการบริหาร

ในการประเมินผลการปฏิบัติงานของประธานกรรมการบริหาร ซึ่งเป็นผู้บริหารสูงสุด
คณะกรรมการบริษัทได้มีมติให้จัดตั้งคณะอนุกรรมการประเมินผลการปฏิบัติงานของผู้บริหารสูงสุด
ตำแหน่งประธานกรรมการบริหาร ซึ่งประกอบด้วย

(1) ประธานกรรมการบริษัท (กรรมการอิสระ)

(2) ประธานกรรมการตรวจสอบ (กรรมการอิสระ)

(3) ประธานกรรมการสรรหาและกำหนดค่าตอบแทน (กรรมการอิสระ)

  การประเมินผลการปฏิบัติงานของประธานเจ้าหน้าที่บริหาร

ในการประเมินผลการปฏิบัติงานของประธานเจ้าหน้าที่บริหาร
คณะกรรมการบริษัทได้มีมติให้จัดตั้งคณะอนุกรรมการประเมินผลการปฏิบัติงาน
ตำแหน่งประธานเจ้าหน้าที่บริหาร ซึ่งประกอบด้วย

(1) ประธานกรรมการบริหาร

(2) ประธานกรรมการตรวจสอบ (กรรมการอิสระ)

(3) ประธานกรรมการสรรหาและกำหนดค่าตอบแทน (กรรมการอิสระ)

เมื่อคณะอนุกรรมการประเมินผลการปฏิบัติงานเสร็จสิ้นแล้วจะเสนอผลการพิจารณาให้คณะกรรมการสรรหาและกำหนดค่าตอบแทนพิจารณาค่าตอบแทนเป็นตัวเงิน
และเสนอให้คณะกรรมการบริษัทพิจารณาอนุมัติต่อไป โดยจัดให้มีการประเมิน ปีละ 2 ครั้ง คือครั้งที่
1 เมื่อครบรอบการดำเนินธุรกิจของบริษัทฯ เดือนมกราคม – มิถุนายน (สิ้นสุด ณ วันที่ 30
มิถุนายน 2557) และครั้งที่ 2 เมื่อครบรอบการดำเนินธุรกิจของบริษัทฯ เดือนกรกฎาคม -
ธันวาคม (สิ้นสุด ณ วันที่ 31 ธันวาคม 2557)
โดยมีหลักเกณฑ์การประเมินผลการปฏิบัติงานจากหัวข้อการประเมิน ดังนี้

1.  การบริหารงานตามเป้าหมายแผนธุรกิจ

2.  การบริหารงานด้านการตลาด และด้านลูกค้าสัมพันธ์

3.  การบริหารงานด้านการเงิน การลงทุน และค่าใช้จ่าย

4.  การพัฒนาทรัพยากรบุคคล และสร้างวัฒนธรรมองค์กรเพื่อการเจริญเติบโตอย่างยั่งยืน

5.  การกำกับดูแลกิจการให้สอดคล้องกับแนวปฏิบัติที่ดีตามหลักบรรษัทภิบาล

6.  การบริหาร และดำเนินงานตามนโยบายของผู้ถือหุ้นและคณะกรรมการบริษัท

ผลประเมินการปฏิบัติงานของนางบุษบา ดามาพงศ์ ตำแหน่งประธานกรรมการบริหาร
ได้คะแนนเฉลี่ยร้อยละ 97 อยู่ในเกณฑ์ดีเยี่ยม (เทียบเท่ากับระดับ 4 คือ
มีการดำเนินการในเรื่องนั้นอย่างดีเยี่ยม ตามแบบประเมินผลงาน CEO
จากตลาดหลักทรัพย์แห่งประเทศไทย)

ส่วนการประเมินการปฏิบัติงานของนายณัฐพงศ์ คุณากรวงศ์
ซึ่งได้รับการแต่งตั้งเป็นประธานเจ้าหน้าที่บริหาร เมื่อวันที่ 1 มกราคม 2558
จะถูกประเมินผลการปฏิบัติงาน ณ สิ้น ปี 2558

การประเมินผลการปฏิบัติงานของผู้บริหารและพนักงาน

บริษัทฯ กำหนดให้มีการประเมินผลการปฏิบัติงานของผู้บริหารและพนักงาน ปีละ 2 ครั้ง คือ ครั้งที่
1 เมื่อครบรอบการดำเนินธุรกิจของบริษัทฯ เดือนมกราคม-มิถุนายน (สิ้นสุด ณ วันที่ 30 มิถุนายน
2557) และครั้งที่ 2 เมื่อครบรอบการดำเนินธุรกิจของบริษัทฯ เดือนกรกฎาคม-ธันวาคม (สิ้นสุด ณ
วันที่ 31 ธันวาคม 2557)โดยมีหลักเกณฑ์การประเมินผลการปฏิบัติงาน ดังนี้

-   ในเดือนมกราคมของทุกปี คณะกรรมการบริษัทจะพิจารณาแผนการดำเนินธุรกิจ
    และกำหนดเป้าหมายการดำเนินธุรกิจในรอบปี พร้อมกำหนดค่าดัชนีชี้วัดผลสำเร็จ (KPI :
    Key Performance Indicator)
    เพื่อการคำนวณจ่ายผลตอบแทนให้กับผู้บริหารและพนักงานในรอบสิ้นปีดังกล่าว

-   เมื่อสิ้นสุดรอบการดำเนินธุรกิจเดือนมกราคม-มิถุนายน
    จะมีการทบทวนและปรับแผนงานการดำเนินธุรกิจ และประเมินผลการปฏิบัติงาน
    โดยเมื่อครบรอบปีสิ้นสุด ณ วันที่ 31 ธันวาคม ของทุกปี
    โดยผู้บังคับบัญชาของแต่ละสายงานจะมีการประเมินผลการปฏิบัติงานของผู้บริหารและพนักงานตามผลงานทั้งปี
    เพื่อเสนอต่อคณะกรรมการสรรหาและกำหนดค่าตอบแทน คณะกรรมการบริหาร
    และคณะกรรมการบริษัทตามลำดับ ในการพิจารณาจ่ายค่าตอบแทนให้กับผู้บริหาร
    และพนักงานตามเป้าหมายของผลงานที่ได้กำหนดค่าดัชนีชีวัดผลสำเร็จไว้แล้ว

-   ประเมินคะแนนความสามารถในการบริหารงานในตำแหน่งของผู้บริหาร และพนักงาน
    โดยผู้บังคับบัญชาและผู้ใต้บังคับบัญชาในสายงาน เพื่อการปรับเลื่อนตำแหน่งงาน
    โดยจะกำหนดให้ผู้บังคับบัญชาของแต่ละสายงานเป็นผู้ประเมินเพื่อเสนอต่อประธานกรรมการบริหารพิจารณา

    1.  เลขานุการบริษัท

คณะกรรมการบริษัทฯ ได้แต่งตั้ง เลขานุการบริษัท ได้แก่ นายสมบูรณ์ คุปติมนัส
ซึ่งเป็นพนักงานประจำตำแหน่งผู้อำนวยการอาวุโสสำนักกฎหมาย
และหัวหน้างานกำกับดูแลการปฏิบัติงานของบริษัทฯ
โดยได้รับแต่งตั้งเป็นเลขานุการบริษัทตามมติที่ประชุมคณะกรรมการ ครั้งที่ 5/2551 เมื่อวันที่ 13
สิงหาคม 2551 และเริ่มปฏิบัติหน้าที่ ตั้งแต่วันที่ 1 กันยายน 2551 เป็นต้นมา ปัจจุบัน นายสมบูรณ์ฯ
ถือเป็นผู้บริหาร 4 รายแรก ตามการปรับโครงสร้างใหม่ขององค์กร เมื่อวันที่ 1 พฤศจิกายน 2556

ทั้งนี้ สามารถติดต่อเลขานุการบริษัท ได้ที่ E-mail address : somboon@scasset.com

คุณสมบัติและประสบการณ์ของเลขานุการบริษัท

1.  มีความรู้และความเข้าใจด้านกฎหมายและกฎระเบียบของบริษัทฯและของหน่วยงานกำกับดูแลที่เกี่ยวข้องกับกฎหมายว่าด้วยบริษัทมหาชนจำกัด
    และกฎหมายว่าด้วยหลักทรัพย์และตลาดหลักทรัพย์
    และผ่านการอบรมหลักสูตรที่เกี่ยวข้องกับการปฏิบัติหน้าที่ของเลขานุการบริษัท

2.  มีความรู้และความเข้าใจในหลักการกำกับดูแลกิจการที่ดี
    และข้อพึงปฏิบัติที่ดีในเรื่องการกำกับดูแลกิจการ

3.  มีประสบการณ์ในงานเลขานุการคณะกรรมการ การจัดประชุมคณะกรรมการและประชุมผู้ถือหุ้น

บทบาทและหน้าที่ความรับผิดชอบของเลขานุการบริษัท

1.  จัดทำ และเก็บรักษา ทะเบียนกรรมการหนังสือนัดประชุมคณะกรรมการ
    รายงานการประชุมคณะกรรมการ หนังสือนัดประชุมผู้ถือหุ้นรายงานการประชุมผู้ถือหุ้น
    และรายงานประจำปีของบริษัท

2.  จัดการประชุมผู้ถือหุ้นและการประชุมคณะกรรมการบริษัทให้เป็นไปตามกฎหมาย
    ข้อบังคับของบริษัทฯ และกฎเกณฑ์อื่นๆที่เกี่ยวข้อง

3.  เก็บรักษารายงานการมีส่วนได้เสียที่รายงานโดยกรรมการหรือผู้บริหาร
    และจัดส่งสำเนารายงานการมีส่วนได้เสียให้ประธานกรรมการและประธานกรรมการตรวจสอบทราบภายใน
    7 วัน นับแต่วันที่บริษัได้รับรายงานนั้น

4.  ดำเนินการอื่นๆ ตามที่คณะกรรมการกำกับตลาดทุนประกาศกำหนด

5.  เลขานุการบริษัทต้องปฏิบัติหน้าที่ด้วยความรับผิดชอบ ความระมัดระวัง และความซื่อสัตย์สุจริต
    รวมทั้งต้องปฏิบัติตามกฎหมาย วัตถุประสงค์ ข้อบังคับของบริษัท มติคณะกรรมการ
    ตลอดจนมติที่ประชุมผู้ถือหุ้น

1.  ค่าตอบแทนกรรมการและผู้บริหาร

1.  การกำหนดค่าตอบแทนกรรมการบริษัท

บริษัทฯ มีกระบวนการกำหนดค่าตอบแทนกรรมการบริษัท โดยคำนึงถึงความเหมาะสมกับประสบการณ์
ภาระ หน้าที่ และความรับผิดชอบที่ได้รับมอบหมาย
ซึ่งสามารถเทียบเคียงได้กับบริษัทที่จดทะเบียนในตลาดหลักทรัพย์แห่งประเทศไทย
ซึ่งอยู่ในอุตสาหกรรมในประเภทและมีขนาดใกล้เคียงกัน
เพื่อจูงใจให้กรรมการปฏิบัติงานให้กับบริษัทฯ ให้บรรลุเป้าหมายและเป็นไปอย่างมีประสิทธิภาพ
ผ่านกระบวนการที่โปร่งใส เป็นที่มั่นใจให้แก่ผู้ถือหุ้น (โปรดดูรายละเอียดในหัวข้อ
“นโยบายค่าตอบแทนกรรมการและผู้บริหารระดับสูง”)

2.  หลักเกณฑ์การจ่ายค่าตอบแทนกรรมการและผู้บริหาร

1.  หลักเกณฑ์การจ่ายค่าตอบแทนกรรมการ

บริษัทฯ ได้กำหนดหลักเกณฑ์การจ่ายค่าตอบแทนกรรมการไว้อย่างชัดเจนและโปร่งใส
โดยอยู่ในระดับเดียวกับอุตสาหกรรมที่ใกล้เคียงกันและสูงเพียงพอที่จะดูแลและรักษากรรมการที่มีคุณสมบัติที่ต้องการได้
และได้ขออนุมัติจากที่ประชุมผู้ถือหุ้นแล้ว
โดยค่าตอบแทนประกอบด้วยค่าตอบแทนที่เป็นตัวเงินและค่าตอบแทนอื่นๆ อาทิเช่น เงินเดือน โบนัส
และเบี้ยประชุมคณะกรรมการ บำเหน็จ และสิทธิประโยชน์อื่นๆ อนึ่ง
กรรมการที่ได้รับมอบหมายให้ดำรงตำแหน่งในคณะกรรมการชุดย่อยชุดต่างๆ
ก็จะได้รับค่าตอบแทนเพิ่มตามหน้าที่และความรับผิดชอบที่เพิ่มขึ้น
ซึ่งคณะกรรมการสรรหาและกำหนดค่าตอบแทน
เป็นผู้พิจารณาและนำเสนอจำนวนค่าตอบแทนที่เหมาะสมต่อคณะกรรมการบริษัทฯ
(โปรดดูรายละเอียดในหัวข้อ “ค่าตอบแทนกรรมการ” และ
“นโยบายค่าตอบแทนกรรมการและผู้บริหารระดับสูง”)

2.  หลักเกณฑ์การจ่ายค่าตอบแทนผู้บริหาร

การจ่ายค่าตอบแทนสำหรับผู้บริหารจะสอดคล้องกับผลการดำเนินงานของบริษัทฯ
และผลการปฏิบัติงานของผู้บริหารแต่ละท่านในรูปดัชนีวัดผล (Key Performance Index : KPI)

การจ่ายเงินค่าตอบแทนสำหรับประธานกรรมการบริหารและประธานเจ้าหน้าที่บริหาร (CEO)
บริษัทฯ มีขั้นตอนการพิจารณาจ่ายอย่างโปร่งใส
โดยจะพิจารณาจากคะแนนการประเมินผลการปฏิบัติงานและผลประกอบการโดยรวมของบริษัทฯ
ซึ่งตำแหน่งประธานกรรมการบริหารจะถูกประเมินผลการปฏิบัติงานโดยคณะอนุกรรมการประเมินผลการปฏิบัติงานประธานกรรมการบริหาร
และตำแหน่งประธานเจ้าหน้าที่บริหารจะถูกประเมินผลการปฏิบัติงานโดยคณะอนุกรรมการประเมินผลการปฏิบัติงานประธานเจ้าหน้าที่บริหาร
และเสนอ
ผลการพิจารณาให้คณะกรรมการสรรหาและกำหนดค่าตอบแทนพิจารณาค่าตอบแทนเป็นตัวเงิน
เพื่อเสนอให้คณะกรรมการบริษัทพิจารณาอนุมัติต่อไป (โปรดดูรายละเอียดในหัวข้อ
“การประเมินผลการปฏิบัติงานของประธานกรรมการบริหาร”และ“การประเมินผลการปฏิบัติงานของประธานเจ้าหน้าที่บริหาร”)

3.  ค่าตอบแทนกรรมการ

การประชุมสามัญผู้ถือหุ้น ประจำปี 2557 ได้มีมติอนุมติค่าตอบแทนกรรมการ จำนวน 8 ล้านบาท
ค่าตอบแทนดังกล่าวในรอบปี 2557 ได้จ่ายให้กรรมการ ดังนี้

+------------------------+-----------------------------+--------------+
| ค่าตอบแทนกรรมการบริษัท    | รอบประจำปี 2557              |              |
+------------------------+-----------------------------+--------------+
|   เบี้ยประชุมรายเดือน      | ประธานกรรมการบริษัท           | 150,000      |
|                        |                             | บาท/เดือน     |
+------------------------+-----------------------------+--------------+
|                        | กรรมการ                     | ไม่มี          |
+------------------------+-----------------------------+--------------+
|   เบี้ยประชุมกรรมการ      | กรรมการ                     | 25,000       |
|                        |                             | บาท/คน/ครั้ง   |
+------------------------+-----------------------------+--------------+
| (เฉพ                   | ประธานกรรมการบริษัท           | ไม่มี          |
| าะกรรมการที่เข้าร่วมประชุม) |                             |              |
+------------------------+-----------------------------+--------------+
|                        | กรรมการที่ดำรงตำแหน่งผู้บริหาร    | ไม่มี          |
+------------------------+-----------------------------+--------------+
|   โบนัส                 | ประธานกรรมการบริษัท           | 550,000 บาท  |
+------------------------+-----------------------------+--------------+
| (ไม่รวมกรร              | ประธานกรรมก                 | 500,000      |
| มการที่ดำรงตำแหน่งผู้บริหาร) | ารชุดย่อย/กรรมการผู้มีอำนาจลงนาม | บาท/คน       |
+------------------------+-----------------------------+--------------+
|                        | กรรมการบริษัท                 | 450,000      |
|                        |                             | บาท/คน       |
+------------------------+-----------------------------+--------------+
| ค่าตอบแทนอื่นๆ            |                             | ไม่มี          |
+------------------------+-----------------------------+--------------+

+------------------------+-----------------------------+--------------+
| ค่าตอบแทนกรรมการบริษัท    | รอบประจำปี 2557              |              |
+------------------------+-----------------------------+--------------+
|   เบี้ยประชุมกรรมการชุดย่อย | ประธานกรรมการชุดย่อย          | 30,000       |
|                        |                             | บาท/คน/ครั้ง   |
+------------------------+-----------------------------+--------------+
| (เฉพ                   | กรรมการชุดย่อย                | 25,000       |
| าะกรรมการที่เข้าร่วมประชุม) |                             | บาท/คน/ครั้ง   |
+------------------------+-----------------------------+--------------+
|                        | กรรมการที่ดำรงตำแหน่งผู้บริหาร    | ไม่มี          |
+------------------------+-----------------------------+--------------+
| ค่าตอบแทนอื่นๆ            |                             | ไม่มี          |
+------------------------+-----------------------------+--------------+

2.  

ข้อมูลแสดงรายการค่าตอบแทนคณะกรรมการบริษัทและคณะกรรมการชุดย่อย สำหรับงวดสิ้นสุด 31
ธันวาคม 2557 เท่ากับ 7.99 ล้านบาท
เป็นค่าตอบแทนเบี้ยประชุมรวมโบนัสที่จ่ายให้กับประธานกรรมการ กรรมการ และกรรมการอิสระ
แต่ละท่านดังนี้

  (หน่วย: พันบาท)

+-------------------+---------+--------+--------+---------+---------+
| รายชื่อกรรมการ      | คณะ     |        |        |         |         |
|                   | กรรมการ |        |        |         |         |
+-------------------+---------+--------+--------+---------+---------+
|                   | บริษัท    | บริหาร  | ต      | สรรหา   | บร      |
|                   |         |        | รวจสอบ |         | รษัทภิบาล |
|                   |         |        |        | แล      | สังคม    |
|                   |         |        |        | ะกำหนดค | ส       |
|                   |         |        |        | ่าตอบแทน | ิ่งแวดล้อม |
+-------------------+---------+--------+--------+---------+---------+
| 1. นายรัฐ          | 2,350   |        |        |         |         |
| กิตติเวชโอสถ        |         |        |        |         |         |
+-------------------+---------+--------+--------+---------+---------+
| 2. นายคุโณดม       | 675     |        | 240    | 75      |         |
| ธรรมาภรณ์พิลาศ      |         |        |        |         |         |
+-------------------+---------+--------+--------+---------+---------+
| 3. นางแน่งน้อย ณ    | 675     |        |        | 90      |         |
| ระนอง             |         |        |        |         |         |
+-------------------+---------+--------+--------+---------+---------+
| 4. นายปรีชา        | 675     |        | 200    | 75      | 60      |
| เศขรฤทธิ์           |         |        |        |         |         |
+-------------------+---------+--------+--------+---------+---------+
| 5. นางเพ็ญโสม      | 675     | 325    |        |         | 50      |
| ดามาพงศ์           |         |        |        |         |         |
+-------------------+---------+--------+--------+---------+---------+
| 6. นายณัฏฐ์พัฒน์      | 675     | 325    |        |         |         |
| เอื้อใจ             |         |        |        |         |         |
+-------------------+---------+--------+--------+---------+---------+
| 7. นายประเสริฐ     | 625     |        | 200    |         |         |
| สัมนาวงศ์           |         |        |        |         |         |
+-------------------+---------+--------+--------+---------+---------+
| รวม               | 6,350   | 650    | 640    | 240     | 110     |
+-------------------+---------+--------+--------+---------+---------+

หมายเหตุ : ค่าตอบแทน ประกอบด้วย เงินเดือน โบนัส และเบี้ยประชุม
(ค่าตอบแทนนี้ไม่รวมค่าตอบแทนของกรรมการบริษัทในฐานะเป็นผู้บริหารของบริษัทฯ จำนวน 2 ท่าน
คือ นางบุษบา ดามาพงศ์ ประธานกรรมการบริหาร และ นายณัฐพงศ์ คุณากรวงศ์
ประธานเจ้าหน้าที่บริหาร)

1.  ค่าตอบแทนผู้บริหาร

ในรอบปี 2557 ค่าตอบแทนคณะผู้บริหารระดับสูงรวมผู้บริหาร 4 รายแรก จำนวน 9 คน
คิดค่าตอบแทนเป็นจำนวนเงินทั้งสิ้น 90.06 ล้านบาท ประกอบด้วย เงินเดือน โบนัส
กองทุนสำรองเลี้ยงชีพ และผลตอบแทนอื่น ดังนี้

2.  ค่าตอบแทนอื่น

1.  บริษัทฯ มีโครงการออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯ
    แก่กรรมการและพนักงาน
    โดยมีวัตถุประสงค์เพื่อเป็นแรงจูงใจและตอบแทนการปฏิบัติงานของกรรมการและพนักงานของบริษัทฯ
    นอกจากนี้เพื่อให้บุคคลดังกล่าวมีความตั้งใจในการทำงานและเป็นแรงจูงใจให้กรรมการและพนักงานทำงานกับบริษัทฯต่อไปในระยะยาวและสร้างประโยชน์สูงสุดให้แก่บริษัทฯ
    โดยบริษัทฯ ได้มีการออกและเสนอขายใบสำคัญแสดงสิทธิที่จะซื้อหุ้นสามัญจำนวน 5 โครงการ
    ตั้งแต่ ปี 2548 เป็นระยะเวลาต่อเนื่องกัน 5 ปี

โดยในปี 2557 เหลือโครงการที่ 5 เป็นโครงการสุดท้าย มีผู้บริหาร 4 รายแรกของบริษัทฯ
จำนวน 2 ราย ใช้สิทธิซื้อหุ้นสามัญของบริษัทฯ รวมจำนวนทั้งสิ้น 1,500,750 หุ้น
ซึ่งการออกและเสนอขายใบสำคัญแสดงสิทธิที่จะซื้อหุ้นสามัญของ บริษัทฯ โครงการที่ 5
ได้ครบกำหนดอายุการใช้สิทธิทั้งหมดแล้ว เมื่อวันที่ 14 มิถุนายน 2557 ที่ผ่านมา

2.  บริษัทฯ
    ได้มีนโยบายให้สิทธิสวัดิการแก่พนักงานและผู้บริหารทุกรายของบริษัทที่ทำงานมาแล้วไม่น้อยกว่า
    3 ปี มีสิทธิในการซื้อที่อยู่อาศัย คือ
    บ้านพร้อมที่ดินหรือห้องชุดของโครงการที่บริษัทฯได้พัฒนาขึ้นเพื่อขายแก่บุคคลทั่วไปในราคาส่วนลดพิเศษ
    เพื่อเป็นสวัสดิการสำหรับพนักงานให้มีที่อยู่อาศัยและสร้างแรงจูงใจให้พนักงานตั้งใจและทุ่มเทในการทำงานอย่างเต็มที่ในการผลักดันและขับเคลื่อนบริษัทให้บรรลุเป้าหมายรวมถึงสามารถรักษาบุคลากรที่สำคัญให้ทำงานอยู่กับบริษัทฯต่อไปในระยะยาว

โดยสวัสดิการดังกล่าวให้สิทธิรวมไปถึงผู้บริหารระดับ 4 รายแรกของบริษัทฯ ซึ่งในปัจจุบันมีทั้งสิ้น 9
คน โดยที่การใช้สิทธิตามสวัสดิการนี้รวมกันทั้งสิ้นไม่เกินวงเงิน 250 ล้านบาท
มีเงื่อนไขและเกณฑ์การใช้สิทธิส่วนลดตามตำแหน่งงานและอายุงาน ดังนี้

  ---------------------- ------------------------------------------------
  อายุงาน                 ส่วนลดจากราคาขาย ณ วันที่ใช้สิทธิของผู้บริหาร 4 รายแรก

  3 ปี ขึ้นไป               13%

  7 ปี ขึ้นไป               15%
  ---------------------- ------------------------------------------------

ผู้บริหารสามารถใช้สิทธิได้ 1 ครั้ง ภายในระยะเวลา 5 ปี นับตั้งแต่
วันที่คณะกรรมการบริษัทมีมติอนุมัติสิทธิสวัสดิการและจะต้องใช้สิทธิด้วยตนเอง
ห้ามโอนสิทธิหรือกรรมสิทธิ์ ภายใน 1 ปี นับจากวันที่รับโอนกรรมสิทธิ์
เว้นแต่เป็นการโอนให้กับคู่สมรสหรือบุตรอันชอบด้วยกฎหมาย

ทั้งนี้ การใช้สิทธิตามสวัสดิการดังกล่าวของผู้บริหาร 4 รายแรกนั้น เข้าข่ายเป็นรายการ
เกี่ยวโยงกัน ซึ่งบริษัทฯ
ได้ปฏิบัติตามประกาศคณะกรรมการกำกับตลาดทุนและประกาศคณะกรรมการตลาดหลักทรัพย์แห่งประเทศไทยแล้ว

1.  บุคคลากร

  จำนวนพนักงาน (หน่วย:คน)

  -------- ------------------------------ -------------------------------
  ลำดับ     สายงาน                         31 ธันวาคม 2557

  1.       ด้านปฏิบัติการ                     642

  2.       ด้านการเงินและสนับสนุน             174

  รวม                                     816
  -------- ------------------------------ -------------------------------

หมายเหตุ : ไม่รวมผู้บริหาร

ค่าตอบแทนพนักงาน

ในรอบปี 2557 มีค่าตอบแทนของพนักงานของบริษัทฯ และบริษัทย่อย
คิดค่าตอบแทนเป็นจำนวนเงินทั้งสิ้น 591.14 ล้านบาท ประกอบด้วย เงินเดือน โบนัส
และเงินสมทบกองทุนสำรองเลี้ยงชีพ และค่าตอบแทนอื่น ดังนี้ (หน่วย: ล้านบาท)

  --------------------------- --------------------- ---------------------
  ค่าตอบแทนพนักงาน              รอบประจำปี 2557        

                              จำนวนราย              จำนวนเงิน

  เงินเดือนและโบนัสรวม           816                   577.71

  เงินสมทบกองทุนสำรองเลี้ยงชีพ     816                   13.43
  --------------------------- --------------------- ---------------------

หมายเหตุ : ไม่รวมผู้บริหาร

นโยบายในการพัฒนาบุคลากร

บริษัทฯ เล็งเห็นถึงความสำคัญในการพัฒนาศักยภาพบุคลากรองค์กร ทั้งด้านความรู้ ทักษะ
และระบบปฏิบัติงานภายใน ในทุกระดับอย่างต่อเนื่อง
โดยได้กำหนดแนวทางการพัฒนาสมรรถนะบุคลากร (Competency Based Development )
ให้มีความรู้ ทักษะ และศักยภาพที่เหมาะสมสอดคล้องต่อแผนความก้าวหน้าในสายอาชีพ (Career
Advancement) และสอดคล้องกับทิศทางและการเติบโตในธุรกิจพัฒนาอสังหาริมทรัพย์อย่างยั่งยืน
ตลอดจนการเตรียมความพร้อมในการปฏิบัติงานของพนักงานใหม่และผู้ที่ได้รับการเลื่อนตำแหน่ง
เพื่อให้บุคลากรได้แสดงศักยภาพในการทำงานได้อย่างเต็มที่และประสบความสำเร็จในวิชาชีพ
โดยมีการจัดหลักสูตรการพัฒนา แบ่งเป็น 2 ประเภท ดังนี้

1.  การพัฒนาด้านการบริหารจัดการ ( Management Development )

บริษัทฯ ได้ดำเนินการจัดหลักสูตร เพื่อพัฒนาความรู้
ทักษะด้านการบริหารจัดการสำหรับบุคลากรระดับหัวหน้างานขึ้นไป
เพื่อเป็นการเตรียมความพร้อมในการบริหารจัดการกับภารกิจและทีมงาน
ให้เป็นไปตามนโยบายและเป้าหมายที่กำหนดไว้ โดยจัดให้มีสัมมนาในหลักสูตรต่าง ๆ เช่น

-   หลักสูตร Situational Leadership เป็นหลักสูตรที่จัดขึ้นสำหรับผู้บริหาร
    ในการเสริมสร้างทักษะการเป็นผู้นำให้มีความสามารถปรับเปลี่ยน
    ประยุกต์ใช้วิธีการบริหารจัดการทีมงานแบบรายบุคคล
    โดยวิเคราะห์ถึงพฤติกรรมและดึงศักยภาพของผู้ใต้บังคับบัญชาออกมาเพื่อเพิ่มประสิทธิภาพในการทำงานในสถานการณ์ต่างๆ

-   หลักสูตร Effective Communications for Better Customer Relations
    เป็นหลักสูตรที่จัดขึ้นสำหรับผู้บริหาร เพื่อพัฒนาทักษะการพูดและการสื่อสาร
    ให้เป็นไปตามเป้าหมายและวัตถุประสงค์ทางธุรกิจขององค์กรอย่างยั่งยืน
    ช่วยสนับสนุนการพัฒนาศักยภาพและพลังแห่งทีมให้ได้ผลดียิ่งขึ้น
    และยังเป็นการสร้างต้นแบบที่ดีต่อพนักงานในองค์กร สร้างภาพลักษณ์ที่ดีต่อสินค้าและองค์กร

-   หลักสูตร Leading and Managing Effectively เป็นหลักสูตรสำหรับผู้จัดการ
    เพื่อเสริมสร้างทักษะการบริหารทีมงาน ให้เกิดประสิทธิภาพสูงสุด
    สามารถดึงศักยภาพของทีมงานมาใช้อย่างเต็มที่ รวมถึงการสร้างแรงจูงใจ และ
    ความเชื่อมั่นกับพนักงานในทีมให้เกิดความทุ่มเทในการทำงาน เพื่อมุ่งไปสู่เป้าหมายเดียวกัน
    กับที่องค์กรต้องการ

-   หลักสูตร Smart Supervisor & Smart Manager เป็นหลักสูตรที่จัดขึ้นเพื่อให้เข้าใจ
    และตระหนักถึงความสำคัญต่อบทบาท หน้าที่ และความรับผิดชอบของระดับผู้จัดการ และ
    หัวหน้างานในการบริหารจัดการ การบังคับบัญชา และมอบหมายงาน รวมถึง
    การพัฒนาทักษะภาวะผู้นำ ความสามารถในการบริหารทีมงานได้อย่างมีประสิทธิภาพ
    และมีความเป็นมืออาชีพ

2.  การพัฒนาด้านการปฎิบัติงาน ( Operational Development )

บริษัทได้จัดให้มีการฝึกอบรมในหลักสูตรที่เป็นประโยชน์ต่อการปฏิบัติงานของพนักงานและธุรกิจของบริษัท
เพื่อพัฒนาความรู้ ความสามารถ และทักษะทางวิชาชีพให้กับพนักงานในสายงานต่าง ๆ
อย่างสม่ำเสมอ เพื่อสร้างมาตรฐานการทำงานที่มีคุณภาพ และสะท้อนความเป็นมืออาชีพ (
Professionalism )

-   หลักสูตร Refreshment Career 2014
    เป็นหลักสูตรที่จัดขึ้นเพื่อเตรียมความพร้อมสำหรับพนักงานเข้าใหม่ สายวิชาชีพวิศวกรรม
    งานขาย และการบริการหลังการขาย ทั้งในภาคทฤษฎี และภาคปฏิบัติ
    เพื่อเรียนรู้ข้อมูลด้านต่าง ๆ ที่เกี่ยวข้องในงาน อาทิ เช่น
    ความรู้เกี่ยวกับกฎหมายอสังหาริมทรัพย์เบื้องต้น ความรู้ด้านวัสดุก่อสร้าง
    ความรู้เกี่ยวกับมาตรฐานด้านการบริการงานขาย ความรู้ด้านการตลาด
    การพัฒนาและการออกแบบ การบริการหลังการขาย

-   หลักสูตร การใช้งานระบบ SC System จัดขึ้นเพื่อให้พนักงานที่มีส่วนเกี่ยวข้อง เรียนรู้
    และเข้าใจการใช้งานระบบ SC System ที่เกี่ยวข้องกับวิชาชีพของตนเอง
    และสามารถนำไปใช้ในการปฏิบัติงาน การบริหารงานโครงการ
    และสนับสนุนระบบการปฏิบัติงานโครงการ ( SC System )
    ตามระบบของบริษัทได้อย่างถูกต้อง และมีประสิทธิภาพยิ่งขึ้น
    ตลอดจนเพื่อให้พนักงานที่เข้าใหม่จากต่างโครงการ
    ได้มีโอกาสแลกเปลี่ยนความคิดเห็นและทำความรู้จักกันมากขึ้น

-   หลักสูตร การใช้งานระบบ Customer Care System
    จัดขึ้นเพื่อให้พนักงานผู้มีส่วนเกี่ยวข้องได้เรียนรู้ และมีความเข้าใจในการใช้ระบบ “
    Customer Care System ” By Microsoft Dynamic CRM 2013
    ในส่วนงานที่เกี่ยวข้องได้อย่างถูกต้อง
    และสามารถนำไปใช้ในการปฏิบัติงานเพื่อส่งมอบบริการให้แก่ลูกค้าได้อย่างมีประสิทธิภาพ
    ครบถ้วน และรวดเร็ว

-   หลักสูตร Be Proactive : The Power to Success
    เป็นหลักสูตรสำหรับพนักงานระดับปฏิบัติการ เพื่อให้มีทักษะในการทำงานเชิงรุก (
    Proactive ) ซึ่งถือเป็นพฤติกรรมการทำงานที่สำคัญ
    และช่วยสนับสนุนการปฏิบัติหน้าที่ของพนักงานได้อย่างมีประสิทธิผล
    ส่งผลให้การดำเนินธุรกิจของบริษัทฯ ขับเคลื่อนได้อย่างรวดเร็ว
    พร้อมตอบสนองต่อทุกความต้องการของลูกค้า

-   หลักสูตร Service Strategy Workshop and Practical Tools
    เป็นหลักสูตรที่จัดขึ้นเพื่อยกระดับงานบริการหลังการขาย และสร้างภาพลักษณ์ งานบริการ
    ให้มีความเป็นมืออาชีพยิ่งขึ้น ด้วยการเพิ่มทักษะการบริหารจัดการเวลา
    และลำดับความสาคัญของงานได้อย่างเป็นระบบ
    สามารถวิเคราะห์ปัญหาที่เป็นอุปสรรคต่อความสำเร็จของงาน
    และสามารถปฏิบัติภารกิจให้สำเร็จลุล่วงตามเวลาที่กำหนด

-   หลักสูตร ทักษะการบริหารข้อขัดแย้ง เป็นหลักสูตรที่จัดขึ้นสำหรับพนักงานบริการหลังการขาย
    ในการเสริมสร้างทักษะการบริหารความต้องการ และมุมมองที่แตกต่าง ทั้งการสื่อสาร
    การสร้างความสัมพันธ์ สามารถวิเคราะห์พฤติกรรมของบุคคลแต่ละประเภท
    ทั้งจุดแข็งและจุดอ่อน ตลอดจนการมีทัศนคติเชิงบวก
    โดยเฉพาะอย่างยิ่งการเล็งเห็นถึงความสำคัญในหน้าที่ ที่ได้รับมอบหมาย
    ให้เกิดประสิทธิภาพสูงสุด

-   หลักสูตร Total Quality Management Workshop จัดขึ้นสำหรับผู้บริหาร
    และผู้จัดการโครงการ เพื่อนำหลักการ และเครื่องมือต่าง ๆ
    ไปประยุกต์ใช้ในกระบวนการก่อสร้าง ซึ่งจะส่งผลต่อมาตรฐานคุณภาพสินค้า ทั้งยังลดปัญหา
    Defect อันเกิดจากกระบวนการก่อสร้างในขั้นตอนต่างๆ ได้อย่างเป็นระบบ
    นอกจากนี้ยังเป็นการเสริมสร้างภาพลักษณ์ และ ความมั่นใจต่อสินค้าของ SC ได้อย่างยั่งยืน

-   หลักสูตร Advanced Marketing and Selling Strategy in Real Estate
    Business จัดขึ้นเพื่อให้พนักงานสายวิชาชีพการตลาด
    เกิดความเข้าใจในกระบวนการทางการตลาดสำหรับธุรกิจพัฒนาอสังหาริมทรัพย์
    สามารถวางแผนกลยุทธ์การตลาด
    และสามารถวิเคราะห์เจาะลึกพฤติกรรมผู้บริโภคยุคใหม่เพื่อนำไปสู่การทำกิจกรรมส่งเสริมทางการตลาดโครงการอสังหาริมทรัพย์
    โดยการเลือกใช้สื่อสังคมออนไลน์ ( Social Media or SoMe )
    เพื่อสร้างการรับรู้ข่าวสารโครงการอสังหาริมทรัพย์ได้อย่างเหมาะสม
    ตรงกับกลุ่มเป้าหมายได้ดียิ่งขึ้น

บริษัทให้ความสำคัญในการดูแลรักษาบุคลากร

นอกเหนือจากการพัฒนาบุคลากรในรูปแบบของการจัดฝึกอบรมสัมมนาแล้ว บริษัทฯ
ยังให้ความสำคัญในการดูแลรักษาบุคลากร ( Retention Program ) เช่น

-   การมอบทุนการศึกษาสำหรับพนักงาน บริษัทจัดให้มีการมอบทุนการศึกษาสำหรับผู้บริหาร
    พนักงานของบริษัทฯ อย่างต่อเนื่อง อันเป็นการส่งเสริมการพัฒนาศักยภาพทางวิชาชีพ
    ได้เพิ่มพูนทักษะ ความรู้ความสามารถ
    และนำองค์ความรู้มาประยุกต์ใช้ในการบริหารจัดการทีมงาน
    และการปฏิบัติงานให้เกิดประสิทธิภาพ โดยในปี พ.ศ. 2557 บริษัทฯ
    ได้พิจารณามอบทุนการศึกษาในระดับปริญาโท สาขาบริหารธุรกิจ ให้กับผู้บริหาร เป็นจำนวน 3
    ทุน

-   การมอบทุนการศึกษาบุตรพนักงาน บริษัทได้ให้ความสำคัญกับการดูแลพนักงานที่มีรายได้น้อย
    ด้วยการมอบเงินช่วยเหลือทุนการศึกษาแก่บุตรพนักงาน เพื่อเป็นขวัญกำลังใจ
    โดยจัดให้มีการมอบทุนเป็นประจำต่อเนื่องทุกปี

-   การจัดพื้นที่สันทนาการให้กับพนักงาน ( Social Club ) บริษัทฯ
    ได้จัดสร้างพื้นที่สำหรับการออกกำลังกาย และกิจกรรมสันทนาการ
    เพื่อการดูแลสุขภาพและการผ่อนคลายจากการทำงาน
    รวมทั้งมุมพักผ่อนที่เปิดโอกาสให้พนักงานจากทุกส่วนได้มาพบปะพูดคุยและทำความรู้จักกันมากขึ้น
    ด้วยแนวคิดในการทำงานแบบ Work Life Balance
    ซึ่งจากการวิจัยพบว่าสามารถผลักดันให้งานบรรลุเป้าหมาย และส่งผลต่อ Profit
    ที่ดีขององค์กรในระยะยาว

-   SC Sport Day 2014 บริษัทได้จัดให้มีกิจกรรมกีฬาสี ประจำปี 2557
    เพื่อเป็นการส่งเสริมให้พนักงานมีสุขภาพร่างกายแข็งแรง ก่อให้เกิดความสามัคคี
    ภายในองค์กร ได้ผ่อนคลายจากการทำงาน
    และช่วยให้พนักงานต่างหน่วยงานได้มีโอกาสพบปะทำความรู้จักกันมากยิ่งขึ้น
    อันส่งผลต่อการประสานงานร่วมกันต่อไปในอนาคต

-   กิจกรรม Birthday Activity เป็นโครงการที่จัดต่อเนื่องเป็นปีที่ 8
    เพื่อแสดงถึงการให้ความสำคัญ และการดูแลเอาใจใส่พนักงานภายในองค์กร
    ช่วยส่งเสริมความสัมพันธ์ระหว่างพนักงานหน่วยงานต่าง ๆ ให้แน่นแฟ้น
    ผ่านการเข้าร่วมกิจกรรมกับส่วนกลางมากยิ่งขึ้น ซึ่งส่งผลต่อการประสานงานร่วมกันในอนาคต
    ทั้งรูปแบบของกิจกรรมยังเป็นการช่วยสร้างสรรค์สังคม
    และมีส่วนในการอนุรักษ์ทรัพยากรทางธรรมชาติ โดยดำเนินการจัดขึ้นเป็นประจำทุก 2 เดือน
    อาทิ

  กิจกรรม “ ท่องเมืองกรุงเก่า ทำบุญเสริมสิริมงคล เติมสมดุลให้ชีวิต ” ณ วัดใหญ่ชัยมงคล
  วัดพนัญเชิงวรวิหาร พร้อมปล่อยพันธุ์ปลาน้ำจืด จำนวน 20,000 ตัว เพื่อเป็นการอนุรักษ์
  และขยายพันธุ์ปลาน้ำจืด ในแหล่งน้ำธรรมชาติ ณ วัดกานกร้อง จังหวัดพระนครศรีอยุธยา
  พร้อมการเรียนรู้การใช้ชีวิตอย่างสมุล ในแนวคิดคนรุ่นใหม่เพื่อความสมดุลอย่างยั่งยืนที่ ตันแลนด์
  นิคมอุตสาหกรรม โรจนะ

  กิจกรรม “ SC LOVE THE SEA ” ปลูกปะการังเพื่ออนุรักษ์ และขยายพันธุ์ปะการัง เขากวาง
  อันนำไปสู่การฟื้นฟูท้องทะเลไทย ณ ค่ายวิทยาศาสตร์ทางทะเลและการอนุรักษ์ ต.แสมสาร
  อ.สัตหีบ จ.ชลบุรี และเข้าชมพิพิธภัณฑ์ศิลปะแห่งโลกจินตนาการ ภาพจิตรกรรม 3 มิติ ที่ Art
  in Paradise อ.บางละมุง จ.ชลบุรี

  กิจกรรม “ สร้างคอนโด ปูนอกกระดอง ” ภูมิปัญญาไทย อนุรักษ์ทรัพยากรทะเลไทย ณ
  เกาะลอย อ.ศรีราชา จ.ชลบุรี และเข้าชมพิพิธภัณฑ์ Ripley’s Believe It or Not !
  พัทยา จังหวัดชลบุรี เป็นต้น

บริษัทฯ ได้สร้างการรับรู้ใน Brand และวัฒนธรรมองค์กร ( SC Culture )
ให้กับพนักงานผ่านการจัดกิจกรรมต่าง ๆ ดังนี้

-   การปฐมนิเทศพนักงานใหม่ จัดขึ้นเพื่อให้ผู้บริหาร และพนักงานใหม่
    ได้ทราบถึงการดำเนินธุรกิจของบริษัทฯ โครงสร้างการบริหารงาน ระบียบข้อปฏิบัติ
    สวัสดิการพนักงาน และทราบถึงภาพรวมแนวทางการพัฒนาสมรรถนะทางวิชาชีพของบุคลากร
    รวมไปถึงการส่งผ่านวัฒนธรรมองค์กร เพื่อใช้เป็นค่านิยมหลักในการปฏิบัติงาน

-   กิจกรรมวันผู้บริหารพบพนักงานใหม่ ( Meet & Greet 2014 )
    เพื่อเป็นการสร้างความสัมพันธ์อันดีระหว่างผู้บริหารกับพนักงาน
    และระหว่างพนักงานด้วยกันเอง ส่งผลให้การบริหารงาน
    ละการปฏิบัติงานเกิดการประสานงานที่ดีมีประสิทธิภาพประสิทธิผลสูงสุด
    และเพื่อให้พนักงานใหม่ได้รับทราบ แนวทางการทำงาน
    การปรับตัวเข้ากับวัฒนธรรมองค์กรและวิถีทางในการดำเนินธุรกิจ

-   สัมมนานอกสถานที่ หลักสูตร We’re SC จัดขึ้นสำหรับผู้จัดการ และพนักงานระดับปฏิบัติการ
    เพื่อสร้างการทำงานเป็นทีม ( Team Building ) การปรับ EQ และ AQ ,
    การสร้างสัมพันธภาพและการสื่อสารภายในองค์กรเข้าใจวัฒนธรรมองค์กร
    ที่ยึดใช้เป็นแนวทางปฏิบัติร่วมกัน รวมทั้งมีพฤติกรรมที่สอดคล้องกับค่านิยมองค์กร ( 2C2A )
    เพื่อให้องค์กรก้าวสู่ความเป็นผู้นำในธุรกิจพัฒนาอสังหาริมทรัพย์อย่างยั่งยืน ภายใต้วัฒนธรรม
    และวิถีในการทำงานเดียวกัน “ WE ARE SC ”

-   โครงการ Idea @SC 2014 เป็นโครงการที่จัดขึ้นเพื่อสนับสนุนค่านิยม : Create และ
    Competency : Creative โดยทุกหน่วยงานนำเสนอ Idea ใหม่ ๆ เกี่ยวกับสินค้า ,
    บริการ และกระบวนการทำงาน
    โดยผ่านการพิจารณากลั่นกรองจากทักษะความเชี่ยวชาญในวิชาชีพต่าง ๆ ภายในหน่วยงาน
    พร้อมนำเสนอผลงานร่วมกันเป็นทีม ( Team Synergy ) ก่อให้เกิดคุณค่า
    และประโยชน์ต่อองค์กร / หน่วยงาน อย่างเป็นรูปธรรม

การรับรู้ข้อมูลข่าวสารภายในองค์กร

พนักงานทุกคนสามารถรับข้อมูลข่าวสารจากการประชาสัมพันธ์ผ่านช่องทาง E-mail : All SC
และผ่านการใช้งานระบบเว็บไซต์ภายใน ( Intranet ) ของบริษัทฯ
รวมทั้งได้จัดทำวารสารภายใน ในรูปแบบ E-Magazine “ SC Life For Good Mornings ”
เพื่อใช้เป็นสื่อประชาสัมพันธ์ ในการรวบรวมข้อมูลข่าวสาร และกิจกรรมต่าง ๆ ของบริษัทฯ
รวมทั้งการแนะนำหน่วยงาน และบุคลากร ให้ผู้บริหารและพนักงานได้รับทราบข้อมูลระหว่างกัน
และได้รู้จักกันมากยิ่งขึ้น

9.  การกำกับดูแลกิจการ

    1.  นโยบายการกำกับดูแลการดำเนินงานของบริษัท

คณะกรรมการบริษัทตระหนักถึงความสำคัญของการกำกับดูแลกิจการที่ดี
จึงมีนโยบายส่งเสริมให้เกิดการกำกับดูแลกิจการที่ดีอย่างต่อเนื่องในองค์กร
เนื่องจากเห็นว่าเป็นสิ่งที่มีความจำเป็นต่อการดำเนินธุรกิจและเป็นเครื่องมือสร้างความยั่งยืนให้กับกิจการในระยะยาวสร้างประโยชน์สูงสุดและสร้างความเชื่อมั่นให้กับผู้ถือหุ้นและผู้ลงทุนทุกรายของบริษัทฯ
ทั้งยังช่วยให้ผู้ถือหุ้นและสาธารณชนได้รับทราบและตรวจสอบการดำเนินงานของบริษัทฯ ได้สะดวก
รวดเร็ว เท่าเทียมกันและเป็นไปอย่างมีประสิทธิภาพ
บริษัทฯให้ความสำคัญต่อการปฏิบัติตามนโยบายเกี่ยวกับการกำกับดูแลกิจการของบริษัทจดทะเบียน
โดยในการประชุมกรรมการครั้งที่ 1/2554 เมื่อวันที่ 12 มกราคม 2554
มีมติแต่งตั้งคณะกรรมการบรรษัทภิบาลและความรับผิดชอบต่อสังคม สิ่งแวดล้อม
(โปรดดูรายละเอียดในหัวข้อ “คณะกรรมการบรรษัทภิบาลและความรับผิดชอบต่อสังคม
สิ่งแวดล้อม”) โดยเน้นในเรื่องสิทธิของผู้ถือหุ้น การปฏิบัติต่อผู้ถือหุ้นอย่างเท่าเทียมกัน
บทบาทของผู้มีส่วนได้เสีย ซึ่งรวมถึงความรับผิดชอบต่อสังคมและสิ่งแวดล้อม
การเปิดเผยข้อมูลสารสนเทศและความโปร่งใส และความรับผิดชอบของคณะกรรมการ
และตั้งใจปฏิบัติตามนโยบายการกำกับดูแลกิจการที่ดี (Good Corporate Governance Policy)
โดยคณะกรรมการบรรษัทภิบาลและความรับผิดชอบต่อสังคม
สิ่งแวดล้อมของบริษัทฯได้จัดให้มีนโยบายการกำกับดูแลกิจการที่ดีเป็นลายลักษณ์อักษร
โดยมีเนื้อหาและสาระสำคัญต่างๆเพื่อให้เกิดการพัฒนาให้สามารถเทียบเคียงได้กับมาตรฐานสากล
สอดคล้องกับแนวทางปฏิบัติและข้อเสนอแนะของหน่วยงานกำกับดูแลและหน่วยงานที่เกี่ยวข้อง
โดยได้เผยแพร่ให้กรรมการ ผู้บริหาร และพนักงานทุกคนของบริษัทฯได้รับทราบและเพื่อถือปฏิบัติตาม
ทั้งยังเผยแพร่ให้ผู้ถือหุ้นของบริษัทฯและประชาชนทั่วไปได้รับทราบนโยบายดังกล่าวด้วยผ่านเว็บไซต์ของบริษัทฯ
บริษัทฯ มีการกำหนดปรัชญาและจรรยาบรรณในการดำเนินธุรกิจของบริษัทฯ ให้กรรมการ ผู้บริหาร
และพนักงานทุกระดับยึดถือและนำไปปฏิบัติเป็นแนวทางเดียวกัน บริษัทฯ มี
“นโยบายการกำกับดูแลกิจการ”
ตามหลักการกำกับดูแลกิจการที่ดีสำหรับบริษัทจดทะเบียนที่ตลาดหลักทรัพย์แห่งประเทศไทยกำหนด
และเปิดเผยอยู่ในเว็บไซต์ www.scasset.com ของบริษัทฯ เพื่อให้ผู้ถือหุ้น นักลงทุน
และผู้มีส่วนได้เสียทุกฝ่ายได้มีส่วนศึกษาและรับทราบ
โดยในส่วนการบริหารจัดการภายในองค์กรได้มีการจัดพิมพ์เป็นลายลักษณ์อักษรแจ้งผู้บริหารและพนักงานทุกคนทราบ
เพื่อสื่อสารให้ทุกคนในองค์กรเข้าใจและยึดถือปฏิบัติทั้งมีข้อมูลผ่าน E-mail
ภายในองค์กรเพื่อเป็นแนวทางสำหรับการบริหารจัดการที่ดีและประชาสัมพันธ์กับพนักงานอย่างต่อเนื่อง

ทั้งนี้ เพื่อให้การปฏิบัติตามนโยบายการกำกับดูแลกิจการที่ดีของบริษัทฯ เป็นไปอย่างมีประสิทธิภาพ
คณะกรรมการบริษัทและคณะกรรมการบรรษัทภิบาลและความรับผิดชอบต่อสังคม
สิ่งแวดล้อมได้ทบทวนนโยบายและการดำเนินงานเป็นประจำทุกปีเพื่อให้นโยบายและการดำเนินการต่างๆทันสมัยและสอดรับกับเป้าหมายและกลยุทธ์การดำเนินงานต่างๆของบริษัทที่เปลี่ยนแปลงไปรวมถึงหลักเกณฑ์การกำกับดูแลกิจการที่ดีที่มีมาตรฐานและเป็นสากลมากยิ่งขึ้น
ซึ่งในปี 2557 บริษัทฯ ยังคงนำหลักการกำกับดูแลกิจการที่ดีสำหรับบริษัท
จดทะเบียนของตลาดหลักทรัพย์แห่งประเทศไทย
และแนวทางการกำกับดูแลของหน่วยงานที่เกี่ยวข้องมาปฏิบัติอย่างต่อเนื่อง
รวมถึงได้ปฏิบัติตามหลักเกณฑ์ ASEAN Corporate Governance Scorecard (ASEAN CG
Scorecard) ซึ่งมีความเป็นสากลเพิ่มเติมอีกด้วย

จากความมุ่งมั่นที่บริษัทฯ ให้ความสำคัญต่อการปฏิบัติตามหลักการกำกับดูแลกิจการที่ดีอย่างต่อเนื่อง
ทำให้ในปี 2557 บริษัทฯ
ได้รับผลคะแนนการประเมินและรางวัลเกี่ยวกับการกำกับดูแลกิจการที่ดีต่างๆ ดังนี้

1.  ผลประเมินโครงการประเมินคุณภาพการประชุมผู้ถือหุ้นสามัญ (Annual General
    Meeting - AGM) ประจำปี 2557 โดยบริษัทฯได้รับคะแนนประเมิน 100
    คะแนนเต็มต่อเนื่องกันตั้งแต่ปี 2551-2557 จากสมาคมส่งเสริมผู้ลงทุนไทย

2.  รางวัล “Investor’s Choice Awards 2014” ประเภท
    บริษัทจดทะเบียนที่ทำคะแนนการประเมินคุณภาพการจัดประชุมผู้ถือหุ้น (Annual General
    Meeting - AGM) เต็ม 100% ต่อเนื่องกัน 6 ปีซ้อน จากสมาคมส่งเสริมผู้ลงทุนไทย
    ร่วมกับตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
    (ก.ล.ต.) เมื่อวันที่ 25 กันยายน 2557

3.  ผลประเมินการกำกับดูแลกิจการบริษัทจดทะเบียนไทยตามหลักเกณฑ์ ASEAN CG Scorecard
    ประจำปี 2556/57 (ASEAN CG Scorecard 2013/14)
    จากสมาคมส่งเสริมสถาบันกรรมการบริษัทไทย (IOD)
    ซึ่งได้รับการสนับสนุนจากสำนักงานคณะกรรมการกำกับหลักทรัพย์และตลาดหลักทรัพย์
    (ก.ล.ต.) และตลาดหลักทรัพย์แห่งประเทศไทย

บริษัทฯ ได้รับผลคะแนนประเมิน 94.45 คะแนน
ซึ่งจัดอยู่ในกลุ่มบริษัทจดทะเบียนไทยที่ได้รับผลการประเมินสูงสุด จำนวน 17 บริษัท คือ
มีผลคะแนนประเมิน “มากกว่าหรือเท่ากับ 90” จากบริษัทจดทะเบียนไทยที่เข้ารับการประเมินทั้งสิ้น
100 บริษัท ร่วมกับบริษัทจดทะเบียนในกลุ่มประเทศ ASEAN จำนวนรวม 529 บริษัท ทั้งนี้ บริษัทฯ
เป็น 1 ใน 3
บริษัทจดทะเบียนในกลุ่มธุรกิจพัฒนาอสังหาริมทรัพย์ที่อยู่ในกลุ่มคะแนนสูงสุดของประเทศไทย

4.  ผลประเมินการกำกับดูแลกิจการบริษัทจดทะเบียนไทยประจำปี 2557 ในระดับ “ดีเลิศ”
    คือได้ผลคะแนนประเมินเท่ากับหรือมากกว่า 90 คะแนน
    จากสมาคมส่งเสริมสถาบันกรรมการบริษัทไทย (IOD) โดย
    บริษัทฯได้รับคะแนนประเมินเฉลี่ยอยู่ที่ 94 คะแนน จากคะแนนเต็ม 100 คะแนน
    และเป็นหนึ่งในบริษัทที่ได้รับผลการประเมินสูงที่สุดจากบริษัทจดทะเบียนในตลาดหลักทรัพย์แห่งประเทศไทยทั้งหมดที่รับการประเมิน

5.  รางวัล SET Awards 2014
    ซึ่งจัดขึ้นโดยตลาดหลักทรัพย์แห่งประเทศไทยและวารสารการเงินธนาคาร เมื่อวันที่ 27
    พฤศจิกายน 2557 จำนวน 2 รางวัลได้แก่

-   “รางวัลเกียรติยศแห่งความสำเร็จ (SET Awards of Honor)”
    ประเภทบริษัทจดทะเบียนด้านการรายงานบรรษัทภิบาลเป็นเลิศต่อเนื่องกัน 3 ปี
    ซึ่งเป็นรางวัลที่มอบให้แก่บริษัทจดทะเบียนที่มีความเป็นเลิศด้านการรายงานการปฏิบัติตามหลักการกำกับดูแลกิจการที่ดีต่อเนื่องกันอย่างน้อย
    3 ปีติดต่อกัน

-   “รางวัลดีเด่นประเภทบริษัทจดทะเบียนด้านนักลงทุนสัมพันธ์” (Investor Relation
    Awards) โดยถูกจัดอยู่ในกลุ่มบริษัทจดทะเบียนที่มีมูลค่าหลักทรัพย์ตามราคาตลาดระหว่าง
    10,000-20,000 ล้านบาท
    ซึ่งเป็นรางวัลที่มอบให้แก่บริษัทจดทะเบียนที่มีความโดดเด่นด้านการดำเนินกิจกรรมนักลงทุนสัมพันธ์

6.  รางวัลบริษัทพัฒนาอสังหาริมทรัพย์ยอดเยี่ยมของไทยประจำปี 2557 (Top 10 Developers
    Awards 2014) จากงาน BCI Asia Top 10 Developer Awards 2014
    ที่จัดขึ้นโดยบริษัท บีซีไอ เอเชีย คอนสตรัคชั่น อินฟอร์เมชั่น จำกัด และ FuturArc
    Journal ซึ่งมอบให้กับบริษัทสถาปนิก บริษัทอสังหาริมทรัพย์ และบุคคลใน แวดวงการออกแบบ
    โดยพิจารณาจากผลงานการออกแบบและการพัฒนาโครงการก่อสร้างจนเป็นที่ยอมรับของผู้บริโภค

บริษัทฯ เชื่อมั่นว่าระบบการบริหารจัดการที่ดี การมีคณะกรรมการบริษัทและผู้บริหารที่มีวิสัยทัศน์
มีความรับผิดชอบต่อหน้าที่ มีกลไกการควบคุม
การถ่วงดุลอำนาจและกระบวนการกำกับดูแลกิจการเป็นส่วนสำคัญและจำเป็นต่อการดำเนินธุรกิจให้เติบโตอย่างยั่งยืนซึ่งความสำเร็จในการดำเนินธุรกิจที่จะบรรลุตามภารกิจและวิสัยทัศน์ขององค์กรให้มีประสิทธิภาพและประสิทธิผล
โดยครอบคลุมหลักสำคัญดังต่อไปนี้

1. คณะกรรมการบริษัท เน้นภาวะความเป็นผู้นำ วิสัยทัศน์ องค์ประกอบการแต่งตั้ง
และความเป็นอิสระ โดยกำหนดคุณสมบัติ ขอบเขต อำนาจ หน้าที่และความรับผิดชอบ
เพื่อให้เกิดการจัดการที่ดี

2. การปฏิบัติต่อผู้ถือหุ้นและผู้มีส่วนได้เสียอย่างเท่าเทียมกัน

3. มีการเปิดเผยสารสนเทศอย่างครบถ้วน เพียงพอ เชื่อถือได้ และทันเวลาแก่ผู้ที่เกี่ยวข้องทุกฝ่าย

4. สนับสนุนให้มีระบบการควบคุมภายใน การตรวจสอบภายใน และการบริหารความเสี่ยง
เพื่อลดความเสี่ยงต่างๆที่อาจเกิดขึ้น

โดยในปี 2557 ที่ผ่านมา บริษัทฯ
ยังคงนำหลักเกณฑ์การกำกับดูแลกิจการที่ดีสำหรับบริษัทจดทะเบียนมาปฏิบัติตามอย่างต่อเนื่อง
โดยแบ่งเป็น 5 หมวด ดังนี้

สิทธิของผู้ถือหุ้น

1.  สิทธิขั้นพื้นฐานของผู้ถือหุ้น

คณะกรรมการบริษัทตระหนักถึงหน้าที่ในการส่งเสริมและคุ้มครองสิทธิของผู้ถือหุ้นทุกรายให้ได้รับสิทธิขั้นพื้นฐานตามที่กฎหมายกำหนดอย่างครบถ้วน
ได้แก่

1.  สิทธิในการซื้อ ขาย โอน และรับโอนหุ้นรวมทั้งสิทธิได้รับใบหุ้น

ผู้ถือหุ้นทุกรายมีสิทธิในการซื้อ ขาย โอน หรือรับโอนหุ้นได้อย่างอิสระ
นอกจากนี้ยังมีสิทธิได้รับใบหุ้นได้ ตามที่กฎหมายและข้อบังคับของบริษัทฯกำหนด โดยบริษัทฯ มี บริษัท
ศูนย์รับฝากหลักทรัพย์ (ประเทศไทย) จำกัด (Thailand Securities Depository : TSD)
ทำหน้าที่เป็นนายทะเบียนหลักทรัพย์ของบริษัทเพื่ออำนวยความสะดวกให้กับผู้ถือหุ้นในการดำเนินการเกี่ยวกับทะเบียนหุ้นและหลักทรัพย์ของบริษัทฯ

2.  สิทธิในการออกเสียงลงคะแนนในวาระต่างๆในที่ประชุมผู้ถือหุ้น

ผู้ถือหุ้นทุกคนของบริษัทฯ
ที่มีสิทธิเข้าร่วมประชุมสามารถออกเสียงลงมติโดยเสมอภาคกันตามจำนวนหุ้นที่ตนถืออยู่
โดยข้อบังคับของบริษัทกำหนดให้ 1 หุ้น มี 1 เสียงในการลงคะแนนเสียงใดๆ
และสามารถลงคะแนนเสียงได้โดยอิสระอย่างไม่มีข้อจำกัด ไม่ว่าผู้ถือหุ้นจะเข้าประชุมด้วยตนเอง
หรือมอบฉันทะให้กรรมการอิสระหรือบุคคลอื่นเข้าประชุมแทน
ผู้ถือหุ้นยังคงสามารถแสดงเจตนาในสิทธิของตนเองที่จะลงคะแนนล่วงหน้าในหนังสือมอบฉันทะ (แบบ
ข.) ในแต่ละวาระการประชุมได้ว่าจะออกเสียงเห็นด้วย ไม่เห็นด้วย หรืองดออกเสียง
และในกรณีที่ผู้ถือหุ้นแสดงเจตนาใช้สิทธิออกเสียงลงคะแนนมาในหนังสือมอบฉันทะ (แบบ ข.)
บริษัทฯ จะถือตามความประสงคืของผู้ถือหุ้น
ผู้รับมอบฉันทะจะไม่มีสิทธิออกเสียงลงคะแนนในที่ประชุมเป็นอย่างอื่นอีก

สำหรับการออกเสียงลงคะแนน
บริษัทฯได้จัดเตรียมบัตรลงคะแนนให้ผู้ถือหุ้นทุกคนขณะลงทะเบียนก่อนการประชุม และได้นำระบบ
Barcode มาใช้ในการลงทะเบียนและการนับคะแนนเสียงในแต่ละวาระการประชุม
(โปรดดูรายละเอียดในหัวข้อ
“การอำนวยความสะดวกให้แก่ผู้ถือหุ้นและการดำเนินการก่อนการประชุม”)
ทั้งได้เชิญที่ปรึกษากฎหมายซึ่งเป็นบุคคลภายนอกที่มีความเป็นอิสระและไม่มีประโยชน์ส่วนได้เสียใดๆกับบริษัทฯ
เป็นตัวแทนผู้ถือหุ้น เพื่อทำหน้าที่ตรวจสอบการลงคะแนนเสียงในที่ประชุม โดยบริษัทฯ
จะแสดงผลการลงคะแนนเสียงของผู้ถือหุ้นในทุกวาระที่มีการลงมติให้ผู้ถือหุ้นทราบผลทันที

3.  สิทธิในการเข้าร่วมประชุมผู้ถือหุ้นหรือมอบฉันทะให้ผู้อื่นเข้าประชุมและออกเสียงลงคะแนนแทน
    (โปรดดูรายละเอียดในหัวข้อ
    “สิทธิในการเข้าร่วมประชุมผู้ถือหุ้นและการประชุมสามัญผู้ถือหุ้นประจำปี 2557”)

4.  สิทธิในการได้รับส่วนแบ่งในผลกำไรและเงินปันผลอย่างเท่าเทียมกัน

ผู้ถือหุ้นทุกรายของบริษัทฯ มีสิทธิได้รับส่วนแบ่งในผลกำไรของบริษัทฯในรูปเงินปันผล โดยบริษัทฯ
จะจ่ายเงินปันผลตามสัดส่วนการถือหุ้นของผู้ถือหุ้นแต่ละราย (โปรดดูรายละเอียดในหัวข้อ
“นโยบายการจ่ายเงินปันผล”)

5.  สิทธิในการได้รับการปฏิบัติที่เท่าเทียมกันในการรับซื้อหุ้นคืนโดยบริษัทฯ

ข้อบังคับบริษัทกำหนดห้ามมิให้บริษัทฯเป็นเจ้าของหุ้นหรือรับจำนำหุ้นของบริษัทเอง เว้นแต่

1)  เพื่อรักษาสิทธิของผู้ถือหุ้นที่ออกเสียงไม่เห็นด้วยกับมติที่ประชุมผู้ถือหุ้น
    ซึ่งอนุมัติแก้ไขข้อบังคับบริษัทในเรื่องสิทธิการออกเสียงลงคะแนน
    และสิทธิการรับเงินปันผลและเห็นว่าตนไม่ได้รับความเป็นธรรม หรือ

2)  เพื่อวัตถุประสงค์ในการบริหารทางการเงิน
    ในกรณีที่บริษัทฯมีกำไรสะสมและสภาพคล่องส่วนเกิน
    และการซื้อหุ้นคืนนั้นไม่เป็นเหตุให้บริษัทฯประสบปัญหาทางการเงิน

แต่ทั้งนี้ หุ้นที่บริษัทฯรับซื้อคืนดังกล่าวนั้นจะไม่ถูกนับเป็นองค์ประชุม ไม่มีสิทธิออกเสียงลงคะแนน
และไม่มีสิทธิได้รับเงินปันผล
และบริษัทฯจะต้องจำหน่ายหุ้นที่ซื้อคืนภายในระยะเวลาที่กำหนดในโครงการซื้อหุ้นคืน
ในกรณีที่บริษัทฯไม่สามารถจำหน่ายหุ้นที่ซื้อคืนได้ภายในเวลาที่กำหนดดังกล่าว
บริษัทฯจะลดทุนที่ชำระแล้วโดยวิธีตัดหุ้นจดทะเบียนส่วนที่จำหน่ายไม่ได้

1.  สิทธิในการพิจารณาค่าตอบแทนของกรรมการ

ผู้ถือหุ้นของบริษัทมีสิทธิในการพิจารณากำหนดค่าตอบแทนของกรรมการบริษัท ทุกรูปแบบ
ทั้งที่เป็นตัวเงินและค่าตอบแทนอื่นๆ อาทิเช่น ค่าตอบแทนประจำ เบี้ยประชุม โบนัส บำเหน็จ
และสิทธิประโยชน์อื่นๆ ซึ่งบริษัทฯ ได้เสนอให้ผู้ถือหุ้นพิจารณาอนุมัติเป็นประจำทุกปี
โดยการกำหนดค่าตอบแทนกรรมการดังกล่าวข้างต้น บริษัทฯ
มีนโยบายและหลักเกณฑ์ที่ชัดเจนในการพิจารณา
และในการนำเสนอเรื่องค่าตอบแทนให้ผู้ถือหุ้นพิจารณา โดยบริษัทฯ
ได้นำเสนอถึงนโยบายในการกำหนดค่าตอบแทนสำหรับกรรมการเพื่อประกอบการพิจารณาของผู้ถือหุ้นด้วย
นอกเหนือจากการนำเสนอถึงประเภทและจำนวนเงินค่าตอบแทน (โปรดดูรายละเอียดในหัวข้อ
“ค่าตอบแทนกรรมการและผู้บริหาร”)

2.  สิทธิแต่งตั้งและถอดถอนกรรมการ

ข้อบังคับของบริษัทฯกำหนดให้ในการประชุมผู้ถือหุ้นสามัญประจำปีทุกครั้ง
ให้กรรมการออกจากตำแหน่งตามวาระเป็นจำนวนหนึ่งในสาม (1/3)
ของจำนวนกรรมการในขณะนั้น และให้เลือกตั้งกรรมการแทนกรรมการที่พ้นจากตำแหน่งตามวาระ
โดยกรรมการที่พ้นจากตำแหน่งตามวาระอาจถูกเลือกกลับเข้ามารับตำแหน่งใหม่ก็ได้
โดยผู้ถือหุ้นเป็นผู้มีสิทธิเลือกกรรมการเข้ามาดำรงตแหน่งในบริษัทฯ ผ่านที่ประชุมสามัญผู้ถือหุ้น

นอกจากนั้น ผู้ถือหุ้นยังมีสิทธิถอดถอนกรรมการคนใดออกจากตำแหน่งก่อนถึงคราวออกตามวาระได้
ด้วยการลงคะแนนเสียงไม่น้อยกว่าสามในสี่ (3/4)
ของจำนวนผู้ถือหุ้นที่มาประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

3.  สิทธิให้ความเห็นชอบแต่งตั้งผู้สอบบัญชี และกำหนดค่าตอบแทนผู้สอบบัญชี

บริษัทฯได้เสนอวาระพิจารณาแต่งตั้งผู้สอบบัญชี
และพิจารณากำหนดค่าตอบแทนผู้สอบบัญชีให้ที่ประชุมผู้ถือหุ้นสามัญประจำปีอนุมัติ โดยบริษัทฯ
จะแสดงรายละเอียดเกี่ยวกับผู้สอบบัญชีที่เสนอเข้ารับการแต่งตั้งรวมถึงรายละเอียดค่าตอบแทนผู้สอบบัญชีอย่างครบถ้วนเพื่อให้ผู้ถือหุ้นพิจารณาแต่งตั้งทุกครั้ง
โดยผู้สอบบัญชีที่เสนอเพื่อพิจารณานั้น บริษัทฯ
ได้คำนึงถึงความเป็นอิสระของผู้สอบบัญชีที่ไม่มีส่วนได้เสียหรือ
มีประโยชน์ขัดกันกับการทำหน้าที่สอบบัญชีให้กับบริษัทฯ

4.  สิทธิในการกำหนดหรือแก้ไขข้อบังคับและ/หรือหนังสือบริคณห์สนธิของบริษัท

ผู้ถือหุ้นของบริษัทฯมีสิทธิกำหนดหรือแก้ไขข้อบังคับและ/หรือหนังสือบริคณห์สนธิของบริษัทได้ตามที่ข้อบังคับของบริษัทกำหนดไว้ด้วยคะแนนเสียงไม่น้อยกว่าสามในสี่
(3/4) ของจำนวนเสียงผู้ถือหุ้นทั้งหมดที่มาประชุมและมีสิทธิออกเสียง

5.  สิทธิให้ความเห็นชอบอนุมัติการทำรายการพิเศษ
    การทำรายการเกี่ยวโยงกันหรือการทำรายการได้มาหรือจำหน่ายไปซึ่งสินทรัพย์ที่มีขนาดรายการเป็นไปตามที่กำหนดในกฎหมายและหลักเกณฑ์ที่เกี่ยวข้อง
    หรือพิจารณาให้ความเห็นชอบต่อเรื่องอื่นใดที่มีผลกระทบต่อบริษัทฯอย่างมีนัยสำคัญ

นอกจากนี้ บริษัทฯ
ยังให้สิทธิแก่ผู้ถือหุ้นมากกว่าที่กฎหมายและเกณฑ์มาตรฐานของการกำกับดูแลกิจการที่ดีกำหนดไว้ เช่น
การอำนวยความสะดวกต่างๆให้กับผู้ถือหุ้นสำหรับการประชุมสามัญผู้ถือหุ้นประจำปี
(โปรดดูรายละเอียดในหัวข้อ
“สิทธิในการเข้าร่วมประชุมผู้ถือหุ้นและการประชุมสามัญผู้ถือหุ้นประจำปี 2557”)
การให้ความสำคัญกับการรับทราบข้อมูลข่าวสารของบริษัทฯที่เป็นปัจจุบัน
รวดเร็วและเพียงพอของผู้ถือหุ้น
โดยผ่านการแจ้งข่าวและการให้ข้อมูลสำคัญที่เป็นปัจจุบันผ่านเว็บไซต์ www.scasset.com
ของบริษัทฯ การจัดให้มีจดหมายข่าว (News letter)
ถึงผู้ถือหุ้นและการจัดให้ผู้ถือหุ้นเข้าเยี่ยมชมกิจการ (Site Visit)
และรับทราบผลการดำเนินงานของบริษัทฯ

2.  สิทธิในการเข้าร่วมประชุมผู้ถือหุ้นและการประชุมสามัญผู้ถือหุ้นประจำปี 2557

บริษัทฯ
มีนโยบายสนับสนุนให้ผู้ถือหุ้นรวมถึงนักลงทุนสถาบันได้ใช้สิทธิของตนอย่างเต็มที่ผ่านการประชุมผู้ถือหุ้น
เพื่อให้ผู้ถือหุ้นทุกคนมีส่วนร่วมในการตัดสินใจในเรื่องที่กระทบหรือเกี่ยวกับสิทธิประโยชน์ของตน
โดยในการประชุมสามัญผู้ถือหุ้น ประจำปี 2557 ที่ผ่านมา บริษัทฯ
มีนโยบายในการอำนวยความสะดวกและส่งเสริมให้ผู้ถือหุ้นทุกคน
รวมทั้งผู้ถือหุ้นที่เป็นนักลงทุนสถาบันได้เข้าร่วมประชุมผู้ถือหุ้นของบริษัทฯ
โดยมีหน่วยงานกำกับดูแลการปฏิบัติตามนโยบายทำหน้าที่ดำเนินการจัดประชุมผู้ถือหุ้นให้เป็นไปตามกฎหมายและแนวทางการจัดประชุมผู้ถือหุ้น
ทั้งนี้ ผู้ถือหุ้นได้รับสิทธิต่างๆในการเข้าร่วมประชุมผู้ถือหุ้น ดังนี้

2.1 การอำนวยความสะดวกให้แก่ผู้ถือหุ้นและการดำเนินการก่อนการประชุม

ในการประชุมผู้ถือหุ้น บริษัทฯ มีนโยบายกำหนดวัน เวลา
และสถานที่ในการจัดประชุมโดยคำนึงถึงความสะดวกของผู้ถือหุ้นที่จะเข้าร่วมประชุม คือ บริษัทฯ
จะไม่จัดประชุมในวันหยุดนักขัตฤกษ์ วันหยุดทำการของธนาคารพาณิชย์
และจะจัดประชุมในช่วงเวลาทำการปกติในเขตกรุงเทพมหานครหรือท้องที่อันเป็นที่ตั้งของสำนักงานใหญ่ของบริษัทฯ
โดยคณะกรรมการบริษัทมีมติให้บริษัทฯ จัดประชุมสามัญผู้ถือหุ้นประจำปีภายใน 4
เดือนนับแต่วันสิ้นสุดของรอบปีบัญชีของบริษัทฯ
และอาจมีการจัดประชุมผู้ถือหุ้นคราวอื่นเพิ่มเติมตามความจำเป็นเรียกว่าการประชุมวิสามัญ ซึ่งในปี
2557 บริษัทฯ จัดประชุมผู้ถือหุ้น เมื่อวันที่ 23 เมษายน 2557 ตั้งแต่เวลา 14.00 น. ถึง 17.30
น. ณ ห้องสกายปาร์ค (Sky Park) ชั้น 14 อาคารชินวัตรทาวเวอร์ 3 ถนนวิภาวดีรังสิต
กรุงเทพมหานคร อันเป็นที่ตั้งสำนักงานใหญ่ของบริษัทฯ
ซึ่งผู้ถือหุ้นสามารถเดินทางมาเข้าร่วมประชุมได้โดยสะดวกเนื่องจากอยู่ในย่านที่คมนาคมสะดวกและใกล้ระบบขนส่งสาธารณะ
ได้แก่ รถไฟฟ้าบีทีเอส (BTS) สถานีหมอชิต และ รถไฟฟ้ามหานคร (รถไฟใต้ดิน MRT)
สถานีสวนจตุจักรและสถานีพหลโยธิน โดยในการจัดส่งหนังสือเชิญประชุม บริษัทฯ ได้จัดส่งแผนที่
ข้อมูลการเดินทางและเบอร์โทรศัพท์ติดต่อสอบถามให้กับผู้ถือหุ้นพร้อมกับหนังสือเชิญประชุมและเอกสารประกอบการประชุม
เพื่อให้ผู้ถือหุ้นได้รับข้อมูลก่อนการเข้าร่วมประชุม บริษัทฯ
ได้ประสานกับผู้ถือหุ้นที่เป็นนักลงทุนสถาบันของบริษัทฯให้จัดเตรียมหนังสือมอบฉันทะให้เรียบร้อยและจัดส่งมาให้บริษัทฯเพื่อตรวจสอบความถูกต้องและความเรียบร้อยก่อนวันประชุม
เพื่อความสะดวกในการเข้าร่วมประชุมผู้ถือหุ้น

บริษัทฯ
ได้เปิดโอกาสให้ผู้ถือหุ้นมีสิทธิเสนอเพิ่มวาระการประชุมและเสนอชื่อผู้ที่มีคุณสมบัติเหมาะสมที่จะได้รับการแต่งตั้งเป็นกรรมการล่วงหน้าก่อนการประชุมสามัญผู้ถือหุ้นประจำปี
2557 ในระหว่างวันที่ 16 กันยายน 2556 – 31 มกราคม 2557 โดยบริษัทฯ ได้เปิดเผยขั้นตอน
วิธีการ พร้อมแนวทางการพิจารณาบนเว็บไซต์ของบริษัทฯ
พร้อมทั้งแจ้งให้ผู้ถือหุ้นทราบผ่านช่องทางของตลาดหลักทรัพย์แห่งประเทศไทย
โดยในการลงคะแนนเสียงเลือกตั้งกรรมการ บริษัทฯ
ได้เปิดโอกาสให้ผู้ถือหุ้นลงคะแนนเสียงเลือกตั้งกรรมการเป็นรายบุคคล
เพื่อเป็นการเปิดโอกาสให้ผู้ถือหุ้นมีสิทธิเลือกกรรมการที่ต้องการได้อย่างแท้จริง นอกจากนี้ บริษัทฯ
ยังได้เปิดโอกาสให้ผู้ถือหุ้นสามารถส่งคำถามล่วงหน้ามายังบริษัทฯ
ก่อนวันประชุมเพื่อสอบถามข้อมูลที่เกี่ยวข้องกับการประชุมในแต่ละวาระ หรือ
ข้อมูลอื่นที่สำคัญของบริษัทฯ ในระหว่างวันที่ 17 กันยายน 2556 - 31 มีนาคม 2557
โดยบริษัทฯได้กำหนดหลักเกณฑ์การส่งคำถามล่วงหน้าไว้อย่างชัดเจนและเผยแพร่ไว้บนเว็บไซต์
www.scasset.com ของบริษัทฯ แต่ปรากฏว่าไม่มีผู้ถือหุ้นเสนอเพิ่มวาระการประชุม
เสนอชื่อผู้ที่มีคุณสมบัติเหมาะสมที่จะได้รับการแต่งตั้งเป็นกรรมการล่วงหน้า
และส่งคำถามล่วงหน้ามายังบริษัทฯ แต่อย่างใด

บริษัทฯ ใช้เกณฑ์วันกำหนดรายชื่อผู้ถือหุ้น (Record Date) เพื่อให้การกำหนดสิทธิของ
ผู้ถือหุ้นในการเข้าประชุมผู้ถือหุ้นและสิทธิของผู้ถือหุ้นในการรับเงินปันผลมีความชัดเจนและเพื่อให้ผู้ถือหุ้นมีเวลาพิจารณาเอกสารเชิญประชุมและข้อมูลต่างๆก่อนการประชุมมากยิ่งขึ้น
บริษัทฯ กำหนดให้วันที่ผู้ถือหุ้นมีสิทธิเข้าร่วมประชุมผู้ถือหุ้นประจำปี
และวันกำหนดรายชื่อผู้ถือหุ้นผู้มีสิทธิรับเงินปันผลเป็นคนละวันกัน
โดยภายหลังจากที่คณะกรรมการบริษัทมีมติกำหนดวันประชุมสามัญผู้ถือหุ้น
วันกำหนดสิทธิให้ผู้ถือหุ้นในการเข้าร่วมประชุมและรับเงินปันผล
วันปิดสมุดทะเบียนพักการโอนหุ้นและการจ่ายเงินปันผล บริษัทฯ
ได้แจ้งมติคณะกรรมการบริษัทต่อตลาดหลักทรัพย์แห่งประเทศไทย เพื่อเผยแพร่ให้ผู้ถือหุ้นทราบทันที
โดยในการประชุมสามัญผู้ถือหุ้นประจำปี 2557 เมื่อวันที่ 23 เมษายน 2557 บริษัทฯ
ได้กำหนดรายชื่อผู้ถือหุ้นที่มีสิทธิเข้าร่วมประชุมผู้ถือหุ้นประจำปี ในวันที่ 17 มีนาคม 2557
และให้รวบรวมรายชื่อตามมาตรา 225 ของพระราชบัญญัติหลักทรัพย์และตลาดหลักทรัพย์ พ.ศ.
2535 (ฉบับแก้ไขเพิ่มเติม) โดยวิธีปิดสมุดทะเบียนพักการโอนหุ้นในวันที่ 18 มีนาคม 2557
และกำหนดรายชื่อผู้ถือหุ้นที่มีสิทธิรับเงินปันผลในวันที่ 7 พฤษภาคม 2557 และให้รวบรวมรายชื่อตาม
มาตรา 225 ของพระราชบัญญัติหลักทรัพย์และตลาดหลักทรัพย์ พ.ศ. 2535 (ฉบับแก้ไขเพิ่มเติม)
โดยวิธีปิดสมุดทะเบียนพักการโอนหุ้นในวันที่ 8 พฤษภาคม 2557 ทั้งนี้
ในการกำหนดรายชื่อผู้ถือหุ้นที่มีสิทธิรับเงินปันผลนั้น บริษัทฯ
ได้กำหนดภายหลังจากที่ประชุมผู้ถือหุ้นได้อนุมัติการจ่ายเงินปันผลแล้วไม่น้อยกว่า 5 วัน
โดยหลักเกณฑ์นี้บริษัทฯ
ใช้เป็นแนวปฏิบัติตลอดไปเพื่อให้ผู้ถือหุ้นสามารถใช้สิทธิความเป็นผู้ถือหุ้นได้อย่างมีประสิทธิภาพสูงสุด

บริษัทฯ จัดให้มีบริการปิดอากรแสตมป์ในหนังสือมอบฉันทะให้แก่ผู้รับมอบฉันทะที่เข้าร่วมประชุม
โดยไม่คิดค่าบริการ ณ จุดลงทะเบียน เพื่อต้องการลดภาระการจัดหาอากรแสตมป์ของผู้ถือหุ้น
และยังอำนวยความสะดวกให้ผู้ถือหุ้นในทุกๆด้าน
โดยมีขั้นตอนที่ไม่ยุ่งยากหรือจำกัดโอกาสการศึกษาสารสนเทศของบริษัทฯ
รวมทั้งไม่ดำเนินการใดอันมีลักษณะเป็นการกีดกันหรือสร้างอุปสรรคในการติดต่อสื่อสารระหว่างผู้ถือหุ้น

บริษัทฯ ได้นำระบบบาร์โคด (Barcode) มาใช้
เพื่อช่วยอำนวยความสะดวกแก่การประชุมผู้ถือหุ้นในการลงทะเบียนและนับคะแนนเสียง
ซึ่งช่วยลดระยะเวลาในขั้นตอนดังกล่าวให้รวดเร็วยิ่งขึ้น โดยบริษัทฯ
จะแสดงจำนวนผู้ถือหุ้นที่เข้าร่วมประชุมและผลการลงคะแนนเสียงของผู้ถือหุ้นในทุกวาระที่มีการลงมติให้ผู้ถือหุ้นทราบผลทันที

2.2 หนังสือนัดประชุมผู้ถือหุ้น

บริษัทฯ กำหนดให้เลขานุการบริษัทมีหน้าที่ในการนัดหมาย จัดเตรียมหนังสือนัดประชุม
และเอกสารประกอบการประชุมให้ถูกต้องครบถ้วน และเพียงพอ โดยมอบให้บริษัท
ศูนย์รับฝากหลักทรัพย์ (ประเทศไทย) จำกัด
ซึ่งเป็นนายทะเบียนหลักทรัพย์ของบริษัทฯให้เป็นผู้จัดส่งให้แก่ผู้ถือหุ้นก่อนการประชุมให้มากกว่าวันที่กฎหมายกำหนดทุกครั้ง
เพื่อให้ผู้ถือหุ้นได้มีเวลาศึกษาข้อมูลอย่างเพียงพอก่อนวันประชุมผู้ถือหุ้น
โดยในการประชุมผู้ถือหุ้นประจำปี 2557 บริษัทฯ
เผยแพร่หนังสือนัดประชุมพร้อมเอกสารประกอบการประชุมในรูปแบบไฟล์เอกสาร PDF
ทั้งฉบับภาษาไทย และฉบับภาษาอังกฤษเพื่ออำนวยความสะดวกแก่ผู้ถือหุ้นต่างชาติ
ซึ่งเป็นข้อมูลเดียวกับข้อมูลที่บริษัทฯ ส่งให้ผู้ถือหุ้นในรูปแบบเอกสารให้ผู้ถือหุ้นสามารถดาวน์โหลด
ได้จากเว็บไซต์ www.scasssset.com ของบริษัทฯ ได้ล่วงหน้า 32 วันก่อนวันประชุม คือวันที่ 21
มีนาคม 2557 และได้จัดส่งหนังสือนัดประชุมให้แก่ผู้ถือหุ้นล่วงหน้าไม่น้อยกว่า 14 วัน คือ ในวันที่ 8
เมษายน 2557 โดยบริษัทฯ
ได้แจ้งหลักเกณฑ์และวิธีการในการเข้าร่วมประชุมให้ผู้ถือหุ้นทราบและมีข้อมูลและรายละเอียดในแต่ละวาระการประชุมเพียงพอต่อการพิจารณาและตัดสินใจของผู้ถือหุ้น
รวมทั้งได้ระบุวัตถุประสงค์และเหตุผลประกอบ พร้อมแสดงความเห็นของคณะกรรมการชุดย่อย
และคณะกรรมการบริษัทเพื่อสนับสนุนการพิจารณาในแต่ละวาระอย่างชัดเจน
รวมทั้งแจ้งให้ผู้ถือหุ้นทราบด้วยว่าในแต่ละวาระการประชุมจะต้องได้รับมติรับรองจากผู้ถือหุ้นจำนวนเสียงเท่าใด
ในกรณีที่กฎหมายกำหนดให้วาระใดต้องใช้คะแนนเสียงจากผู้ถือหุ้นไม่น้อยกว่าจำนวนเท่าใดหรือต้องไม่มีผู้ถือหุ้นออกเสียงคัดค้านมากกว่าจำนวนเท่าใดวาระดังกล่าวจึงจะได้รับการอนุมัติจากที่ประชุมผู้ถือหุ้น
บริษัทฯ แจ้งให้ผู้ถือหุ้นทราบในหนังสือนัดประชุมด้วยทุกครั้ง
เพื่อให้ผู้ถือหุ้นทราบถึงสิทธิในการลงคะแนนเสียงของตนตามกฎหมาย โดยไม่มีวาระซ่อนเร้น

หนังสือนัดประชุมที่จัดส่งให้ผู้ถือหุ้น บริษัทฯ
จะระบุวาระเรื่องที่จะเสนอต่อที่ประชุมผู้ถือหุ้นอย่างชัดเจน จะไม่มีวาระอื่นๆ
ที่ยังไม่มีหัวข้อวาระถูกนำเสนอให้ที่ประชุมพิจารณา รวมทั้งในวันประชุม บริษัทฯ
มีนโยบายหลีกเลี่ยงการเพิ่มวาระเรื่องอื่นๆ ที่ไม่ได้กำหนดไว้ล่วงหน้าในการประชุมผู้ถือหุ้นเช่นกัน
เพื่อป้องกันไม่ให้เกิดความไม่เป็นธรรมต่อผู้ถือหุ้นที่ไม่ได้เข้าร่วมประชุม แต่อย่างไรก็ตามบริษัทฯ
ได้แจ้งให้ผู้ถือหุ้นทราบในหนังสือนัดประชุมว่าพระราชบัญญัติบริษัทมหาชนจำกัด พ.ศ.2535 มาตรา
105 วรรคสอง
กำหนดให้สิทธิแก่ผู้ถือหุ้นซึ่งมีหุ้นนับรวมกันได้ไม่น้อยกว่าหนึ่งในสามของจำนวนหุ้นที่จำหน่ายได้ทั้งหมดสามารถขอให้ที่ประชุมพิจารณาเรื่องอื่นนอกจากที่กำหนดไว้ในหนังสือนัดประชุมได้

นอกจากนี้ ในวาระแต่งตั้งกรรมการ บริษัทฯ
ได้ระบุชื่อพร้อมแนบประวัติย่อของกรรมการแต่ละคนที่จะเสนอแต่งตั้งให้ผู้ถือหุ้นทราบ
เช่นเดียวกับวาระแต่งตั้งผู้สอบบัญชี เพื่อให้ผู้ถือหุ้นสามารถพิจารณาความเหมาะสมของผู้สอบบัญชี
บริษัทฯ ได้ระบุชื่อผู้สอบบัญชี บริษัทที่สังกัด ประสบการณ์ ความสามารถ ความเป็นอิสระ
และระยะเวลาที่เคยเป็นผู้สอบบัญชีของบริษัทฯ รวมถึงค่าตอบแทนของผู้สอบบัญชีไว้อย่างชัดเจน
รวมทั้งในการเสนอขออนุมัติจ่ายเงินปันผล บริษัทฯ จะแจ้งนโยบายการจ่ายเงินปันผลของบริษัท
อัตราเงินปันผลที่เสนอจ่าย พร้อมเหตุผลและข้อมูลประกอบการพิจารณาให้แก่ผู้ถือหุ้น
(โปรดดูรายละเอียดในหัวข้อ “นโยบายการจ่ายเงินปันผล”)

ในการประชุมผู้ถือหุ้นทุกครั้งบริษัทฯ จะแจ้งรายชื่อกรรมการอิสระในหนังสือนัดประชุมจำนวน 2 คน
เพื่อให้ผู้ถือหุ้นที่ไม่สามารถเข้าร่วมประชุมได้พิจารณาเลือกบุคคลที่จะเป็นผู้รับมอบฉันทะว่าจะมอบฉันทะให้กับกรรมการอิสระหรือมอบฉันทะให้กับบุคคลอื่นที่ผู้ถือหุ้นเห็นสมควรก็ได้
โดยผู้ถือหุ้นจะออกเสียงลงคะแนนล่วงหน้าระบุมาในหนังสือมอบฉันทะ
หรือจะให้ผู้รับมอบฉันทะเป็นผู้ออกเสียงลงคะแนนในที่ประชุมได้ทั้งสิ้น แต่ทั้งนี้
การลงคะแนนเสียงในแต่ละวาระการประชุมในกรณีการมอบฉันทะนั้น
บริษัทฯสนับสนุนให้ผู้ถือหุ้นใช้หนังสือมอบฉันทะ แบบ ข.
ซึ่งสามารถกำหนดทิศทางการลงคะแนนเสียงได้เอง

2.3 การประชุมสามัญผู้ถือหุ้นประจำปี 2557

ในการประชุมสามัญผู้ถือหุ้นประจำปี 2557 ที่ผ่านมา กรรมการบริษัททั้งหมด 9 คน
ได้เข้าร่วมประชุมโดยพร้อมเพรียงกัน โดยเฉพาะอย่างยิ่งประธานกรรมการบริษัท
ประธานกรรมการตรวจสอบ ประธานกรรมการสรรหาและกำหนดค่าตอบแทน
ประธานกรรมการบรรษัทภิบาลและความรับผิดชอบต่อสังคม สิ่งแวดล้อม
และประธานกรรมการบริหารความเสี่ยง รวมถึงผู้บริหารระดับสูง 4 รายแรกของบริษัทฯทุกราย
ผู้สอบบัญชีรับอนุญาตของบริษัทฯ ที่ปรึกษากฎหมายอิสระ และที่ปรึกษาการเงินอิสระ
ได้เข้าร่วมประชุมตั้งแต่เริ่มการประชุม โดยบริษัทฯ
กล่าวแนะนำตัวคณะกรรมการบริษัทและผู้บริหารระดับสูง 4 รายแรกแต่ละคนต่อที่ประชุม
ผู้ถือหุ้นเพื่อตอบข้อซักถามของที่ประชุมผู้ถือหุ้น ซึ่งในวันประชุม บริษัทฯ
ได้บันทึกรายชื่อพร้อมตำแหน่งของกรรมการที่เข้าร่วมประชุมผู้ถือหุ้นไว้ในรายงานการประชุมผู้ถือหุ้น
เพื่อให้สามารถตรวจสอบถึงการมีส่วนร่วมของกรรมการในการประชุมผู้ถือหุ้นแต่ละครั้ง
และก่อนเริ่มการประชุม บริษัทฯ ได้แจ้งให้ผู้ถือหุ้นรับทราบสิทธิ ในการลงคะแนน
วิธีการออกเสียงลงคะแนนและการนับคะแนนอย่างชัดเจน และบริษัทฯ
ยังได้จัดเจ้าหน้าที่ไว้คอยอำนวยความสะดวกและอธิบายวิธีการออกเสียงลงคะแนนให้แก่ผู้ถือถือหุ้นที่มีข้อสงสัยและไม่เข้าใจวิธีการอีกด้วย
โดยในการประชุม บริษัทฯ
ดำเนินการประชุมผู้ถือหุ้นตามลำดับวาระการประชุมตามที่ได้แจ้งไว้ในหนังสือนัดประชุม
ไม่มีการแจกเอกสารที่มีข้อมูลสำคัญเพิ่มเติมในที่ประชุมผู้ถือหุ้นอย่างกะทันหันและไม่มีการเพิ่มวาระการประชุมหรือเปลี่ยนแปลงข้อมูลสำคัญโดยไม่ได้แจ้งให้ผู้ถือหุ้นทราบล่วงหน้า
รวมทั้งยังให้สิทธิผู้ถือหุ้นที่มาร่วมประชุมผู้ถือหุ้นภายหลังจากเริ่มการประชุมแล้วให้มีสิทธิออกเสียงหรือลงคะแนนในวาระการประชุมที่ยังอยู่ในระหว่างพิจารณาและยังไม่ได้ลงมติ
โดยประธานในที่ประชุมจัดสรรเวลาการประชุมอย่างเหมาะสมเพียงพอ
ดำเนินการประชุมอย่างเหมาะสมและโปร่งใสตามลำดับวาระที่แจ้งในหนังสือนัดประชุมและเปิดโอกาสให้ผู้ถือหุ้นมีสิทธิและความเท่าเทียมกันในการได้รับความสะดวกในการแสดงความคิดเห็นและตั้งคำถามต่อคณะกรรมการบริษัทในเรื่องที่เกี่ยวข้องกับบริษัทฯ
เพื่อสามารถตรวจสอบติดตามการดำเนินงานของบริษัทฯ ได้อย่างเต็มที่

ในการประชุมผู้ถือหุ้น ผู้ถือหุ้นทุกรายมีสิทธิและความเท่าเทียมกันในการรับทราบสารสนเทศ
การแสดงความคิดเห็น และการตั้งคำถามใดๆ ต่อคณะกรรมการบริษัทในเรื่องที่เกี่ยวข้องกับบริษัทฯ
ตามระเบียบวาระการประชุมหรือเรื่องที่เสนอ โดยประธานที่ประชุมทำหน้าที่
ส่งเสริมให้มีการแสดงความเห็นและซักถามในที่ประชุม นอกจากนี้
เพื่อเป็นการอำนวยความสะดวกแก่ผู้ถือหุ้นที่สนใจแต่ไม่สามารถเข้าร่วมประชุมได้ บริษัทฯ
จึงจัดให้มีการแพร่ภาพสดการประชุมบนเว็บไซต์ www.scasset.com ของบริษัทฯ
เพื่อเผยแพร่แก่ผู้ถือหุ้น ที่ไม่ได้เข้าร่วมประชุมและนักลงทุนให้สามารถรับชมได้

เพื่อให้เกิดความโปร่งใสในการตรวจนับคะแนนเสียงในที่ประชุม และดูแลให้การประชุม
ผู้ถือหุ้นเป็นไปอย่างโปร่งใส ถูกต้องตามกฎหมาย และข้อบังคับของบริษัทฯ
ในการตรวจสอบการลงคะแนนเสียงในแต่ละวาระการประชุม บริษัทฯ ได้เชิญนายสุเมธี อินทร์หนู
ที่ปรึกษากฎหมายอิสระ ซึ่งมีความเป็นอิสระและไม่มีผลประโยชน์ส่วนได้เสียใดๆ กับบริษัทฯ
เพื่อเป็นตัวแทนของผู้ถือหุ้นทำหน้าที่ตรวจสอบการลงคะแนนเสียงในที่ประชุม นอกจากนี้บริษัทฯ
ยังได้เชิญให้ผู้สอบบัญชีรับอนุญาตของบริษัทฯ คือ นางสาวยุพิน ชุ่นใจ ซึ่งเป็นตัวแทนของบริษัท
สำนักงาน เอ เอ็ม ซี จำกัด
เข้าร่วมประชุมด้วยเพื่อตอบข้อสงสัยและข้อซักถามเกี่ยวกับงบการเงินและข้อมูลการเงินต่างๆ
และเชิญที่ปรึกษาการเงินอิสระ คือ นางกรองใจ หาวารี และ นายสุทธิชัย แซ่ซึง ตัวแทนจาก
บริษัท เพลินจิต แคปปิตอล จำกัด
เข้าร่วมเพื่อตอบข้อสงสัยและข้อซักถามเกี่ยวกับรายละเอียดของรายการเกี่ยวโยงของบริษัทฯในรอบปีที่ผ่านมาอีกด้วย

ในปี 2557 ที่ผ่านมา คณะกรรมการบริษัทจัดประชุมผู้ถือหุ้นหนึ่งครั้ง
เป็นการประชุมสามัญผู้ถือหุ้นประจำปี เมื่อวันที่ 23 เมษายน 2557 ณ อาคารชินวัตรทาวเวอร์ 3
ถนนวิภาวดีรังสิต ซึ่งมีรายละเอียดการเข้าร่วมประชุมผู้ถือหุ้นของคณะกรรมการบริษัทสะสมตั้งแต่ปี
2547 ดังนี้

  ----------------------- -------------------------- -----------------------
  รายชื่อคณะกรรมการบริษัท     จำนวนครั้งที่ร่วมประชุม /        
                          จำนวนครั้งที่มีสิทธิเข้าร่วมประชุม   

                          การประชุมผู้ถือหุ้น ปี 2547 –     การประชุมผู้ถือหุ้น ปี 2557
                          2557                       

  1. นายรัฐ กิตติเวชโอสถ ⁽¹⁾ 11/11                      1/1

  2. นางบุษบา ดามาพงศ์ ⁽²⁾  3/3                        1/1

  3. นางเพ็ญโสม ดามาพงศ์    11/11                      1/1

  4. นายณัฏฐ์พัฒน์ เอื้อใจ ⁽³⁾  9/9                        1/1

  5. นายคุโณดม             9/9                        1/1
  ธรรมาภรณ์พิลาศ ⁽⁴⁾                                   

  6. นายประเสริฐ สัมนาวงศ์   8/8                        1/1
  ⁽⁵⁾                                                

  7. นายปรีชา เศขรฤทธิ์ ⁽⁶⁾  8/8                        1/1

  8. นางแน่งน้อย ณ ระนอง⁽⁷⁾ 7/7                        1/1

  9. นายณัฐพงศ์ คุณากรวงศ์    3/3                        1/1
  ⁽⁸⁾                                                
  ----------------------- -------------------------- -----------------------

หมายเหตุ (1) นายรัฐ กิตติเวชโอสถ ได้รับแต่งตั้งเป็นประธานกรรมการแทน ดร.ชัยวัฒน์
วิบูลย์สวัสดิ์ ตั้งแต่วันที่ 1 มีนาคม 2550

(2) นางบุษบา ดามาพงศ์ เข้าดำรงตำแหน่งกรรมการแทน นางสาวยิ่งลักษณ์ ชินวัตร ตั้งแต่วันที่
13 กรกฎาคม 2554

(3) นายณัฏฐ์พัฒน์ เอื้อใจ เข้าดำรงตำแหน่งกรรมการแทน นางสาวปราณี เวชพฤกษ์พิทักษ์
ตั้งแต่วันที่ 20 มีนาคม 2549

(4) นายคุโณดม ธรรมาภรณ์พิลาศ เข้าดำรงตำแหน่งกรรมการแทน นายสมพงศ์ นครศรี ตั้งแต่วันที่
20 มีนาคม 2549

(5) นายประเสริฐ สัมนาวงศ์ เข้าดำรงตำแหน่งกรรมการแทน นายกริช อัมโภชน์ ตั้งแต่วันที่ 31
มกราคม 2550

(6) นายปรีชา เศขรฤทธิ์ เข้าดำรงตำแหน่งกรรมการแทน ดร.ชัยวัฒน์ วิบูลย์สวัสดิ์ ตั้งแต่วันที่ 26
มีนาคม 2550

(7) นางแน่งน้อย ณ ระนอง เข้าดำรงตำแหน่งกรรมการแทน นายสหัส ตันติคุณ ตั้งแต่วันที่ 7
พฤศจิกายน 2550

(8) นายณัฐพงศ์ คุณากรวงศ์ เข้าดำรงตำแหน่งกรรมการแทน นายชานนท์ โชติวิจิตร ตั้งแต่วันที่ 1
มีนาคม 2555

  2.4 รายงานการประชุมผู้ถือหุ้น

ภายหลังปิดการประชุมผู้ถือหุ้น บริษัทฯ
บันทึกและจัดทำรายงานการประชุมผู้ถือหุ้นทั้งฉบับภาษาไทยและภาษาอังกฤษ
โดยได้บันทึกการชี้แจงวิธีการลงคะแนนและการนับคะแนนเพื่อให้ผู้ถือหุ้นทราบก่อนเริ่มการประชุมตามวาระ
วิธีการใช้บัตรลงคะแนน ประเด็นข้อสอบถาม ข้อคิดเห็น คำแนะนำที่สำคัญ
รวมถึงคำตอบในแต่ละประเด็นคำถามอย่างครบถ้วน เพื่อให้ผู้ถือหุ้นที่ไม่ได้เข้าประชุมรับทราบทุกครั้ง
และในแต่ละวาระของการประชุมที่ต้องมีการลงมติของที่ประชุม บริษัทฯ
ได้บันทึกผลการลงคะแนนเสียง และมติของที่ประชุมไว้อย่างชัดเจนในรายงานการประชุม
โดยมีการบันทึกจำนวนคะแนนเสียงที่ได้รับในแต่ละวาระอย่างชัดเจนว่า เห็นด้วย ไม่เห็นด้วย
หรืองดออกเสียงเป็นจำนวนเท่าใดในแต่ละวาระ

บริษัทฯ ได้เปิดเผยมติที่ประชุมผู้ถือหุ้น พร้อมผลการลงคะแนนเสียงภายหลังจากปิดการประชุม
หรืออย่างช้าภายในช่วงเช้าไม่เกิน 9 นาฬิกา ของวันทำการถัดไปจากวันประชุมผู้ถือหุ้น
โดยแจ้งเป็นจดหมายข่าวไปยังตลาดหลักทรัพย์แห่งประเทศไทย และเปิดเผยไว้บนเว็บไซต์
www.scasset.com ของบริษัทฯ ด้วย โดยการประชุมสามัญผู้ถือหุ้นประจำปีที่ผ่านมา บริษัทฯ
เปิดเผยมติที่ประชุมผู้ถือหุ้นพร้อมผลการลงคะแนนเสียงในวันที่ 23 เมษายน 2557
และเผยแพร่เทปบันทึกภาพการประชุมเป็น Clip File บนเว็บไซต์ www.scasset.com
ของบริษัทฯ หลังจากปิดการประชุม
เพื่อให้บริการแก่ผู้ถือหุ้นที่ไม่ได้เข้าร่วมประชุมและนักลงทุนรับทราบ และภายใน 14 วัน
หลังจากวันประชุมสามัญผู้ถือหุ้นประจำปี บริษัทฯ
ได้จัดส่งรายงานการประชุมต่อตลาดหลักทรัพย์แห่งประเทศไทยและหน่วยงานอื่นที่เกี่ยวข้องรวมถึงเผยแพร่รายงานการประชุมผู้ถือหุ้นในวันที่
7 พฤษภาคม 2557

การปฏิบัติต่อผู้ถือหุ้นอย่างเท่าเทียมกัน

บริษัทฯ ตระหนักถึงการปกป้องสิทธิของผู้ถือหุ้นทุกราย
จึงมีนโยบายปฏิบัติต่อผู้ถือหุ้นทุกกลุ่มอย่างเท่าเทียมกันและเป็นธรรม โดยผู้ถือหุ้นทุกฝ่าย
ทั้งผู้ถือหุ้นรายใหญ่ ผู้ถือหุ้นรายย่อย ผู้ถือหุ้นสถาบัน รวมถึงผู้ถือหุ้นต่างชาติ
ต่างได้รับการปฏิบัติที่เท่าเทียมกันในการใช้สิทธิของตนในฐานะผู้ถือหุ้น
และได้รับการดูแลผลประโยชน์อย่างเป็นธรรม เพื่อคุ้มครองผู้ถือหุ้นจากการถูกเอาเปรียบ
หรือจากผู้มีอำนาจควบคุม ดังนี้

1.  ประเภทของหุ้นและการใช้สิทธิออกเสียง

หุ้นของบริษัทฯมีประเภทเดียว คือ หุ้นสามัญชนิดระบุชื่อในใบหุ้น
โดยผู้ถือหุ้นทุกรายมีสิทธิออกเสียงลงคะแนนเท่าเทียมกันตามสัดส่วนการถือหุ้นของตน คือ
หนึ่งหุ้นหนึ่งเสียง

2.  การเสนอเพิ่มวาระการประชุม
    และการเสนอชื่อผู้มีคุณสมบัติเหมาะสมที่จะได้รับการแต่งตั้งเป็นกรรมการล่วงหน้าก่อนการประชุม

เพื่อส่งเสริมการกำกับดูแลกิจการที่ดี บริษัทฯ
ได้มอบหมายให้เลขานุการบริษัทแจ้งให้ผู้ถือหุ้นรับทราบผ่านระบบเผยแพร่ข้อมูลของตลาดหลักทรัพย์แห่งประเทศไทย
และเว็บไซต์ของบริษัทฯ ล่วงหน้าอย่างน้อย 3 เดือนก่อนวันสิ้นสุดรอบปีบัญชี
เพื่อเปิดโอกาสให้ผู้ถือหุ้นรายย่อยหรือผู้ถือหุ้นส่วนน้อยของบริษัทฯ และมีสิทธิออกเสียง
โดยอาจเป็นผู้ถือหุ้นรายเดียว หรือ หลายราย นับรวมกันได้ไม่น้อยกว่า 50,000 หุ้น (ร้อยละ
0.001 ของจำนวนหุ้น ณ ปัจจุบัน)
เสนอเพิ่มเรื่องในวาระการประชุมเพื่อการพิจารณาบรรจุเป็นวาระการประชุมสามัญผู้ถือหุ้น
รวมถึงการเสนอชื่อบุคคลที่มีคุณสมบัติครบถ้วนและไม่มีลักษณะต้องห้าม
ภายใต้หลักเกณฑ์ที่กฎหมายและข้อบังคับของบริษัทฯ ได้กำหนดไว้
เพื่อเข้ารับการพิจารณาเลือกตั้งเป็นกรรมการในการประชุมสามัญผู้ถือหุ้นเป็นการล่วงหน้า
โดยบริษัทฯ
ได้ประกาศแจ้งหลักเกณฑ์ให้ผู้ถือหุ้นทราบถึงสิทธิและวิธีการเสนอผ่านระบบเผยแพร่ข้อมูลของตลาดหลักทรัพย์แห่งประเทศไทย
และเว็บไซต์ของบริษัทฯ
โดยผู้ถือหุ้นสามารถเสนอเพิ่มเรื่องเป็นวาระการประชุมและสามารถเสนอชื่อผู้มีคุณสมบัติเหมาะสมที่จะได้รับการแต่งตั้งเป็นกรรมการล่วงหน้าก่อนการประชุมมายังบริษัทฯ
โดยใช้แบบหนังสือเสนอเพิ่มวาระการประชุมล่วงหน้า (แบบ ก.) และ
แบบหนังสือเสนอชื่อผู้ที่มีคุณสมบัติเหมาะสมที่จะได้รับการเลือกตั้งเป็นกรรมการล่วงหน้า (แบบ ข.)
ซึ่งสามารถดาวน์โหลดได้ที่เว็บไซต์ www.scasset.com ในส่วนนักลงทุนสัมพันธ์ ภายใต้หัวข้อ
“ข้อมูลสำหรับผู้ถือหุ้น” / “การประชุมผู้ถือหุ้น” ซึ่งบริษัทฯ
จะแจ้งผลการพิจารณาพร้อมเหตุผลให้ผู้ถือหุ้นทราบในที่ประชุมผู้ถือหุ้น

โดยในการประชุมผู้ถือหุ้นสามัญประจำปี 2557 บริษัทฯ
ได้มีหนังสือแจ้งตลาดหลักทรัพย์แห่งประเทศไทย แจ้งให้ผู้ถือหุ้นสามารถเสนอเพิ่มวาระการประชุม
และเสนอชื่อผู้ที่มีคุณสมบัติเหมาะสมที่ควรจะได้รับการแต่งตั้งเป็นกรรมการได้ตั้งแต่วันที่ 16 กันยายน
2556 – 31 มกราคม 2557 ผลปรากฏว่าไม่มีผู้ถือหุ้นเสนอเพิ่มวาระการประชุมล่วงหน้า
และไม่มีผู้เสนอผู้ที่มีคุณสมบัติเหมาะสมที่ควรจะได้รับการแต่งตั้งเป็นกรรมการแต่อย่างใด

3.  การส่งคำถามล่วงหน้าก่อนการประชุม

บริษัทฯ คำนึงถึงสิทธิและความเท่าเทียมกันของผู้ถือหุ้นตามหลักการกำกับดูแลกิจการที่ดี
จึงได้เปิดโอกาสให้ผู้ถือหุ้นสามารถส่งคำถามล่วงหน้ามายังบริษัทฯ อย่างน้อย 3 เดือน
ก่อนวันประชุมสามัญผู้ถือหุ้น เพื่อสอบถามข้อมูลที่เกี่ยวข้องกับการประชุมใหญ่ในแต่ละวาระ
หรือข้อมูลอื่นที่สำคัญของบริษัทฯ ทั้งนี้ บริษัทฯ
ได้แสดงรายละเอียดขั้นตอนการเสนอคำถามล่วงหน้าไว้ที่เว็บไซต์ของบริษัทฯ
โดยผู้ถือหุ้นทุกคนสามารถส่งคำถามล่วงหน้ามายังบริษัทฯ
โดยใช้แบบหนังสือส่งคำถามล่วงหน้าก่อนการประชุมสามัญผู้ถือหุ้นประจำปี (แบบ ค.)
ซึ่งสามารถดาวน์โหลดได้ที่เว็บไซต์ www.scasset.com ของบริษัทฯ ในส่วนนักลงทุนสัมพันธ์
ภายใต้หัวข้อ “ข้อมูลผู้ถือหุ้น” / “การประชุมผู้ถือหุ้น” และส่งเป็นไปรษณีย์
หรือไปรษณีย์อิเล็กทรอนิกส์ (E-mail) หรือทางโทรสารที่หมายเลข 0-2949-2221
มาที่เลขานุการบริษัท

โดยในการประชุมสามัญผู้ถือหุ้นประจำปี 2557 บริษัทฯ
ได้เปิดโอกาสให้มีการส่งคำถามล่วงหน้าเพื่อพิจารณาก่อนการประชุมตั้งแต่วันที่ 17 กันยายน
2556 - 31 มีนาคม 2557

4.  วาระการประชุมผู้ถือหุ้น

ในการประชุมผู้ถือหุ้น บริษัทฯ กำหนดวาระหัวข้อการประชุมไว้ชัดเจน
และได้ดําเนินการประชุมผู้ถือหุ้นตามลําดับระเบียบวาระที่ได้แจ้งไว้ในหนังสือเชิญประชุม
และไม่มีวาระอื่นๆ
เพื่อการเพิ่มเรื่องพิจารณาวาระในที่ประชุมอีกโดยไม่ได้แจ้งให้ผู้ถือหุ้นทราบล่วงหน้า แต่ทั้งนี้ บริษัทฯ
ก็ไม่จำกัดสิทธิตามกฎหมายของผู้ถือหุ้นซึ่งมาประชุมและมีหุ้นนับรวมกันได้ไม่น้อยกว่าหนึ่งในสามของจำนวนหุ้นที่จำหน่ายได้แล้วทั้งหมด
สามารถขอให้ที่ประชุมพิจารณาเรื่องอื่นนอกจากที่กำหนดไว้ในหนังสือนัดประชุมได้

ตั้งแต่ปี 2546 ถึง ปัจจุบัน บริษัทฯ ไม่เคยมีวาระอื่นๆ
หรือนำเรื่องอื่นมาเพิ่มให้ที่ประชุมผู้ถือหุ้นพิจารณา

5.  หนังสือเชิญประชุมผู้ถือหุ้นและเอกสารประกอบการประชุม

บริษัทฯ ปฏิบัติต่อผู้ถือหุ้นแต่ละรายอย่างเท่าเทียมกัน โดยไม่คำนึงว่าจะเป็นผู้ถือหุ้นรายใหญ่
ผู้ถือหุ้นส่วนน้อย หรือ ผู้ถือหุ้นต่างชาติ ซึ่งในการจัดการประชุมสามัญผู้ถือหุ้นประจำปี 2557
ผู้ถือหุ้นทุกรายจะได้รับข้อมูลประกอบวาระการประชุมเป็นการล่วงหน้า
และแม้ว่าผู้ถือหุ้นส่วนใหญ่ของบริษัทฯ จะเป็นคนไทย แต่บริษัทฯ ได้จัดทำหนังสือเชิญประชุมผู้ถือหุ้น
และเอกสารที่เกี่ยวข้องเป็น 2 ภาษา คือ ภาษาไทยและภาษาอังกฤษ
เพื่ออำนวยความสะดวกแก่ผู้ถือหุ้นชาวไทยและชาวต่างชาติ โดยบริษัทฯ
ได้เผยแพร่หนังสือเชิญประชุมฉบับสมบูรณ์ ทั้งในรูปแบบภาษาไทยและภาษาอังกฤษบนเว็บไซต์
www.scasset.com ของบริษัทฯ ล่วงหน้าไม่น้อยกว่า 30 วัน ก่อนวันประชุมผู้ถือหุ้น และบริษัทฯ
ได้จัดส่งหนังสือเชิญประชุมผู้ถือหุ้นพร้อมเอกสารประกอบวาระการประชุมอย่างเพียงพอให้ผู้ถือหุ้นศึกษาล่วงหน้าก่อนการประชุมไม่น้อยกว่า
14 วัน
โดยหนังสือเชิญประชุมผู้ถือหุ้นฉบับภาษาอังกฤษจะถูกแผยแพร่พร้อมกันกับหนังสือเชิญประชุมผู้ถือหุ้นฉบับภาษาไทย
ทั้งนี้ ข้อมูลในหนังสือเชิญประชุม บริษัทฯ
ได้แจ้งหลักเกณฑ์และวิธีการในการเข้าร่วมประชุมผู้ถือหุ้นให้ผู้ถือหุ้นทราบและมีข้อมูลในแต่ละวาระการประชุมเพียงพอต่อการตัดสินใจ

ในปี 2557 บริษัทฯ เผยแพร่หนังสือเชิญประชุมผู้ถือหุ้น และเอกสารประกอบการประชุม เมื่อวันที่
21 มีนาคม 2557 และจัดส่งหนังสือเชิญประชุมให้แก่ผู้ถือหุ้น เมื่อวันที่ 4 เมษายน 2557
และจัดการประชุม ผู้ถือหุ้นเมื่อวันที่ 23 เมษายน 2557

6.  การชี้แจงขั้นตอนและหลักเกณฑ์ที่ใช้ในการประชุม

บริษัทฯ มีนโยบายการจัดการประชุมผู้ถือหุ้น ให้มีขั้นตอนที่ง่ายต่อการเข้าใจ ไม่ยุ่งยากซ้ำซ้อน
พร้อมเปิดโอกาสให้ผู้ถือหุ้นทุกคนรับทราบข้อมูลข่าวสารโดยทั่วถึง และมีส่วนร่วมในการประชุม
โดยในทุกครั้งก่อนที่การประชุมจะเข้าสู่วาระการพิจารณา ฝ่ายเลขานุการบริษัท จะแนะนำกรรมการ
ผู้บริหาร ตลอดจนผู้สอบบัญชีรับอนุญาตของบริษัทฯ ให้ผู้ถือหุ้นทุกคนรู้จัก
เพื่อความสะดวกในการซักถามข้อสงสัย โดยบริษัทฯ จะชี้แจง
อธิบายขั้นตอนการใช้สิทธิของผู้ถือหุ้นในการประชุมผู้ถือหุ้นทุกครั้ง
เพื่อให้ทราบขั้นตอนการใช้สิทธิสอบถามข้อสงสัย หรือแสดงความคิดเห็นต่อกรรมการ
การชี้แจงของกรรมการในแต่ละวาระ รวมถึงการออกเสียงลงคะแนน การนับคะแนน
และการแสดงผลคะแนนให้ผู้ถือหุ้นทราบขั้นตอนก่อนการประชุม

7.  การลงคะแนน การนับคะแนนเสียง และการตรวจสอบคะแนนเสียงในการประชุมผู้ถือหุ้น

นอกจากการแจ้งขั้นตอนและวิธีการออกเสียงลงคะแนนในวาระการประชุม
ให้ผู้ถือหุ้นทุกคนทราบก่อนเริ่มการประชุมทุกครั้ง ในการลงคะแนนและนับคะแนนเสียง บริษัทฯ
จัดให้มีบัตรลงคะแนนเสียงสำหรับทุกวาระ โดยได้นำระบบ Barcode
มาใช้เพื่อช่วยอำนวยความสะดวกแก่การประชุมผู้ถือหุ้น
ซึ่งทำให้การลงคะแนนและนับคะแนนเสียงในแต่ละวาระรวดเร็วยิ่งขึ้น โดยบริษัทฯ
จะแสดงคะแนนเสียงของผู้ถือหุ้นในทุกวาระที่มีการลงมติให้ผู้ถือหุ้นทราบผลทันที
และเพื่อความโปร่งใสในการลงคะแนนและนับคะแนนเสียงทุกครั้งที่มีการประชุมผู้ถือหุ้น บริษัทฯ
ได้เชิญที่ปรึกษากฎหมายอิสระ ซึ่งมีความเป็นอิสระ ไม่มีประโยชน์ส่วนได้เสียใดๆ กับบริษัทฯ
เป็นตัวแทนของผู้ถือหุ้นเข้ามาทำหน้าที่ในการตรวจสอบการลงคะแนนเสียงในที่ประชุม
รวมทั้งดูแลให้การประชุมผู้ถือหุ้นเป็นไปอย่างโปร่งใส ถูกต้องตามกฎหมาย และข้อบังคับของบริษัทฯ

8.  การแสดงผลการลงมติ

บริษัทฯ แสดงผลการออกเสียงลงมติในแต่ละวาระ หลังจากการลงมติทันที
และเมื่อการประชุมแล้วเสร็จ บริษัทฯ
ได้แจ้งผลการลงมติผ่านระบบเผยแพร่ข้อมูลของตลาดหลักทรัพย์แห่งประเทศไทย และเว็บไซต์
www.scasset.com ของบริษัทฯ
ภายในวันเดียวกันหลังจากปิดการประชุมผู้ถือหุ้นหรืออย่างช้าไม่เกิน 9.00 นาฬิกา
ของวันทำการถัดไป

โดยในปี 2557 ที่ผ่านมา บริษัทฯ ได้เผยแพร่มติการประชุมพร้อมผลการลงคะแนนเสียงในวันที่ 23
เมษายน 2557 เพื่อให้ผู้ถือหุ้นทุกคนตรวจสอบได้

9.  การเชิญผู้สอบบัญชีเข้าร่วมประชุมผู้ถือหุ้น

บริษัทฯ เชิญผู้สอบบัญชีรับอนุญาตของบริษัทเข้าร่วมประชุมผู้ถือหุ้นทุกครั้งที่มีการประชุม
เพื่อตอบข้อสงสัยและคำถามเกี่ยวกับงบการเงินของบริษัทฯ
โดยเปิดโอกาสให้ผู้ถือหุ้นสามารถสอบถามได้โดยตรงด้วย นอกจากนั้น ในระหว่างการประชุม
ผู้ถือหุ้นทุกคนสามารถแสดงความคิดเห็นและตั้งคำถามใดๆ ที่เกี่ยวข้องกับวาระการประชุม
หรือข้อมูลสำคัญของบริษัทฯ ได้ โดยบริษัทฯ
จะบันทึกประเด็นซักถามและข้อคิดเห็นที่สำคัญไว้ในรายงานการประชุม

10. การถ่ายทอดการประชุมผู้ถือหุ้น

บริษัทฯ จัดให้มีการถ่ายทอดสดการประชุมและบันทึกภาพการประชุมเผยแพร่เป็น Clip File
ผ่านทางเว็บไซต์ www.scasset.com ของบริษัทฯ เพื่อให้บริการแก่ผู้ถือหุ้น นักลงทุน
และผู้ที่สนใจที่ไม่มีโอกาสเข้าร่วมประชุมได้รับทราบด้วย

11. การมอบฉันทะให้ผู้อื่นเข้าประชุมแทน

บริษัทฯ ประชาสัมพันธ์ให้ผู้ถือหุ้นรับทราบในกรณีที่ผู้ถือหุ้นไม่สะดวกเข้าร่วมประชุมได้ด้วยตนเอง
สามารถใช้หนังสือมอบฉันทะ แบบ ข
ซึ่งเป็นแบบที่ผู้ถือหุ้นสามารถกำหนดทิศทางการลงคะแนนเสียงได้ กล่าวคือ เห็นด้วย ไม่เห็นด้วย
หรือ งดออกเสียงในแต่ละวาระ ที่ได้จัดส่งไปพร้อมกับหนังสือเชิญประชุม
หรือดาวน์โหลดได้ที่เว็บไซต์ www.scasset.com ของบริษัทฯ ในส่วนนักลงทุนสัมพันธ์ ภายใต้หัวข้อ
“การประชุมผู้ถือหุ้น” / “หนังสือเชิญประชุม” มอบฉันทะให้กับกรรมการอิสระคนใดคนหนึ่งในสองคน
ที่บริษัทฯ ได้แจ้งรายชื่อพร้อมรายละเอียดของกรรมการอิสระไปพร้อมกับหนังสือเชิญประชุม
หรือบุคคลอื่นใดตามที่ผู้ถือหุ้นต้องการให้เข้าประชุมและลงคะแนนเสียงแทนได้ นอกจากนั้น
เพื่อความถูกต้องและไม่เกิดปัญหาในการเข้าร่วมประชุมของผู้รับมอบฉันทะ บริษัทฯ ได้แสดงขั้นตอน
เอกสาร และหลักฐาน ที่ต้องใช้ในการมอบฉันทะ ไว้ในหนังสือเชิญประชุม และเว็บไซต์ของบริษัทฯ
โดยมิได้กำหนดเงื่อนไขหรือกฎเกณฑ์ที่ต้องให้มีการรับรองเอกสารโดยหน่วยงานราชการ
หรือกฎเกณฑ์อื่นที่ก่อให้เกิดความยุ่งยากแก่ผู้ถือหุ้นในการมอบฉันทะ ตลอดจนบริษัทฯ
ได้อำนวยความสะดวกโดยจัดบริการปิดอากรแสตมป์ในหนังสือมอบฉันทะให้แก่ผู้รับมอบฉันทะที่เข้าร่วมประชุม
และการถ่ายเอกสารที่ต้องใช้แนบ โดยไม่คิดค่าบริการ ณ จุดลงทะเบียน
เพื่อลดภาระการจัดหาอากรแสตมป์ และการถ่ายสำเนาเอกสารของผู้ถือหุ้น

12. การจัดทำและเผยแพร่รายงานการประชุมผู้ถือหุ้น

เพื่อให้ผู้ถือหุ้นทราบและตรวจสอบรายละเอียดการประชุมผู้ถือหุ้นภายในเวลาอันสมควร
และให้การรับข้อมูลระหว่างผู้ถือหุ้นไทยกับผู้ถือหุ้นต่างชาติเป็นไปอย่างเท่าเทียมกัน บริษัทฯ
มีนโยบายเผยแพร่รายงานการประชุมผู้ถือหุ้นอย่างครบถ้วน ซึ่งประกอบด้วยข้อมูลที่สำคัญ ได้แก่
เนื้อหาสาระสำคัญของวาระการประชุม มติที่ประชุม พร้อมผลคะแนน ทั้งเห็นด้วย ไม่เห็นด้วย
และงดออกเสียง คำถาม คำชี้แจง และการแสดงความคิดเห็นในที่ประชุม ทั้งฉบับภาษาไทย
และภาษาอังกฤษ บนเว็บไซต์ www.scasset.com ของบริษัทฯ ภายใน 14 วัน นับจากวันประชุม
เพื่อเป็นช่องทางให้ผู้ถือหุ้นสามารถตรวจสอบข้อมูลความถูกต้องได้โดยไม่จำเป็นต้องรอให้ถึงการประชุมครั้งต่อไป
พร้อมทั้งนำส่งกระทรวงพาณิชย์ภายในเวลาที่กฎหมายกำหนด

ในปี 2557 บริษัทฯ เผยแพร่รายงานการประชุมผู้ถือหุ้น เมื่อวันที่ 7 พฤษภาคม 2557

13. การเข้าถึงข้อมูล และการติดต่อสื่อสารกับบริษัท

บริษัทฯ เปิดโอกาสให้ผู้ถือหุ้นทุกฝ่ายเข้าถึงข้อมูลสารสนเทศของบริษัทฯ
รวมทั้งจัดให้มีช่องทางสื่อสารกับบริษัทฯ ที่ชัดเจนและหลากหลาย อย่างเท่าเทียมกัน
ผ่านเว็บไซต์ของบริษัทฯ หรือช่องทางอื่นๆ เช่น โทรศัพท์ โทรสาร ไปรษณีย์
หรือไปรษณีย์อิเล็กทรอนิกส์ (Email)โดยจัดให้มีหน่วยงาน “นักลงทุนสัมพันธ์”
เป็นหน่วยงานกลางในการสื่อสารกับผู้ถือหุ้น นักลงทุน หน่วยงานกำกับดูแล
รวมถึงการให้ข้อมูลสารสนเทศทั่วไปแก่ผู้สนใจ และผู้มีส่วนได้เสีย โดยสามารถติดต่อได้ที่ บริษัท
เอสซี แอสเสท คอร์ปอเรชั่น จำกัด (มหาชน) ชั้น 10 เลขที่ 1010 อาคารชินวัตรทาวเวอร์ 3
ถนนวิภาวดีรังสิต แขวงจตุจักร เขตจตุจักร กรุงเทพมหานคร รหัสไปรษณีย์ 10900 โทร.
0-2949-2344 หรือที่ ir@scasset.com หรือค้นหาข้อมูลที่เว็บไซต์ www.scasset.com
ของบริษัทฯ

14. นโยบายเกี่ยวกับการเก็บรักษาและป้องกันการใช้ข้อมูลภายใน

บริษัทฯ มีนโยบายและยึดมั่นในจรรยาบรรณ ความซื่อสัตย์
สุจริตในการดำเนินธุรกิจต่อผู้มีส่วนได้เสียทุกฝ่าย และต่อต้านการทุจริตคอร์รัปชั่น
โดยเฉพาะเรื่องการเก็บรักษาและป้องกันการใช้ข้อมูลภายใน บริษัทฯ
จึงจัดเก็บรักษาข้อมูลทางธุรกิจที่ยังไม่มีการเปิดเผยต่อตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
ไว้โดยผู้มีอำนาจเฉพาะเท่านั้นที่จะได้รับทราบและเข้าถึงข้อมูลได้ ทั้งยังกำหนดห้ามกรรมการ
ผู้บริหาร และพนักงาน ต้องไม่ใช้ข้อมูลภายในของบริษัทฯ
ที่เป็นสาระสำคัญและยังไม่เปิดเผยต่อสาธารณชน
รวมทั้งห้ามไม่ให้มีการใช้โอกาสหรือข้อมูลที่ได้จากการเป็นกรรมการ ผู้บริหาร หรือพนักงาน
เพื่อประโยชน์ส่วนตนหรือบุคคลอื่น หรือทำธุรกิจที่แข่งขันกับบริษัทฯ หรือธุรกิจที่เกี่ยวเนื่อง
แม้ว่าบริษัทอาจไม่เสียประโยชน์ใดก็ตาม ดังนี้

1.  ในขณะที่มีการเตรียมประกาศผลการดำเนินงานของบริษัทฯ ทั้งรายไตรมาส และประจำปี
    หรือจ่ายเงินปันผล บริษัทฯ มีนโยบายให้กรรมการและผู้บริหารที่เกี่ยวข้อง หลีกเลี่ยง หรือ
    งดการซื้อขายหลักทรัพย์ของบริษัทฯ ในช่วง 1
    เดือนก่อนการเปิดเผยข้อมูลแก่สาธารณชนโดยฝ่ายเลขานุการบริษัท
    จะแจ้งให้กรรมการและผู้บริหารที่เกี่ยวข้องทราบเพื่องดเว้นการซื้อ-ขายหุ้น
    ในช่วงเวลาดังกล่าว

ในปี 2557 บริษัทฯ ไม่มีกรณีฝ่าฝืน หรือ
ไม่ปฏิบัติตามหลักเกณฑ์การซื้อขายหลักทรัพย์โดยใช้ข้อมูลภายในของสำนักงานคณะกรรมการกำกับหลักทรัย์และตลาดหลักทรัพย์
(ก.ล.ต.) หรือ ตลาดหลักทรัพย์แห่งประเทศไทย

2.  กรรมการและผู้บริหาร 4 รายแรกต้องรายงาน

-   การถือหลักทรัพย์ของบริษัทฯ ครั้งแรก และรายงานการเปลี่ยนแปลงการถือหลักทรัพย์
    ตามพระราชบัญญัติหลักทรัพย์และตลาดหลักทรัพย์

-   การซื้อขายหลักทรัพย์ของบริษัทฯภายหลังจากนั้นทุกครั้ง
    ซึ่งนับรวมถึงคู่สมรสและบุตรที่ยังไม่บรรลุนิติภาวะ
    ตลอดจนบุคคลที่เกี่ยวข้องตามพระราชบัญญัติหลักทรัพย์และตลาดหลักทรัพย์

-   ให้จัดทำและเปิดเผยรายงานการถือหลักทรัพย์ของบริษัทฯ
    ตลอดจนรายงานการเปลี่ยนแปลงการถือหลักทรัพย์ทุกครั้งที่มีการซื้อ ขาย โอน
    หรือรับโอนหลักทรัพย์ ภายใน 3 วัน นับแต่วันที่มีการซื้อ ขาย โอน
    หรือรับโอนหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)

-   แจ้งรายงานการถือครองหลักทรัพย์ของบริษัทฯ ของกรรมการ ผู้บริหาร
    รวมทั้งคู่สมรสและบุตรที่ยังไม่บรรลุนิติภาวะ ให้กับเลขานุการบริษัททราบ
    ในทุกครั้งที่มีการประชุมกรรมการ

ทั้งนี้ บริษัทฯ
ได้แจ้งให้กรรมการและผู้บริหารที่เกี่ยวข้องรับทราบบทบาทและหน้าที่ในการรายงานการถือหลักทรัพย์
ตามประกาศของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
และข้อบังคับของตลาดหลักทรัพย์แห่งประเทศไทยตั้งแต่เริ่มเข้ารับตำแหน่ง

1.  งดและหลีกเลี่ยงการซื้อขายที่ดินหรือลงทุนในธุรกิจใกล้บริเวณที่บริษัทฯ จะลงทุน
    ที่เป็นไปในทางที่ส่อว่าจะหาผลประโยชน์ให้แก่ตนเองหรือบุคคลอื่น

2.  จัดให้มีระบบการรักษาความปลอดภัยระบบคอมพิวเตอร์และข้อมูลสารสนเทศ โดยให้กรรมการ
    ผู้บริหารและพนักงานทุกระดับยึดถือและนำไปปฏิบัติ
    เพื่อป้องกันมิให้ข้อมูลและข่าวสารที่สำคัญถูกเปิดเผยหรือมีการเข้าถึงแหล่งข้อมูลโดยไม่มีอำนาจ
    กรณีที่มีการนำข้อมูลบริษัทฯ ไปเปิดเผยเพื่อประโยชน์ตนหรือบุคคลใดบุคคลหนึ่ง
    หรือกระทำการอันอาจเป็นการขัดแย้งทางผลประโยชน์
    ถือเป็นความผิดอย่างร้ายแรงและอาจถูกลงโทษทางวินัย
    ซึ่งได้กำหนดแนวทางไว้ในจรรยาบรรณบริษัท (Code of Ethics)
    ในคู่มือนโยบายการกำกับดูแลกิจการและเผยแพร่ในเว็บไซต์ของบริษัท

15. นโยบายการทำรายการที่เกี่ยวโยงกันและการเปิดเผยข้อมูล

เพื่อให้เกิดความโปร่งใสในการประกอบธุรกิจ ไม่ให้เกิดการเอาเปรียบไม่ว่าโดยตรงหรือโดยอ้อม
จากกรรมการ ผู้บริหาร และผู้ถือหุ้น ที่มีอำนาจควบคุมกิจการ
และปราศจากความขัดกันแห่งผลประโยชน์
ตลอดจนคุ้มครองสิทธิผู้ถือหุ้นส่วนน้อยให้เกิดความเท่าเทียมกัน เพื่อประโยชน์สูงสุดแก่บริษัท
และผู้มีส่วนได้เสียทุกฝ่าย บริษัทฯ มีนโยบายการทำรายการที่เกี่ยวโยงกัน
รวมถึงการเปิดเผยข้อมูลดังนี้

1.  ในกรณีบริษัทฯ
    ประสงค์จะทำรายการกับบุคคลที่เกี่ยวโยงกันจะต้องเป็นการกระทำเพื่อประโยชน์ของธุรกิจบริษัทฯ
    เป็นสาระสำคัญ และสามารถตรวจสอบได้ว่าเป็นรายการที่กระทำอย่างยุติธรรมตามราคาตลาด
    และเป็นไปตามลักษณะการประกอบธุรกิจค้าโดยทั่วไป (Fair and at arm’s length)
    ภายใต้หลักเกณฑ์และระเบียบข้อบังคับที่สำนักงานคณะกรรมการกำกับหลักทรัพย์และตลาดหลักทรัพย์
    (ก.ล.ต.) และตลาดหลักทรัพย์แห่งประเทศไทยกำหนด เช่น เปิดเผยข้อมูลเกี่ยวกับชื่อ
    และความสัมพันธ์ของบุคคลที่เกี่ยวโยงกัน นโยบายการกำหนดราคาและมูลค่าของรายการ
    รวมทั้งความเห็นของคณะกรรมการตรวจสอบและคณะกรรมการบริษัทเกี่ยวกับรายการดังกล่าว
    โดยราคาและเงื่อนไขจะต้องเสมือนทำรายการกับบุคคลภายนอก
    และหลีกเลี่ยงไม่มีรายการระหว่างกันในลักษณะที่เป็นการให้ความช่วยเหลือทางการเงิน
    โดยในการพิจารณาอนุมัติในแต่ละรายการ
    ฝ่ายจัดการจะนำเสนอข้อมูลให้คณะกรรมการตรวจสอบ
    ซึ่งจะเป็นหน่วยงานสำคัญในการพิจารณาทบทวนความเหมาะสมและสมควรของการทำรายการที่เกี่ยวโยงกันก่อนการเข้าทำรายการ
    เพื่อพิจารณาให้ความเห็น เพื่อให้คณะกรรมการบริษัท
    และ/หรือที่ประชุมผู้ถือหุ้นพิจารณาอนุมัติตามขนาดรายการต่อไปในทุกครั้งก่อนที่จะเข้าทำรายการเกี่ยวโยงกัน
    รวมทั้งมีการเปิดเผยสารสนเทศตามเกณฑ์ที่สำนักงานคณะกรรมการกำกับหลักทรัพย์และตลาดหลักทรัพย์
    (ก.ล.ต.) และตลาดหลักทรัพย์แห่งประเทศไทยกำหนด โดยบริษัทฯ
    จะแสดงรายการที่เกี่ยวโยงกันไว้ในรายงานประจำปีที่ผ่านการรับรองตรวจสอบจากผู้สอบบัญชี
    เพื่อให้มั่นใจว่า การทำรายการที่เกี่ยวโยงกันดังกล่าวไม่มีการขัดกันแห่งผลประโยชน์

2.  หากไม่สามารถหาราคาตลาดที่ใช้ในการเปรียบเทียบได้ บริษัทฯ
    จะจัดหาผู้เชี่ยวชาญอิสระที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
    (ก.ล.ต.) ไม่น้อยกว่า 3 ราย เพื่อประเมินราคาตลาด
    เพื่อให้ได้มาซึ่งราคาและเงื่อนไขที่เหมาะสม ไม่เกินกว่าค่าเฉลี่ยของผู้ประเมินอิสระทั้งหมด
    เพื่อให้เกิดประโยชน์สูงสุดต่อบริษัทฯ และผู้ถือหุ้น ทั้งนี้ บริษัทฯ
    จะดำเนินการเสนอให้คณะกรรมการตรวจสอบ
    พิจารณาให้ความเห็นถึงความสมเหตุสมผลของรายการและความเหมาะสมของราคาในการอนุมัติรายการระหว่างกันนั้น
    ก่อนนำเสนอขออนุมัติจากคณะกรรมการ หรือผู้ถือหุ้นตามแต่กรณี

3.  ทุกรายการที่เกี่ยวโยงกัน บริษัทฯ จะปฏิบัติตามกฎหมาย ประกาศคณะกรรมการตลาดหลักทรัพย์
    และประกาศคณะกรรมการกำกับตลาดทุนที่เกี่ยวข้องทุกประเภท
    รวมถึงเปิดเผยข้อมูลให้ผู้ถือหุ้นทุกรายทราบผ่านทางระบบเผยแพร่ข้อมูลของตลาดหลักทรัพย์แห่งประเทศไทย
    เว็บไซต์ www.scasset.com ของ บริษัทฯ และในรายงานประจำปี

16. รายการที่เกี่ยวโยงกันในปี พ.ศ. 2557

บริษัทฯ มีการทำรายการกับบุคคลที่เกี่ยวโยงกันกับบริษัทฯ จำนวน 2 ครั้ง ได้แก่

(1) การเช่าที่ดินย่านอารีย์บริเวณเขตพญาไทเพื่อสร้างอาคารสำนักงานแห่งใหม่ของบริษัทฯ

บริษัทฯ เช่าที่ดินโฉนดเลขที่ 1701 เลขที่ดิน 300 หน้าสำรวจ 1737 เนื้อที่ 1 ไร่ 3 งาน 1
ตารางวา ย่านอารีย์ เขตพญาไท กรุงเทพมหานคร ระยะเวลาการเช่า 32 ปี 6 เดือน จาก
บริษัท เอสซี ออฟฟิซ พลาซ่า จำกัด “ผู้ให้เช่า” ซึ่งถือเป็นบุคคลเกี่ยวโยงกันกับบริษัทฯ
เพื่อดำเนินโครงการก่อสร้างอาคารชินวัตรทาวเวอร์ 4 ซึ่งเป็นอาคารสำนักงานแห่งใหม่ของบริษัทฯ
โดยมีมูลค่ารวมของค่าเช่าและค่าก่อสร้างอาคารในวงเงินรวมประมาณ 1,170,077,007 บาท
หรือคำนวณตามมูลค่าปัจจุบันสุทธิ (Net Present Value: NPV) เท่ากับ 939,626,005 บาท
ตามมติที่ประชุมผู้ถือหุ้น ประจำปี 2557 อนุมัติเมื่อวันที่ 23 เมษายน 2557
โดยมีเงื่อนไขต่างตอบแทนว่าเมื่อครบกำหนดสัญญาเช่า 32 ปี 6 เดือน บริษัทฯ
จะโอนกรรมสิทธิ์ในอาคารให้กับผู้ให้เช่า
โดยยังได้รับสิทธิให้เป็นผู้เช่าที่ดินและอาคารเป็นรายแรกเมื่อครบกำหนดอายุสัญญาเช่า
และในกรณีผู้ให้เช่าประสงค์จะขายที่ดินที่เช่าในระหว่างอายุสัญญาเช่า
ผู้ให้เช่าจะเสนอขายให้กับบริษัทฯ ก่อนเป็นรายแรกด้วย ซึ่งบริษัทฯ และ
คู่สัญญาในฐานะผู้ให้เช่าได้ลงนามสัญญาเช่าฉบับดังกล่าวไปเมื่อวันที่ 26 มิถุนายน 2557

ทั้งนี้ บริษัทฯ และบริษัท เอสซี ออฟฟิซ พลาซ่า จำกัด มีผู้ถือหุ้นใหญ่เป็นบุคคลกลุ่มเดียวกัน
การเช่าที่ดินดังกล่าวจึงถือเป็นรายการเกี่ยวโยงกัน

(2) การซื้อที่อยู่อาศัยในโครงการของบริษัทฯตามสวัสดิการพนักงานของผู้บริหาร 4 รายแรก

บริษัทฯ มีนโยบายอนุมัติให้สิทธิสวัสดิการซื้อที่อยู่อาศัย ได้แก่ บ้านพร้อมที่ดิน หรือ
ห้องชุดในโครงการที่บริษัทฯ ดำเนินการในราคาส่วนลดพิเศษ
สำหรับพนักงานและผู้บริหารทุกคนของบริษัทฯ ที่ปฏิบัติงานมาแล้วไม่ต่ำกว่า 3 ปี
เพื่อสร้างแรงจูงใจให้พนักงานและผู้บริหารตั้งใจและทุ่มเทการทำงานอย่างเต็มที่ในการผลักดันและขับเคลื่อนให้บริษัทฯ
บรรลุเป้าหมาย แต่เนื่องจากผู้บริหาร 4 รายแรกของบริษัทฯ ซึ่งปัจจุบันมีทั้งสิ้น 9 คน
ถือเป็นบุคคลที่เกี่ยวโยงกันกับบริษัทฯ
จึงทำให้การจะใช้สิทธิตามสวัสดิการดังกล่าวนั้นเข้าข่ายเป็นรายการเกี่ยวโยงกันที่ต้องปฏิบัติตามกฎหมายหลักทรัพย์และตลาดหลักทรัพย์รวมถึงประกาศที่เกี่ยวข้อง
โดยรายการเกี่ยวโยงนี้มีขนาดรายการที่อยู่ในอำนาจของคณะกรรมการบริษัทที่สามารถพิจารณาอนุมัติได้
คณะกรรมการจึงมีมติอนุมัติสิทธิสวัสดิการดังกล่าวให้กับผู้บริหาร 4 รายแรกของบริษัทฯ
ตามมติที่ประชุมคณะกรรมการบริษัท ครั้งที่ 6/2557 เมื่อวันที่ 13 พฤศจิกายน 2557
เพื่อให้ผู้บริหารสามารถใช้สิทธิสวัสดิการได้เช่นเดียวกับพนักงานทุกรายของบริษัทฯโดยที่ไม่ขัดต่อกฎเกณฑ์ที่เกี่ยวข้อง
ทั้งนี้ ผู้บริหารทุกรายสามารถใช้สิทธิซื้อบ้านพร้อมที่ดินหรือห้องชุดได้ภายในวงเงินรวมกันไม่เกิน
250,000,000 บาท และผู้บริหารแต่ละรายจะใช้สิทธิได้เพียง 1 ครั้ง ภายในระยะเวลา 5 ปี
นับตั้งแต่วันที่คณะกรรมการมีมติอนุมัติสิทธิสวัสดิการ

ทั้งนี้ รายการเกี่ยวโยงทั้ง 2 รายการดังกล่าว บริษัทฯ
ได้ปฏิบัติตามหลักเกณฑ์ที่เกี่ยวกับการทำรายการเกี่ยวโยงกันอย่างครบถ้วน โดยในปี 2557 บริษัทฯ
ไม่มีกรณีฝ่าฝืน หรือไม่ปฏิบัติตามหลักเกณฑ์การทำรายการเกี่ยวโยงกัน หรือซื้อขายสินทรัพย์
ของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
หรือตลาดหลักทรัพย์แห่งประเทศไทย และตั้งแต่บริษัทฯ เป็นบริษัทฯ จดทะเบียน
ระดับการทำรายการเกี่ยวโยงกัน หรือรายการระหว่างกันภายในกลุ่มธุรกิจ
เมื่อพิจารณาเปรียบเทียบจากรายได้และรายจ่ายรวมของบริษัทฯ ในแต่ละปีงบประมาณแล้ว
น้อยกว่าร้อยละ 25 ของกำไรสุทธิ หรือขาดทุนสุทธิมาโดยตลอด

17. นโยบายป้องกันกรรมการและผู้บริหารที่มีส่วนได้เสียมีการขัดแย้งทางผลประโยชน์ บริษัทฯ
    มีนโยบายดังนี้

    1.  ห้ามไม่ให้กรรมการ ผู้บริหาร และพนักงานใช้โอกาสจากการเป็นกรรมการ ผู้บริหาร
        หรือพนักงาน ในบริษัทฯ แสวงหาผลประโยชน์ส่วนตัว หรือของครอบครัว
        หรือบุคคลใกล้ชิด ไม่ว่าจะเป็นด้านการเงิน หรือ ด้านธุรกิจอื่นใดก็ตาม
        (โปรดดูรายละเอียดในหัวข้อ “นโยบายแนวปฏิบัติเกี่ยวกับความขัดแย้งทางผลประโยชน์
        (Conflict of Interests)”)

    2.  หลีกเลี่ยงการทำรายการที่เกี่ยวโยงกับตนเอง
        ยกเว้นในกรณีที่จำเป็นเพื่อประโยชน์ของบริษัทฯ
        ภายใต้หลักเกณฑ์และระเบียบข้อบังคับที่สำนักงานคณะกรรมการกำกับหลักทรัพย์และตลาดหลักทรัพย์
        (ก.ล.ต.) และตลาดหลักทรัพย์แห่งประเทศไทยกำหนด เช่น เปิดเผยข้อมูลเกี่ยวกับชื่อ
        และความสัมพันธ์ของบุคคลที่เกี่ยวโยงกัน นโยบายการกำหนดราคาและมูลค่าของรายการ
        รวมทั้งความเห็นของคณะกรรมการเกี่ยวกับรายการดังกล่าว
        และหลีกเลี่ยงไม่มีรายการระหว่างกันในลักษณะที่เป็นการให้ความช่วยเหลือทางการเงิน
        เช่น การให้กู้ยืมเงิน การค้ำประกันสินเชื่อแก่บริษัทที่ไม่ใช่บริษัทย่อยของตนเอง โดยในปี
        2557 ที่ผ่านมา บริษัทฯ ไม่มีการทำรายการที่เกี่ยวโยงกัน และการซื้อขายสินทรัพย์
        โดยฝ่าฝืน/ไม่ปฏิบัติตามกฎเกณฑ์ของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
        (ก.ล.ต.) (โปรดดูรายละเอียดในหัวข้อ “รายการที่เกี่ยวโยงกันในปี พ.ศ. 2557”)

    3.  ไม่ประกอบธุรกิจส่วนตัวใดๆ ที่มีผลกระทบต่อการปฏิบัติหน้าที่และเวลาทำงานของบริษัทฯ
        หรือทำธุรกิจใดๆ กับบริษัทฯ ในนามส่วนตัว ครอบครัว หรือนิติบุคคลใดๆ
        ที่ตนมีส่วนได้เสีย หรือการประกอบกิจการใดอันเป็นการแข่งขันกับธุรกิจของบริษัทฯ

    4.  ให้กรรมการและผู้บริหารหลีกเลี่ยงหรืองดการซื้อขายหลักทรัพย์ของบริษัทฯ
        ในช่วงระยะเวลา 1 เดือนก่อนการเปิดเผยงบการเงินแก่สาธารณชน
        เพื่อป้องกันไม่ให้เกิดกรณีการซื้อขายหุ้นโดยใช้ข้อมูลภายในโดยกรรมการ
        และผู้บริหารของบริษัทฯ
        ซึ่งถือเป็นการนำข้อมูลไปใช้ในทางมิชอบจึงกำหนดเป็นข้อปฏิบัติสำหรับกรรมการ ผู้บริหาร
        และพนักงานของบริษัทฯ ตามนโยบายการกำกับดูแลกิจการที่กำหนดขึ้น
        และถ้ารายการที่อาจมีความขัดแย้งทางผลประโยชน์และรายการที่เกี่ยวโยงกัน
        คณะกรรมการบริษัทจะพิจารณาความเหมาะสมอย่างรอบคอบทุกครั้งรวมทั้งปฏิบัติตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
        (ก.ล.ต.) และตลาดหลักทรัพย์แห่งประเทศไทย
        โดยราคาและเงื่อนไขเสมือนทำรายการกับบุคคลภายนอก (Arm’s Length Basis)
        และได้เปิดเผยรายละเอียดมูลค่ารายการ คู่สัญญา
        เหตุผลหรือความจำเป็นไว้ในรายงานประจำปีแล้ว
        รวมทั้งได้กำหนดให้สำนักตรวจสอบภายในและคณะกรรมการตรวจสอบเป็นผู้ดูแลและจัดการแก้ไขปัญหาความขัดแย้งทางผลประโยชน์ดังกล่าว
        รวมทั้งบริษัทฯ ยังได้จัดให้มีนโยบายเกี่ยวกับการป้องกันการใช้ข้อมูลภายใน
        เพื่อเป็นมาตรการที่จะสร้างความมั่นใจว่านโยบายดังกล่าวเป็นที่รับทราบและปฏิบัติตามอีกด้วย
        (โปรดดูข้อมูลประกอบในหัวข้อ “การดูแลเรื่องการใช้ข้อมูลภายใน”)

    5.  ในกรณีที่กรรมการ หรือผู้บริหารคนใด มีส่วนได้เสียในวาระการพิจารณาเรื่องใด บริษัทฯ
        กำหนดให้กรรมการ หรือผู้บริหารคนนั้น
        ต้องงดเว้นจากการมีส่วนร่วมในการประชุมพิจารณาในวาระนั้นๆ เพื่อให้กรรมการ
        หรือผู้บริหารคนอื่นที่ไม่มีส่วนได้เสียเป็นผู้พิจารณา

18. การเปิดเผยโครงสร้างการถือหุ้นของบริษัท

บริษัทฯ
มีนโยบายและได้ดำเนินการเปิดเผยโครงสร้างการถือหุ้นไม่ว่าจะเป็นรายชื่อของผู้ถือหุ้นรายใหญ่
ผู้ถือหุ้นที่มีอำนาจควบคุมกิจการ ผู้ถือหุ้นที่เป็นนักลงทุนสถาบัน
โดยเปิดเผยเฉพาะผู้ถือหุ้นที่มีสัดส่วนการถือหุ้นสูงสุด 10 รายแรก รวมถึงสัดส่วนของผู้ถือหุ้นรายย่อย
(Free Float) ของบริษัทฯ
อีกทั้งยังรักษาสัดส่วนการถือหุ้นของผู้ถือหุ้นรายย่อยให้เป็นไปตามเกณฑ์ของตลาดหลักทรัพย์แห่งประเทศไทย
โดยปัจจุบัน บริษัทฯ มีสัดส่วนของผู้ถือหุ้นรายย่อยไม่ต่ำกว่าร้อยละ 15 และ ณ วันที่ 30 ธันวาคม
2557 บริษัทฯ มีสัดส่วนผู้ถือหุ้นรายย่อย จำนวนประมาณร้อยละ 34.52
ซึ่งไม่ต่ำกว่าและเป็นไปตามเกณฑ์ที่ตลาดหลักทรัพย์แห่งประเทศไทยกำหนด
โดยบริษัทได้เปิดเผยโครงสร้างการถือหุ้นของบริษัทไว้ในรายงานประจำปี (Annual Report)
แบบแสดงรายการข้อมูลประจำปี (แบบ 56-1) เว็บไซต์ www.scasset.com ของบริษัทฯ
และเว็บไซต์ของตลาดหลักทรัพย์แห่งประเทศไทย

นอกจากนี้ บริษัทฯ ยังได้เปิดเผยโครงสร้างกลุ่มธุรกิจ และการถือหุ้นในบริษัทย่อยของบริษัทฯ
เพื่อให้ผู้ถือหุ้นมั่นใจและสามารถตรวจสอบได้ว่าบริษัทฯ
มีโครงสร้างการดำเนินงานที่โปร่งใสและตรวจสอบได้
ไม่มีโครงสร้างการถือหุ้นที่ซับซ้อนยากแก่การระบุตัวผู้ถือหุ้นที่แท้จริง ไม่มีโครงสร้างการถือหุ้นไขว้
(Cross Holding) หรือมีโครงสร้างการถือหุ้นแบบปิรามิด (Pyramid Holding)
ในกลุ่มบริษัทแต่อย่างใด

19. สัดส่วนการถือหุ้นของคณะกรรมบริษัท

เพื่อให้กรรมการบริษัทปฏิบัติหน้าที่ได้อย่างเป็นอิสระและมีประโยชน์ส่วนได้เสียกับบริษัทฯ น้อยที่สุด
และเป็นไปตามหลักการแยกหน้าที่ในการบริหารงานบริษัทฯออกจากความเป็นเจ้าของ
ในฐานะที่กรรมการบริษัทเป็นตัวแทนของผู้ถือหุ้นในการบริหารกิจการและดำเนินธุรกิจของบริษัทฯ
รวมถึงกำกับดูแลและกำหนดกลยุทธ์ แผนงานและนโยบายต่างๆของบริษัท
อีกทั้งเป็นหลักประกันการปฏิบัติหน้าที่ให้เป็นไปเพื่อประโยชน์สูงสุดของผู้ถือหุ้นและของบริษัทฯอย่างเต็มที่โดยไม่มีประโยชน์ส่วนได้เสีย
รวมทั้งคุ้มครองสิทธิของ ผู้ถือหุ้นทุกรายของบริษัทฯอย่างเท่าเทียมกัน
บริษัทฯจึงขอความร่วมมือและสื่อสารกับกรรมการทุกคนเพื่อให้เข้าใจถึงเจตนารมณ์และนโยบายของบริษัทฯ
ต่อการดำเนินการตามหลักการกำกับดูแลกิจการที่ดีและพยายามรักษาสัดส่วนการถือหุ้นของกรรมการบริษัทแต่ละคน
ให้ถือหุ้นรวมกันทั้งหมดไม่เกินกว่าร้อยละ 25 ของจำนวนหุ้น
ที่ออกและเสนอขายแล้วทั้งหมดของบริษัทฯ ทั้งนี้
รายละเอียดการถือหุ้นของกรรมการบริษัทแต่ละรายได้แสดงไว้แล้วในหัวข้อ
“รายละเอียดเกี่ยวกับกรรมการ ผู้บริหาร ที่ปรึกษา ผู้มีอำนาจควบคุม และเลขานุการบริษัท”

บทบาทของผู้มีส่วนได้เสีย

บริษัทฯ
มีสารจากประธานกรรมการและคำมั่นจากประธานกรรมการบริหารในนโยบายดำเนินธุรกิจควบคู่กับการให้ความสำคัญเรื่องความรับผิดชอบต่อสังคม
หรือ CSR (Corporate Social Responsibility) และสานต่อนโยบาย
“การดำเนินธุรกิจควบคู่กับการใส่ใจรักษาสังคม สิ่งแวดล้อม” อย่างต่อเนื่อง โดยในปี 2557 นี้
บริษัทฯ ได้จัดทำ “รายงานการพัฒนาอย่างยั่งยืน” ตามกรอบของ Global Reporting
Initiative (GRI) แยกออกจากรายงานประจำปี 2557 (โปรดดูรายละเอียดใน
“รายงานการพัฒนาอย่างยั่งยืนประจำปี 2557” ซึ่งบริษัทฯ
จัดทำแยกต่างหากอีกเล่มหนึ่งและส่งให้กับผู้ถือหุ้น) และเห็นว่าการดำเนินธุรกิจภายใต้หลักจริยธรรม
หลักบรรษัทภิบาลและการกำกับดูแลกิจการที่ดี ควบคู่กับการใส่ใจรักษาสังคมและสิ่งแวดล้อม
สามารถสร้างมูลค่าเพิ่มแก่ธุรกิจได้อย่างยั่งยืนตลอดไป
เพราะถือเป็นการพัฒนาประโยชน์อย่างเกื้อกูลกันระหว่างธุรกิจและสังคม สิ่งแวดล้อม ได้แก่
การปลูกฝังและสร้างจิตสำนึกจากภายในองค์กรไปสู่เครือข่ายพันธมิตรทางธุรกิจ
โดยไม่มีนโยบายที่จะล่วงละเมิดทรัพย์สินทางปัญญาหรือลิขสิทธิ์
รวมถึงการไม่เกี่ยวข้องกับการละเมิดสิทธิมนุษยชน รวมทั้งต่อต้านการทุจริต
และห้ามจ่ายสินบนเพื่อผลประโยชน์ทางธุรกิจของบริษัทฯ
โดยให้ความสำคัญต่อสิทธิของผู้มีส่วนได้เสียทุกกลุ่ม
โดยจัดให้ลำดับความสำคัญแก่ผู้มีส่วนได้เสียทั้งภายในและภายนอก เช่น ผู้ถือหุ้น พนักงาน ผู้บริหาร
ลูกค้า คู่ค้า เจ้าหนี้ ตลอดจนสาธารณชน และสังคมโดยรวมอย่างเหมาะสม
โดยดูแลให้สิทธิดังกล่าวได้รับความคุ้มครองและปฏิบัติอย่างเป็นธรรม และผู้มีส่วนได้เสีย
ซึ่งสามารถติดต่อให้ข้อเสนอแนะ หรือร้องเรียนในเรื่องที่อาจทำให้เกิดความเสียหายต่อบริษัทฯ
ต่อคณะกรรมการได้โดยตรง โดยติดต่อไปยังที่อยู่ที่ติดต่อได้ หรือทาง E-mail address
ของกรรมการแต่ละคน (โปรดดูรายละเอียดในหัวข้อ
“ช่องทางและขั้นตอนสำหรับผู้มีส่วนได้เสียติดต่อ / ให้ข้อเสนอแนะ / ร้องเรียนกับคณะกรรมการ”)
หรือหน่วยงานนักลงทุนสัมพันธ์ (โปรดดูรายละเอียดในหัวข้อ
“การเปิดเผยข้อมูลสารสนเทศและความโปร่งใส”) เนื่องจากบริษัทฯ
ตระหนักถึงแรงสนับสนุนจากผู้มีส่วนได้เสียในกลุ่มต่างๆ ตามบทบาทและหน้าที่
เพื่อให้กิจการของบริษัทฯ
ดำเนินไปด้วยดีมีความมั่นคงและตอบสนองผลประโยชน์ที่เป็นธรรมแก่ทุกฝ่ายซึ่งมีการเปิดเผยบทบาทของ
บริษัทฯ ที่มีต่อลูกค้า พนักงาน คู่ค้า ผู้ถือหุ้น คู่แข่งทางการค้า และสังคมส่วนรวม ดังนี้

1.  นโยบายและแนวปฏิบัติต่อผู้ถือหุ้น

บริษัทฯมุ่งมั่นในการเป็นตัวแทนที่ดีของผู้ถือหุ้นในการดำเนินธุรกิจ บนพื้นฐานของความซื่อสัตย์สุจริต
และจริยธรรมอันดีงาม ด้วยความพยายามที่จะพัฒนากิจการให้มีความเจริญเติบโต มั่นคง
ปฏิบัติตามพันธะกิจที่ให้ไว้กับผู้ถือหุ้น เพื่อสร้างความพึงพอใจสูงสุด
โดยคำนึงถึงการสร้างผลตอบแทนที่ดีให้กับผู้ถือหุ้นอย่างต่อเนื่อง เสมอภาค
รวมทั้งเปิดเผยข้อมูลอย่างโปร่งใส และเชื่อถือได้ต่อผู้ถือหุ้น ซึ่งมีแนวปฏิบัติดังนี้

1.  ปฏิบัติหน้าที่ด้วยความซื่อสัตย์สุจริต ตลอดจนตัดสินใจดำเนินการใดๆ ด้วยจิตอันบริสุทธิ์
    ด้วยความระมัดระวัง รอบคอบ และเป็นธรรมต่อผู้ถือหุ้นรายใหญ่และรายย่อย
    เพื่อประโยชน์สูงสุดของผู้ถือหุ้นโดยรวม

2.  จัดการดูแลไม่ให้สินทรัพย์ของบริษัทเสื่อมค่าหรือสูญหายโดยมิชอบ

3.  รายงานสถานภาพของบริษัทโดยแจ้งให้ผู้ถือหุ้นทุกรายทราบอย่างสม่ำเสมอ เท่าเทียมกัน
    และครบถ้วนตามความเป็นจริงในปัจจุบันและแนวโน้มในอนาคตของบริษัททั้งที่เป็นด้านบวกและด้านลบ
    และเปิดโอกาสให้ผู้ถือหุ้นมีสิทธิเสนอเพิ่มวาระการประชุมหรือผู้ที่มีคุณสมบัติเหมาะสมที่จะได้รับการแต่งตั้งเป็นกรรมการล่วงหน้าก่อนการประชุม
    รวมทั้งสามารถส่งคำถามล่วงหน้ามายังบริษัทได้ผ่านทางเว็บไซต์ www.scasset.com
    ของบริษัท (โปรดดูรายละเอียดในหัวข้อ “สิทธิของผู้ถือหุ้น”)
    และบริษัทได้มีการประชาสัมพันธ์ผ่านเว็บไซต์ของบริษัทอย่างสม่ำเสมอเพื่อเรียนเชิญผู้ถือหุ้นที่สนใจสามารถแสดงความจำนงเข้าเยี่ยมชมโครงการของบริษัทฯตามความเหมาะสม

4.  บริหาร จัดการ เพื่อให้บริษัทมีขีดความสามารถสูงในการดำเนินการ
    ให้บรรลุวัตถุประสงค์ของบริษัททั้งในระยะสั้นและระยะยาวได้อย่างมีประสิทธิภาพและมีประสิทธิผล
    และมีความสามารถในการแข่งขัน

5.  ดูแลไม่ให้กรรมการผู้บริหาร และพนักงาน แสวงหาผลประโยชน์ส่วนตัว หรือ ของครอบครัว
    หรือ บุคคลใกล้ชิด จากข้อมูลใดๆ ที่มีสาระสำคัญของบริษัท ซึ่งยังไม่ได้เปิดเผยต่อสาธารณชน
    นำไปเปิดเผยต่อบุคคลภายนอก และ/หรือ ดำเนินการใดๆ
    ในลักษณะที่อาจก่อให้เกิดความขัดแย้งทางผลประโยชน์กับบริษัท

2.  นโยบายและแนวปฏิบัติต่อลูกค้า

บริษัทฯ
มีนโยบายเกี่ยวกับการปฏิบัติที่เป็นธรรมและรับผิดชอบต่อลูกค้าไว้อย่างชัดเจนเป็นรูปธรรมโดยคำนึงถึงสุขภาพและความปลอดภัยของลูกค้า
และเปิดเผยให้เป็นที่ทราบกัน คือ มีความมุ่งมั่นที่จะสร้างความพึงพอใจและความมั่นใจให้กับลูกค้า
ซึ่งมีผลต่อความสำเร็จของธุรกิจ
บริษัทจึงพยายามแสวงหาวิธีการที่จะสนองความต้องการของลูกค้าให้มีประสิทธิภาพและมีประสิทธิผลอยู่ตลอดเวลา
เพื่อรักษาความสัมพันธ์ที่ดีในระยะยาว จึงได้กำหนดแนวทางปฏิบัติไว้ดังนี้

1.  

2.  1.  ด้านสินค้าและบริการ

(1) ดำเนินการก่อสร้างอสังหาริมทรัพย์โดยใช้คู่ค้าซึ่งเป็นผู้รับเหมาที่ได้มาตรฐานและมีความรับผิดชอบ

(2) ส่งมอบสินค้าและบริการที่มีคุณภาพ ตรงตาม หรือ
    สูงกว่าความคาดหมายของลูกค้าในราคาที่เป็นธรรม ซึ่งสินค้าและบริการดังกล่าวต้องปลอดภัย
    ไม่เป็นอันตรายต่อสุขภาพของลูกค้าและไว้วางใจได้ โดยบริษัทฯได้รับรางวัล
    “บริษัทพัฒนาอสังหาริมทรัพย์ยอดเยี่ยมของไทยประจำปี 2557” (Top 10 Developers
    Awards 2014) จากบริษัท บีซีไอ เอเชีย คอนสตรัคชั่น อินฟอร์เมชั่น จำกัด และ
    FutrureArc Journal (โปรดดูรายละเอียดในหัวข้อ
    “ผลคะแนนการประเมินและรางวัลต่างๆที่บริษัทได้รับ”)

(3) ให้ข้อมูลข่าวสารที่ถูกต้อง เพียงพอ และทันต่อเหตุการณ์แก่ลูกค้า
    เพื่อป้องกันมิให้ลูกค้าเข้าใจผิดเกี่ยวกับคุณภาพ ปริมาณ หรือ เงื่อนไขใดๆ ของสินค้า หรือ
    บริการนั้นๆ โดยไม่บิดเบือนข้อเท็จจริง

(4) ติดต่อกับลูกค้าด้วยความสุภาพ มีประสิทธิภาพ เป็นที่ไว้วางใจของลูกค้า
    จัดให้มีระบบและกระบวนการที่ให้ลูกค้าสามารถร้องเรียนได้อย่างเหมาะสม
    รวมทั้งให้มีความรวดเร็วในการสนองตอบต่อความต้องการของลูกค้า
    และจะดำเนินการอย่างถึงที่สุดเพื่อให้ลูกค้าได้รับความพึงพอใจสูงสุด

    1.  ด้านการรักษาข้อมูลของลูกค้า

กรรมการ ผู้บริหาร และพนักงานทุกระดับ
จะรักษาความลับของลูกค้าและไม่นำไปใช้เพื่อประโยชน์ของตนเองหรือผู้เกี่ยวข้องโดยมิชอบ
และจะไม่เปิดเผยข้อมูลของลูกค้า โดยไม่ได้รับอนุญาตจากลูกค้า หรือ จากผู้มีอำนาจของบริษัทก่อน
เว้นแต่เป็นข้อมูลที่ต้องเปิดเผยต่อบุคคลภายนอกที่เกี่ยวข้องเพื่อชี้แจงหรือดำเนินการในทางกฎหมาย

2.  ด้านการดูแลลูกค้าภายหลังการขาย

ด้วยความมุ่งมั่นที่จะสร้างความพึงพอใจและความมั่นใจให้กับลูกค้าเพื่อการพัฒนาธุรกิจให้เติบโตอย่างยั่งยืน
บริษัทยังให้ความสำคัญและห่วงใยลูกค้า
โดยจัดให้มีระบบการบริหารดูแลลูกค้าภายหลังการขายเพื่อสร้างความสัมพันธ์อันดี ดังนี้

(1) จัดทำเอกสารแนะนำทีมงานบริการให้กับลูกค้าภายหลังการโอนกรรมสิทธิ์

(2) ติดตามและสอบถามความพึงพอใจของลูกค้า และเสริมสร้างความสัมพันธ์กับลูกบ้าน
    โดยสนับสนุนกล้องโทรทัศน์วงจรปิด (CCTV) ติดบริเวณจุดเข้า-ออก
    เพื่อคุณภาพชีวิตที่ดีในเรื่องมาตรฐานความปลอดภัย
    แม้จะเป็นโครงการที่มีการโอนนิติบุคคลไปแล้ว

(3) พัฒนาระบบความปลอดภัยอย่างสูงสุดเพื่อการพักอาศัย โดยออกแบบและติดตั้งระบบ
    Securities Full-scale
    ในพื้นที่ส่วนกลางและบ้านพักอาศัยอย่างครบวงจรในโครงการต่างๆที่บริษัทฯดำเนินการ เช่น
    ติดตั้งระบบกันขโมยภายในบ้าน ติดตั้งระบบควบคุมการเปิด-ปิดไฟในบริเวณบ้านอัตโนมัติ
    เป็นต้น

(4) ตรวจสอบและแก้ไขข้อบกพร่องให้เรียบร้อยภายในระยะเวลาการรับประกัน

(5) สอบถามความพึงพอใจของลูกบ้านภายหลังงานซ่อมแซมเสร็จเรียบร้อยแล้ว

(6) จัดกิจกรรมทางสังคม และสิ่งแวดล้อมเพื่อสร้างความสัมพันธ์ระหว่างลูกค้ากับบริษัทฯ

(7) จัดช่องทางให้ลูกค้าสามารถเสนอข้อแนะนำ ร้องทุกข์จากปัญหาที่เกี่ยวข้องกับ บริษัทฯ
    หรือขอรับความช่วยเหลือและคำแนะนำต่างๆที่เกี่ยวข้องกับบริษัทฯ ได้ ณ ที่อยู่บริษัทฯ โดยตรง
    หรือ ติดต่อหมายเลข Call Center ของบริษัทฯ โทร. 1749 ตลอด 24 ชั่วโมง
    หรือทางเว็บไซต์ www.scasset.com ของบริษัทฯ หรือแจ้งต่อกรรมการอิสระ
    และประธานกรรมการบริหารได้ ซึ่งบริษัทได้เผยแพร่ข้อมูลที่อยู่และ E-mail address
    ของกรรมการอิสระและประธานกรรมการบริหารอยู่ในเว็บไซต์ของบริษัทดังกล่าวข้างต้นแล้ว

(8) นำระบบ Net Promoter Score (NPS)
    มาใช้เพื่อวัดความพึงพอใจและความซื่อสัตย์ของลูกค้าต่อแบรนด์สินค้าของบริษัทฯโดยนำข้อมูลและผลที่ได้มาพัฒนาปรับปรุงทุกกระบวนการทำงานอย่างต่อเนื่อง
    เพื่อตอบสนองต่อความต้องการของลูกค้าต่อสินค้าและบริการให้มากที่สุด

ปัจจุบันบริษัทมีระบบ CRM (Customer Relation Management)
เพื่อให้เข้าถึงสารสนเทศและความต้องการของลูกค้าให้มากที่สุด
และมีกิจกรรมร่วมกับลูกค้าอย่างสม่ำเสมอ
ซึ่งทำให้ลูกบ้านได้มีการพบปะพูดคุยทั้งในครอบครัวและเพื่อสร้างชุมชนคุณภาพของตนเอง
โดยไม่คิดมูลค่า เช่น

(1) จัดกิจกรรมสำหรับผู้เช่าอาคาร เช่น มีการจัดอบรมสอนเทคนิคการถ่ายภาพเบื้องต้น
    จัดบู๊ทกิจกรรมให้ความรู้และส่งเสริมการคัดแยกขยะ Recycle นำมาขายในโครงการ
    “รักษ์โลก รวมใจ Recycle” เป็นต้น

(2) จัดกิจกรรมการกุศล โดยร่วมกับผู้เช่าอาคารและพนักงานบริษัทมีส่วนร่วม เช่น
    กิจกรรมตักบาตรข้าวสารอาหารแห้งในวันสงกรานต์และสรงน้ำพระเป็นประจำทุกปี

(3) จัดโครงการ “FARM RAK ปลูกผักปลูกเพื่อน”

ปี 2557 ที่ผ่านมา บริษัทฯ ได้จัดกิจกรรมโครงการ “FARM RAK ปลูกผักปลูกเพื่อน”
ขึ้นสำหรับลูกค้าที่เป็นลูกบ้านของบริษัทฯ
เพื่อเสริมสร้างความสัมพันธ์อันดีระหว่างเพื่อนบ้านตามแนวคิด “Lively Neighbourhood
มิตรภาพที่ดีในสังคมที่อบอุ่น” เปรียบเสมือนสังคมไม่มีรั้วบ้านกั้นในชนบท
โดยกิจกรรมนี้ริเริ่มขึ้นเพื่อปลูกฝังวิถีการใช้ชีวิตแบบพอเพียงและใช้ชีวิตแบบดั้งเดิม
ด้วยการปลูกผักแบบเกษตรอินทรีย์และผักปลอดสารพิษเพื่อสุขภาพ
รวมถึงเพื่อร่วมแบ่งปันความรู้และสร้างมิตรภาพระหว่างเพื่อนบ้านและคนในชุมชมให้เกิดขึ้นในสังคมอย่างยั่งยืน
โดย 2557 ที่ผ่านมา บริษัทฯ ได้จัดกิจกรรมนี้ในโครงการนำร่องของบริษัทฯ จำนวน 3 โครงการ
(โปรดดูรายละเอียดเพิ่มเติมใน “รายงานการพัฒนาอย่างยั่งยืนประจำปี 2557” ซึ่งบริษัทฯ
จัดทำแยกต่างหากอีกเล่มหนึ่งและส่งให้กับผู้ถือหุ้น)

3.  นโยบายและแนวปฏิบัติต่อพนักงาน

พนักงานถือเป็นทรัพยากรอันมีค่าสูงสุด เป็นปัจจัยสำคัญต่อความสำเร็จของบริษัทฯ จึงมุ่งพัฒนา
เสริมสร้างวัฒนธรรมองค์กรและบรรยากาศการทำงานที่ดี
รวมทั้งส่งเสริมการทำงานเป็นทีมและสร้างความรัก ความสามัคคีภายในบริษัท โดยในปี 2557
มีการจัดกิจกรรมให้ผู้บริหารได้พบปะกับพนักงาน เช่น
เนื่องในวันสงกรานต์มีการจัดกิจกรรมถวายภัตตาหารเช้าแด่พระภิกษุสงฆ์
ทำบุญตักบาตรข้าวสารอาหารแห้ง
และรักษาประเพณีอันดีร่วมรดน้ำดำหัวและขอพรจากผู้บริหารระดับสูง
และมีการปฏิบัติต่อพนักงานบนพื้นฐานของคุณธรรม โดยบริษัทฯ
มีนโยบายที่ชัดเจนและเป็นรูปธรรมเกี่ยวกับความปลอดภัย สุขอนามัยในสถานที่ทำงาน
มีการดูแลเรื่องค่าตอบแทน สวัสดิการของพนักงาน และกองทุนสำรองเลี้ยงชีพ โดยยึดหลักปฏิบัติดังนี้

1.  

2.  1.  ปฏิบัติต่อพนักงานด้วยความสุภาพ และให้ความเคารพต่อความเป็นปัจเจกชน

    2.  จ่ายค่าตอบแทนให้กับพนักงานสูงกว่าที่กฎหมายกำหนด

    3.  ให้โอกาสและผลตอบแทนที่เป็นธรรมต่อพนักงาน
        ซึ่งสอดคล้องกับผลการดำเนินงานของบริษัท ทั้งในระยะสั้นและในระยะยาว
        โดยนอกจากเงินเดือนที่พนักงานได้รับเป็นประจำทุกเดือนแล้ว ในทุกต้นปี บริษัทฯ
        จะกำหนดเป้าหมายการทำงานที่ชัดเจนร่วมกับพนักงานโดยมีดัชนีชี้วัดความสำเร็จ (KPI)
        ในการคำนวณจ่ายค่าตอบแทนพิเศษประจำปี ทั้งยังจัดให้มีสวัสดิการแก่พนักงาน
        และมีกิจกรรมสำหรับพนักงาน เช่น
        จัดงานปีใหม่และจับสลากให้รางวัลพิเศษกับพนักงานจำนวนมาก ส่วนครอบครัวพนักงาน
        เช่น มอบทุนการศึกษาบุตรพนักงาน

    4.  แต่งตั้งและโยกย้าย รวมถึงให้รางวัลหรือพิจารณาความดีความชอบ และลงโทษพนักงาน
        กระทำด้วยความสุจริตใจและตั้งอยู่บนพื้นฐานของความรู้ ความสามารถ
        ความเหมาะสมของพนักงาน และระเบียบข้อบังคับของบริษัท

    5.  รับฟังความคิดเห็นและข้อเสนอแนะบนพื้นฐานความรู้ทางวิชาชีพของพนักงาน

    6.  มีระเบียบในการร้องทุกข์เพื่อเป็นช่องทางไม่ให้พนักงานทุกลำดับชั้นถูกกลั่นแกล้งโดยไม่ได้รับความเป็นธรรม

    7.  มีการตั้งคณะกรรมการเพื่อพิจารณาในกรณีที่พนักงานกระทำผิดระเบียบ หรือ ถูกร้องเรียน
        เพื่อให้เกิดความเป็นธรรมต่อพนักงานทุกคนและทุกระดับ

    8.  ให้ความสำคัญต่อการพัฒนาความรู้ ความสามารถของพนักงาน
        โดยให้โอกาสอย่างทั่วถึงและสม่ำเสมอ
        โดยมีการพัฒนาฝึกอบรมพนักงานอย่างต่อเนื่องทั้งภายในและภายนอกบริษัท เช่น
        ให้ความรู้ที่เกี่ยวข้องกับพนักงานในด้านวิชาชีพ เทคโนโลยี กฎหมาย หรือ
        สวัสดิการต่างๆ หรือ ส่งพนักงานไปอบรมกับหน่วยงานต่างๆภายนอกบริษัทฯ
        ทั้งในประเทศและต่างประเทศ เพื่อเพิ่มประสิทธิภาพในการปฏิบัติหน้าที่
        โดยนำความรู้ที่ได้มาใช้กับการทำงานหรือปรับปรุงการปฏิบัติงานให้ดียึ่งขึ้น
        รวมถึงกระตุ้นและสร้างเสริมความร่วมมือในการทำงานเป็นทีม
        รักษาความสัมพันธ์ระหว่างผู้ร่วมงานด้วยกันและระหว่างหัวหน้างานและผู้ปฏิบัติงาน
        ทั้งจากการจัดฝึกอบรมและการจัดกิจกรรมภายในบริษัท

โดยในปี 2557 บริษัทฯ มีชั่วโมงการฝึกอบรมของพนักงานทั้งภายในและภายนอกรวม 1,991.70
ชั่วโมง คิดเป็นอัตราการฝึกอบรมถัวเฉลี่ย 26.51 ชั่วโมงต่อคน

9.  ดูแลรักษาสภาพแวดล้อมในการทำงานให้มีความปลอดภัยต่อชีวิตและทรัพย์สินของพนักงานอยู่เสมอ
    และให้มีสุขอนามัยที่ดีในสถานที่ทำงาน
    โดยในคู่มือพนักงานจะกำหนดเป็นนโยบายอย่างชัดเจนและเป็นรูปธรรมเกี่ยวกับการดูแลเรื่องความปลอดภัย
    สวัสดิการ และสิทธิประโยชน์ของพนักงาน เช่น กองทุนสำรองเลี้ยงชีพ การรักษาพยาบาล
    เงินช่วยเหลือค่าทันตกรรม เงินค่าครองชีพพิเศษสำหรับพนักงานที่มีรายได้น้อย
    การตรวจสุขภาพประจำปี เงินช่วยเหลือสมรส เงินช่วยเหลืองานศพ
    เงินช่วยเหลือกรณีพนักงานประสบภัยพิบัติ ประกันชีวิต อุบัติเหตุ ฯลฯ
    และสื่อสารให้พนักงานใช้สวัสดิการอย่างต่อเนื่องเพื่อรักษาคุณภาพที่ดีของชีวิตพนักงานทุกคน
    (โปรดดูรายละเอียดในหัวข้อ “นโยบายการดูแลเรื่องความปลอดภัย และสุขอนามัย” และ
    “นโยบายการดูแลเรื่องค่าตอบแทนและสวัสดิการของพนักงาน”)
    ซึ่งพนักงานสามารถเข้าดูข้อมูลได้ที่เว็บไซต์ภายใน www.intra.scasset.com ของบริษัท
    และบริษัทยังให้ความสำคัญในการสนับสนุนการจัดตั้งชมรมต่างๆ
    ตามความสนใจของพนักงานอย่างต่อเนื่อง เช่น ชมรมกีฬาประเภทต่างๆ ชมรมแบดมินตัน
    ชมรมฟุตบอล ชมรมเย็บปักถักร้อย ชมรมถ่ายภาพ และชมรมโยคะ และในปี 2557
    เพื่อส่งเสริมจริยธรรมและคุณธรรมแก่พนักงาน บริษัทฯ
    ได้จัดให้มีการนั่งสมาธิปฏิบัติธรรมเป็นประจำทุกสัปดาห์ เป็นต้น

10. ยึดมั่นปฏิบัติตามกฎหมายและข้อบังคับต่างๆ ที่เกี่ยวข้องกับพนักงานอย่างเคร่งครัด

นอกเหนือจากนั้น บริษัทฯ
ยังมีนโยบายและแนวปฏิบัติเกี่ยวกับการพัฒนาความรู้และศักยภาพของพนักงานในด้านอื่นๆ
โดยบริษัทมุ่งพัฒนาทักษะ ความคิด เพื่อปรับปรุงการทำงานทุกด้านอย่างต่อเนื่อง
สนับสนุนความคิดเชิงสร้างสรรค์ เพิ่มคุณค่าเชิงนวัตกรรมให้กับบริษัทฯ

บริษัทฯ เห็นว่าพนักงาน คือ ทรัพยากรอันมีค่ายิ่งขององค์กร บริษัทฯ จึงมีความมุ่งมั่นที่จะให้การดูแล
รักษา และพัฒนาพนักงานอย่างมีระบบและต่อเนื่อง เพื่อเพิ่มคุณค่าในตัวพนักงาน
สร้างขวัญและกำลังใจในการทำงานอย่างทั่วถึง

จากนโยบายการให้ความสำคัญกับการดูแลและเอาใจใส่พนักงานของบริษัทฯ
ซึ่งเป็นส่วนประกอบที่สำคัญที่สุดขององค์กร
ด้วยความเชื่อว่าความพึงพอใจของพนักงานนั้นจะส่งผลโดยตรงต่อการสร้างประสิทธิภาพในการทำงานและผลการดำเนินงานของบริษัทฯ
ประกอบกับแนวคิด “Work Life Balance”
ที่ให้ความสำคัญกับการใช้ชีวิตอย่างสมดุลย์ของพนักงาน ระหว่าง 3 องค์ประกอบ ได้แก่ การทำงาน
ครอบครัว และสุขภาพ ในปี 2557 บริษัทฯ
จึงมีนโยบายและดำเนินการปรับปรุงสำนักงานใหม่ภายใต้แนวคิด “Happy Workplace”
โดยปรับปรุงและตกแต่งสถานที่ทำงานให้มีบรรยากาศเป็นส่วนตัวมากขึ้นเพื่อให้เกิดสมาธิในการทำงาน
และได้จัดสรรพื้นที่ส่วนกลางในแต่ละแผนก/ฝ่ายงานให้มากขึ้น
เพื่อรองรับการประชุมระดมความคิดสร้างสรรค์หรือใช้ทำกิจกรรมต่างๆร่วมกัน นอกจากนี้
ในด้านการใส่ใจสุขภาพของพนักงาน บริษัทฯ
ยังได้เปิดศูนย์ออกกำลังกายและสันทนาการแห่งใหม่ในชื่อ “SC Social Club” อีกด้วย
(โปรดดูรายละเอียดในหัวข้อ “นโยบายการดูแลเรื่องความปลอดภัย และสุขอนามัย”)

4.  นโยบายการบริหารงานบุคคล

    1.  จะสรรหา และคัดเลือกพนักงานที่มีความรู้ ความสามารถ มาร่วมงานกับบริษัทฯ
        ตามความจำเป็น และความเหมาะสมของแต่ละหน่วยงาน
        โดยคำนึงถึงการใช้ทรัพยากรบุคคลให้เกิดประโยชน์สูงสุด

    2.  จะส่งเสริมความก้าวหน้าของพนักงาน โดยกำหนดทิศทางการพัฒนาพนักงานอย่างชัดเจน
        และดูแลพนักงานทุกระดับ
        ให้ได้รับการพัฒนาตามทิศทางดังกล่าวอย่างเป็นระบบและต่อเนื่อง
        เพื่อให้สามารถทำงานในหน้าที่ปัจจุบันได้อย่างมีประสิทธิภาพ
        และมีความพร้อมในการรับผิดชอบงานที่สูงขึ้นในอนาคต

    3.  จะบริหารค่าจ้าง เงินเดือน และสวัสดิการ
        ให้เป็นไปโดยยุติธรรมและทัดเทียมกับบริษัทชั้นนำ

    4.  จะใช้ระบบคุณธรรม (Merit System) ในการเลื่อนขั้นเงินเดือน
        และการเลื่อนตำแหน่ง โดยพิจารณาความรู้ ความสามารถ ผลงาน
        และศักยภาพของพนักงานแต่ละบุคคลประกอบกัน

    5.  จะพิจารณาคัดเลือกพนักงานที่มีความรู้ ความสามารถภายในบริษัทฯ
        เพื่อบรรจุในตำแหน่งที่สูงขึ้นก่อนการสรรหาจากภายนอก

    6.  จะส่งเสริมการทำงานเป็นทีม ให้พนักงานมีความร่วมมือ ร่วมใจกันทำงาน
        เสมือนหนึ่งเป็นบุคคลในครอบครัวเดียวกัน

บริษัทฯ ถือว่าผู้บังคับบัญชาทุกระดับ
มีความรับผิดชอบที่สำคัญในการปกครองดูแลผู้ใต้บังคับบัญชาให้มีขวัญ กำลังใจที่ดี
พัฒนาพนักงานให้มีความรู้ และความสามารถในการปฏิบัติงานได้อย่างมีประสิทธิภาพ
ตลอดจนต้องปฏิบัติตนให้เป็นแบบอย่างที่ดีแก่ผู้ใต้บังคับบัญชา

5.  นโยบายการดูแลเรื่องความปลอดภัย และสุขอนามัย

    1.  สวัสดิการด้านการรักษาพยาบาล

พนักงานจะได้รับบัตรประกันสุขภาพจากบริษัทประกันสุขภาพที่บริษัทฯ กำหนด
และสามารถเข้ารับการรักษาได้ตามโรงพยาบาลในโครงการที่กำหนด
โดยมีวงเงินค่ารักษาพยาบาลตามระดับของพนักงาน
รวมทั้งมีสวัสดิการเพิ่มเติมให้แก่พนักงานในเรื่องทันตกรรม
นอกเหนือจากค่ารักษาพยาบาลโดยทั่วไปอีกด้วย

2.  สวัสดิการด้านสุขภาพอนามัย

เพื่อให้พนักงานมีสุขภาพอนามัยที่ดี บริษัทฯ ได้จัดให้มีการตรวจสุขภาพประจำปี ปีละ 1 ครั้ง
โดยเป็นการตรวจตามแผนแบ่งตามช่วงอายุ
รวมทั้งยังมีห้องพยาบาลซึ่งเปิดให้บริการสำหรับพนักงานของบริษัทฯ
และสำหรับพนักงานที่ปฏิบัติงานประจำโครงการสามารถเบิกยาสามัญประจำพื้นฐานได้ที่สำนักงานของโครงการนั้นๆ
และบริษัทฯ ยังจัดให้มีศูนย์ออกกำลังกายเปิดให้บริการสำหรับพนักงานของบริษัทฯ
และผู้เช่าภายในอาคารด้วย โดยในปี 2557 บริษัทฯ
ได้เปิดศูนย์ออกกำลังกายและสันทนาการแห่งใหม่ในชื่อ “SC Social Club” บนพื้นที่ 1,143
ตารางเมตร ให้พนักงานใช้เป็นสถานที่เพื่อออกกำลังกาย พักผ่อน
สังสรรค์และคลายเครียดจากการทำงาน ภายใต้แนวคิด “Work Life Balance”
ที่มุ่งให้พนักงานทุกคนทำงานและใช้ชีวิตอย่างสมดุลย์ ประกอบไปด้วย ห้องออกกำลังกาย
ห้องฝึกโยคะและเต้นแอโรบิกส์ โต๊ะปิงปอง สนามแบดมินตัน ห้องพูลและสนุกเกอร์ ห้องคาราโอเกะ
และส่วนสันทนาการพักผ่อน

นอกจากนี้ บริษัทฯ ยังให้ความสำคัญกับการความปลอดภัยและการป้องกันอุบัติภัยด้วย
โดยมีมาตรการฝึกอบรมอาสาสมัครผู้นำหนีไฟ (อส.) และฝึกซ้อมอพยพหนีไฟให้กับพนักงาน คู่ค้า
และลูกค้าที่อยู่ในตึกสำนักงานและในโครงการก่อสร้างอาคารสูง/คอนโดมิเนียมของบริษัทฯ
เป็นประจำทุกปี

ในปี 2557 ที่ผ่านมา มีสถิติการเกิดอุบัติเหตุ อัตราการหยุดงาน อัตราการเจ็บป่วยจากการทำงาน
เป็นดังนี้

1.  สถิติการเกิดอุบัติเหตุในระหว่างการปฏิบัติงาน

- ไม่มีพนักงานเกิดอุบัติเหตุในระหว่างการปฏิบัติงาน

2.  อัตราการหยุดงาน

    1.  ลาป่วย จำนวน 336 คน จำนวนวันลา 1,205 วัน จำนวนวันลาป่วยเฉลี่ย 3.6 วัน/คน

    2.  ลากิจ จำนวน 422 คน จำนวนวันลา 1,440 วัน จำนวนวันลากิจเฉลี่ย 3.4 วัน/คน

    3.  ลาพักผ่อนประจำปี จำนวน 514 คน จำนวนวันลา 3,173 วัน
        จำนวนวันลาพักผ่อนประจำปีเฉลี่ย 6.2 วัน/คน
        (ข้อมูลเฉพาะพนักงานที่มีสิทธิลาพักผ่อนประจำปี ไม่รวมพนักงานเข้าใหม่)

3.  อัตราการเจ็บป่วยจากการทำงาน

- ไม่มีพนักงานเจ็บป่วยอันมีสาเหตุเกิดจากการทำงานในขณะปฏิบัติหน้าที่

6.  นโยบายการดูแลเรื่องค่าตอบแทนและสวัสดิการของพนักงาน

    1.  กองทุนสำรองเลี้ยงชีพ

โดยมีวัตถุประสงค์เพื่อเป็นการออมทรัพย์และสร้างหลักประกันให้แก่พนักงานและครอบครัว
และพนักงานได้รับสิทธิประโยชน์ทางภาษี
ซึ่งเงินสะสมส่วนของพนักงานจะขึ้นอยู่กับความสมัครใจและอายุงานของพนักงานโดยอัตราเงินสะสมของพนักงานและอัตราเงินสมทบของบริษัทฯ
อยู่ระหว่าง 3% - 7%

2.  สวัสดิการเงินกู้

บริษัทฯ
จะติดต่อประสานงานกับสถาบันการเงินและมีข้อตกลงให้สถาบันการเงินให้บริการสวัสดิการการกู้เงินแก่พนักงานภายใต้เงื่อนไข
ดังนี้

(1) สำหรับพนักงานประจำ และปฏิบัติงานกับบริษัทฯ มาไม่น้อยกว่า 1 ปี

(2) ผู้กู้ต้องมีรายได้ตามระเบียบการกู้ของธนาคาร และธนาคารจะให้กู้ได้ในวงเงินไม่เกินร้อยละ
    80-90 ของราคาหลักทรัพย์ที่ธนาคารประเมิน

(3) ผู้ต้องการผ่อนชำระเงินกู้ให้ธนาคาร บริษัทฯ
    จะหักผ่านบัญชีเงินเดือนของพนักงานตามที่ได้รับอนุมัติจากธนาคาร

(4) การกำหนดวงเงินให้กู้ในขั้นสุดท้าย ให้เป็นไปตามหลักเกณฑ์การกู้เงินของธนาคาร
    ซึ่งอาจเปลี่ยนแปลงตามระเบียบการกู้เงิน

    1.  กองทุนประกันสังคม

กรณีเจ็บป่วย อุบัติเหตุ ที่มิใช่จากการทำงาน
ซึ่งที่มาของกองทุนมาจากเงินสมทบจากส่วนของพนักงาน ส่วนของบริษัทฯ และส่วนของรัฐบาล

2.  กองทุนเงินทดแทน

กรณีเจ็บป่วย/ได้รับอุบัติเหตุเนื่องจากการทำงาน โดยบริษัทฯ เป็นผู้ออกเงินสมทบเข้ากองทุนทั้งหมด

3.  ของเยี่ยม

กรณีเจ็บป่วยต้องเข้าพักรักษาตัวที่โรงพยาบาล หรือกรณีพนักงาน หรือภรรยาพนักงานให้กำเนิดบุตร

4.  เงินช่วยเหลือ

เช่น กรณีสมรส ประสบภัยพิบัติ เงินช่วยเหลือค่าพวงหรีดเพื่อเคารพศพ เงินค่าเจ้าภาพงานศพ
และเงินช่วยเหลืองานศพ ซึ่งครอบคลุมพนักงาน บิดา-มารดาของพนักงาน คู่สมรส
และบุตรของพนักงาน เป็นต้น

7.  นโยบายและแนวปฏิบัติต่อเจ้าหนี้

บริษัทมีนโยบายเกี่ยวกับการปฏิบัติที่เป็นธรรมและรับผิดชอบต่อเจ้าหนี้ ไม่ว่าจะเป็นเจ้าหนี้ทางการค้า
หรือ เจ้าหนี้สถาบันการเงินในการชำระหนี้ที่ติดค้างคืนให้ตรงกำหนดเวลาที่ตกลง หรือ ที่ทำสัญญาไว้
โดยไม่ให้มีการผิดนัดชำระหนี้เพื่อรักษาความน่าเชื่อถือของบริษัทฯ ต่อเจ้าหนี้และสถาบันการเงิน
ในการจัดลำดับให้บริษัทฯ เป็นลุกค้าชั้นดีเยี่ยมตลอดเวลาในการประกอบธุรกิจ
รวมถึงการปฏิบัติตามเงื่อนไขที่เจ้าหนี้กำหนดอย่างเคร่งครัด
โดยยึดหลักปฏิบัติต่อเจ้าหนี้เพื่อให้เกิดความเป็นธรรมทั้งสองฝ่าย ดังนี้

1.  ให้ข้อมูลของบริษัทที่ถูกต้อง
    และจำเป็นเพียงพอแก่เจ้าหนี้เพื่อการวิเคราะห์การให้สินเชื่อโดยถูกต้อง

2.  นำสินเชื่อที่เจ้าหนี้หรือสถาบันการเงินอนุมัติให้กู้มาใช้ตามวัตถุประสงค์ของบริษัทตามที่ได้แสดงเจตนาไว้ต่อเจ้าหนี้หรือสถาบันการเงิน

3.  ชำระหนี้คืนต่อเจ้าหนี้ตรงต่อเวลาตามเงื่อนไขที่กำหนด

4.  รักษาอัตราส่วนหนี้สินต่อทุน (D/E Ratio) ไม่ให้เกิน 2 : 1
    ซึ่งเป็นอัตราที่เจ้าหนี้สถาบันการเงินกำหนด โดย ณ สิ้นปี 2557 อัตราส่วนหนี้สินต่อทุน (D/E
    Ratio) ของบริษัทฯ อยู่ที่ 1.49 : 1

5.  เมื่อมีเหตุสำคัญอันอาจกระทบต่อสถานะการเงินโดยมีนัยสำคัญและอาจกระทบต่อหนี้ที่ต้องชำระ
    บริษัทจะแจ้งให้เจ้าหนี้ทราบเพื่อร่วมกันหาวิธีป้องกันหรือแก้ไขเพื่อไม่ให้เกิดความเสียหาย

6.  ปฏิบัติตามเงื่อนไขที่เจ้าหนี้หรือสถาบันการเงินกำหนดไว้อย่างเคร่งครัด

8.  นโยบายและแนวปฏิบัติต่อคู่ค้า

บริษัทกำหนดนโยบายและแผนการปฏิบัติงานคัดเลือกและปฏิบัติต่อคู่ค้าอย่างเสมอภาคและเป็นธรรม
โดยคำนึงถึงชื่อเสียงความถูกต้องตามกฎหมาย ระเบียบข้อบังคับและประเพณีปฏิบัติที่สำคัญ
รวมทั้งปฏิบัติตามพันธะสัญญากับคู่ค้า
โดยยึดหลักปฏิบัติเพื่อให้ความเป็นธรรมกับคู่ค้าและเกิดประโยชน์กับทุกฝ่าย ดังนี้

8.1 ในการคัดเลือกคู่ค้าผู้เป็นผู้รับเหมา
บริษัทจะตั้งคณะกรรมการคัดเลือกจากคู่ค้าผู้เสนอผลงานภายใต้หลักเกณฑ์เงื่อนไขเดียวกันเพื่อให้เกิดความเป็นธรรมกับทุกราย
เช่น

  - ขนาดกิจการ (ทุนจดทะเบียน)

  - สถานะทางการเงิน

  - ความพร้อมของทีมงานและแรงงาน

  - ความพร้อมของเครื่องจักร

  - ความพร้อมของแหล่งวัตถุดิบที่ใช้ในการก่อสร้างหรือผลิต

  - ประสบการณ์ และผลงานที่ผ่านมา

  - ความสามารถในการส่งมอบงาน

  - การรับประกันผลงาน

  - การบริการหลังการขาย

  - ความน่าเชื่อถือของคู่ค้า

2.  เปิดโอกาสให้คู่ค้ารายใหม่สามารถเข้ามาร่วมงานเพื่อให้เกิดการพัฒนาด้านฝีมือและเทคโนโลยีใหม่ๆ

3.  ให้ข้อมูลที่เป็นจริง และรายงานที่ถูกต้อง

4.  ไม่เรียก ไม่รับ หรือจ่ายผลประโยชน์ใดๆ ที่ไม่สุจริตในทางการค้ากับคู่ค้า

5.  สนับสนุนให้คู่ค้าของบริษัทฯให้ความร่วมมือในการป้องกันและต่อต้านการทุจริตคอร์รัปชั่น
    โดยไม่ให้สินบนในทุกรูปแบบแก่เจ้าหน้าที่รัฐ หรือ พนักงานของบริษัท
    เพื่อเอื้อประโยชน์ต่อการทำงานที่ไม่ถูกต้องในทุกกรณี

6.  ปฏิบัติตามเงื่อนไขต่างๆ ที่ตกลงกันไว้อย่างเคร่งครัด

7.  กรณีที่ไม่สามารถปฏิบัติตามเงื่อนไขข้อใดได้ ต้องรีบแจ้งลูกค้า
    เพื่อร่วมกันพิจารณาหาแนวทางแก้ไขบนพื้นฐานความสัมพันธ์ทางธุรกิจ

8.  มีการประชุมกับคู่ค้าผู้เป็นผู้รับเหมาทุกเดือนเพื่อสร้างความเข้าใจในการทำงานให้ถูกต้อง
    เพื่อให้เกิดประโยชน์ต่อทุกฝ่าย

9.  กำหนดเวลาในการจ่ายเงินค่าสินค้าและค่าจ้างโดยชัดเจนและตรงต่อเวลา
    โดยบริษัทฯได้พัฒนาระบบ Supply Chain
    เพื่อให้คู่ค้าสามารถทำเอกสารการค้าระหว่างกันผ่านระบบและตรวจสอบความถูกต้องของการเบิกจ่ายได้รวดเร็วยิ่งขึ้น
    ทำให้คู่ค้าได้รับชำระเงินที่ถูกต้องและรวดเร็วและเป็นการเพิ่มสภาพคล่องให้กับคู่ค้า

10. ดูแลและช่วยเหลือคู่ค้าให้สามารถดำเนินธุรกิจควบคู่ไปกับธุรกิจของบริษัทฯ
    โดยไม่เอาเปรียบทางการค้า

11. มีช่องทางให้คู่ค้าสามารถร้องเรียนจากการถูกกลั่นแกล้ง
    หรือไม่ได้รับความเป็นธรรมโดยสามารถร้องเรียนต่อสำนักตรวจสอบภายในของบริษัทฯ
    หรือกรรมการอิสระ หรือประธานกรรมการบริหารได้

12. สนับสนุนและควบคุมให้คู่ค้าปฏิบัติต่อพนักงานของตนเองอย่างเป็นธรรมในการจ่ายเงินค่าตอบแทนและเคารพในสิทธิมนุษยชน

13. จัดกิจกรรมเพื่อสร้างความสัมพันธ์กับคู่ค้า และเกิดประโยชน์ต่อสังคมร่วมกันอย่างต่อเนื่องทุกปี
    (โปรดดูรายละเอียดใน “รายงานการพัฒนาอย่างยั่งยืนประจำปี 2557” ซึ่งบริษัทฯ
    จัดทำแยกต่างหากอีกเล่มหนึ่งและส่งให้กับผู้ถือหุ้น)

9.  นโยบายและแนวปฏิบัติต่อคู่แข่งขันทางการค้า

การแข่งขันที่เป็นธรรมกับคู่แข่ง เป็นนโยบายและจรรยาบรรณในการประกอบธุรกิจที่บริษัทฯ
ให้ความสำคัญและพึงปฏิบัติเสมอมา โดยบริษัทมุ่งเน้นการประกอบธุรกิจที่เป็นธรรม และโปร่งใส
โดยยึดหลัก ธรรมาภิบาลทางการแข่งขันตามหลักเกณฑ์แห่งกฎหมาย จารีตทางการค้า
และแนวทางการปฏิบัติที่ดี
ที่สอดคล้องกับหลักสากลภายใต้กรอบแห่งกฎหมายที่เกี่ยวกับหลักปฏิบัติการแข่งขันทางการค้า
โดยมีแนวทางการปฏิบัติดังนี้

1.  ประพฤติปฏิบัติภายใต้กรอบกติกาของการแข่งขันที่ยอมรับกันโดยทั่วไป

2.  สนับสนุนและส่งเสริมการค้าเสรี เป็นธรรม ไม่ผูกขาด
    หรือกำหนดให้คู่ค้าต้องทำการค้ากับบริษัทฯ เท่านั้น

3.  ไม่ละเมิดความลับหรือแสวงหาข้อมูลที่เป็นความลับทางการค้าของคู่แข่งด้วยวิธีที่ไม่สุจริต
    หรือผิดกฎหมายหรือขัดต่อจริยธรรม

4.  ไม่ทำลายชื่อเสียงของคู่แข่งทางการค้าด้วยการกล่าวในทางร้าย

5.  ไม่เข้าร่วมในสัญญาทางการค้า
    หรือกระทำการใดโดยนัยที่อาจก่อให้เกิดการแข่งขันที่ไม่เป็นธรรม หรือการผูกขาดทางการค้า

6.  ไม่แข่งขันทางการค้าโดยการใส่ร้ายป้ายสี กลั่นแกล้ง หรือบิดเบือนข้อเท็จจริงของคู่แข่ง

10. นโยบายการปฏิบัติที่เป็นธรรมและรับผิดชอบต่อสังคม

การประกอบธุรกิจด้วยความเป็นธรรม
โดยไม่เห็นแก่ประโยชน์อื่นที่อาจได้มาโดยไม่ถูกต้องตามครรลองคลองธรรม
ย่อมสร้างความเชื่อมั่นให้แก่ผู้มีส่วนได้เสียกับบริษัทฯ อันแสดงถึงความใส่ใจของบริษัทฯ ต่อสังคม
ยังจะนำมาซึ่งผลดีต่อการประกอบธุรกิจในระยะยาว ดังนั้น บริษัทฯ
จึงตระหนักและยึดมั่นเป็นหลักการของบริษัทฯ อยู่เสมอว่า บริษัทฯ
จะก้าวหน้าพัฒนาเติบโตอย่างยั่งยืน และอยู่รอดในสังคมได้ จะต้องเสนอสินค้าที่มีคุณภาพ
มีความซื่อสัตย์สุจริตในการประกอบอาชีพ และรับผิดชอบในการพัฒนาสังคมส่วนรวมให้ดียิ่งขึ้น
โดยได้กำหนดแนวปฏิบัติ ไว้ดังนี้

1.  หลีกเลี่ยงการดำเนินการที่อาจก่อให้เกิดความขัดแย้งทางผลประโยชน์
    หรือหากพบว่ามีความขัดแย้งทางผลประโยชน์เกิดขึ้น
    ก็ควรจัดให้มีกระบวนการไกล่เกลี่ยที่เป็นธรรมและมีการเปิดเผยข้อมูลที่สำคัญอย่างครบถ้วน

2.  ส่งเสริมการแข่งขันทางการค้าอย่างเสรี หลีกเลี่ยงพฤติกรรมการเล่นพรรคเล่นพวก
    หรือร่วมสมคบคิด (ฮั้ว) กัน

3.  ไม่สนับสนุนการดำเนินการที่มีลักษณะเป็นการละเมิดทรัพย์สินทางปัญญา
    (โปรดดูรายละเอียดในหัวข้อ
    “นโยบายและแนวปฏิบัติเกี่ยวกับการไม่ละเมิดทรัพย์สินทางปัญญา”)

4.  จัดให้มีระบบการบริหารจัดการที่สามารถป้องกันการจ่ายสินบนและทุจริต หรือ
    สามารถตรวจสอบพบได้โดยไม่ชักช้า หากเกิดกรณีดังกล่าวขึ้น

5.  รณรงค์ให้พนักงานเห็นความสำคัญของการต่อต้านการทุจริตคอร์รัปชั่น รวมทั้งการกรรโชก
    และการให้สินบนในทุกรูปแบบ

6.  ในทุกครั้งก่อนดำเนินการธุรกิจใดๆ บริษัทฯ
    จะสำรวจและทำความเข้าใจระเบียบและข้อกฎหมายที่เกี่ยวข้อง
    เพื่อป้องกันมิให้การดำเนินธุรกิจของบริษัทกระทบต่อวิถีสังคม หรือชุมชนนั้นๆ

7.  บริษัทฯ
    ปลูกฝังจิตสำนึกและสร้างความตระหนักในเรื่องความรับผิดชอบต่อสังคมและสิ่งแวดล้อมให้พนักงานของบริษัทฯ
    ทุกระดับอย่างต่อเนื่อง
    และให้ความสำคัญกับคู่ค้าที่ยึดมั่นและมีการปฏิบัติที่เป็นธรรมและรับผิดชอบต่อสังคม
    (โปรดดูรายละเอียดใน
    “นโยบายและแนวปฏิบัติเกี่ยวกับการจัดการฝึกอบรมแก่พนักงานด้านสิ่งแวดล้อม”)

8.  บริษัทฯ มีนโยบายในการปฏิบัติตามนโยบายของรัฐ
    และเข้าร่วมเป็นภาคีเครือข่ายในการดูแลรับผิดชอบต่อสังคม เช่น
    การปฏิบัติตามนโยบายของรัฐในการกำหนดอัตราค่าจ้างแรงงานไม่น้อยกว่าขั้นต่ำ
    การอนุญาตให้ศูนย์เทคโนโลยีอิเล็กทรอนิกส์และคอมพิวเตอร์แห่งชาติ
    ติดตั้งกล้องวงจรปิดบริเวณหน้าอาคาร ชินวัตร 3
    เพื่อตรวสอบสภาพการจราจรบนถนนวิภาวดีรังสิต และทางยกระดับอุตราภิมุข เป็นต้น

9.  หากมีเหตุการณ์ หรือข่าวใดเกิดขึ้นและเกี่ยวข้องกับบริษัทฯ บริษัทฯ
    จะรีบดำเนินการสื่อสารชี้แจงข้อเท็จจริงและสถานะของบริษัทฯ โดยไม่ปกปิดข้อมูล
    หรือบิดเบือนข้อมูล ต่อสังคม และชุมชน ในโอกาสแรกทันที
    เพื่อให้สังคมเข้าใจทราบสถานการณ์ของบริษัทฯ อย่างทันท่วงที

10. บริษัทฯ มุ่งมั่นและยึดแนวทางในการสร้างผลิตภัณฑ์ที่พักอาศัย
    โดยยึดแนวคิดอาคารสีเขียวที่เป็นมิตรกับสิ่งแวดล้อม
    และประโยชน์สูงสุดจากการใช้ทรัพยากรธรรมชาติ โดยพิจารณาเลือกและคัดสรรการออกแบบ
    วัสดุ อุปกรณ์
    และเทคโนโลยีที่ช่วยประหยัดพลังมาใช้ในผลิตภัณฑ์ที่พักอาศัยของโครงการอยู่เสมอ
    รวมทั้งได้ดำเนินการศึกษาวิจัยทั้งจากภายใน
    และร่วมมือกับภายนอกสรรสร้างผลิตภัณฑ์ที่พักอาศัยสีเขียวอย่างต่อเนื่องจริงจัง นอกจากนั้น
    ในการออกแบบโครงการต่างๆ ของบริษัทฯ นั้น บริษัทฯ จะคำนึงถึงการประหยัดพลังงาน
    การลดภาวะโลกร้อน และการกำจัดของเสียในโครงการ
    โดยจะติดตั้งอุปกรณ์บำบัดน้ำเสียให้สะอาดอยู่ในเกณฑ์มาตรฐานก่อนปล่อยลงคูคลองสาธารณะ
    (โปรดดูรายละเอียดใน “รายงานการพัฒนาอย่างยั่งยืนประจำปี 2557” ซึ่งบริษัทฯ
    จัดทำแยกต่างหากอีกเล่มหนึ่งและส่งให้กับผู้ถือหุ้น)

11. นโยบายการร่วมพัฒนาชุมชนและสังคม

บริษัทฯ พิจารณาว่าชุมชนที่เข้มแข็งและมีการพัฒนาที่ยั่งยืนนั้น
มีความสำคัญอย่างยิ่งต่อการพัฒนาสังคมให้เป็นสังคมที่ดีและน่าอยู่ ดังนั้น บริษัทฯ
จึงมีนโยบายสนับสนุนจัดกิจกรรมทางสังคม และ/หรือ
มีส่วนร่วมในการส่งเสริมความเข้มแข็งให้แก่ชุมชน
โดยการสร้างผลิตภัณฑ์ที่พักอาศัยที่ไม่ก่อให้เกิดมลพิษต่อชุมชน
และหลีกเลี่ยงการก่อมลภาวะในทุกรูปแบบ
รวมถึงการสนับสนุนในด้านการปรับปรุงสภาวะแวดล้อมของชุมชนข้างเคียงให้ถูกสุขอนามัยมากยิ่งขึ้น
เพื่อช่วยพัฒนาชุมชนที่บริษัทฯ
เข้าไปพัฒนาทางธุรกิจให้สามารถอยู่ร่วมโดยก่อให้เกิดประโยชน์ต่อสังคมร่วมกัน
(โปรดดูรายละเอียดใน “รายงานการพัฒนาอย่างยั่งยืนประจำปี 2557 ซึ่ง บริษัทฯ
จัดทำแยกต่างหากอีกเล่มหนึ่งและส่งให้กับผู้ถือหุ้น”) โดยมีแนวปฏิบัติ ดังนี้

1.  สำรวจ
    ตรวจสอบสภาพชุมชนและสังคมโดยรอบที่ตั้งของธุรกิจทั้งใกล้และไกลว่าได้รับผลกระทบในทางลบจากการดำเนินการของธุรกิจหรือโครงการที่จะดำเนินการในอนาคตมากน้อยเพียงใด
    เพื่อนำมาพิจารณาแก้ไข/ปรับปรุงการดำเนินการ มิให้เกิดผลกระทบในทางลบ
    และสร้างความเสียหายต่อชุมชนและสังคมทั้งโดยทางตรงและทางอ้อม

2.  สนับสนุนการดำเนินกิจกรรมอาสาที่เกี่ยวข้องกับการพัฒนาชุมชนและสังคม

3.  ร่วมกันรักษาสภาพแวดล้อมในชุมชนและสังคมให้สะอาด ปลอดภัยเพื่อการอยู่อาศัยร่วมกัน
    ตลอดจนการสนับสนุนด้านสุขอนามัยแก่ชุมชนท้องถิ่น

4.  สนับสนุนให้ชุมชนและสังคมมีระบบสาธารณูปโภคพื้นฐานต่าง ๆ อย่างเพียงพอ เช่น สถานศึกษา
    สถานพยาบาล ถนน เป็นต้น

5.  สนับสนุนและมีส่วนร่วมในการบำเพ็ญประโยชน์สาธารณะ เช่น
    การจัดกิจกรรมส่งเสริมการทำความดี
    ลดอบายมุขเพื่อความอยู่ดีมีสุขภายใต้หลักเศรษฐกิจพอเพียง เป็นต้น

โดยบริษัทฯ
ยังมีมาตรการและวิธีปฏิบัติภายในองค์กรที่แสดงถึงการดำเนินธุรกิจที่เป็นประโยชน์ต่อเศรษฐกิจและสังคม
เปิดโอกาสให้บุคคลภายนอกได้พบปะและเข้าศึกษาดูงานให้เห็นถึงภาพรวมธุรกิจอสังหาริมทรัพย์
Management Technology และ Product Concept ในโครงการต่างๆ ของบริษัทฯ
และบริษัทในเครือ เช่น สื่อมวลชน, นักวิเคราะห์หลักทรัพย์
นักลงทุนสถาบันในประเทศและต่างประเทศ สถาบันการเงิน คณาจารย์และนักศึกษามหาวิทยาลัย
เป็นต้น และให้ความสำคัญกับการดูแล สาธารณประโยชน์และคุณภาพชีวิตที่ดีต่อสังคมไทย
ด้วยการมีส่วนร่วมพัฒนาชุมชนและตอบแทนกลับคืนสู่สังคม (โปรดดูรายละเอียดใน
“รายงานการพัฒนาอย่างยั่งยืนประจำปี 2557 ซึ่งบริษัทฯ
จัดทำแยกต่างหากอีกเล่มหนึ่งและส่งให้กับผู้ถือหุ้น”)

12. นโยบายการดำเนินธุรกิจภายใต้มาตรฐานสิ่งแวดล้อม

บริษัทตระหนักดีว่าการเพิ่มขึ้นของประชากรโลก บวกกับปัจจัยความเจริญเติบโตทางเศรษฐกิจ
นอกจากเป็นสาเหตุของการบริโภคทรัพยากรธรรมชาติจำนวนมหาศาลเกินกว่าความจำเป็น
ยังก่อให้เกิดมลภาวะทั้งทางน้ำ อากาศ ขยะ สารพิษ ฯลฯ ซึ่งส่งผลให้เกิดภาวะโลกร้อนตามมา
โดยภาวะโลกร้อนดังกล่าวจะกระทบต่อมนุษย์และนิเวศน์ต่อไป ดังนั้น
บริษัทจึงสนับสนุนและส่งเสริมในการใช้ทรัพยากรอย่างคุ้มค่า
และปรับปรุงคุณภาพชีวิตมนุษย์ด้วยการจัดการปัญหาสิ่งแวดล้อม
โดยถือว่าการดูแลรักษาสิ่งแวดล้อมเป็นหน้าที่ร่วมกันของทุกคน (โปรดดูรายละเอียดใน
“นโยบายและแนวปฏิบัติเกี่ยวกับการจัดการฝึกอบรมแก่พนักงานด้านสิ่งแวดล้อม”)
โดยมีแนวปฏิบัติดังนี้

1.  จัดให้มีระบบการบริหารงานด้านสิ่งแวดล้อมที่เหมาะสม
    ควบคู่กับการบริหารโครงการก่อสร้างที่อยู่อาศัย
    และติดตามประเมินผลการดำเนินการดังกล่าวอย่างสม่ำเสมอ
    รวมทั้งศึกษาหาความรู้เกี่ยวกับประเด็นสิ่งแวดล้อมเพื่อลดผลกระทบต่างๆ ที่จะเกิดขึ้น

2.  ใช้เทคโนโลยีและขั้นตอนการผลิตที่มีมาตรฐานด้านสิ่งแวดล้อม
    โดยคำนึงถึงการลดปริมาณและการบำบัดมลพิษก่อนปล่อยสู่ธรรมชาติ

3.  ไม่สนับสนุนการใช้วัสดุก่อสร้างที่ส่งผลกระทบต่อสิ่งแวดล้อม

4.  ใช้ทรัพยากรอย่างมีประสิทธิภาพ โดยคำนึงถึงมาตรการประหยัดพลังงาน
    และสนับสนุนให้มีการนำทรัพยากรกลับมาใช้ใหม่

5.  พัฒนาสินค้า/บริการที่ไม่ส่งผลกระทบต่อสิ่งแวดล้อม มีความปลอดภัยในการใช้งาน

6.  ให้ข้อมูลเกี่ยวกับผลกระทบต่อสิ่งแวดล้อม ความปลอดภัย
    และระบบสาธารณสุขแก่พนักงานและสาธารณชน

7.  ส่งเสริมให้ลูกค้าตระหนักถึงข้อพึงระวังด้านสิ่งแวดล้อมที่เกิดจากการใช้สินค้าและบริการของบริษัท

8.  ให้ความรู้และฝึกอบรมพนักงานในเรื่องสิ่งแวดล้อม ความปลอดภัย และสาธารณสุข

9.  จัดเตรียมแผนฉุกเฉินเพื่อจัดการกับปัญหาเกี่ยวกับสิ่งแวดล้อมที่อาจเกิดขึ้น
    รวมทั้งจัดให้มีระบบการรายงานต่อหน่วยงานกำกับดูแลทันทีที่เกิดเหตุการณ์ดังกล่าว

10. สนับสนุนและกระตุ้นให้ผู้มีส่วนได้เสียกับบริษัทฯ ทั้งลูกค้า คู่ค้า พนักงาน
    และสังคมชุมชนรอบโครงการ และที่ตั้งของบริษัท
    คำนึงและมีความรู้สึกตระหนักถึงความสำคัญของสิ่งแวดล้อม
    และมีแรงใจที่จะช่วยบริษัทฯในการอนุรักษ์สิ่งแวดล้อมด้วยกัน
    เพื่อให้เกิดการพัฒนาที่ยั่งยืนในทุกด้าน

11. จัดให้มีมาตรการการดำเนินงานที่เป็นมิตรกับสิ่งแวดล้อม
    โดยยึดหลักให้เกิดผลกระทบต่อผู้มีส่วนได้เสียน้อยที่สุด เช่น
    มาตรการติดตามและตรวจสอบผลงานก่อสร้างอย่างต่อเนื่อง
    การติดตั้งระบบควบคุมประตูระบายน้ำและบ่อบำบัดน้ำเสีย
    รวมถึงการตรวจสอบคุณภาพน้ำทิ้งจากโครงการของบริษัทฯเพื่อป้องกันภาวะน้ำท่วมขังและมลภาวะทางน้ำ
    ซึ่งเกิดประโยชน์ต่อผู้อยู่อาศัยภายในโครงการตลอดจนชุมชนใกล้เคียงและสิ่งแวดล้อมโดยรอบ

โดยบริษัทฯ ยังมีมาตรการและวิธีปฏิบัติภายในองค์กรที่แสดงถึงความรับผิดชอบต่อสิ่งแวดล้อม
โดยที่จะดำเนินธุรกิจที่ให้ความสำคัญกับการดูแลรักษาสิ่งแวดล้อมและลดการใช้ทรัพยากรธรรมชาติ
(โปรดดูรายละเอียดใน “รายงานการพัฒนาอย่างยั่งยืนประจำปี 2557”
ซึ่งบริษัทฯจัดทำแยกต่างหากอีกเล่มหนึ่งและส่งให้กับผู้ถือหุ้น”)

13. นโยบายและแนวปฏิบัติเกี่ยวกับการไม่ละเมิดทรัพย์สินทางปัญญา

บริษัทฯมีนโยบายสนับสนุนตามข้อเสนอของคณะกรรมการบรรษัทภิบาลและความรับผิดชอบต่อสังคม
สิ่งแวดล้อม โดยได้รับอนุมัติแนวทางการดำเนินงาน
และข้อเสนอแนวปฏิบัติต่อฝ่ายบริหารและพนักงานของบริษัทฯ
โดยนำแนวทางการประกอบธุรกิจเพื่อสังคม (Corporate Social Responsibility)
มาใช้กับธุรกิจของบริษัทฯ โดยให้ประกอบธุรกิจด้วยความเป็นธรรม
เพื่อสร้างให้เกิดความเชื่อมั่นแก่ผู้เกี่ยวข้องอันจะส่งผลดีต่อกิจการในระยะยาว
โดยไม่เห็นแก่ประโยชน์อื่นที่อาจได้มาจากการดำเนินงานที่ไม่ถูกต้องตามทำนองคลองธรรม ซึ่ง 1
ในแนวปฏิบัติข้อหนึ่ง คือ การเคารพในสิทธิด้านทรัพย์สินทางปัญญาของผู้อื่น โดยบริษัทฯ
ไม่สนับสนุนการดำเนินการที่มีลักษณะเป็นการละเมิดทรัพย์สินทางปัญญา ไม่ว่าจะเป็นลิขสิทธิ์ สิทธิบัตร
เครื่องหมายการค้า ความลับทางการค้า และสิทธิในทรัพย์สินทางปัญญาอื่นทุกประเภท
ในการปฏิบัติอันแสดงถึงความเคารพในสิทธิในทรัพย์สินทางปัญญาของผู้อื่นนั้น บริษัทฯ ได้ดำเนินการ
ดังนี้

1.  ผลิตภัณฑ์ของบริษัทฯ ไม่ว่าจะเป็นงานสถาปัตยกรรม รูปแบบของบ้าน
    การออกแบบคอนโดมิเนียม บริษัทฯสนับสนุนและส่งเสริมให้เกิดงานสร้างสรรค์ใหม่ๆ
    อยู่ตลอดเวลา โดยไม่ละเมิดงานลิขสิทธิ์ของบุคคลอื่น

2.  สำรวจ ตรวจสอบอย่างสม่ำเสมอว่า ข้อมูลสารสนเทศ เอกสาร สื่อ สิ่งพิมพ์
    ที่จะนำมาใช้ในธุรกิจของบริษัทฯ เป็นงานอันมีลิขสิทธิ์ของบุคคลอื่นหรือไม่ หากใช่บริษัทฯ
    จะตรวจสอบข้อกำหนดและเงื่อนไขการใช้ของสิ่งนั้น และปฏิบัติตามให้ถูกต้องด้วยความเคารพ

3.  บริษัทฯจะไม่ใช้ข้อมูลสารสนเทศ เอกสาร สื่อ สิ่งพิมพ์
    ความลับทางการค้าที่มิได้รับอนุญาตให้ใช้โดยชอบด้วยกฎหมาย หรือได้มาโดยไม่ถูกต้อง

4.  หากบริษัทฯได้ใช้ข้อมูลสารสนเทศ เอกสาร สื่อ สิ่งพิมพ์ ของผู้อื่น บริษัทฯ
    จะอ้างอิงแหล่งที่มาของข้อมูล หรือชื่อเจ้าของผลงาน
    หรือการแสดงลิงค์เชื่อมต่อไปยังงานของเจ้าของข้อมูล

5.  บริษัทฯจะไม่เปิดเผยข้อมูลคู่ค้า ลูกค้า และผู้มีส่วนได้เสียของบริษัทฯ
    เว้นแต่จะได้รับอนุญาตจากเจ้าของข้อมูลนั้น
    หรือจำเป็นต้องปฏิบัติตามคำสั่งอันเนื่องมาจากข้อกำหนดแห่งกฎหมาย
    หรือคำสั่งของเจ้าหน้าที่ของรัฐ หรือ ศาล

14. นโยบายและแนวปฏิบัติเกี่ยวกับการไม่ละเมิดโปรแกรมคอมพิวเตอร์

นอกจากการกำหนดแนวปฏิบัติต่อทรัพย์สินทางปัญญาของผู้อื่นแล้ว บริษัทฯ
ได้กำหนดนโยบายแนวปฏิบัติในการดูแลข้อมูลและระบบสารสนเทศของบริษัทฯ
ให้เกิดประโยชน์และความปลอดภัยต่อการใช้งาน โดยเฉพาะการใช้ซอฟต์แวร์ต่างๆ
บนคอมพิวเตอร์ของพนักงาน ดังนี้

1.  บริษัทฯ ห้ามและไม่สนับสนุนผู้บริหารและพนักงานใช้ซอฟแวร์ที่ละเมิดลิขสิทธิ์ของผู้อื่น

2.  คอมพิวเตอร์ของพนักงานทุกเครื่องจะติดตั้งซอฟต์แวร์มาตรฐานที่ชอบด้วยกฎหมาย

3.  ซอฟต์แวร์ที่ต้องการใช้งานเฉพาะบางเครื่อง
    ผู้ใช้งานต้องแจ้งเป็นลายลักษณ์อักษรให้หน่วยงานเทคโนโลยีสารสนเทศตรวจสอบความถูกต้องก่อนใช้ทุกครั้ง
    และติดตั้งให้เพิ่มเติมเป็นรายๆ

4.  ซอฟต์แวร์ที่ติดตั้งในข้อ (1) และ (2) เป็นซอฟต์แวร์ลิขสิทธิ์ที่บริษัทฯได้จัดซื้อ
    ซึ่งหน่วยงานเทคโนโลยีสารสนเทศจะเป็นผู้ควบคุมและติดตั้งตามที่จัดซื้อ

5.  ซอฟต์แวร์ที่จำเป็นต้องใช้งานพิเศษเฉพาะหน่วยงาน
    ให้ทางหน่วยงานที่มีความจำเป็นต้องใช้ขออนุมัติจัดซื้อลิขสิทธิ์ซอฟต์แวร์
    และแจ้งเป็นลายลักษณ์อักษรให้หน่วยงานเทคโนโลยีสารสนเทศทำการติดตั้งให้ต่อไป

6.  พนักงานคนใดต้องการติดตั้งซอฟต์แวร์ใหม่ทั้งหมด (Format Hard Disk)
    ให้ติดต่อหน่วยงานเทคโนโลยีสารสนเทศ เพื่อทำการติดตั้ง
    และมิให้พนักงานติดตั้งซอฟต์แวร์ใหม่ทั้งหมด
    หรืออัพเกรดซอฟต์แวร์บางส่วนด้วยตัวเองเพราะจะทำให้มีปัญหาในเรื่องลิขสิทธิ์ซอฟต์แวร์
    และปัญหาทางด้านความปลอดภัยของคอมพิวเตอร์เกิดขึ้น

7.  ห้ามติดตั้งซอฟต์แวร์ประเภท Hacking Tools
    หรือซอฟต์แวร์ที่เกี่ยวข้องกับการถอดรหัสข้อมูลและตรวจสอบระบบการรักษาความปลอดภัยของข้อมูล

15. นโยบายและแนวปฏิบัติเกี่ยวกับการจัดการฝึกอบรมแก่พนักงานด้านสิ่งแวดล้อมและการใช้ทรัพยากร

บริษัทฯ ให้ความสำคัญกับเรื่องการดูแลสิ่งแวดล้อม
เป็นหนึ่งในหัวใจของการประกอบธุรกิจของบริษัทฯ โดยมุ่งเน้นใน 2 ลักษณะ คือ
การเป็นมิตรกับสิ่งแวดล้อม และการสร้างสิ่งแวดล้อมในการทำงานที่มีความปลอดภัย
ครอบคลุมทั้งในส่วนของบริษัทฯ พนักงาน ลูกค้า และคู่ค้าของบริษัทฯ

สำหรับในระดับของพนักงานนั้น บริษัทฯ คาดหวังและมุ่งเน้นสร้างจิตสำนึกให้ดูแลรักษาธรรมชาติ
สิ่งแวดล้อม ดังนั้น เพื่อให้นโยบายของบริษัทฯ
ในเรื่องการดูแลรักษาสิ่งแวดล้อมบรรลุผลตามที่บริษัทฯ คาดหวังไว้ บริษัทฯ
จึงได้จัดให้มีการพัฒนาความรู้ และความสามารถของพนักงานบริษัทฯ
อย่างต่อเนื่องทั้งภายในและภายนอกบริษัทฯ
ควบคู่กับการสร้างความตระหนักและปลูกฝังการรักษ์สิ่งแวดล้อมให้กับพนักงาน
ผ่านการดำเนินการและกิจกรรม (โปรดดูรายละเอียดใน “รายงานการพัฒนาอย่างยั่งยืนประจำปี
2557 ซึ่งบริษัทฯ จัดทำแยกต่างหากอีกเล่มหนึ่งและส่งให้กับผู้ถือหุ้น”) ดังต่อไปนี้

1.  จัดการฝึกอบรมให้ความรู้ด้านสิ่งแวดล้อมที่เกี่ยวข้องกับพนักงาน เช่น
    เทคโนโลยีประหยัดพลังงาน และการอนุรักษ์พลังงาน
    รวมถึงการเลือกใช้พลังงานสะอาดที่ไม่ก่อให้เกิดมลภาวะต่อสิ่งแวดล้อม

2.  ส่งเสริม วางมาตรการ และจัดกิจกรรม เพื่อให้พนักงานมุ่งมั่นและร่วมมือกันประหยัดทรัพยากร
    และพลังงาน และใช้ทรัพยากรอย่างมีประสิทธิภาพ โดยยึดหลัง 3Rs คือ ลดการใช้
    (Reduce) การใช้ซ้ำ (Re-use) และ การนำมาใช้ใหม่ (Recycle) เช่น
    ริเริ่มนโยบายการส่งใบรับเงินเดือน (Slip Payment)
    ด้วยวิธีการทางอิเล็กทรอนิกส์แทนการใช้กระดาษแบบเดิม
    การนำหลอดประหยัดไฟฟ้ามาใช้ในอาคารสำนักงาน
    ส่งเสริมให้มีการนำกระดาษที่ใช้แล้วนำด้านหลังกลับมาใช้อีกครั้งและการสั่งการให้มีการคัดแยกขยะก่อนนำทิ้ง
    จัดความร่วมมือกับมหาวิทยาลัยชินวัตร
    ในการให้ทุนวิจัยนวัตกรรมการสร้างบ้านประหยัดพลังงาน เริ่มตั้งแต่การจัดผังหมู่บ้าน
    การออกแบบบ้าน การเลือกใช้วัสดุ
    โดยส่งพนักงานเข้าร่วมศึกษาเรียนรู้ประสบการณ์จริงกับทีมงานวิจัยของมหาวิทยาลัย

3.  ส่งเสริมให้ลดการใช้กระดาษและเอกสารในการประชุม ภายใต้แนวคิด “Green Meeting”
    โดยจัดเตรียมเอกสารการประชุมในรูปแบบเอกสารอิเล็กทรอนิคส์และสามารถดาวน์โหลดและ/หรือเปิดอ่านได้จากอุปกรณ์พกพาแบบไร้สายต่างๆได้อย่างสะดวกด้วย
    ทั้งนี้ ในปัจจุบันการประชุมคณะกรรมการบริษัท
    รวมทั้งการประชุมคณะกรรมการชุดย่อยทุกคณะของบริษัทได้ดำเนินการจัดประชุมภายใต้แนวคิดนี้
    เพื่อเป็นแบบอย่างและนำร่องให้กับพนักงาน

4.  จัดให้มีระบบ “E-Document”
    เพื่อนำระบบการทำงานแบบอิเล็กทรอนิกส์เข้ามาใช้ในกระบวนการทำงานเพื่อเพิ่มความสะดวกรวดเร็วและลดขั้นตอนการทำงาน
    ลดปริมาณการใช้เอกสารกระดาษและวัสดุสิ้นเปลืองด้วยการใช้เทคโนโลยีสีเขียว โดยบริษัทฯ
    ดำเนินการลงทุนในระบบการจัดเก็บเอกสารให้สามารถบันทึกเอกสารในรูปไฟล์ข้อมูลในแหล่งเก็บข้อมูลกลาง
    ซึ่งรวบรวมข้อมูลของหน่วยงานต่างๆในบริษัทฯ
    มาเก็บไว้ในระบบเครือข่ายออนไลน์ที่ทุกหน่วยงานภายในองค์กรสามารถเรียกดูได้ผ่านระบบเดียวกัน

5.  จัดให้มีระบบงานจัดซื้อจัดจ้างออนไลน์ระหว่างบริษัทฯและคู่ค้าของบริษัทฯ ในชื่อระบบงาน
    “Supply Chain” โดยเป็นการดำเนินการตั้งแต่กระบวนการจัดซื้อจัดจ้าง การจัดส่ง
    รวมถึงการชำระเงิน ผ่านระบบออนไลน์
    เพื่อสร้างความน่าเชื่อถือและน่าไว้วางใจให้กับคู่ค้าและระบบการจัดซื้อจัดจ้างของบริษัทฯ
    ตลอดจนเพื่อลดขั้นตอนและระยะเวลาในการดำเนินงานต่างๆของทุกฝ่ายที่เกี่ยวข้อง

6.  จัดกิจกรรม Birthday Activity ทุกๆ 2 เดือนสำหรับพนักงานที่มีวันเกิดในแต่ละเดือน
    ให้พนักงานเข้าร่วมโครงการ SC Love to Share ของบริษัทฯ
    กับกิจกรรมปลูกและขยายพันธุ์ประการังเพื่อฟื้นฟูท้องทะเลไทย
    สร้างคอนโดปูและปล่อยปูสู่ท้องทะเล ปล่อยพันธุ์ปลาน้ำจืดลงสู่แหล่งน้ำธรรมชาติ
    เพื่อปลูกฝังและสร้างความตระหนักในการรักษ์สิ่งแวดล้อมให้เกิดกับพนักงาน

7.  การนำเสนอความรู้ด้านวิชาการ
    ด้านการอนุรักษ์พลังงานเผยแพร่ให้พนักงานและสมาชิกผู้ซื้อบ้านในโครงการทราบทางวารสารสัมพันธ์
    เช่น การใช้ไฟฟ้าอย่างประหยัด และวิธีการประหยัดแบตเตอรี่บนโทรศัพท์มือถือสมาร์ทโฟน
    และแท็บเล็ต

8.  ส่งเสริมการพัฒนาศึกษานวัตกรรมการประหยัดพลังและทดลองใช้กับโครงการที่บริษัทฯดำเนินการ
    ได้แก่ การทดลองใช้แผง Solar Cell แบบติดตั้งบนหลังคา (Solar Rooftop)
    กับสโมสรหมู่บ้านจัดสรรในโครงการนำร่องของบริษัทฯ
    เพื่อผลิตไฟฟ้าพลังงานแสงอาทิตย์และทดแทนการใช้พลังงานไฟฟ้าในเวลากลางวัน

9.  การจัดให้มีเจ้าหน้าที่เฉพาะเพื่อความปลอดภัยในที่ทำงาน
    เพื่อดูแลให้ที่ทำงานมีสภาพแวดล้อมที่ปลอดภัย

16. แนวทางปฏิบัติเกี่ยวกับการป้องกันการมีส่วนเกี่ยวข้องกับการทุจริตคอร์รัปชั่น

คณะกรรมการบริษัทยึดมั่นที่จะดำเนินธุรกิจด้วยความซื่อสัตย์ โปร่งใส
และไม่มีส่วนเกี่ยวข้องกับการทุจริตคอร์รัปชั่นทุกรูปแบบ
จึงได้จัดให้มีนโยบายและแนวปฏิบัติเพื่อป้องกันการทุจริตคอร์รัปชั่นกับทุกกิจกรรมทางธุรกิจของบริษัทฯ
ทั้งการต่อต้านการทุจริตภายในองค์กร และ การต่อต้านการทุจริตภายนอกองค์กร

1.  นโยบายและแนวปฏิบัติเกี่ยวกับการต่อต้านการทุจริตคอร์รัปชั่นภายในองค์กร

บริษัทฯ ยึดมั่นที่จะดำเนินธุรกิจด้วยความซื่อสัตย์ โปร่งใส
และไม่มีส่วนเกี่ยวข้องกับการทุจริตคอร์รัปชั่นทุกรูปแบบ บริษัทฯจึงมีนโยบายห้ามกรรมการ ผู้บริหาร
และพนักงาน ใช้โอกาสจากการเป็นกรรมการ ผู้บริหาร หรือพนักงานในบริษัทฯ
แสวงหาผลประโยชน์เพื่อส่วนตัว หรือ ครอบครัว หรือ บุคคลอื่น
ไม่ว่าจะเป็นด้านการเงินหรือผลประโยชน์อื่นใดก็ตาม โดยมีแนวปฏิบัติดังนี้

(1) ห้ามกรรมการ ผู้บริหาร และพนักงานทุกระดับ เรียก หรือ รับเงิน หรือ
    ประโยชน์ตอบแทนใดๆ เป็นการส่วนตัวจากลูกค้า คู่ค้าของบริษัทฯ
    หรือจากบุคคลใดอันเนื่องมาจากการทำงานในนามบริษัทฯ

(2) ห้ามกรรมการ ผู้บริหาร และพนักงานทุกระดับ
    กู้ยืมเงินหรือเรี่ยไรเงินจากลูกค้าหรือผู้ทำธุรกิจกับบริษัทฯ
    เว้นแต่เป็นการกู้ยืมเงินจากธนาคารหรือสถาบันการเงินในฐานะของลูกค้าของธนาคาร
    หรือสถาบันการเงินดังกล่าว

(3) ห้ามกรรมการ ผู้บริหาร และพนักงานทุกระดับ
    รับของขวัญที่มีมูลค่าเกินกว่าปกติประเพณีนิยมที่บุคคลทั่วไปพึงปฏิบัติต่อกัน

(4) กรรมการ ผู้บริหาร และพนักงานทุกระดับ มีหน้าที่และความรับผิดชอบในการดูแล
    และใช้ทรัพย์สินของบริษัทฯ ให้เกิดประโยชน์สูงสุดต่อบริษัท
    และไม่นำไปใช้เพื่อประโยชน์ส่วนตนหรือบุคคลอื่น

(5) ห้ามมิให้กรรมการ ผู้บริหาร และพนักงานทุกระดับ เลือกปฏิบัติต่อคู่ค้า

(6) หากธุรกรรมหรือกิจการใดของบริษัทฯ ที่กรรมการ ผู้บริหาร หรือพนักงานมีส่วนได้เสีย
    หรือเกี่ยวข้องโดยส่วนตัวกับธุรกรรมหรือกิจกรรมนั้น ให้แจ้งต่อบริษัทรับทราบ
    และขอถอนตัวจากการเป็นบุคคลที่เกี่ยวข้องนั้นกับบริษัท

(7) จัดฝึกอบรมแก่พนักงานเพื่อส่งเสริมความซื่อสัตย์ สุจริต และรับผิดชอบในการปฏิบัติตามหน้าที่

    1.  นโยบายและแนวปฏิบัติเกี่ยวกับการต่อต้านการทุจริตคอร์รัปชั่นภายนอกองค์กร

นอกจากการกำหนดแนวปฏิบัติในการป้องกันการทุจริตคอร์รัปชั่นภายในของบริษัทฯ แล้ว บริษัทฯ
ยังได้กำหนดแนวปฏิบัติเพื่อป้องกันมิให้กรรมการ ผู้บริหาร และพนักงานทุกระดับของบริษัทฯ
เกี่ยวข้องกับการทุจริตคอร์รัปชั่นภายนอกองค์กรด้วย ทั้งนี้
เพื่อแสดงถึงความโปร่งใสและซื่อสัตย์ในการประกอบธุรกิจที่เป็นธรรมของบริษัทฯ
โดยบริษัทฯจะไม่ให้สินบนในทุกรูปแบบ
หรือกระทำการใดที่ไม่ถูกต้องตามกฎหมายเพียงต้องการให้เป้าหมายของบริษัทฯบรรลุผล ดังนี้

(1) ห้ามใช้ชื่อเสียง หรือ ทรัพย์สิน หรือ เวลางานของบริษัทฯ
    ไปในทางสนับสนุนกิจกรรมเพื่อหาผลประโยชน์ส่วนตัว

(2) การขอความอนุเคราะห์ใดๆ จากภายนอกองค์กร
    โดยเฉพาะจากหน่วยงานของรัฐจะต้องเป็นไปตามระเบียบปฏิบัติขององค์กร หรือ
    หน่วยงานของรัฐตามที่ใช้ปฏิบัติต่อบุคคลทั่วไป โดยไม่สนับสนุนการให้สินบนตอบแทนทุกรูปแบบ

(3) การสร้างความสัมพันธ์กับบุคคลภายนอกด้วยการสังสรรค์ การเลี้ยงอาหาร หรือ
    การมอบผลิตภัณฑ์ของบริษัทฯ ให้กับบุคคลภายนอก
    จะต้องดำเนินการอย่างมีเหตุผลภายใต้เทศกาลและประเพณีปฏิบัติที่ดีงามโดยไม่ฟุ่มเฟือยเกินไป
    และสามารถตรวจสอบได้

    1.  นโยบายต่อต้านการให้สินบนแก่เจ้าหน้าที่รัฐ

การคอร์รัปชั่นเป็นปัญหาที่บั่นทอนทำลายเศรษฐกิจและสังคม
ซึ่งทุกภาคส่วนจะต้องร่วมกันหยุดยั้งการคอร์รัปชั่นให้ลดน้อยลงและหมดไปจากสังคม
ในการดำเนินธุรกิจของบริษัทฯ
มีการติดต่อประสานงานกับเจ้าหน้าที่ของรัฐที่เกี่ยวข้องกับธุรกิจพัฒนาอสังหาริมทรัพย์
การขอใบอนุญาตก่อสร้างต่างๆ บริษัทฯ จึงมีนโยบายต่อต้านคอร์รัปชั่น
โดยไม่สนับสนุนการให้สินบนทุกรูปแบบแก่เจ้าหน้าที่รัฐ
พร้อมสร้างค่านิยมและวัฒนธรรมต่อต้านคอร์รัปชั่นภายในบริษัทฯ โดยสนับสนุนให้ผู้บริหาร
และพนักงานทุกคนในบริษัทฯยึดมั่นในหลักการค้าที่เป็นธรรม ความซื่อตรง และมีจริยธรรม บริษัทฯ
สนับสนุนการดำเนินการหรือกิจกรรมในการต่อต้านคอร์รัปชั่นกับทุกภาคส่วน
เพื่อให้การคอร์รัปชั่นหมดสิ้นไป โดยมีแนวทางฏิบัติ ดังนี้

(1) ไม่สนับสนุนการให้สินบนทุกรูปแบบแก่เจ้าหน้าที่รัฐ เพื่อให้ได้มาซึ่งงานในธุรกิจของบริษัทฯ
    ไม่ว่าจะโดยตรงหรือโดยอ้อม

(2) สนับสนุนให้คู่ค้าของบริษัทให้ความร่วมมือในการป้องกันและต่อต้านการทุจริตคอร์รัปชั่น
    โดยไม่ให้สินบนทุกรูปแบบแก่เจ้าหน้าที่รัฐ เพื่อเอื้อประโยชน์ต่อการทำงานที่ไม่ถูกต้องในทุกกรณี

(3) จะดำเนินธุรกิจโดยปฏิบัติตามกฎระเบียบของกฎหมาย ตามขั้นตอนให้ถูกต้อง
    เพื่อหลีกเลี่ยงการเปิดช่องทางให้กับเจ้าหน้าที่รัฐที่จะเรียกรับสินบนเมื่อมีความผิดพลาดเกิดขึ้น

(4) หากมีความผิดพลาดเกิดขึ้นจากกระบวนการดำเนินธุรกิจ บริษัทฯจะแก้ไขความผิดพลาด หรือ
    บกพร่องนั้น ให้ถูกต้องตามกฎระเบียบของกฎหมาย
    โดยไม่สนับสนุนการให้สินบนทุกรูปแบบแก่เจ้าหน้าที่รัฐ

(5) บริษัทฯพร้อมและยินดีที่จะปฏิบัติตามระเบียบปฏิบัติขององค์กรภาครัฐเพื่อร่วมในการปราบปรามการทุจริตประพฤติมิชอบของเจ้าหน้าที่ภาครัฐ
    เช่น หากบริษัทฯเข้าเป็นคู่สัญญากับหน่วยงานของรัฐ บริษัทฯ
    จะแสดงบัญชีรับจ่ายของโครงการที่เป็นคู่สัญญากับหน่วยงานของรัฐต่อกรมสรรพากรเพื่อให้มีการตรวจสอบเกี่ยวกับการใช้จ่ายเงินและการคำนวณภาษีเงินได้ในโครงการที่เป็นคู่สัญญากับหน่วยงานของรัฐดังกล่าว
    ทั้งนี้ ตามหลักเกณฑ์ที่คณะกรรมการป้องกันและปราบปรามการทุจริตแห่งชาติกำหนด

(6) บริษัทฯ กำหนดนโยบายการให้ของขวัญ หรือ การจัดเลี้ยงให้กับเจ้าหน้าที่ของรัฐ
    จะต้องไม่ฟุ่มเฟือยเกินไป ไม่ผิดศีลธรรม หรือ ประเพณีอันดีงาม
    และเป็นไปในโอกาสที่เหมาะสม เช่น
    การอวยพรปีใหม่และอยู่ภายใต้กรอบแห่งกฎหมายที่อนุญาตให้กระทำได้

(7) บริษัทฯ สนับสนุนการสร้างค่านิยม และวัฒนธรรมให้แก่ผู้บริหาร และพนักงานภายในองค์กร
    เพื่อให้เห็นว่าการให้สินบนแก่เจ้าหน้าที่รัฐ
    เป็นการเอารัดเอาเปรียบผู้อื่นและกระทำให้สังคมเสียหายโดยรวม
    ทั้งไม่ใช่แนวทางการดำเนินธุรกิจที่มั่นคงยั่งยืน

(8) จัดให้มีระบบการควบคุมภายในที่เหมาะสมเพื่อป้องกันไม่ให้พนักงานมีการปฏิบัติที่ไม่เหมาะสม

(9) จัดให้มีการสอบทานการปฏิบัติตามนโยบายต่อต้านการให้สินบนแก่เจ้าหน้าที่รัฐอย่างสม่ำเสมอ
    ตลอดจนทบทวนแนวปฏิบัติเพื่อให้สอดคล้องกับการเปลี่ยนแปลงของธุรกิจ และ กฎหมาย

    1.  นโยบายสร้างจิตสำนึกของผู้บริหารและพนักงานให้ละเว้นการทุจริต

บริษัทฯตระหนักและรำลึกเสมอว่าการทุจริตนั้นเป็นสิ่งบั่นทอนทำลายองค์กร และสังคมโดยรวม ดังนั้น
เพื่อสร้างจิตสำนึกของผู้บริหารและพนักงานให้ละเว้นการทุจริตในการปฏิบัติงานโดยมุ่งเน้นที่ผลงาน
เสริมสร้างประสิทธิภาพการปฏิบัติหน้าที่ ความมีคุณภาพ ความซื่อสัตย์สุจริต
และการมีจิตสำนึกในการทำงานที่ดี
บริษัทฯจึงมีนโยบายและสนับสนุนให้มีการปลูกฝังจิตสำนึกของผู้บริหารและพนักงานให้ละเว้นการทุจริต
และตระหนักถึงโทษภัยของการทุจริต โดยมีแนวปฏิบัติ ดังนี้

(1) จัดฝึกอบรมให้ความรู้แก่พนักงานเกี่ยวกับนโยบายและแนวปฏิบัติในการต่อต้านการทุจริตคอรัปชั่นและปลูกฝังให้พนักงานเกิดความรู้สึกร่วมเป็นวัฒนธรรมองค์กรของบริษัทฯ

(2) เผยแพร่ให้ความรู้กับผู้บริหารและพนักงานให้ตระหนักถึงภัยของการทุจริตที่มีผลกระทบต่อตนเอง
    ครอบครัว และสังคม

(3) จัดกิจกรรมส่งเสริมยกย่องผู้บริหารและพนักงานที่ปฏิบัติตนเป็นคนดี ขยันขันแข็ง
    และซื่อตรงไม่ทุจริตเป็นบุคคลตัวอย่างที่น่ายกย่อง

(4) จัดกิจกรรมให้ผู้บริหารและพนักงานทุกระดับชั้นร่วมนั่งสมาธิปฏิบัติธรรม
    พร้อมการรับฟังการเทศนาจากพระนักเทศน์ที่ได้รับการยอมรับจากบุคคลทั่วไปเพื่ออบรมให้ความรู้ทางธรรมต่อผู้บริหารและพนักงานในหัวข้อต่างๆ
    เพื่อให้ผู้บริหารและพนักงานปฏิบัติตนเป็นคนดีในสังคม
    โดยหลีกเลี่ยงละเว้นการทุจริตประพฤติมิชอบ

    1.  การเข้าร่วมกิจกรรมการต่อต้านการทุจริตคอร์รัปชั่น

ด้วยความตระหนักและให้ความสำคัญกับการกำกับดูแลกิจการที่ดี
ความโปร่งใสในการดำเนินกิจการและการต่อต้านการทุจริตคอร์รัปชั่นทุกรูปแบบ บริษัทฯ
ได้แสดงเจตนารมณ์เข้าร่วมกิจกรรมการต่อต้านการทุจริตในภาคเอกชน
โดยได้ร่วมกับองค์กรภาครัฐและภาคเอกชนอื่นแสดงพลังการต่อต้านการทุจริตคอร์รัปชั่นในงานวันต่อต้านคอร์รัปชั่น
2557 “HAND IN HAND” ที่จัดโดยองค์กรต่อต้านคอร์รัปชั่น (ประเทศไทย) เมื่อวันที่ 6 กันยายน
2557 ที่ผ่านมา
เพื่อแสดงออกถึงจุดยืนและการร่วมแรงร่วมใจในการต่อต้านการทุจริตและคอร์รัปชั่นของบริษัทฯ
โดยผู้บริหารระดับสูงของบริษัทฯ ได้เข้าร่วมกิจกรรมดังกล่าว
เพื่อเป็นการประกาศเจตนารมณ์อย่างชัดเจนของบริษัทฯ
และเป็นแบบอย่างให้กับพนักงานทุกคนในองค์กรอีกด้วย

2.  ผลการดำเนินงานตามนโยบายต่อต้านการทุจริตคอร์รัปชั่น

ในปี 2557 บริษัทฯ ได้จัดให้มีกระบวนการในการประเมินความเสี่ยงจากการทุจริตคอร์รัปชั่น
โดยให้สำนักตรวจสอบภายในเป็นผู้ดำเนินการ
โดยได้มีการประเมินความเสี่ยงจากการทุจริตคอร์รัปชั่นแล้วพบว่าไม่มีความเสี่ยงจากการทุจริตใดอันจะเป็นความเสี่ยงที่มีสาระสำคัญต่อธุรกิจของกิจการ
และบริษัทเองได้มีการกำหนดแนวปฏิบัติในระบบการควบคุมภายในต่างๆ
ทั้งในระบบสารสนเทศและกระบวนการทำงานเพื่อให้เกิดการกำกับดูแลและควบคุมดูแลเพื่อป้องกันแล้ว
และสำนักตรวจสอบภายในได้มีการติดตามความเสี่ยงที่เคยมีการทุจริตหรือวิเคราะห์ความเสี่ยงที่มีแนวโน้มของการทุจริตและมีการประเมินผลแล้วว่ามีการดูแลควบคุมภายในอย่างเพียงพอ

ในปี 2557 บริษัทฯ
ได้รณรงค์เรื่องการต่อต้านการทุจริตคอร์รัปชั่นทั้งภายในองค์กรและภายนอกองค์กรและติดตามประเมินผลการปฏิบัติตามนโยบายอย่างต่อเนื่อง
พบว่าได้มีพนักงานส่งข้อมูลร้องเรียนเกี่ยวกับพฤติกรรมที่ผิดกฎหมาย
รวมทั้งการทุจริตผิดจรรยาบรรณของผู้รับเหมาร่วมกับผู้บริหารระดับต้นของบริษัทฯ 1 เรื่อง
เกี่ยวกับผู้รับเหมาร่วมกับผู้บริหารระดับต้นของบริษัทจัดทำเอกสารส่งมอบงานอันเป็นเท็จขึ้น ทั้งนี้
เพื่อให้เกิดความเป็นธรรมต่อผู้รับเหมาและพนักงานทุกคนที่ถูกร้องเรียน บริษัทฯ
ได้ตั้งคณะกรรมการสอบสวนข้อเท็จจริงและผลการสอบสวนข้อเท็จจริงพบว่าผู้รับเหมาและผู้บริหารระดับต้นของบริษัทฯได้ร่วมกันกระทำผิดจริง
โดยยอมรับสารภาพและขอลาออกจากการเป็นพนักงานของบริษัทฯ
พร้อมชดใช้เงินคืนให้กับบริษัทฯเรียบร้อยแล้ว วงเงินประมาณ 2 ล้านบาท

จากกรณีดังกล่าว บริษัทฯ
ได้ทบทวนมาตรการป้องกันการทุจริตคอร์รัปชั่นโดยให้สำนักตรวจสอบภายในเพิ่มเติมมาตรการตรวจสอบ
และอบรมให้ความรู้แก่พนักงาน
เพื่อช่วยกันป้องกันและกำจัดปัญหาการทุจริตคอร์รัปชั่นให้หมดไปจากองค์กร

17. นโยบายที่จะไม่เกี่ยวข้องกับการละเมิดสิทธิมนุษยชน

บริษัทฯ ให้ความสำคัญต่อศักดิ์ศรีความเป็นมนุษย์ และสิทธิขั้นพื้นฐานของบุคคล
เป็นรากฐานหลักการแนวคิดที่บริษัทฯ ยึดถือในการปฏิบัติต่อพนักงาน และผู้มีส่วนได้เสียทุกคน
อย่างเท่าเทียมกัน โดยบริษัทฯ เชื่อว่าการปฏิบัติเช่นนี้
จะช่วยส่งเสริมสถานที่ทำงานทั้งในองค์กรและนอกองค์กรให้เกิดจิตสำนึกและพลังในการให้ความร่วมมือ
และสนับสนุนให้เกิดความคิดสร้างสรรค์ในการทำงานและให้บริการแก่ลูกค้า
และผู้มีส่วนได้ส่วนเสียทุกฝ่าย

การพัฒนาทรัพยากรบุคคล อันมีส่วนสัมพันธ์กับธุรกิจในลักษณะการเพิ่มคุณค่า
และทรัพยากรบุคคลนับเป็นปัจจัยสำคัญของธุรกิจในการสร้างมูลค่าเพิ่มและเพิ่มผลผลิต ดังนั้น บริษัทฯ
จึงได้ปรับปรุงสภาพแวดล้อมและเงื่อนไขในการทำงาน ให้พนักงานมีคุณภาพชีวิตที่ดี
และได้มีโอกาสแสดงศักยภาพ ตลอดจนได้รับโอกาสในการฝึกฝนและเพิ่มพูนทักษะในการทำงาน
โดยมีแนวปฏิบัติ ดังนี้

16. 1.  สนับสนุนและเคารพในการปกป้องสิทธิมนุษยชน
        โดยหมั่นตรวจตราดูแลมิให้ธุรกิจของบริษัทฯ
        เข้าไปมีส่วนเกี่ยวข้องกับการล่วงละเมิดสิทธิมนุษยชน เช่น
        ไม่สนับสนุนการบังคับใช้แรงงานหรือแรงงานต่างด้าวที่ผิดกฎหมาย
        ต่อต้านการใช้แรงงานเด็ก และป้องกันการคุกคามทางเพศ เป็นต้น

    2.  ส่งเสริมให้ผู้บริหารและพนักงานทุกระดับชั้นสามารถและมีความกล้าในการแสดงความคิดเห็นต่อกรรมการหรือผู้บริหารระดับสูงได้โดยอิสระ

    3.  จัดให้มีระบบการทำงานที่มุ่งเน้นความปลอดภัยและสุขอนามัยในสถานที่ทำงานอย่างเหมาะสม
        เช่น การมีระบบป้องกันมลพิษที่อาจเกิดขึ้นในระหว่างการปฏิบัติงาน
        การจัดให้มีสถานที่ทำงานที่สะอาดเพื่อความปลอดภัยจากอันตรายที่อาจเกิดขึ้นทั้งจากอุบัติภัยและโรคภัย

    4.  พัฒนาพนักงานเพื่อฝึกฝนทักษะและเพิ่มพูนศักยภาพ โดยเปิดโอกาสให้พนักงานมีการเรียนรู้
        และ เลื่อนตำแหน่งเมื่อมีโอกาสที่เหมาะสม

    5.  จัดให้มีเงื่อนไขการจ้างงานที่เป็นธรรมและเหมาะสมสำหรับพนักงาน
        และให้พนักงานได้รับค่าตอบแทนที่เหมาะสมตามศักยภาพ

    6.  จัดให้มีกระบวนการร้องเรียนอย่างเหมาะสมสำหรับพนักงานที่ได้รับการปฏิบัติอย่างไม่เป็นธรรมและการจะลงโทษทางวินัยได้นั้น
        จะต้องผ่านกระบวนการตั้งคณะกรรมการ
        สอบสวนตามขั้นตอนที่กำหนดไว้ตามระเบียบของบริษัทฯ ก่อนเสมอ

    7.  จัดให้มีการดูแลในเรื่องสวัสดิการแก่พนักงานไม่น้อยกว่ามาตรฐานที่กฎหมายกำหนด เช่น
        จัดให้มีวันลาพักผ่อนประจำปี การทำงานล่วงเวลาที่สมเหตุสมผล
        การรักษาพยาบาลตามความจำเป็นและสมควร เป็นต้น

    8.  ส่งเสริมให้พนักงานมีดุลยภาพในการใช้ชีวิตระหว่างชีวิตการทำงานและชีวิตส่วนตัว
        มีการพิจารณาใช้หลักธรรม หลักปรัชญาเศรษฐกิจพอเพียง
        และส่งเสริมให้พนักงานมีโอกาสบำเพ็ญประโยชน์ ทำความดีเพื่อสังคม
        รวมทั้งการปฏิบัติตามหลักธรรมของศาสนาต่างๆ อย่าง เท่าเทียมกัน

    9.  จัดให้มีนโยบายปกป้องพนักงาน ไม่กลั่นแกล้ง
        หรือลงโทษทางวินัยกับพนักงานที่มีการรายงานอย่างสุจริตต่อผู้บริหารหรือหน่วยงานของรัฐเกี่ยวกับการกระทำที่ไม่ถูกต้องที่เกิดขึ้นภายในองค์กรธุรกิจ
        (Whistleblower Protection)

    10. ให้ข้อมูลสำคัญแก่พนักงานและตัวแทนพนักงาน
        เพื่อให้ทราบผลการดำเนินงานและสภาพที่แท้จริงขององค์กรธุรกิจ

    11. สนับสนุนการหารือ/ความร่วมมือระหว่างนายจ้างกับพนักงานและตัวแทนพนักงาน
        เพื่อให้เกิดการพัฒนาคุณภาพชีวิตการทำงาน

    12. ปฏิบัติต่อข้อมูลส่วนตัวของพนักงานอย่างเป็นความลับ โดยจะไม่เปิดเผย เผยแพร่
        หรือใช้ข้อมูลส่วนบุคคลของพนักงาน ไปโดยไม่ได้รับอนุญาต
        เว้นแต่เป็นการเปิดเผยโดยกฎหมาย คำสั่งเจ้าหน้าที่ หรือศาล หรือการเปิดเผยนั้น
        กระทำไปเพื่อประโยชน์ในการบริหารจัดการทรัพยากรบุคคล

    13. เปิดโอกาสให้พนักงานทุกคนมีสิทธิอย่างเท่าเทียมกัน ไม่มีการเลือกปฏิบัติ นำปัจจัยอื่น
        เช่น เชื้อชาติ ศาสนา เพศ สีผิว สัญชาติ ความพิการ มาตัดสินใจในการจ้างงาน
        หรือการพิจารณาการทำงานของพนักงานดังกล่าว

    14. บริษัทฯ ยึดเป็นแนวทางปฏิบัติเสมอว่า การสั่งงาน การปฏิบัติงาน
        และการสัมภาษณ์งานจะต้องไม่ใช้คำพูด หรือท่าทางที่ไม่เหมาะสม มีลักษณะคุกคาม
        ส่อเสียด ต่อพนักงานหรือบุคคลอื่น

    15. ส่งเสริมให้พนักงานทุกคนยึดถือปฏิบัติในการให้เคารพในสิทธิของผู้อื่นเช่นเดียวกัน
        โดยเริ่มจากการไม่ใช้คำพูด การเขียน วาจา หรืออากัปกิริยาที่ดูก้าวร้าว ลามกอนาจาร
        คุกคาม กล่าวร้าย ขมขู่ หรือมีความรู้สึกต่อต้าน ในการติดต่อสื่อสารกับผู้อื่น

18. แนวปฏิบัติในการสื่อสารข้อมูลของบริษัทฯ ผ่านช่องทางสื่อต่างๆ

บริษัทฯ มีการกำหนดนโยบายในการให้ข้อมูลใดๆ ของผู้บริหารและพนักงานของบริษัทฯ
ผ่านช่องทางสื่อต่างๆ ไว้อย่างชัดเจน ดังนี้

17. 1.  ประธานเจ้าหน้าที่บริหาร และรองประธานเจ้าหน้าที่บริหาร
        เป็นผู้ให้ข้อมูลสื่อในด้านนโยบาย ภาพรวมของธุรกิจ วิสัยทัศน์ การบริหาร Branding
        และการประชาสัมพันธ์องค์กร

    2.  ประธานเจ้าหน้าที่ด้านการเงิน เป็นผู้ให้ข้อมูลสื่อในด้านสินทรัพย์เพื่อขาย สินทรัพย์ให้เช่า
        ข้อมูลการเงินและการลงทุน
        โครงการใหม่ของบริษัทฯและแนวคิดของแต่ละโครงการที่นำเสนอ
        ความเคลื่อนไหวทางการตลาด อุตสาหกรรมที่เกี่ยวข้อง การบริหารลูกค้าสัมพันธ์
        (Customer Relationship Management : CRM) และ
        ความรับผิดชอบของธุรกิจต่อสังคม (Corporate Social Responsibility : CSR)

ในทุกไตรมาส บริษัทฯ โดยประธานเจ้าหน้าที่บริหาร รองประธานเจ้าหน้าที่บริหาร
หรือประธานเจ้าหน้าที่ด้านการเงินจะมีการแสดงผลประกอบการของบริษัทฯ ต่อสื่อมวลชน ใน 2
รูปแบบ คือ การจัดแถลงข่าว หรือ จัดทำเป็นจดหมายข่าวแจ้งให้สื่อมวลชนทราบ
โดยในการให้ข้อมูลต่อสาธารณะนี้ บริษัทฯ จะให้ความระมัดระวังต่อข้อมูล
ที่อาจก่อให้เกิดความเข้าใจผิดพลาดหรือส่อไปในทางจงใจสร้างราคาหุ้นของบริษัทฯ
ต่อสาธารณะเป็นสาระสำคัญ

ผู้ถือหุ้นและผู้มีส่วนได้เสียสามารถติดต่อขอข้อมูลต่างๆได้จากหน่วยงานนักลงทุนสัมพันธ์
และการเปิดเผยข้อมูลผ่านทางเว็บไซต์ www.scasset.com ของบริษัทฯ ซึ่งมีความถูกต้อง
ครบถ้วน โปร่งใส (โปรดดูรายละเอียดในหัวข้อ “การเปิดเผยสารสนเทศและความโปร่งใส”)

การเปิดเผยข้อมูลสารสนเทศและความโปร่งใส

บริษัทฯ
ให้ความสำคัญในการให้ความสะดวกแก่ผู้ลงทุนและผู้ที่เกี่ยวข้องเพื่อให้สามารถเข้าถึงข้อมูลของบริษัทฯ
ได้อย่างสะดวก ทั่วถึง และเท่าเทียมกัน โดยได้เปิดเผยข้อมูลที่มีความถูกต้อง ครบถ้วน โปร่งใส
ทั่วถึง เท่าเทียมกันและทันเวลาอย่างสม่ำเสมอ ทั้งข้อมูลทางการเงิน ผลการดำเนินงาน
และข้อมูลอื่นที่เกี่ยวข้องกับการดำเนินงานของบริษัทฯ
เพื่อให้นักลงทุนและผู้ที่เกี่ยวข้องได้ใช้ประกอบการตัดสินใจลงทุน
โดยผ่านช่องทางและสื่อการเผยแพร่ข้อมูลต่างๆ ของตลาดหลักทรัพย์แห่งประเทศไทย
การแถลงข่าวต่อสื่อมวลชน การพบปะนักวิเคราะห์ การออก Road Show ยังต่างประเทศ
รายงานประจำปี ตลอดจนผ่านทางเว็บไซต์ของบริษัทฯ ซึ่งมีทั้งภาษาไทยและภาษาอังกฤษ เช่น
ลักษณะการดำเนินธุรกิจของบริษัทฯ งบการเงินของบริษัทฯ ข่าวประชาสัมพันธ์ของบริษัทฯ
โครงสร้างการถือหุ้น โครงสร้างองค์กร ข้อมูลเกี่ยวกับคณะกรรมการชุดต่างๆ และผู้บริหาร
ข้อมูลด้านนักลงทุนสัมพันธ์ รายงานประจำปี หนังสือนัดประชุมผู้ถือหุ้น

ในปี 2557 ที่ผ่านมา บริษัทฯ ไม่มีประวัติการส่งรายงานทางการเงิน ทั้งรายไตรมาสและรายปี
ต่อหน่วยงานกำกับดูแลที่เกี่ยวข้องล่าช้าแต่อย่างใด

การเปิดเผยข้อมูลสารสนเทศและความโปร่งใส มีรายละเอียดดังนี้

1.  ข้อมูลการเข้าร่วมประชุมคณะกรรมการบริษัทและคณะกรรมการชุดย่อยแต่ละคณะของกรรมการแต่ละราย

โดยในปี 2557 ที่ผ่านมา คณะกรรมการบริษัท รวมทั้งคณะกรรมการชุดย่อย 4 คณะ ได้แก่
คณะกรรมการบริหาร คณะกรรมการตรวจสอบ คณะกรรมการสรรหาและกำหนดค่าตอบแทน
และคณะกรรมการบรรษัทภิบาลและความรับผิดชอบต่อสังคม สิ่งแวดล้อม
มีรายละเอียดการเข้าร่วมประชุมของกรรมการและจำนวนครั้งการประชุมของแต่ละคณะ
ตลอดจนจำนวนการประชุมคณะกรรมการบริษัทสะสมตั้งแต่ปี 2547 ให้รับทราบ ดังนี้

+---------------+------+----+----+------+------+-------+---------+
| รา            | จ    |    |    |      |      |       |         |
| ยชื่อคณะกรรมการ | ำนวน |    |    |      |      |       |         |
|               | ครั้งท |    |    |      |      |       |         |
|               | ี่ร่วมป |    |    |      |      |       |         |
|               | ระชุม |    |    |      |      |       |         |
|               | /    |    |    |      |      |       |         |
|               | จำนว |    |    |      |      |       |         |
|               | นครั้ง |    |    |      |      |       |         |
|               | ที่มีสิท |    |    |      |      |       |         |
|               | ธิเข้า |    |    |      |      |       |         |
|               | ร่วมป |    |    |      |      |       |         |
|               | ระชุม |    |    |      |      |       |         |
+===============+======+====+====+======+======+=======+=========+
|               | คณ   |    |    | คณ   | คณ   | คณะกร | คณะ     |
|               | ะกรร |    |    | ะกรร | ะกรร | รมการ | กรรมการ |
|               | มการ |    |    | มการ | มการ |       |         |
|               | บริษัท |    |    |      | ตรว  | ส     | บรรษัท   |
|               |      |    |    | บ    | จสอบ | รรหาแ | ภิบาลและ |
|               |      |    |    | ริหาร |      | ละกำห |         |
|               |      |    |    |      | ปี    | นดค่าต | ควา     |
|               |      |    |    | ปี    | 2557 | อบแทน | มรับผิดชอ |
|               |      |    |    | 2557 |      |       | บต่อสังคม |
|               |      |    |    |      |      | ปี     | ส       |
|               |      |    |    |      |      | 2557  | ิ่งแวดล้อม |
|               |      |    |    |      |      |       |         |
|               |      |    |    |      |      |       | ปี 2557  |
+---------------+------+----+----+------+------+-------+---------+
|               | ปี    | ปี  | ปี  |      |      |       |         |
|               | 2547 | 25 | 25 |      |      |       |         |
|               | -    | 57 | 57 |      |      |       |         |
|               | 2557 |    | (  |      |      |       |         |
|               |      |    | ร้อ |      |      |       |         |
|               |      |    | ยล |      |      |       |         |
|               |      |    | ะ) |      |      |       |         |
+---------------+------+----+----+------+------+-------+---------+
| 1. นายรัฐ      | 7    | 7  | 1  |      |      |       |         |
| กิตติเวชโอสถ    | 3/73 | /7 | 00 |      |      |       |         |
| ⁽¹⁾           |      |    |    |      |      |       |         |
+---------------+------+----+----+------+------+-------+---------+
| 2. นางบุษบา    | 2    | 7  | 1  | 1    |      |       | 2/2     |
| ดามาพงศ์ ⁽²⁾   | 1/21 | /7 | 00 | 3/13 |      |       |         |
+---------------+------+----+----+------+------+-------+---------+
| 3. นางเพ็ญโสม  | 7    | 7  | 1  | 1    |      |       | 2/2     |
| ดามาพงศ์       | 3/73 | /7 | 00 | 3/13 |      |       |         |
+---------------+------+----+----+------+------+-------+---------+
| 4. นายณัฏฐ์พัฒน์  | 5    | 7  | 1  | 1    |      |       |         |
| เอื้อใจ ⁽³⁾     | 8/58 | /7 | 00 | 3/13 |      |       |         |
+---------------+------+----+----+------+------+-------+---------+
| 5. นายคุโณดม   | 5    | 7  | 1  |      | 9/9  | 3/3   |         |
| ธรรมาภรณ์พิลาศ  | 8/58 | /7 | 00 |      |      |       |         |
| ⁽⁴⁾           |      |    |    |      |      |       |         |
+---------------+------+----+----+------+------+-------+---------+
| 6. นายประเสริฐ | 5    | 7  | 1  |      | 9/9  |       |         |
| สัมนาวงศ์ ⁽⁵⁾   | 2/52 | /7 | 00 |      |      |       |         |
+---------------+------+----+----+------+------+-------+---------+
| 7. นายปรีชา    | 5    | 7  | 1  |      | 9/9  | 3/3   | 2/2     |
| เศขรฤทธิ์ ⁽⁶⁾   | 0/50 | /7 | 00 |      |      |       |         |
+---------------+------+----+----+------+------+-------+---------+
| 8. นางแน่งน้อย  | 4    | 7  | 1  |      |      | 3/3   |         |
| ณ ระนอง ⁽⁷⁾   | 5/46 | /7 | 00 |      |      |       |         |
+---------------+------+----+----+------+------+-------+---------+
| 9. นายณัฐพงศ์   | 1    | 7  | 1  | 1    |      |       | 1/2     |
| คุณากรวงศ์ ⁽⁸⁾  | 7/17 | /7 | 00 | 3/13 |      |       |         |
+---------------+------+----+----+------+------+-------+---------+

หมายเหตุ

(1) นายรัฐ กิตติเวชโอสถ ได้รับแต่งตั้งเป็นประธานกรรมการแทน ดร.ชัยวัฒน์ วิบูลย์สวัสดิ์
    ตั้งแต่วันที่ 1 มีนาคม 2550

(2) นางบุษบา ดามาพงศ์ ได้รับการเลือกตั้งจากที่ประชุมคณะกรรมการ ครั้งที่ 4/2554 เมื่อวันที่
    13 กรกฎาคม 2554 ให้เป็นกรรมการแทนนางสาว ยิ่งลักษณ์ ชินวัตร
    กรรมการคนเดิมที่ขอลาออกจากตำแหน่ง

(3) นายณัฏฐ์พัฒน์ เอื้อใจ เข้าดำรงตำแหน่งกรรมการแทนนางสาวปราณี เวชพฤกษ์พิทักษ์
    ตั้งแต่วันที่ 20 มีนาคม 2549

(4) นายคุโณดม ธรรมภรณ์พิลาศ เข้าดำรงตำแหน่งกรรมการแทนนายสมพงศ์ นครศรี ตั้งแต่วันที่
    20 มีนาคม 2549

(5) นายประเสริฐ สัมนาวงศ์ เข้าดำรงตำแหน่งกรรมการแทนนายกริช อัมโภชน์ ตั้งแต่วันที่ 31
    มกราคม 2550

(6) นายปรีชา เศขรฤทธิ์ เข้าดำรงตำแหน่งกรรมการแทนดร.ชัยวัฒน์ วิบูลย์สวัสดิ์ ตั้งแต่วันที่ 26
    มีนาคม 2550

(7) นางแน่งน้อย ณ ระนอง เข้าดำรงตำแหน่งกรรมการแทนนายสหัส ตันติคุณ ตั้งแต่วันที่ 7
    พฤศจิกายน 2550

(8) นายณัฐพงศ์ คุณากรวงศ์ ได้รับการเลือกตั้งจากที่ประชุมคณะกรรมการ ครั้งที่ 2/2555
    เมื่อวันที่ 28 กุมภาพันธ์2555 ให้เป็นกรรมการเข้าใหม่ของบริษัทแทนนายชานนท์ โชติวิจิตร
    กรรมการคนเดิมที่ขอลาออกจากตำแหน่ง

* นางแน่งน้อย ณ ระนอง ไม่ได้เข้าร่วมประชุมคณะกรรมการ ครั้งที่ 8/2553 เมื่อวันที่ 12
พฤศจิกายน 2553 เนื่องจากป่วย

1.  การรายงานการได้มาและจำหน่ายหุ้นของบริษัท (SC) ของกรรมการและผู้บริหาร 4 รายแรก

คณะกรรมการกำหนดให้กรรมการและผู้บริหาร 4 รายแรก
ที่มีหน้าที่รายงานการถือครองหลักทรัพย์ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) รายงานการได้มาและจำหน่ายหุ้นบริษัท (SC) ของตนเอง คู่สมรส
และบุตรที่ยังไม่บรรลุนิติภาวะต่อที่ประชุมคณะกรรมการทราบทุกครั้ง
พร้อมนำส่งรายงานดังกล่าวต่อฝ่ายเลขานุการบริษัทเพื่อเก็บเป็นหลักฐานและประสานงานนำส่งรายงานดังกล่าวต่อสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) ต่อไป โดยบริษัทฯ มีนโยบายให้กรรมการและผู้บริหารทุกรายของบริษัทฯ
ต้องรายงานการเปลี่ยนแปลงการถือครองหลักทรัพย์ภายใน 3 วันทำการ นับแต่วันที่ ได้มา
จำหน่ายไป ซึ่งหุ้นของบริษัท (SC) โดยรายละเอียดการถือครองหุ้นบริษัทฯ
และการเปลี่ยนแปลงการถือครองในรอบปีที่ผ่านมา ดังนี้

รายงานการได้มาและจำหน่ายหุ้นบริษัท (SC) ของกรรมการและผู้บริหาร 4 รายแรก ในรอบปี
2557

+---------------+--------------+---------+-------+---------+----------+
| ชื่อ            | ตำแหน่ง       | ในรอบปี  | ใ     |         |          |
|               |              | 2556    | นรอบปี |         |          |
|               |              |         | 2557  |         |          |
+===============+==============+=========+=======+=========+==========+
|               |              | จำนวนห  | ไ     | จำหน่าย  | จำนวน    |
|               |              | ุ้นคงเหลือ | ด้มาระ |         | หุ้นคงเหลือ |
|               |              |         | หว่างปี | ไประหว่า |          |
|               |              | ณ 31    |       | งปีจำนวน | ณ 31     |
|               |              | ธันวาคม  | จำนวน |         | ธันวาคม   |
|               |              | 2556    |       |         | 2557 **  |
+---------------+--------------+---------+-------+---------+----------+
| 1. นายรัฐ      | ป            | -       | -     | -       | -        |
| กิตติเวชโอสถ    | ระธานกรรมการ |         |       |         |          |
|               |              | 178,    | -     | -       | 178,87   |
| 2. นางบุษบา    | ประธาน       | 875,011 |       |         | 5,011⁽¹⁾ |
| ดามาพงศ์       | กรรมการบริหาร |         | -     | -       |          |
|               |              | 11      |       |         | 11       |
| 3. นางเพ็ญโสม  | กรรมการบริหาร |         | -     | -       |          |
| ดามาพงศ์       |              | -       |       |         | -        |
|               | กรรมการบริหาร |         | -     | -       |          |
| 4. นายณัฏฐ์พัฒน์  |              | -       |       |         | -        |
| เอื้อใจ         | ประธานกร     |         | -     | -       |          |
|               | รมการตรวจสอบ | -       |       |         | -        |
| 5. นายคุโณดม   |              |         | -     | -       |          |
| ธรรมาภรณ์พิลาศ  | กรรมการ      | 33,750  |       |         | 33,750   |
|               |              |         | -     | -       |          |
| 6. นายประเสริฐ | ประธาน       | -       |       |         | -        |
| สัมนาวงศ์       | กรรมการบรรษัท |         |       |         |          |
|               | ภิบาลและความร |         |       |         |          |
| 7. นายปรีชา    | ับผิดชอบต่อสังคม |         |       |         |          |
| เศขรฤทธิ์       | สิ่งแวดล้อม     |         |       |         |          |
|               |              |         |       |         |          |
| 8. นางแน่งน้อย  | ประธานกรรม   |         |       |         |          |
| ณ ระนอง       | การสรรหาและก |         |       |         |          |
|               | ำหนดค่าตอบแทน |         |       |         |          |
+---------------+--------------+---------+-------+---------+----------+
| 9. นายณัฐพงศ์   | กรรมการบริหาร | 1,046,  | -     | -       | 1,046,14 |
| คุณากรวงศ์*     |              | 147,107 |       |         | 7,107⁽²⁾ |
|               | ประธานเจ้าห   |         | -     | -       |          |
| 10. นายอรรถพล | น้าที่ด้านการเงิน | 7,      |       |         | 7        |
| สฤษฎิพันธาวาทย์  |              | 368,750 | 750,3 | -       | ,368,750 |
|               | ผู้อำนวยการ    |         | 75⁽³⁾ |         |          |
| 11. นายวิทิต    | อาวุโสสำนักบัญชี | 2,      |       | -       | 3        |
| วิศาลพัฒนะสิน    |              | 662,875 | -     |         | ,413,250 |
|               | ผู้อำนวยการอาว |         |       | -       |          |
| 12.           | ุโสสำนักการเงิน | 4,      | 50    |         | 4        |
| นางปรารถนา    |              | 263,750 | 0,000 | -       | ,263,750 |
| แพทย์สมาน      | ผู้อำนวยการอาว |         |       |         |          |
|               | ุโสสำนักกฎหมาย | 1,      | 750,3 | -       | 1        |
| 13. นายสมบูรณ์  | /            | 375,761 | 75⁽³⁾ |         | ,875,761 |
| คุปติมนัส*       | เลขานุการบริษัท |         |       | 259,400 |          |
|               |              | -       | -     |         | 1        |
| 14.           | ผ            |         |       |         | ,567,187 |
| นางสาวจรัญญา   | ู้อำนวยการอาวุโ | 816,812 | -     |         |          |
| ตั้งบรรเจิดสุข*   | สสำนักทรัพยากร |         |       |         | 2        |
|               | บุคคลและธุรการ | 2,      |       |         | ,110,500 |
| 15. นายสุริยา   |              | 110,500 |       |         |          |
| เปลี่ยนสี*       | ผู้อำนว        |         |       |         | 112,500  |
|               | ยการอาวุโสสำน | 371,900 |       |         |          |
| 16.           | ักบริหารทรัพย์สิน |         |       |         |          |
| นางสาวพรรณี    |              |         |       |         |          |
| ธาราพัฒน์*      | ผู้อำนวย       |         |       |         |          |
|               | การอาวุโสสำนัก |         |       |         |          |
|               | ตรวจสอบภายใน |         |       |         |          |
+---------------+--------------+---------+-------+---------+----------+

หมายเหตุ

หุ้นของกรรมการและผู้บริหาร 4 รายแรกทุกคน
ได้นับรวมจำนวนหุ้นของคู่สมรสและบุตรที่ยังไม่บรรลุนิติภาวะด้วยแล้ว

(1) หุ้นจำนวน 178,875,000 หุ้น เป็นของนายบรรณพจน์ ดามาพงศ์ สามี ซึ่งถืออยู่ก่อนที่
นางบุษบา ดามาพงศ์ จะได้รับการเลือกตั้งเป็นกรรมการเมื่อวันที่ 13 กรกฎาคม 2554 ส่วนอีก 11
หุ้น เป็นหุ้นเดิมของนางบุษบา ดามาพงศ์ ก่อนเข้าเป็นกรรมการ

(2) หุ้นจำนวน 1,046,147,107 หุ้น เป็นของนางสาวพินทองทา ชินวัตร ภรรยา
ซึ่งถืออยู่ก่อนที่นายณัฐพงศ์ คุณากรวงศ์ จะได้รับการเลือกตั้งเป็นกรรมการเมื่อวันที่ 1 มีนาคม 2555

(3) ใช้สิทธิซื้อหุ้นสามัญตามใบสำคัญแสดงสิทธิที่จะซื้อหุ้นสามัญ โครงการ ESOP ของบริษัทฯ
ที่ออกให้แก่กรรมการและพนักงานของบริษัทฯ

* ผู้บริหาร 4 รายแรก ลำดับที่ 13 ถึง 16 มีผลตั้งแต่วันที่ 1 พฤศจิกายน 2556 เนื่องจาก
เรืออากาศเอกกรี เดชชัย ลาออกจากตำแหน่งประธานเจ้าหน้าที่ด้านปฏิบัติการ
ซึ่งมีผลให้โครงสร้างรายชื่อผู้ดำรงตำแหน่งระดับบริหาร 4 รายแรกของบริษัทฯ
เปลี่ยนแปลงจากที่ได้แสดงไว้ในระบบข้อมูลรายชื่อผู้บริหารของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) คือ มีผู้บริหารเพิ่มขึ้นจากตำแหน่งผู้บริหาร 4 รายแรกของบริษัทฯ จำนวน 4 คน คือ
นางสาวจรัญญา ตั้งบรรเจิดสุข นางสาวพรรณี ธาราพัฒน์ นายสมบูรณ์ คุปติมนัส และนายสุริยา
เปลี่ยนสี

** ข้อมูลการถือหุ้น ณ วันที่ 30 ธันวาคม 2557

2.  การรายงานการมีส่วนได้เสียของกรรมการ ผู้บริหาร และบุคคลที่มีความเกี่ยวข้อง

คณะกรรมการกำหนดแนวทางให้กรรมการ ผู้บริหาร และบุคคลที่มีความเกี่ยวข้อง
เปิดเผยข้อมูลส่วนได้เสียของตนเองและบุคคลที่เกี่ยวข้องต่อคณะกรรมการ
โดยให้ส่งข้อมูลส่วนได้เสียดังกล่าวไปยังเลขานุการบริษัท ทั้งนี้ เพื่อให้บริษัทฯ
มีข้อมูลประกอบการดำเนินการตามข้อกำหนดเกี่ยวกับการทำรายการที่เกี่ยวโยงกัน
ซึ่งเป็นรายการที่อาจก่อให้เกิดความขัดแย้งทางผลประโยชน์
และอาจนำไปสู่การถ่ายเทผลประโยชน์ของบริษัทและบริษัทย่อยได้
รวมทั้งเพื่อใช้เป็นข้อมูลป้องกันไม่ให้กรรมการ ผู้บริหาร
และบุคคลที่มีความเกี่ยวข้องเข้าร่วมกระบวนการตัดสินใจในการพิจารณาธุรกรรมระหว่างบริษัทฯ
กับผู้ที่มีส่วนได้เสียหรือมีส่วนเกี่ยวข้อง
ซึ่งรายงานดังกล่าวคณะกรรมการกำหนดให้ใช้รูปแบบพื้นฐานของแบบแจ้งรายงานการมีส่วนได้เสียที่สมาคมบริษัทจดทะเบียนไทยจัดทำขึ้น
และปรับแก้บางส่วนเพื่อให้สอดคล้องกับลักษณะของธุรกิจบริษัทฯ
และข้อกำหนดของหน่วยงานที่เกี่ยวข้อง

และในกรณีที่มีการเปลี่ยนแปลงข้อมูลในแบบแจ้งรายงานมีส่วนได้เสียของกรรมการและผู้บริหาร
คณะกรรมการกำหนดให้กรรมการและผู้บริหารส่งแบบแจ้งรายงานการมีส่วนได้เสีย (ฉบับแก้ไข)
ให้แก่เลขานุการบริษัททราบภายใน 3 วันทำการ นับแต่วันที่มีการเปลี่ยนแปลง
และให้เลขานุการบริษัทจัดส่งสำเนารายงานฉบับแก้ไขให้ประธานกรรมการ
และประธานกรรมการตรวจสอบทรายภายในเจ็ดวันทำการ นับแต่วันที่บริษัทฯได้รับรายงานนั้น

โดยในปี 2557 ที่ผ่านมา ไม่มีการเปลี่ยนแปลงข้อมูลส่วนได้เสียของกรรมการ ผู้บริหาร
และบุคคลที่มีความเกี่ยวข้องกันแต่อย่างใด

3.  การเปิดเผยเรื่องผู้สอบบัญชี และการรับรองงบโดยผู้สอบบัญชี

ในการแต่งตั้งผู้สอบบัญชี บริษัทฯ
จะพิจารณาว่าจ้างผู้สอบบัญชีที่สามารถทำงานได้อย่างเหมาะสมครบถ้วน มีความเป็นอิสระ
และไม่มีความสัมพันธ์ หรือไม่มีผลประโยชน์ส่วนได้เสียใดๆ กับบริษัท บริษัทย่อย บริษัทร่วม ผู้บริหาร
ผู้ถือหุ้นรายใหญ่ หรือผู้ที่เกี่ยวข้องกับบุคคลดังกล่าวแต่อย่างใด
และได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
เพื่อที่จะมีความเป็นอิสระในการตรวจสอบ แสดงความเห็น และรับรองงบการเงินของบริษัทฯ

ทั้งนี้ ค่าตอบแทนของผู้สอบบัญชี ทั้งในส่วนค่าสอบบัญชี และค่าบริการอื่น ได้แสดงไว้แล้วในหัวข้อ
“ค่าตอบแทนของผู้สอบบัญชี” และ
ที่ผ่านมางบการเงินของบริษัทได้รับการรับรองโดยไม่มีเงื่อนไขจากผู้สอบบัญชีมาโดยตลอด

4.  การจัดให้มีช่องทางการสื่อสารที่หลากหลาย

เพื่อให้ผู้ถือหุ้น หรือผู้ลงทุนสามารถเข้าถึงข้อมูลของบริษัทฯ ได้อย่างสะดวก ทั่วถึง และเท่าเทียมกัน
บริษัทฯ ได้จัดให้มีการสื่อสารข้อมูลของบริษัทฯ ผ่านช่องทางที่หลากหลาย อาทิ รายงานประจำปี
แบบแสดงรายการข้อมูลประจำปี (แบบ 56-1) รายงานผลการดำเนินงานรายไตรมาส เว็บไซต์
www.scasset.com ของบริษัท การจัด Info Meeting เพื่อพบปะกับนักวิเคราะห์ รวมทั้ง
จัดให้มีการแถลงข่าวหรือจัดทำจดหมายข่าวที่นำเสนอถึงฐานะทางการเงินของบริษัทฯ

5.  แบบแสดงรายการข้อมูลประจำปี (แบบ 56-1) และรายงานประจำปี (Annual Report)
    ของบริษัทฯ

คณะกรรมการบริษัทได้จัดทำแบบแสดงรายการข้อมูลประจำปี (แบบ 56-1) และรายงานประจำปี
ของบริษัทฯ ตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) และข้อกำหนดของตลาดหลักทรัพย์แห่งประเทศไทย
เพื่อเป็นช่องทางหนึ่งในการเปิดเผยข้อมูลที่ชัดเจน ถูกต้อง และครบถ้วนของบริษัทฯ
เกี่ยวกับการดำเนินธุรกิจและผลการดำเนินงานในรอบปีที่ผ่านมา
เพื่อเป็นข้อมูลและเป็นประโยชน์ต่อผู้ถือหุ้น ผู้มีส่วนได้เสีย นักลงทุน
หรือประชาชนทั่วไปได้รับทราบและใช้ในการพิจารณาตัดสินใจ โดยเปิดเผยข้อมูลต่างๆ อาทิเช่น
โครงสร้างผู้ถือหุ้น ข้อมูลการถือหุ้นของกรรมการและผู้บริหาร
นโยบานและการดำเนินงานในเรื่องการกำกับดูแลกิจการที่ดี
วิสัยทัศน์และเป้าหมายการดำเนินธุรกิจของบริษัทฯทั้งระยะสั้นและ ระยะยาว
ฐานะทางการเงินและผลการดำเนินงาน
รายงานความรับผิดชอบของคณะกรรมการบริษัทต่อรายงานทางการเงิน
ลักษณะการประกอบธุรกิจและภาวะการแข่งขัน โครงสร้างกลุ่มธุรกิจ
ความเสี่ยงหลักในการดำเนินธุรกิจ นโยบายการจ่ายเงินปันผล
นโยบายการแจ้งเบาะแสการกระทำผิด (Whistle Blowing) ประวัติคณะกรรมการ
กรรมการอิสระ
นโยบายและหลักเกณฑ์ในการจ่ายค่าตอบแทนทั้งที่เป็นตัวเงินและ/หรือมิใช่ตัวเงินของกรรมการและผู้บริหารระดับสูง
ข้อมูลการประชุมและการเข้าร่วมประชุมของคณะกรรมการบริษัทและคณะกรรมการชุดย่อย
ข้อมูลการเข้ารับการพัฒนาและฝึกอบรมของกรรมการบริษัท
นโยบายการเปิดการซื้อ-ขายหุ้นหรือถือครองหลักทรัพย์ของบริษัทฯของกรรมการแต่ละคน
นโยบายการทำรายการระหว่างกัน การควบคุมภายในและการบริหารความเสี่ยง
การรายงานการปฏิบัติหน้าที่ของคณะกรรมการบริษัทและคณะกรรมการชุดย่อยต่างๆ
การรายงานการมีส่วนได้เสียของกรรมการบริษัท นโยบายและรายงานความรับผิดชอบต่อสังคม
และข้อมูลด้านนักลงทุนสัมพันธ์

6.  การเปิดเผยข้อมูลผ่านระบบอิเล็กทรอนิกส์ของตลาดหลักทรัพย์แห่งประเทศไทย (SET
    Community Portal - SCP) และเว็บไซต์ WWW.SET.OR.TH
    ของตลาดหลักทรัพย์แห่งประเทศไทย

นอกเหนือจากการเปิดเผยข้อมูลสารสนเทศของบริษัทฯ ผ่านช่องทางที่บริทฯ ได้จัดไว้แล้ว
เพื่อให้เป็นไปตามหลักเกณฑ์การรายงานและเปิดเผยข้อมูลของตลาดหลักทรัพย์แห่งประเทศไทย
บริษัทฯ ได้เปิดเผยข้อมูลสารสนเทศและข่าวสารต่างๆของบริษัทฯ
ทั้งภาษาไทยและภาษาอังกฤษให้ผู้ถือหุ้น ผู้มีส่วนได้เสีย นักลงทุน และประชาชนทั่วไปได้รับทราบ
และสามารถเข้าถึงข้อมูลของบริษัทฯ ได้อย่างสะดวก ทั่วถึง และเท่าเทียมกัน
ผ่านระบบอิเล็กทรอนิคส์ของตลาดหลักทรัพย์แห่งประเทศไทย (SET Community Portal - SCP)
และเว็บไซต์ www.set.or.th
ของตลาดหลักทรัพย์แห่งประเทศไทยทุกครั้งที่ต้องเปิดเผยข้อมูลสารสนเทศอันมีสาระสำคัญ

7.  การจัดให้มีเว็บไซต์ WWW.SCASSET.COM ของบริษัทฯ

บริษัทฯ ได้จัดทำเว็บไซต์ www.scasset.com ของบริษัทฯ ทั้งภาษาไทย และอังกฤษ
เพื่อเผยแพร่และนำเสนอข้อมูลต่างๆ ของบริษัทฯ ให้กับผู้ถือหุ้น หรือนักลงทุน
ได้รับทราบข้อมูลเกี่ยวกับบริษัทฯ ที่ทันต่อเหตุการณ์ อาทิ ลักษณะการดำเนินธุรกิจ
งบการเงินของบริษัทฯทั้งรายไตรมาสและงบการเงินประจำปี เอกสารข่าว โครงสร้างการถือหุ้น
โครงสร้างองค์กร โครงสร้างบริษัทในเครือ ข้อมูลเกี่ยวกับคณะกรรมการและผู้บริหาร
ข้อมูลด้านนักลงทุนสัมพันธ์ ข้อบังคับบริษัท
วัตถุประสงค์บริษัทที่จดทะเบียนไว้ตามกฎหมายและหนังสือรับรองบริษัทที่เป็นปัจจุบัน บริคณห์สนธิ
รายงานประจำปีที่สามารถดาวน์โหลดได้ และหนังสือนัดเชิญประชุมผู้ถือหุ้นที่สามารถดาวน์โหลดได้

8.  หน่วยงานนักลงทุนสัมพันธ์

บริษัทฯ จัดให้มีหน่วยงานนักลงทุนสัมพันธ์ (Investor Relations)
ที่ผู้ถือหุ้นสามารถติดต่อได้โดยสะดวก ซึ่งมีแผนงานนักลงทุนสัมพันธ์ล่วงหน้า
เพื่อให้บริการข้อมูลข่าวสาร ประชาสัมพันธ์กิจกรรมต่างๆ ของบริษัทฯ ที่เป็นประโยชน์ให้ผู้ลงทุน
ผู้ถือหุ้น นักวิเคราะห์และประชาชนทั่วไป
รวมถึงจัดให้มีการแถลงผลประกอบการและผลการดำเนินงานให้แก่นักวิเคราะห์
นักลงทุนสถาบันการเงิน สถาบันการเงิน และสื่อมวลชนในทุกไตรมาส แถลงข่าวต่อสื่อมวลชน
และเปิดเผยข้อมูลแก่ตลาดหลักทรัพย์แห่งประเทศไทย ทั้งนี้เพื่อให้มั่นใจว่าได้ปฏิบัติตามระเบียบ
ข้อบังคับของกฎหมายและกฎเกณฑ์เกี่ยวกับบริษัทจดทะเบียนที่เกี่ยวข้องอย่างครบถ้วน

ผู้สนใจสามารถติดต่อขอข้อมูลต่างๆจากหน่วยงานนักลงทุนสัมพันธ์ที่ บริษัท เอสซี แอสเสท
คอร์ปอเรชั่น จำกัด (มหาชน) ชั้น 10 เลขที่ 1010 อาคารชินวัตรทาวเวอร์ 3 ถนนวิภาวดีรังสิต
แขวงจตุจักร เขตจตุจักร กรุงเทพมหานคร รหัสไปรษณีย์ 10900 โทร. 0-2949-2344
หรืออีเมล์ที่ ir@scasset.com หรือค้นหาข้อมูลที่เว็บไซต์ www.scasset.com ของบริษัทฯ

9.  นโยบายการการเปิดเผยเรื่องส่วนแบ่งตลาดที่ไม่ใช่การเงิน

บริษัทฯ จัดให้มีการสำรวจการรับรู้แบรนด์ (Brand Awareness) สินค้าของบริษัทฯ
ในสายตามุมมองของคนทั่วไปเป็นประจำทุกปี เพื่อสร้างการรับรู้ผลิตภัณฑ์ของบริษัทฯ
ภายใต้แบรนด์สินค้า และสโลแกน เพื่อให้เกิดความรับรู้เป็นภาพจำในใจของผู้บริโภค
และจะสามารถสร้างแรงกระตุ้นให้เกิดการพัฒนาผลิตภัณฑ์ตลอดเวลา เพื่อช่วยสร้างให้แบรนด์ เอสซี
แอสเสท มีเอกลักษณ์แตกต่างจากแบรนด์อื่นๆ เพื่อเพิ่มระดับการรับรู้ แบรนด์ของ SC

10. รายงานทางการเงินของบริษัท

บริษัทฯ จัดทำรายงานทางการเงิน งบการเงิน
บทวิเคราะห์ฐานะการเงินและคำอธิบายของฝ่ายจัดการ (MD&A) ทั้งประจำไตรมาสและประจำปี
แล้วเปิดเผยผ่านระบบการเปิดเผยข้อมูลและการรายงานของตลาดหลักทรัพย์แห่งประเทศไทย
และยังเปิดเผยในเว็บไซต์ www.scasset.com ของบริษัทฯ สำหรับรายงานทางการเงิน
งบการเงิน และบทวิเคราะห์ฐานะการเงินและคำอธิบายของฝ่ายจัดการ (MD&A) ประจำไตรมาส
รวมถึงเปิดเผยเพิ่มไว้ในแบบแสดงรายการข้อมูลประจำปี (แบบ 56-1) และ รายงานประจำปี
(Annual Report) สำหรับรายงานทางการเงิน งบการเงิน
และบทวิเคราะห์ฐานะการเงินและคำอธิบายของฝ่ายจัดการ (MD&A) ประจำปี
ภายหลังจากที่คณะกรรมการบริษัทมีมติรับรองงบการเงินแล้วตามเงื่อนไขและภายในเวลาที่สำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) และตลาดหลักทรัพย์แห่งประเทศไทยกำหนด เพื่อให้ผู้ถือหุ้น
ผู้มีส่วนได้เสียทุกฝ่ายและสาธารณชนผู้สนใจได้รับทราบและตรวจสอบข้อมูลทางการเงินต่างๆของบริษัทฯได้ตลอดเวลาและเป็นข้อมูลปัจจุบัน

โดยตั้งแต่ปี 2546 ที่บริษัทฯ เป็นบริษัทจดทะเบียนอยู่ในตลาดหลักทรัพย์แห่งประเทศไทยจนถึงปัจจุบัน
บริษัทฯ ไม่เคยมีประวัติการส่งรายงานทางการเงินและงบการเงินทั้งรายไตรมาสและรายปีล่าช้า
และไม่เคยถูกสั่งให้แก้ไขงบการเงินโดยสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) แต่อย่างใด

11. การเข้าเยี่ยมชมกิจการ (Site Visit)

เพื่อความโปร่งใสและสร้างความเชื่อมั่นในการดำเนินงานของบริษัทฯ
คณะกรรมการบริษัทได้จัดโครงการการเข้าเยี่ยมชมกิจการของบริษัทฯ (Site Visit)
ให้แก่ผู้ถือหุ้นและนักลงทุน รวมทั้งสถาบันการเงิน
ได้เข้าเยี่ยมชมกระบวนการพัฒนาโครงการของบริษัทฯ เพื่อเปิดโอกาสให้ผู้ถือหุ้นและนักลงทุน
รวมทั้งสถาบันการเงิน ได้สัมผัสและรับรู้ถึงกระบวนการทำงานจริงของบริษัทฯ ที่ยึดหลักธรรมาภิบาล
ควบคู่กับความรับผิดชอบต่อสังคมและสิ่งแวดล้อม

12. การเปิดเผยเรื่องอื่นๆ

นอกจากการเปิดเผยข้อมูลที่ได้กล่าวไปข้างต้นแล้ว บริษัทฯ ได้เปิดเผยข้อมูลสำคัญ อาทิ

1.  

5.  

6.  

7.  

8.  

9.  

10. 

11. 

12. 1.  โครงสร้างผู้ถือหุ้น (โปรดดูหัวข้อ “โครงสร้างผู้ถือหุ้น”)

    2.  การถือหุ้นของกรรมการ และผู้บริหาร ซึ่งรวมถึงคู่สมรส และบุตรที่ยังไม่บรรลุนิติภาวะ
        (โปรดดูหัวข้อ “รายละเอียดเกี่ยวกับคณะกรรมการ ผู้บริหาร ที่ปรึกษา
        และผู้มีอำนาจควบคุมของบริษัทฯ”)

    3.  นโยบายการกำกับดูแลกิจการที่ดี (โปรดดูหัวข้อ
        “นโยบายการกำกับดูแลการดำเนินงานของบริษัท”)

    4.  วัตถุประสงค์/เป้าหมายการดำเนินธุรกิจ (โปรดดูหัวข้อ “ลักษณะการประกอบธุรกิจ”)

    5.  ฐานะทางการเงินและผลดำเนินการ (โปรดดูหัวข้อ
        “การวิเคราะห์ฐานะการเงินและคำอธิบายของฝ่ายจัดการ”)

    6.  ลักษณะการประกอบธุรกิจและการแข่งขัน (โปรดดูหัวข้อ “ลักษณะการประกอบธุรกิจ”)

    7.  โครงสร้างกลุ่มธุรกิจ (โปรดดูหัวข้อ “โครงสร้างของบริษัทฯ และบริษัทในเครือ”)

    8.  ความเสี่ยงหลักในการดำเนินธุรกิจ (โปรดดูหัวข้อ “ปัจจัยความเสี่ยง”)

    9.  นโยบายการจ่ายเงินปันผล (โปรดดูหัวข้อ “นโยบายการจ่ายเงินปันผล”)

    10. นโยบายการแจ้งเบาะแสการกระทำความผิด (Whistle Blowing) (โปรดดูหัวข้อ
        “ขั้นตอนสำหรับผู้มีส่วนได้เสีย
        และพนักงานติดต่อ/ให้ข้อเสนอแนะ/ร้องเรียนกับคณะกรรมการ” และ
        “กระบวนการในการจัดการ
        และแนวทางในการปกป้องพนักงานหรือผู้แจ้งเบาะแสบุคคลที่มีพฤติกรรมที่ผิดกฎหมายหรือผิดจรรยาบรรณ”)

    11. ประวัติคณะกรรมการ (โปรดดูหัวข้อ “รายละเอียดเกี่ยวกับคณะกรรมการ ผู้บริหาร
        ที่ปรึกษา และผู้มีอำนาจควบคุมของบริษัทฯ”)

    12. กรรมการอิสระ (โปรดดูหัวข้อ “คณะกรรมการบริษัท” และ “กรรมการอิสระ”)

    13. หลักเกณฑ์การจ่ายค่าตอบแทนกรรมการ และค่าตอบแทนกรรมการรายบุคคล
        (โปรดดูหัวข้อ “ค่าตอบแทนกรรมการและผู้บริหาร”)

    14. หลักเกณฑ์การจ่ายค่าตอบแทนผู้บริหารระดับสูง (โปรดดูหัวข้อ
        “ค่าตอบแทนกรรมการและผู้บริหาร”)

    15. จำนวนครั้งของการประชุมคณะกรรมการ และการเข้าร่วมประชุมของกรรมการแต่ละคน
        (โปรดดูหัวข้อ “การประชุมคณะกรรมการ” และ
        “ข้อมูลการเข้าร่วมประชุมคณะกรรมการบริษัทและคณะกรรมการชุดย่อยของกรรมการแต่ละราย”)

    16. ข้อมูลการเข้ารับการพัฒนาและฝึกอบรมของกรรมการ (โปรดดูหัวข้อ
        “การเข้าอบรมหลักสูตรหรือเข้าร่วมกิจกรรมสัมมนาของกรรมการ” และ
        “รายละเอียดเกี่ยวกับคณะกรรมการ ผู้บริหาร ที่ปรึกษา
        และผู้มีอำนาจควบคุมของบริษัทฯ”)

    17. นโยบายให้กรรมการต้องเปิดเผยการซื้อ-ขายหุ้น/ถือครองหลักทรัพย์ของบริษัทให้ทราบทุกครั้ง
        (โปรดดูหัวข้อ “นโยบายเกี่ยวกับการเก็บรักษาและป้องกันการใช้ข้อมูลภายใน”
        “การรายงานการมีส่วนได้เสียของกรรมการ ผู้บริหาร และบุคคลที่มีความเกี่ยวข้อง”
        และ “การดูแลเรื่องการใช้ข้อมูลภายใน”)

    18. นโยบายการทำรายการระหว่างกัน
        โดยการทำรายการระหว่างกันต้องได้รับการพิจารณาอนุมัติจากคณะกรรมการ
        (โปรดดูหัวข้อ “นโยบายการทำรายการที่เกี่ยวโยงกันและการเปิดเผยข้อมูล” และ
        “รายการระหว่างกัน”)

ความรับผิดชอบของคณะกรรมการ

บริษัทฯ เน้นการให้ข้อมูลแก่ผู้ถือหุ้น ผู้ลงทุน และผู้ที่เกี่ยวข้องให้เป็นไปโดยเสมอภาค รวดเร็ว
เป็นธรรม และโปร่งใส โดยบริษัทฯ มีนโยบายให้ประธานกรรมการของบริษัทฯ
ต้องเป็นกรรมการอิสระตามความหมายของตลาดหลักทรัพย์แห่งประเทศไทย
และไม่เป็นบุคคลเดียวกันกับประธานกรรมการบริหารเพื่อให้มีการถ่วงดุลอำนาจซึ่งกันและกัน
รวมทั้งไม่มีความสัมพันธ์ใดๆ กับฝ่ายบริหาร ทั้งนี้
คณะกรรมการทุกคนมีอิสระในการแสดงความเห็นต่อการดำเนินงานของบริษัทฯ
เพื่อกำกับดูแลให้การดำเนินงานของฝ่ายบริหารเป็นไปอย่างมีประสิทธิภาพ โปร่งใส
ถูกต้องตามกฎหมาย กฎระเบียบต่างๆ และข้อบังคับบริษัท
โดยมีการแบ่งแยกบทบาทหน้าที่ความรับผิดชอบของคณะกรรมการ และคณะผู้บริหารอย่างชัดเจน
(โปรดดูรายละเอียดในหัวข้อ “คณะกรรมการและคณะผู้บริหาร”) ในปีที่ผ่านมาบริษัทฯ
มีการดำเนินกิจกรรมต่างๆ อย่างถูกต้องตามกฎหมาย
ไม่มีการกระทำที่ขัดต่อกฎระเบียบที่เป็นความผิดร้ายแรง โดยบริษัทฯ
ให้ความสำคัญต่อนโยบายความรับผิดชอบของคณะกรรมการ ดังนี้

1.  นโยบายการกำกับดูแลกิจการที่ดี และจรรยาบรรณในการดำเนิธุรกิจ

    1.  คณะกรรมการบริษัทคำนึงถึงและยึดมั่นในหลักการกำกับดูแลกิจการที่ดี
        รวมทั้งบทบาทหน้าที่ในการกำกับดูแลกิจการที่ดี
        คณะกรรมการบริษัทจึงเข้ามีส่วนร่วมในการจัดทำนโยบายการกำกับดูแลกิจการที่ดี (Good
        Corporate Governance Principles) ของบริษัทฯ โดยเป็นผู้ริเริ่ม
        กำหนดหลักเกณฑ์การปฏิบัติ และติดตามตรวจสอบ
        รวมทั้งอนุมัตินโยบายการกำกับดูแลกิจการที่ดี (Good Corporate Governance
        Principles) โดยทำเป็นลายลักษณ์อักษร พร้อมเผยแพร่บนเว็บไซต์ของบริษัทฯ
        ในหมวด “การกำกับดูแลกิจการ” และจะทบทวนหลักการดังกล่าวเสมอโดยไม่ชักช้า
        เมื่อมีการเปลี่ยนแปลงที่มีนัยสำคัญ โดยเนื้อหาจะครอบคลุมอย่างน้อยใน5 เรื่องหลัก คือ
        สิทธิของผู้ถือหุ้น การปฏิบัติต่อผู้ถือหุ้นอย่างเท่าเทียมกัน
        การคำนึงถึงบทบาทของผู้มีส่วนได้เสีย การเปิดเผยข้อมูลและความโปร่งใส
        และความรับผิดชอบของคณะกรรมการ

    2.  นอกจากการจัดทำนโยบายการกำกับดูแลกิจการที่ดีแล้ว
        เพื่อให้การดำเนินธุรกิจของบริษัทฯ เป็นไปโดยเปิดเผย โปร่งใส สามารถตรวจสอบได้
        และรับผิดชอบต่อสังคม สิ่งแวดล้อม เพื่อความยั่งยืนในการดำเนินธุรกิจ
        คณะกรรมการบริษัทได้กำหนดจรรยาบรรณในการประกอบธุรกิจสำหรับกรรมการ ผู้บริหาร
        และพนักงานของบริษัท เพื่อให้กรรมการ ผู้บริหาร และพนักงาน ยึดถือปฏิบัติ
        ให้ซึมซับอยู่ในนิสัยการทำงานในแต่ละวันจนเป็นนิสัย
        และกลายเป็นวัฒนธรรมและค่านิยมองค์กร อันจะช่วยสะท้อนความโปร่งใส ซื่อสัตย์
        เคารพในบริษัท และรับผิดชอบต่อหน้าที่การงาน ต่อผู้มีส่วนได้เสียทุกฝ่าย
        เพื่อประโยชน์ของผู้ถือหุ้น และผู้มีส่วนได้เสียอื่นๆ

คณะกรรมการบริษัทได้จัดทำให้มีแนวปฏิบัติของกรรมการ ผู้บริหาร และพนักงาน
เผยแพร่ให้แก่กรรมการ ผู้บริหาร และพนักงาน และเปิดเผยไว้บนเว็บไซต์ www.scasset.com
ของบริษัทฯ หมวด “ข้อมูลองค์กร” / “การกำกับดูแลกิจการ” และในรายงานประจำปี
ตลอดจนได้กำหนดแนวทางการส่งเสริมให้กรรมการ ผู้บริหาร พนักงาน ปฏิบัติตาม และบริษัทฯ
ได้ดำเนินการติดตามการปฏิบัติดังกล่าวอย่างต่อเนื่อง

(โปรดดูรายละเอียดเพิ่มเติมประกอบในหัวข้อ “จรรยาบรรณในการประกอบธุรกิจ”
“บทบาทของผู้มีส่วนได้เสีย” และใน “รายงานการพัฒนาอย่างยั่งยืนประจำปี 2557” ซึ่งบริษัทฯ
จัดทำแยกต่างหากอีกเล่มหนึ่งและส่งให้กับผู้ถือหุ้น)

2.  นโยบายด้านวิสัยทัศน์และพันธกิจ

คณะกรรมการบริษัทได้กำหนดวิสัยทัศน์ และพันธกิจ ของบริษัทฯ เพื่อให้ผู้บริหาร
และพนักงานมีจุดมุ่งหมายไปในทางเดียวกัน และเผยแพร่ให้ทราบบนเว็บไซต์ของบริษัทฯ
โดยจะมีการทบทวนวิสัยทัศน์และพันธกิจทุกปี และกำหนดวิสัยทัศน์และพันธกิจระยะยาวทุก 5 ปี
โดยการดำเนินธุรกิจในแต่ละปีนั้น
คณะกรรมการบริษัทได้ติดตามให้การดำเนินงานของฝ่ายบริหารเป็นไปอย่างสอดคล้องกับวิสัยทัศน์
ทิศทางและ กลยุทธ์การดำเนินธุรกิจของบริษัทฯ อย่างสม่ำเสมอด้วย นอกจากนั้น
คณะกรรมการบริษัทยังมีส่วนร่วมในการกำหนดกลยุทธ์ เป้าหมายแผนธุรกิจ
และงบประมาณประจำปีทุกปี เพื่อสร้างความมั่นใจและให้แน่ใจว่า การลงทุน
และการดำเนินธุรกิจในแต่ละปีเป็นไปอย่างรอบคอบ และจะสร้างมูลค่าสูงสุดแก่กิจการ และผู้ถือหุ้น

ทั้งนี้ คณะกรรมการบริษัทจะกำหนดตัวชี้วัด (Key Performance Indicator: KPI)
เพื่อติดตามผลการดำเนินการในด้านต่างๆ ว่าเป็นไปตามแผนที่ได้วางไว้
และกำหนดความเสี่ยงในการดำเนินธุรกิจในแต่ละปีเพื่อหามาตรการป้องกันและวิธีการแก้ไขเพื่อให้สามารถจัดการอุปสรรคปัญหาที่อาจเกิดขึ้นและส่งผลกระทบต่อการดำเนินธุรกิจได้อย่างทันเวลา

3.  นโยบายโครงสร้างคณะกรรมการบริษัท

โครงสร้างคณะกรรมการของบริษัทฯ สอดคล้องกับข้อบังคับบริษัทฯ ข้อที่ 18. ที่กำหนดไว้ คือ
ให้บริษัทฯ มีคณะกรรมการจำนวนไม่น้อยกว่าห้า (5) คน แต่ไม่เกินกว่าสิบห้า (15) คน
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
และจะต้องเป็นผู้มีคุณสมบัติตามที่กฎหมายกำหนด อย่างไรก็ตาม
เพื่อให้การบริหารจัดการเป็นไปโดยมีประสิทธิภาพ คล่องตัว และเป็นประโยชน์ต่อบริษัทฯ
จึงได้กำหนดนโยบายด้านโครงสร้างไว้ดังนี้

1.  

2.  1.  กรรมการบริษัทควรประกอบด้วยบุคคลที่มีความรู้ ความสามารถ ประสบการณ์
        ความรู้ความเชี่ยวชาญ หลากหลาย
        ที่เป็นประโยชน์ต่อการดำเนินธุรกิจและสอดคล้องกับกลยุทธ์การดำเนินธุรกิจของบริษัทฯ
        ทั้งในระยะสั้นและระยะยาว โดยไม่จำกัดเพศ เชื้อชาติ ศาสนา ทักษะทางวิชาชีพ
        หรือคุณสมบัติเฉพาะด้านอื่น

    2.  บริษัทฯ คำนึงถึงความเหมาะสมของจำนวนกรรมการ
        เพื่อให้เกิดความคล่องตัวในการบริหารจัดการ บริษัทฯ
        จึงมีนโยบายควบคุมมิให้จำนวนกรรมการเกินกว่า 12 คน โดย ณ วันที่ 31 ธันวาคม
        2557 คณะกรรมการบริษัทประกอบด้วยกรรมการทั้งสิ้น 9 คน

    3.  กรรมการที่ไม่ใช่ผู้บริหาร อย่างน้อย 1 คน
        ต้องมีประสบการณ์การทำงานที่เกี่ยวข้องกับธุรกิจของบริษัท โดยปัจจุบัน
        มีกรรมการบริษัทที่ไม่ใช่ผู้บริหารจำนวน 2 คน ที่มีคุณสมบัตินี้ คือ นายคุโณดม
        ธรรมาภรณ์พิลาศ และ นายปรีชา เศขรฤทธิ์ โดยทั้ง 2 คน
        มีความรู้และประสบการณ์การทำงานด้านวิศวกรรมศาสตร์ซึ่งเกี่ยวข้องและส่งเสริมการดำเนินงานของบริษัทฯโดยตรง

    4.  บริษัทฯ ส่งเสริมให้กรรมการอิสระเป็นผู้หญิงอย่างน้อย 1 คน โดย ณ วันที่ 31 ธันวาคม
        2557 กรรมการอิสระที่เป็นผู้หญิงของบริษัทฯ คือ นางแน่งน้อย ณ ระนอง

    5.  บริษัทฯ สนับสนุนและส่งเสริมให้โครงสร้างคณะกรรมการบริษัทประกอบด้วย
        กรรมการอิสระมากกว่าร้อยละ 50 โดย ณ วันที่ 31 ธันวาคม 2557 บริษัทฯ
        มีกรรมการอิสระจำนวน 5 คน คิดเป็นร้อยละ 55.55
        ซึ่งการมีโครงสร้างของคณะกรรมการดังกล่าวนั้นเพื่อให้ผู้ถือหุ้นและผู้มีส่วนได้เสียทุกฝ่ายสามารถมั่นใจได้ว่าคณะกรรมการสามารถปฏิบัติหน้าที่ในฐานะตัวแทนของผู้ถือหุ้นได้อย่างอิสระและมีระบบการถ่วงดุลที่เหมาะสม

(โปรดดูรายละเอียดเพิ่มเติมในหัวข้อ “คณะกรรมการและคณะผู้บริหาร”)

4.  นโยบายการแยกตำแหน่งประธานกรรมการบริษัทและประธานกรรมการบริหาร/ประธานเจ้าหน้าที่บริหาร
    (CEO)

บริษัทฯ กำหนดนโยบายให้ประธานกรรมการบริษัท
ต้องเป็นกรรมการอิสระตามความหมายของตลาดหลักทรัพย์แห่งประเทศไทยเท่านั้น
และไม่เป็นบุคคลเดียวกันกับประธานกรรมการบริหาร และ/หรือประธานเจ้าหน้าที่บริหาร (CEO)
เพื่อให้มีการถ่วงดุลอำนาจซึ่งกันและกัน รวมทั้งไม่มีความสัมพันธ์ใดๆ กับฝ่ายบริหาร
โดยประธานกรรมการบริษัท
มีบทบาทหน้าที่สำคัญในการกำหนดนโยบายบริหารงานของคณะกรรมการบริษัท
และกำกับดูแลการประชุมคณะกรรมการ และการประชุมผู้ถือหุ้น โดยทำหน้าที่เป็นประธานการประชุม
เพื่อให้การประชุมเป็นไปอย่างมีประสิทธิภาพ ถูกต้องตามกฎหมาย
และมีการลงมติในแต่ละวาระอย่างชัดเจน โดยเฉพาะวาระการพิจารณาที่มีนัยสำคัญ
และจำเป็นต่อการดำเนินธุรกิจ พร้อมดูแลให้มีการจัดทำรายงานการประชุมอย่างถูกต้อง
และคอยกำกับดูแลให้การดำเนินธุรกิจของบริษัทฯ เป็นไปตามนโยบายที่กำหนดไว้ ซึ่งบริษัทฯ
ได้กำหนดอำนาจ หน้าที่ และการติดตามกำกับดูแล ไว้อย่างชัดเจนเป็นลายลักษณ์อักษร นอกจากนั้น
ในการทำธุรกรรมใดที่มีความเกี่ยวข้องระหว่างประธานกรรมการบริษัท
และประธานกรรมการบริหารและ/หรือประธานเจ้าหน้าที่บริหาร (CEO) บริษัทฯ
มีนโยบายกำหนดห้ามมิให้ผู้มีส่วนได้เสียเข้ามีส่วนร่วมในการพิจารณาอนุมัติ
โดยจะแต่งตั้งกรรมการอิสระคนอื่นทำหน้าที่แทนประธานกรรมการบริษัท ในธุรกรรมนั้น
(โปรดดูรายละเอียดประกอบในหัวข้อ “คณะกรรมการและคณะผู้บริหาร” และ
“การแบ่งแยกบทบาทหน้าที่ของคณะกรรมการบริษัทออกจากทีมบริหาร”)

5.  นโยบายการสรรหากรรมการบริษัท

บริษัทฯ มีนโยบายในการสรรหากรรมการบริษัท โดยได้กำหนดหลักเกณฑ์ และเงื่อนไขการ
สรรหากรรมการบริษัท รวมทั้งคุณสมบัติของกรรมการ และกระบวนการแต่งตั้งกรรมการใหม่
ไว้อย่างชัดเจนโปร่งใส คณะกรรมการบริษัท
จะพิจารณาถึงความเหมาะสมของโครงสร้างและองค์ประกอบของคณะกรรมการตามนโยบายโครงสร้างคณะกรรมการของบริษัทฯ
และคำนึงถึงความจำเป็นในคุณสมบัติทักษะทางวิชาชีพและความเชี่ยวชาญเฉพาะด้านของกรรมการที่บริษัทฯ
ยังขาดอยู่ ตาม Board Skill Matrix
รวมถึงคุณสมบัติและประสบการณ์ที่สอดคล้องและส่งเสริมกับกลยุทธ์การดำเนินธุรกิจของบริษัททั้งในระยะสั้นและระยะยาวโดยไม่จำกัดเพศ
เชื้อชาติ ศาสนา ซึ่งในบางกรณีบริษัทฯ ได้ใช้ฐานข้อมูลกรรมการ (Director Pool)
เพื่อช่วยประกอบการตัดสินใจในการสรรหา (ดูรายละเอียดเพิ่มเติมในหัวข้อ “คณะกรรมการบริษัท”
และ “การสรรหากรรมการบริษัท”)

6.  นโยบายการจำกัดจำนวนบริษัทที่กรรมการจะดำรงตำแหน่งและการดำรงตำแหน่งกรรมการบริษัทอื่นของประธานกรรมการบริหารและประธานเจ้าหน้าที่บริหาร
    (CEO)

สืบเนื่องจากการดำรงตำแหน่งกรรมการบริษัทในจำนวนที่มากเกินไป อาจมีผลต่อประสิทธิภาพ
และเวลาในการปฏิบัติหน้าที่ของกรรมการ ดังนั้น ที่ประชุมคณะกรรมการบริษัท ครั้งที่ 1/2554
เมื่อวันที่ 12 มกราคม 2554
จึงกำหนดนโยบายจำกัดจำนวนบริษัทที่กรรมการแต่ละคนจะไปดำรงตำแหน่งกรรมการไว้ดังนี้ คือ

3.  

4.  

5.  1.  กรรมการบริษัทสามารถดำรงตำแหน่งกรรมการในบริษัทจดทะเบียนได้ไม่เกิน 2 บริษัท
        และดำรงตำแหน่งในบริษัทย่อยที่ไม่ใช่บริษัทจดทะเบียน
        และองค์กรอื่นเมื่อนับรวมกันแล้วไม่เกิน 5 แห่ง ดังนี้

(1) บริษัทย่อย

(2) บริษัทที่เกี่ยวข้อง ซึ่งไม่ได้เป็นบริษัทจดทะเบียนในตลาดหลักทรัพย์
    และไม่ได้ประกอบธุรกิจด้านอสังหาริมทรัพย์เช่นเดียวกับบริษัทฯ
    และไม่ได้ดำรงตำแหน่งประธานกรรมการบริหารหรือกรรมการผู้จัดการ

(3) องค์กรหรือสถานสาธารณกุศลที่ทำประโยชน์เพื่อสาธารณะหรือเพื่อการศึกษา

ในปี 2557 ถึงปัจจุบันนี้ไม่มีกรรมการ (กรรมการที่เป็นผู้บริหาร และกรรมการอิสระ) คนใด
ดำรงตำแหน่งกรรมการในบริษัทจดทะเบียนอื่นเกินกว่า 2 บริษัท

1.  กรรมการที่ดำรงตำแหน่งประธานกรรมการบริหาร หรือประธานเจ้าหน้าที่บริหาร (CEO)
    บริษัทจำกัดการดำรงตำแหน่งกรรมการในบริษัทจดทะเบียนอื่นไว้ คือ
    ควรดำรงตำแหน่งในบริษัทจดทะเบียนเพียง 1 บริษัท คือ บริษัท เอสซี แอสเสท คอร์ปอเรชั่น
    จำกัด (มหาชน) และดำรงตำแหน่งในบริษัทย่อยที่ไม่ใช่บริษัทจดทะเบียน
    และองค์กรอื่นเมื่อนับรวมกันแล้วไม่เกิน 5 แห่ง ดังนี้

(1) บริษัทย่อย

(2) บริษัทที่เกี่ยวข้อง ซึ่งไม่ได้ประกอบธุรกิจด้านอสังหาริมทรัพย์เช่นเดียวกับบริษัทฯ
    และไม่ได้ดำรงตำแหน่งประธานกรรมการบริหารหรือกรรมการผู้จัดการ

(3) องค์กรหรือสถานสาธารณกุศลที่ทำประโยชน์เพื่อสาธารณะหรือเพื่อการศึกษา

ในปี 2557 ถึงปัจจุบันนี้ ประธานกรรมการบริหาร และประธานเจ้าหน้าที่บริหาร (CEO)
ของบริษัทฯ ดำรงตำแหน่งในบริษัทจดทะเบียนเพียง 1 บริษัท คือ บริษัท เอสซี แอสเสท
คอร์ปอเรชั่น จำกัด (มหาชน) เท่านั้น

7.  นโยบายในการกำหนดวาระการดำรงตำแหน่งกรรมการ

บริษัทฯ กำหนดวาระการดำรงตำแหน่งของกรรมการให้เป็นไปตามที่พระราชบัญญัติบริษัทมหาชนจำกัด
พ.ศ. 2535 และข้อบังคับของบริษัทกำหนด
โดยกรรมการจำนวนหนึ่งในสามของคณะกรรมการจะต้องหมุนเวียนออกจากตำแหน่งในทุกครั้งของการประชุมสามัญผู้ถือหุ้นประจำปี
โดยให้กรรมการซึ่งอยู่ในตำแหน่งนานที่สุดเป็นผู้ออกจากตำแหน่ง
ในกรณีที่กรรมการที่จะพ้นจากตำแหน่งดังกล่าวไม่อาจแบ่งได้พอดีหนึ่งในสาม
ก็ให้ออกโดยจำนวนใกล้เคียงที่สุดกับหนึ่งในสาม
โดยกรรมการที่พ้นจากตำแหน่งอาจเข้ากลับดำรงตำแหน่งอีกได้
ซึ่งคณะกรรมการสรรหาและกำหนดค่าตอบแทนจะเป็นผู้พิจารณาสรรหา
ผู้ที่มีคุณสมบัติเหมาะสมให้ดำรงตำแหน่ง รวมทั้งประสิทธิภาพในการปฏิบัติหน้าที่
เสนอต่อคณะกรรมการบริษัทพิจารณา เพื่อเสนอต่อที่ประชุมผู้ถือหุ้นพิจารณาอนุมัติต่อไป

ทั้งนี้ บริษัทฯ ได้แสดงวันเริ่มต้นการดำรงตำแหน่งกรรมการของกรรมการแต่ละราย
รวมทั้งกรรมการอิสระ
และเปิดเผยว่ากรรมการคนใดบ้างเป็นกรรมการอิสระไว้ในส่วนรายละเอียดคณะกรรมการแล้ว
ในกรณีที่มีการเสนอให้คณะกรรมการอิสระคนใดซึ่งดำรงตำแหน่งกรรมการมาเกิน 9 ปี
เป็นกรรมการอิสระต่อไป
คณะกรรมการจะนำเสนอเหตุผลความจำเป็นต่อที่ประชุมผู้ถือหุ้นเพื่อพิจารณาอนุมัติต่อไป

(โปรดดูรายละเอียดเพิ่มเติมในหัวข้อ “คณะกรรมการบริษัท” และ
“รายละเอียดเกี่ยวกับคณะกรรมการ ผู้บริหาร ที่ปรึกษา และผู้มีอำนาจควบคุมของบริษัทฯ”)
และในปีที่ผ่านมา
ไม่มีกรรมการของบริษัทคนใดลาออกเนื่องด้วยสาเหตุจากประเด็นเรื่องการกำกับดูแลกิจการของบริษัทฯ

8.  นโยบายด้านคุณสมบัติของกรรมการ และผู้บริหารระดับสูง

บริษัทฯ มีนโยบายในเรื่องคุณสมบัติของกรรมการ และผู้บริหาระดับสูง อย่างน้อยต้องมีคุณสมบัติดังนี้

1.  

2.  

3.  

4.  

5.  

6.  

7.  

8.  1.  ประธานกรรมการของบริษัทฯ
        ต้องเป็นกรรมการอิสระตามความหมายของตลาดหลักทรัพย์แห่งประเทศไทย
        และไม่เป็นบุคคลเดียวกันกับประธานกรรมการบริหาร
        เพื่อให้มีการถ่วงดุลอำนาจซึ่งกันและกัน และไม่ให้ผู้ใดมีอำนาจผูกขาด
        รวมทั้งไม่มีความสัมพันธ์ใดๆ กับฝ่ายบริหาร ทั้งนี้
        คณะกรรมการทุกคนมีอิสระในการแสดงความเห็นต่อการดำเนินงานของบริษัทฯ
        เพื่อกำกับดูแลให้การดำเนินงานของฝ่ายบริหารเป็นไปอย่างมีประสิทธิภาพ โปร่งใส
        ถูกต้องตามกฎหมาย และกฎระเบียบต่างๆ
        โดยมีการแบ่งแยกบทบาทหน้าที่ความรับผิดชอบของคณะกรรมการ
        และคณะผู้บริหารอย่างชัดเจน

    2.  กรรมการ และผู้บริหารระดับสูงต้องไม่เป็นหรือเคยเป็นผู้สอบบัญชีของบริษัทฯ บริษัทย่อย
        บริษัทร่วม และไม่เป็นผู้ถือหุ้นผู้มีอำนาจควบคุม หรือเป็นหุ้นส่วนของสำนักงานสอบบัญชี
        ซึ่งมีผู้สอบบัญชีของบริษัท บริษัทย่อย บริษัทร่วม สังกัดอยู่
        (ดูข้อมูลเพิ่มเติมโปรดดูคุณสมบัติของกรรมการบริษัท
        และคุณสมบัติของประธานกรรมการบริหาร)

(โปรดดูรายละเอียดเพิ่มเติมในหัวข้อ “คณะกรรมการและคณะผู้บริหาร” และ
“การแบ่งแยกบทบาทหน้าที่ของคณะกรรมการบริษัทออกจากทีมบริหาร”)

9.  การไม่กระทำผิดกฎระเบียบของสำนักงานคณะกรรมการกำกับหลักทรัพย์และตลาดหลักทรัพย์
    (ก.ล.ต.) และตลาดหลักทรัพย์แห่งประเทศไทย

บริษัทฯ ตั้งปณิธาน และยึดมั่นเป็นหลักการในการประกอบธุรกิจว่า การดำเนินธุรกิจของบริษัทฯ
จะต้องเป็นไปตามกฎหมาย กฎ ระเบียบ และข้อบังคับที่เกี่ยวข้อง
รวมทั้งสอดคล้องตามบรรทัดฐานทางจริยธรรมที่ยอมรับของสังคมโดยรวม
โดยมีคณะกรรมการบริษัททำหน้าในการกำกับดูแล และในการประชุมคณะกรรมการบริษัททุกครั้ง
ฝ่ายบริหารจะต้องรายงานผลการปฏิบัติงาน ตลอดจนเรื่องที่มีสาระสำคัญอื่น รวมตลอดถึง
กรณีมีหนังสือตักเตือน กล่าวโทษจากสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) และตลาดหลักทรัพย์แห่งประเทศไทย (ถ้ามี) ของบริษัทฯ
ให้คณะกรรมการบริษัทรับทราบ เพื่อให้การทำงานเกิดประสิทธิผล สามารถแก้ไขได้ทันท่วงที

ในปี 2557 บริษัทฯ ไม่มีการกระทำที่ขัดต่อกฎระเบียบที่เป็นความผิด หรือ ฝ่าฝืน กฎระเบียบของ
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
และตลาดหลักทรัพย์แห่งประเทศไทย

10. หน่วยงานกำกับการปฏิบัติงาน (Compliance Unit)

คณะกรรมการบริษัทได้จัดตั้งหน่วยงานกำกับการปฏิบัติงาน (Compliance Unit) ขึ้น
เพื่อสนับสนุนการดำเนินงานของคณะกรรมการบริษัท ในการกำกับดูแลให้การปฏิบัติงานของผู้บริหาร
พนักงานตลอดจนหน่วยงานต่างๆของบริษัทฯ ให้สอดคล้องเป็นไปตามกฎหมาย
และกฎเกณฑ์ของหน่วยงานกำกับดูแลต่างๆ เช่น
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
และตลาดหลักทรัพย์แห่งประเทศไทย
รวมทั้งติดต่อประสานงานกับหน่วยงานกำกับดูแลเพื่อให้การดำเนินงานของบริษัทฯสอดคล้องกับกฎหมาย
กฎ ระเบียบและข้อบังคับต่างๆที่เกี่ยวข้องกับการดำเนินธุรกิจของบริษัทฯ
โดยคณะกรรมการบริษัทจะพิจารณากำหนดแผนงาน ระบบการกำกับดูแล ติดตาม
ประเมินผลการปฏิบัติงาน
และปรับปรุงแผนการกำกับการปฏิบัติงานเป็นประจำทุกปีเพื่อให้สอดรับกับเหตุการณ์และกฎเกณฑ์ที่เปลี่ยนแปลง

โดยในปัจจุบัน นายสมบูรณ์ คุปติมนัส ผู้อำนวยการอาวุโสสำนักกฎหมายและเลขานุการบริษัท
ทำหน้าที่หัวหน้างานกำกับดูแลการปฏิบัติงานของบริษัทฯ
(รายละเอียดหน้าที่และขอบเขตการปฏิบัติงานของเลขานุการบริษัทโปรดดูหัวข้อ
“เลขานุการบริษัท”)

11. ความเป็นอิสระจากฝ่ายจัดการของคณะกรรมการ

คณะกรรมการทุกคนมีอิสระในการแสดงความเห็นต่อการดำเนินงานของบริษัทฯ
โดยมีการแบ่งแยกบทบาทหน้าที่ความรับผิดชอบของคณะกรรมการ และคณะผู้บริหาร อย่างชัดเจน
เพื่อให้สามารถปฏิบัติหน้าที่อย่างเป็นอิสระอย่างแท้จริงจากฝ่ายบริหาร รวมทั้งกำหนดนโยบาย
และทิศทาง พร้อมแผนกลยุทธ์ทางธุรกิจ เพื่อให้ฝ่ายบริหารนำไปปฏิบัติ พร้อมกำกับดูแลฝ่ายบริหาร
โดยกำหนดวิธีการตรวจสอบ
เพื่อกำกับดูแลให้การดำเนินงานของฝ่ายบริหารเป็นไปอย่างมีประสิทธิภาพ โปร่งใส
ถูกต้องตามกฎหมาย และกฎระเบียบต่างๆ เพื่อให้การดำเนินการของบริษัทฯ เป็นไปอย่างเหมาะสม
และเกิดประโยชน์สูงสุดแก่บริษัทฯ และผู้ถือหุ้น (ดูรายละเอียดเพิ่มเติมในหัวข้อ
“คณะกรรมการและคณะผู้บริหาร”)

12. การปฐมนิเทศกรรมการใหม่

ในกรณีที่มีกรรมการเข้าใหม่ บริษัทฯ จะจัดให้มีการปฐมนิเทศกรรมการเข้าใหม่
โดยกำหนดให้กรรมการเข้าใหม่ทุกคนต้องได้รับการปฐมนิเทศ ในหัวข้อต่างๆ ที่เกี่ยวข้องกับบริษัทฯ
ได้แก่ ธุรกิจของบริษัทฯ แผนการดำเนินงาน เป้าหมาย วิสัยทัศน์และพันธกิจของบริษัทฯ
โครงสร้างองค์กรและการถือหุ้น การบริหารจัดการ บทบาทหน้าที่ความรับผิดชอบของคณะกรรมการ
ปรัชญา จรรยาบรรณ การกำกับดูแลกิจการที่ดี ความรับผิดชอบต่อสังคม
นโยบายการกำกับดูแลกิจการที่ดี โครงการต่างๆ ของบริษัทในปัจจุบัน และที่ผ่านมา
ผลการดำเนินการในปัจจุบัน พร้อมพากรรมการเข้าเยี่ยมชมโครงการ

13. การส่งเสริมพัฒนาความรู้กรรมการ

คณะกรรมการบริษัทส่งเสริม และสนับสนุน การพัฒนาศักยภาพของกรรมการ ผู้บริหาร
และเลขานุการบริษัท
โดยกำหนดให้เข้าอบรมหลักสูตรหรือเข้าร่วมกิจกรรมสัมมนาที่เป็นการเพิ่มพูนความรู้ในการปฏิบัติงาน
ทั้งภายนอก และภายในองค์กร อย่างต่อเนื่อง เช่น การเข้ารับการอบรมหลักสูตรต่างๆ
ของสมาคมส่งเสริมสถาบันกรรมการบริษัทไทย ตลาดหลักทรัพย์แห่งประเทศไทย
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) หรือองค์กรอิสระต่างๆ
รวมทั้งหลักสูตรอื่นที่จัดโดยหน่วยงานต่างๆ เพื่อเสริมสร้างองค์ความรู้
และนำความรู้ที่ได้จากการฝึกอบรมมาใช้ปรับปรุงการปฏิบัติงานให้มีประสิทธิภาพมากยิ่งขึ้น
และพัฒนาองค์กรให้เติบโตอย่างมั่นคงต่อไปรายละเอียดการเข้าอบรมหลักสูตรที่เกี่ยวข้องกับบทบาทหน้าที่กรรมการรวมถึงการอบรมและพัฒนาความรู้ของกรรมการในรอบปีได้แสดงไว้แล้วในหัวข้อ
“การเข้าอบรมหลักสูตรหรือเข้าร่วมกิจกรรมสัมมนาของกรรมการ” และ
“รายละเอียดเกี่ยวกับคณะกรรมการ ผู้บริหาร ที่ปรึกษา และผู้มีอำนาจควบคุมของบริษัทฯ”

14. นโยบายเกี่ยวกับการประชุมคณะกรรมการ

เพื่อกำหนดนโยบายที่เป็นประโยชน์ต่อบริษัทฯ และสร้างความมั่นใจว่าคณะกรรมการบริษัท
สามารถติดตามดูแลการดำเนินงานของบริษัทฯ ได้อย่างต่อเนื่องและมีประสิทธิผล บริษัทฯ
มีนโยบายการประชุมคณะกรรมการ ดังนี้

1.  ในปี 2557 กำหนดให้มีการประชุมคณะกรรมการบริษัท 7 ครั้งต่อปีเป็นอย่างน้อย
    (อย่างน้อยไตรมาสละ 1 ครั้ง)

2.  กำหนดวาระและวันประชุมคณะกรรมการและผู้ถือหุ้นประจำปีไว้ล่วงหน้า
    โดยจะแจ้งให้กรรมการทุกคนทราบล่วงหน้าตั้งแต่ปลายปีก่อนการประชุมในปีถัดไป
    เพื่อให้กรรมการทุกคนสามารถจัดเวลาเข้าร่วมประชุมได้พร้อมกัน
    และจะเผยแพร่กำหนดการประชุมไว้บนเว็บไซต์ของบริษัทฯ ทั้งนี้
    กำหนดการและวาระดังกล่าวอาจเปลี่ยนแปลงได้ตามความเหมาะสม
    และอาจมีการจัดประชุมเพิ่มเติมตามความจำเป็น (โปรดดูรายละเอียดในเว็บไซต์
    www.scasset.com ของบริษัทฯ หมวด Corporate เรื่อง
    “กำหนดการประชุมกรรมการและผู้ถือหุ้นประจำปี”)

3.  กำหนดนโยบายโดยขอความร่วมมือให้กรรมการทุกคนให้ความสำคัญกับการเข้าร่วมประชุมทุกครั้ง
    เว้นแต่มีเหตุจำเป็นและสำคัญยิ่ง ซึ่งในรอบปี 2557 มีการประชุมคณะกรรมการทั้งสิ้น 7 ครั้ง
    ซึ่งกรรมการบริษัททุกคนเข้าร่วมประชุมคณะกรรมการบริษัทครบทุกครั้ง โดยไม่มีผู้ใดขาดประชุม
    ทำให้สัดส่วนการเข้าร่วมประชุมของกรรมการทุกคนในการเข้าร่วประชุมคณะกรรมการ
    มีอัตราส่วนร้อยละ 100 เต็ม (ดูข้อมูลเพิ่มเติมในหัวข้อ
    “ข้อมูลการเข้าร่วมประชุมคณะกรรมการบริษัทและคณะกรรมการชุดย่อยของกรรมการแต่ละราย
    ”)

4.  เพื่อการกำกับดูแลกิจการที่ดี บริษัทฯ
    มีนโยบายโดยกำหนดองค์ประชุมขั้นต่ำในขณะลงมติว่าจะต้องมีกรรมการอยู่ในที่ประชุมไม่น้อยกว่า
    2 ใน 3 ของจำนวนกรรมการทั้งหมด

5.  กำหนดให้เลขานุการบริษัททำการนัดหมาย จัดเตรียมเอกสารประกอบการประชุม
    และจัดส่งเอกสารล่วงหน้า พร้อมหนังสือเชิญประชุมก่อนการประชุม โดยระบุวัน เวลา สถานที่
    และวาระการประชุม ให้แก่กรรมการทุกคนล่วงหน้าไม่น้อยกว่า 7 วัน ทั้งในรูปเอกสารปกติ
    และสื่ออิเล็กทรอนิกส์ เพื่อให้คณะกรรมการบริษัทได้มีเวลาที่เพียงพอศึกษาวาระการประชุม
    เว้นแต่กรณีมีเหตุจำเป็นเร่งด่วน รวมถึงการทำหน้าที่บันทึกรายงานการประชุม
    และจัดเก็บรายงานการประชุมที่ผ่านการรับรองจากที่ประชุมคณะกรรมการบริษัท
    ในรูปแบบอิเล็กทรอนิกส์ควบคู่กับการจัดเก็บเอกสารต้นฉบับ เพื่อเป็นหลักฐานของบริษัทฯ ต่อไป

6.  ในการประชุมประธานกรรมการบริษัทจะทำหน้าที่ดูแลจัดสรรเวลาให้อย่างเพียงพอที่ฝ่ายบริหารจะเสนอเอกสารและข้อมูลเพื่อการอภิปรายปัญหาสำคัญ
    และเพียงพอสำหรับคณะกรรมการบริษัทที่จะอภิปรายในประเด็นที่สำคัญ
    โดยกรรมการทุกคนมีอิสระในการแสดงความคิดเห็น เสนอวาระการประชุม
    และใช้ดุลยพินิจอย่างรอบคอบ
    โดยฝ่ายเลขานุการบริษัททำหน้าที่บันทึกรายงานการประชุมเป็นลายลักษณ์อักษร
    และผ่านการรับรองจากคณะกรรมการทุกครั้ง

7.  กรรมการที่อาจมีส่วนได้เสียในวาระการประชุมใด
    กรรมการคนนั้นจะออกจากที่ประชุมเป็นการชั่วคราว และงดออกเสียงในวาระนั้น
    เพื่อให้ที่ประชุมสามารถพิจารณาได้อย่างอิสระ

8.  ในการประชุมคณะกรรมการ บริษัทฯ กำหนดให้ผู้บริหารระดับสูง
    หรือผู้เกี่ยวข้องเข้าร่วมประชุมด้วย เพื่อให้ข้อมูล และตอบข้อซักถาม
    หรือให้ฝ่ายเลขานุการบริษัทติดตามสอบถามข้อมูล หรือข้อสงสัยจากหน่วยงานที่เกี่ยวข้อง
    เพื่อแจ้งแก่คณะกรรมการภายในระยะเวลาที่กำหนด หรือในการประชุมครั้งถัดไป

15. นโยบายเกี่ยวกับการประชุมกรรมการที่ไม่เป็นผู้บริหาร (กรรมการอิสระ)

คณะกรรมการบริษัทสนับสนุนให้กรรมการอิสระที่ไม่เป็นผู้บริหารประชุมระหว่างกันเองตามความจำเป็น
เพื่ออภิปรายปัญหา หรือข้อเสนอ หรือข้อแนะนำต่างๆ
เกี่ยวกับหัวข้อวาระการประชุมคณะกรรมการบริษัทที่จะประชุม รวมถึงการจัดการที่อยู่ในความสนใจ
โดยไม่มีฝ่ายจัดการร่วมด้วย เช่น แผนกลยุทธ์ และการทำรายการที่เกี่ยวโยงกันของบริษัทฯ เป็นต้น
พร้อมทำรายงาน สรุปข้อพิจารณาและข้อเสนอแนะเสนอคณะกรรมการบริษัท
หรือฝ่ายจัดการให้รับทราบ แล้วแต่กรณี เพื่อนำไปดำเนินการ
เพื่อพัฒนาระบบการบริหารและการดำเนินงานของบริษัทฯ ให้ดียิ่งขึ้น
ซึ่งจะก่อให้เกิดประโยชน์ต่อบริษัทฯ และผู้มีส่วนได้เสียทุกฝ่าย
เนื่องจากสามารถแสดงความคิดเห็นอย่างเป็นอิสระ และสร้างสรรค์ในมุมมองต่างๆ
โดยประธานกรรมการในฐานะกรรมการอิสระจะดำเนินการเป็นประธานที่ประชุมกรรมการที่ไม่เป็นผู้บริหาร
(ดูข้อมูลเพิ่มเติมในหัวข้อ “การประชุมกรรมการที่ไม่เป็นผู้บริหาร (กรรมการอิสระ)” ในส่วนของ
“คณะกรรมการ”)

16. นโยบายการประเมินผลคณะกรรมการ และผู้บริหารสูงสุด

คณะกรรมการบริษัทจัดให้มีการประเมินผลการปฏิบัติงานของคณะกรรมการบริษัท
คณะกรรมการชุดย่อย และผู้บริหารสูงสุดขององค์กรเป็นประจำทุกปี คือ
การประเมินผลคณะกรรมการทั้งคณะ และรายบุคคล (ประเมินตนเอง และประเมินกรรมการคนอื่น)
และคณะกรรมชุดย่อยของบริษัท ได้แก่ การประเมินผลของคณะกรรมการตรวจสอบ
และการประเมินผลของประธานกรรมการบริหารซึ่งเป็นผู้บริหารสูงสุดขององค์กร
พร้อมได้กำหนดกระบวนการ และหลักเกณฑ์ในการประเมินผลงานของคณะกรรมการบริษัท
คณะกรรมการตรวจสอบ และประธานกรรมการบริหาร ทั้งนี้ เพื่อร่วมกันพิจารณาผลงานและปัญหา
เพื่อการปรับปรุงแก้ไข และนำไปใช้ในการกำหนดค่าตอบแทน โดยในปี 2557
คณะกรรมการบริษัทได้จัดให้มีการประเมินผลการปฏิบัติงานของคณะกรรมการชุดย่อยของบริษัททุกคณะ
ได้แก่

-   คณะกรรมการบริหาร

-   คณะกรรมการตรวจสอบ

-   คณะกรรมการสรรหาและกำหนดค่าตอบแทน

-   คณะกรรมการบรรษัทภิบาลและความรับผิดชอบต่อสังคม สิ่งแวดล้อม และ

-   คณะกรรมการบริหารความเสี่ยง

(โปรดดูข้อมูลเพิ่มเติมในหัวข้อ “การประเมินผลการปฏิบัติงานของคณะกรรมการบริษัท” และ
“การประเมินผลการปฏิบัติงานของประธานกรรมการบริหาร” และ
“การประเมินผลการปฏิบัติงานของคณะกรรมการชุดย่อย”
สำหรับการประเมินผลงานของคณะกรรมการตรวจสอบ โปรดดูข้อมูลเพิ่มเติมในหัวข้อ
“คณะกรรมการตรวจสอบ” และ “การประเมินผลการปฏิบัติงานของคณะกรรมการตรวจสอบ”)

17. นโยบายเกี่ยวกับการสืบทอดตำแหน่งผู้บริหาร และผู้บริหารสูงสุด

เพื่อจัดเตรียมบุคคลากรที่มีคุณสมบัติเหมาะสม มีความรู้ และความสามารถเพียงพอ
ให้มีความพร้อมทดแทนผู้บริหาร และผู้บริหารระดับสูง ในกรณีที่ลาออก เกษียณอายุ ครบวาระ
หรือไม่สามารถปฏิบัติหน้าที่ได้ไม่ว่าในกรณีใด
เพื่อให้การปฏิบัติงานในตำแหน่งนั้นต่อเนื่องเป็นไปอย่างราบรื่น มีประสิทธิภาพ
และลดความเสี่ยงจากการไม่มีผู้สืบทอดตำแหน่งแทน คณะกรรมการจึงกำหนดให้บริษัทฯ
มีนโยบายดังนี้

1.  กำหนดแผนการสืบทอดตำแหน่งผู้บริหาร และผู้บริหารระดับสูงสุดของบริษัทฯ

2.  กำหนดตำแหน่งผู้บริหาร และผู้บริหารสูงสุด ที่ต้องจัดทำแผนสืบทอดงาน

3.  กำหนดให้ฝ่ายทรัพยากรบุคคล จัดหลักสูตรเพื่ออบรมและเตรียมความพร้อมพนักงาน
    ผู้บริหารระดับต้น และผู้บริหารระดับกลาง ในการก้าวสู่ผู้บริหารระดับต้น ผู้บริหารระดับกลาง
    และระดับสูงต่อไป

4.  กำหนดและดูแลค่าตอบแทนและผลประโยชน์ให้กับบุคลากรอย่างเหมาะสมและเป็นธรรม
    เพื่อรักษาบุคลากรให้พร้อมเติบโตไปกับบริษัทในระยะยาว

(โปรดดูรายละเอียดเพิ่มเติมในหัวข้อ “การจัดทำแผนสืบทอดตำแหน่งผู้บริหารและผู้บริหารสูงสุด”)

18. นโยบายการให้สำนักตรวจสอบภายในเป็นอิสระ

คณะกรรมการบริษัทกำหนดให้มีการจัดตั้งสำนักตรวจสอบภายในตั้งแต่มีการก่อตั้งบริษัทฯ
โดยปัจจุบันมีนางสาวพรรณี ธาราพัฒน์ ตำแหน่ง ผู้อำนวยการอาวุโสสำนักตรวจสอบภายใน
เป็นหัวหน้างานตรวจสอบภายใน
และเพื่อให้การทำงานของสำนักตรวจสอบภายในมีความเป็นอิสระจากฝ่ายบริหาร
คณะกรรมการบริษัทจึงกำหนดให้สำนักตรวจสอบภายในรายงานต่อคณะกรรมการตรวจสอบเพื่อให้คณะกรรมการสามารถติดตามการดำเนินงานของบริษัทฯ
ได้อย่างมีประสิทธิภาพ ซึ่งคณะกรรมการตรวจสอบจะรายงานการปฏิบัติหน้าที่
และผลการปฏิบัติหรือความเห็นในเรื่องต่างๆ อาทิเช่น
การเปิดเผยจำนวนครั้งของการประชุมคณะกรรมการตรวจสอบ
การประเมินและสอบทานระบบการควบคุมภายใน การทำรายการระหว่างกัน
การพิจารณาเสนอแต่งตั้งผู้สอบบัญชี การสอบทานรายงานทางการเงิน การดูแลด้านการปฏิบัติตามกฎ
ระเบียบ และนโยบาย
และข้อสรุป/ความเห็นของคณะกรรมการตรวจสอบต่อการดำเนินการในด้านต่างๆ
และเพื่อให้เกิดความเป็นอิสระ คณะกรรมการตรวจสอบจึงเป็นผู้พิจารณาแต่งตั้ง โยกย้าย เลิกจ้าง
รวมถึงการพิจารณาผลการปฏิบัติงานผู้อำนวยการอาวุโสสำนักตรวจสอบภายใน
(โปรดดูรายละเอียดในหัวข้อ
“ข้อมูลการเข้าร่วมประชุมคณะกรรมการบริษัทและคณะกรรมการชุดย่อยของกรรมการแต่ละราย”
และ “รายงานของคณะกรรมการตรวจสอบ”)

19. นโยบายการควบคุมภายในและการบริหารจัดการความเสี่ยง

คณะกรรมการบริษัทกำหนดนโยบายการควบคุมภายในและการบริหารจัดการความเสี่ยง
เพื่อให้มีมาตรการในการกำกับดูแลฝ่ายบริหาร โดยจะเป็นผู้อนุมัติแผนงาน งบประมาณ
และเป้าหมายการปฏิบัติงาน และเน้นให้ฝ่ายบริหารควรตระหนักถึงความสำคัญของการควบคุมภายใน
การติดตามผล การตรวจสอบภายใน และการบริหารความเสี่ยงที่มีประสิทธิภาพเพียงพอ
เหมาะสมต่อสภาวะแวดล้อมของการปฏิบัติงาน (โปรดดูรายละเอียดในหัวข้อ
“การควบคุมภายในและการบริหารจัดการความเสี่ยง”)

20. นโยบายแนวปฏิบัติเกี่ยวกับความขัดแย้งทางผลประโยชน์ (Conflict of Interests)

คณะกรรมการบริษัทยึดมั่นและดำเนินนโยบายโดยตลอดว่า การประกอบธุรกิจของบริษัทฯ
จะกระทำด้วยความเป็นธรรม ซื่อสัตย์ สุจริต โปร่งใส และตรวจสอบได้
จึงได้กำหนดห้ามไม่ให้กรรมการ ผู้บริหาร และพนักงานใช้โอกาสจากการเป็นกรรมการ ผู้บริหาร
หรือพนักงานในบริษัทฯ แสวงหาผลประโยชน์ส่วนตัว หรือของครอบครัว หรือบุคคลใกล้ชิด
ไม่ว่าจะเป็นด้านการเงินหรือด้านอื่นใดก็ตาม อันอาจก่อให้บริษัทฯ ได้ผลประโยชน์น้อยกว่าที่ควรได้
หรือแบ่งผลประโยชน์จากบริษัท หรือทำให้บริษัทฯ เสียผลประโยชน์
จึงได้กำหนดนโยบายภายใต้หลักเกณฑ์และระเบียบข้อบังคับที่ตลาดหลักทรัพย์แห่งประเทศไทยกำหนด
โดยกำหนดเป็นข้อปฏิบัติสำหรับกรรมการ ผู้บริหาร และพนักงานของบริษัทฯ ดังนี้

1.  นโยบายการไม่รับเงินหรือผลประโยชน์ตอบแทนที่ไม่ควร

กรรมการ ผู้บริหาร หรือพนักงานที่มีส่วนเกี่ยวข้องกับผลประโยชน์ หรือผลตอบแทนใดๆ
อันอาจทำให้กรรมการ ผู้บริหาร หรือพนักงานขาดความเป็นอิสระในการปฏิบัติหน้าที่ของตน
และมีผลกระทบต่อผลประโยชน์ของลูกค้าและบริษัทฯ พึงปฏิบัติ ดังนี้

(1) กรรมการ ผู้บริหาร และพนักงานทุกระดับ ต้องไม่รับเงินหรือประโยชน์ตอบแทนใดๆ
เป็นการส่วนตัวจากลูกค้า คู่ค้าของบริษัทฯ หรือจากบุคคลใดอันเนื่องมาจากการทำงานในนามบริษัทฯ

(2) กรรมการ ผู้บริหาร และพนักงานทุกระดับ
จะไม่กู้ยืมเงินหรือเรี่ยไรเงินจากลูกค้าหรือผู้ทำธุรกิจกับบริษัทฯ
เว้นแต่เป็นการกู้ยืมเงินจากธนาคารหรือสถาบันการเงินในฐานะของลูกค้าของธนาคาร
หรือสถาบันการเงินดังกล่าว

(3) กรรมการ ผู้บริหาร และพนักงานทุกระดับ
จะไม่รับของขวัญที่มีมูลค่าเกินกว่าปกติประเพณีนิยมที่บุคคลทั่วไปพึงปฏิบัติต่อกัน

2.  การประกอบธุรกิจอื่นนอกบริษัทฯ

การทำธุรกิจส่วนตัวใดๆ ของกรรมการ ผู้บริหาร และพนักงาน ต้องไม่กระทบต่อการปฏิบัติหน้าที่
และเวลาทำงานของบริษัทฯ การทำธุรกิจใดๆ กับบริษัทฯ ทั้งในนามส่วนตัว ครอบครัว
หรือในนามนิติบุคคลใดๆ ที่ตนมีส่วนได้เสีย จะต้องเปิดเผยรายการดังกล่าวตามหลักเกณฑ์ที่บริษัทฯ
กำหนด ห้ามกรรมการ ผู้บริหาร
และพนักงานประกอบธุรกิจหรือมีส่วนร่วมในธุรกิจใดอันเป็นการแข่งขันกับธุรกิจของบริษัทฯ
ไม่ว่ากรรมการ ผู้บริหาร หรือพนักงานดังกล่าวจะได้รับประโยชน์โดยตรงหรือโดยอ้อมก็ตาม

บริษัทฯ ได้กำหนดคุณสมบัติห้ามมิให้กรรมการ หรือบริษัทที่เกี่ยวข้องซึ่งมีกรรมการเป็นผู้ถือหุ้น
หรือเป็นกรรมการของบริษัทฯ ดังกล่าว เป็นคู่ค้ากับบริษัทฯ
เว้นแต่การทำธุรกรรมดังกล่าวจะได้เปิดเผยและปฏิบัติตามกฎระเบียบของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) และตลาดหลักทรัพย์แห่งประเทศไทย รวมถึงกฎหมายที่เกี่ยวข้อง

3.  รายการที่มีการขัดแย้งทางผลประโยชน์

เพื่อป้องกัน และสร้างความโปร่งใสในการอนุมัติรายการที่อาจมีการขัดแย้งทางผลประโยชน์ บริษัทฯ
กำหนดหลักเกณฑ์ และขั้นตอนอนุมัติรายการที่เกี่ยวโยงกัน
ตามหลักเกณฑ์ของสำนักงานคณะกรรมการกำกับหลักทรัพย์ (ก.ล.ต.)
และตลาดหลักทรัพย์แห่งประเทศไทย
โดยราคาและเงื่อนไขจะต้องเสมือนทำรายการกับบุคคลภายนอก และเป็นไปตามเงื่อนการค้าทั่วไป
มีการเปิดเผยข้อมูลรายการที่อาจมีความขัดแย้งทางผลประโยชน์ หรือรายการที่เกี่ยวโยงกัน
หรือรายการระหว่างกัน และกรรมการที่มีส่วนได้เสียงจะต้องออกจากห้องประชุมเป็นการชั่วคราว
และงดออกเสียงในวาระการลงมตินั้น
ซึ่งเป็นธรรมเนียมปฏิบัติที่คณะกรรมการบริษัทได้กระทำมาโดยตลอด

4.  การตรวจสอบรายการที่มีการขัดแย้งทางผลประโยชน์

ในการทำรายการที่มีอาจมีความขัดแย้งทางผลประโยชน์ บริษัทฯ
กำหนดให้คณะกรรมการตรวจสอบเข้ามามีบทบาทสำคัญ
โดยกำหนดให้ในทุกรายการจะต้องผ่านการพิจารณากลั่นกรองจากคณะกรรมการตรวจสอบก่อน
ว่ารายการดังกล่าวเป็นไปตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) และตลาดหลักทรัพย์แห่งประเทศไทย และเป็นรายการที่เหมาะสม เป็นธรรม
ตามเงื่อนไขการค้าทั่วไป และเป็นประโยชน์สูงสุดต่อบริษัทฯ เพื่อนำเสนออำนาจอนุมัติต่อไป

21. นโยบายค่าตอบแทนกรรมการ และผู้บริหารระดับสูง

    1.  นโยบายค่าตอบแทนกรรมการ

บริษัทฯ ได้กำหนดนโยบายค่าตอบแทนกรรมการ ทั้งค่าตอบแทนที่เป็นตัวเงิน และค่าตอบแทนอื่นๆ
อาทิเช่น เบี้ยประชุม โบนัส บำเหน็จ และสิทธิประโยชน์อื่นๆ ไว้อย่างชัดเจนและโปร่งใส
โดยคำนึงถึงความเหมาะสม ภาระ หน้าที่ ความรับผิดชอบที่ได้รับมอบหมาย ผลงาน
ประโยชน์ที่คาดว่าจะได้รับจากกรรมการ
และสามารถเทียบเคียงได้กับบริษัทที่จดทะเบียนในตลาดหลักทรัพย์แห่งประเทศไทย
ซึ่งอยู่ในอุตสาหกรรมและมีขนาดใกล้เคียงกัน และเหมาะสมเพียงพอที่จะดูแลและรักษากรรมการ
และจูงใจให้กรรมการปฏิบัติงานกับบริษัทฯ ให้บรรลุเป้าหมายและมีประสิทธิภาพ
ผ่านกระบวนการที่โปร่งใส เป็นที่มั่นใจให้แก่ผู้ถือหุ้น ในการกำหนดค่าตอบแทน บริษัทฯ
มอบหมายให้คณะกรรมการสรรหาและกำหนดค่าตอบแทนเป็นผู้พิจารณาและนำเสนอจำนวนค่าตอบแทนที่เหมาะสมต่อคณะกรรมการบริษัท
เพื่อให้ความเห็นชอบ ก่อนนำเสนอให้ผู้ถือหุ้นพิจารณาอนุมัติเป็นประจำทุกปีต่อไป
(โปรดดูรายละเอียดเพิ่มเติมในหัวข้อ “สิทธิของผู้ถือหุ้น” และ
“ค่าตอบแทนกรรมการและผู้บริหาร”)

2.  นโยบายค่าตอบแทนประธานกรรมการบริหาร / ประธานเจ้าหน้าที่บริหาร (CEO)

การจ่ายเงินค่าตอบแทนสำหรับประธานกรรมการบริหาร / ประธานเจ้าหน้าที่บริหาร (CEO)
บริษัทฯ มีขั้นตอนการพิจารณาจ่ายอย่างโปร่งใส
โดยจะพิจารณาจากคะแนนการประเมินผลการปฏิบัติงานและผลประกอบการโดยรวมของบริษัทฯ
ซึ่งได้ผ่านการประเมินผลงานโดยคณะอนุกรรมการประเมินผลการปฏิบัติงานของประธานกรรมการบริหาร
ซึ่งเป็นผู้บริหารสูงสุด ประกอบด้วย ประธานกรรมการบริษัท (กรรมการอิสระ)
ประธานกรรมการตรวจสอบ (กรรมการอิสระ) และประธานกรรมการสรรหาและกำหนดค่าตอบแทน
(กรรมการอิสระ) ส่วนประธานเจ้าหน้าที่บริหาร (CEO)
จะประเมินผลงานโดยคณะอนุกรรมการประเมินผลการปฏิบัติงานของประธานเจ้าหน้าที่บริหาร
(CEO) ประกอบด้วย ประธานกรรมการบริหาร ประธานกรรมการตรวจสอบ (กรรมการอิสระ)
และประธานกรรมการสรรหาและกำหนดค่าตอบแทน (กรรมการอิสระ)
และจะนำเสนอผลการพิจารณาให้คณะกรรมการสรรหาและกำหนดค่าตอบแทนพิจารณาค่าตอบแทนเป็นตัวเงินเพื่อเสนอให้คณะกรรมการบริษัทพิจารณาอนุมัติต่อไป
(โปรดดูรายละเอียดในหัวข้อ “การประเมินผลการปฏิบัติงานของประธานกรรมการบริหาร” และ
“ค่าตอบแทนกรรมการและผู้บริหาร”)

3.  นโยบายค่าตอบแทนผู้บริหาร

คณะกรรมการบริษัทจะคำนึงถึงภาระหน้าที่ ความรับผิดชอบ
และสอดคล้องกับผลการดำเนินงานของบริษัทฯ ตลอดจนผลการปฏิบัติงานของผู้บริหารแต่ละคน
และให้อยู่ในระดับที่สามารถแข่งขันได้ในธุรกิจโดยมอบหมายให้คณะกรรมการสรรหาและกำหนดค่าตอบแทนเป็นผู้พิจารณากำหนดค่าตอบแทนที่จำเป็นและเหมาะสม
ทั้งที่เป็นตัวเงินและมิใช่ตัวเงินเพื่อจูงใจและรักษาผู้บริหารระดับสูงของบริษัทในแต่ละปี
ซึ่งที่ผ่านมาคณะกรรมการบริษัท ได้มีมติอนุมัติ
โครงการออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯ แก่กรรมการและพนักงาน
ระยะเวลาต่อเนื่องกัน 5 ปี (ESOP) จำนวน 5 โครงการ
เพื่อตอบแทนการปฏิบัติงานของกรรมการและพนักงาน
และเป็นแรงจูงใจให้บุคคลดังกล่าวมีความตั้งใจในการทำงาน และทำงานกับบริษัทฯ
ต่อไปในระยะยาว เพื่อสร้างประโยชน์สูงสุดให้แก่บริษัทฯ และผู้ถือหุ้น โดยโครงการ ESOP
ที่ดำเนินการ 1 โครงการ คือ โครงการที่ 5 ได้สิ้นสุดอายุโครงการไปแล้วเมื่อวันที่ 14 มิถุนายน
2557 (โปรดดูรายละเอียดเพิ่มเติมในหัวข้อ “ค่าตอบแทนกรรมการและผู้บริหาร”)
ทั้งนี้รายการดังกล่าว คณะกรรมการบริษัทได้กำหนดราคาใช้สิทธิสูงกว่าราคาตลาด ณ
ช่วงเวลาที่มีการจัดสรรสิทธิ

นอกจากนี้ ปี 2557
คณะกรรมการบริษัทได้มีมติอนุมัติโครงการสิทธิสวัสดิการซื้อที่อยู่อาศัยของพนักงานและผู้บริหารที่มีอายุการทำงานไม่ต่ำกว่า
3 ปี ให้มีสิทธิในการซื้อที่อยู่อาศัย คือ
บ้านพร้อมที่ดินหรือห้องชุดของโครงการที่บริษัทฯได้พัฒนาขึ้นเพื่อขายแก่บุคคลทั่วไป
ในราคาส่วนลดพิเศษ เพื่อเป็นสวัสดิการสำหรับพนักงานและผู้บริหารทุกคน
และสร้างแรงจูงใจให้พนักงานและผู้บริหารตั้งใจและทุ่มเทในการทำงานอย่างเต็มที่ในการผลักดันและขับเคลื่อนบริษัทให้บรรลุเป้าหมายรวมถึงสามารถรักษาบุคลากรที่สำคัญให้ทำงานอยู่กับบริษัทฯต่อไปในระยะยาว

โดยสวัสดิการดังกล่าวให้สิทธิรวมไปถึงผู้บริหาร 4 รายแรกของบริษัทฯ ซึ่งปัจจุบันมีจำนวนทั้งสิ้น 9
คน โดยที่ผู้บริหาร 4 รายแรกสามารถใช้สิทธิตามสวัสดิการนี้ได้รวมกันทั้งสิ้นไม่เกินวงเงิน 250
ล้านบาท และผู้บริหารแต่ละคนจะใช้สิทธิได้เพียง 1 ครั้ง ภายในระยะเวลา 5 ปี
นับตั้งแต่วันที่คณะกรรมการมีมติอนุมัติสิทธิสวัสดิการ (โปรดดูรายละเอียดเพิ่มเติมในหัวข้อ
“ค่าตอบแทนกรรมการและผู้บริหาร”)

22. นโยบายเกี่ยวกับเลขานุการบริษัท

คณะกรรมการบริษัทกำหนดให้บริษัทฯ มีเลขานุการบริษัท โดยการแต่งตั้งจะคำนึงถึง
และปฏิบัติให้เป็นตามหลักเกณฑ์ที่กฎหมายกำหนด และแนวทางการกำกับดูแลกิจการที่ดี
โดยต้องจบการศึกษาด้านกฎหมาย หรือบัญชี
และได้ผ่านการอบรมหลักสูตรที่เกี่ยวข้องกับการปฏิบัติหน้าที่เลขานุการบริษัท
เพื่อทำหน้าที่ให้คำแนะนำด้านกฎหมายและกฎเกณฑ์ต่างๆ แก่คณะกรรมการ
และดูแลกิจกรรมของคณะกรรมการ นัดหมายและจัดเตรียมหนังสือนัดประชุม
พร้อมเอกสารประกอบการประชุมให้ถูกต้องครบถ้วน และเพียงพอ
รวมทั้งประสานงานให้มีการปฏิบัติตามมติคณะกรรมการ ทั้งนี้
ข้อมูลและบทบาทหน้าที่ของเลขานุการบริษัท ได้มีการเปิดเผยไว้แล้ว
(โปรดดูรายละเอียดเพิ่มเติมในหัวข้อ “เลขานุการบริษัท”)

23. การไม่กระทำผิดด้านทุจริต การกำกับดูแลกิจการ และชื่อเสียงในทางลบ

ในรอบปี 2557 ที่ผ่านมา บริษัทฯ และกรรมการทุกคน รวมถึงผู้บริหาร
ไม่มีกรณีการกระทำผิดหรือกระทำการฝ่าฝืนกฎระเบียบของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) และตลาดหลักทรัพย์แห่งประเทศไทย ไม่มีการกระทำผิดด้านทุจริต หรือจริยธรรม
และไม่มีผู้บริหารลาออก เนื่องจากประเด็นเรื่องการกำกับดูแลกิจการ ตลอดจนบริษัทฯ
ไม่มีชื่อเสียงในทางลบ
อันเนื่องจากมาจากความล้มเหลวในการทำหน้าที่สอดส่องดูแลของคณะกรรมการ

คณะกรรมการบริษัทตระหนักถึงความสำคัญในเรื่องการต่อต้านการทุจริต
จึงได้ส่งผู้แทนของบริษัทเข้าประชุมกับองค์กรหรือหน่วยงานที่เผยแพร่ความรู้ที่เกี่ยวข้องกับการป้องกันและตรวจสอบการทุจริตในองค์กร
เช่น การประชุมระหว่างประเทศว่าด้วยการป้องกันการฟอกเงิน เป็นต้น

24. นโยบายเกี่ยวกับการห้ามไม่ให้กรรมการกู้ยืมเงิน

เพื่อให้เกิดความเชื่อมั่นและไว้วางใจในความโปร่งใสในการบริหาร
และป้องกันมิให้เกิดความขัดแย้งทางผลประโยชน์ บริษัทฯ
จึงมีนโยบายห้ามมิให้กรรมการบริษัทกู้ยืมเงินของบริษัทฯ ไม่ว่าโดยทางตรงหรือโดยอ้อมในทุกกรณี

  จนถึงปัจจุบัน บริษัทฯ มิเคยให้กรรมการบริษัทกู้ยืมเงินไม่ว่าโดยทางตรงหรือโดยอ้อมแต่อย่างใด

25. นโยบายเกี่ยวกับการเปลี่ยนแปลงสถานะและความรับผิดชอบของกรรมการบริษัท

หากกรรมการบริษัทคนใดมีการเปลี่ยนแปลงสถานะหรือความรับผิดชอบของตนในสาระสำคัญ
ที่อาจกระทบต่อคุณสมบัติ หรือการทำหน้าที่ในฐานะกรรมการคนดังกล่าวแล้ว เช่น
เข้ารับตำแหน่งในนิติบุคคลอื่นที่อาจมีสภาพอย่างเดียวกันหรือขัดแย้งหรือแข่งขันต่อการดำเนินธุรกิจของบริษัท
หรือเปลี่ยนแปลงหน้าที่ความรับผิดชอบ เป็นต้น
อันทำให้กรรมการนั้นขาดคุณสมบัติในฐานะกรรมการของบริษัท
หรือก่อให้เกิดความขัดแย้งทางผลประโยชน์
หรือไม่สามารถอุทิศเวลาการทำหน้าที่กรรมการได้อย่างเต็มที่ บริษัทฯ
มีนโยบายกำหนดแนวปฏิบัติให้กรรมการคนดังกล่าวมีหนังสือแจ้งเหตุเปลี่ยนแปลง
พร้อมยื่นหนังสือลาออกต่อประธานกรรมการบริษัทหรือเลขานุการบริษัททราบ

26. นโยบายการรักษาความลับทางธุรกิจ

ด้วยกรรมการบริษัทเป็นผู้หนึ่งที่มีโอกาสได้รับทราบข้อมูลภายในที่เป็นความลับของบริษัทฯ ดังนั้น
บริษัทฯ จึงกำหนดนโยบายการรักษาความลับของกรรมการบริษัทขึ้น
โดยห้ามมิให้กรรมการทั้งขณะที่ดำรงตำแหน่ง หรือพ้นจากตำแหน่งไปแล้ว
แผยแพร่หรือกระทำการใดๆ อันทำให้ผู้อื่นได้รับรู้ข้อมูลความลับทางธุรกิจของบริษัทฯ
หรือใช้ประโยชน์ในข้อมูลความลับทางธุรกิจของบริษัทฯ เพื่อประโยชน์ของตนเองหรือบุคคลอื่น
หรือละเมิดกฎหมายเกี่ยวกับการใช้ข้อมูลภายใน เว้นแต่การเปิดเผยนั้นเป็นการกระทำตามกฎหมาย
หรือคำสั่งศาล
โดยกรรมการบริษัทจะต้องดำเนินการอย่างเหมาะสมที่จะหลีกเลี่ยงและป้องกันมิให้มีการเปิดเผยข้อมูลความลับของบริษัทฯ
ซึ่งหมายรวมถึงเนื้อหาการสนทนาและการตัดสินใจในการประชุมคณะกรรมการบริษัทหรือการประชุมคณะกรรมการชุดย่อย
ระหว่างกรรมการด้วยกันหรือระหว่างกรรมการกับผู้บริหารและฝ่ายจัดการ

การดำเนินการและการปฏิบัติตามหลักการกำกับดูแลกิจการที่ดีของบริษัท

ตลอดทั้งปี 2557 ที่ผ่านมา บริษัทฯ
ยังคงยึดมั่นและให้ความสำคัญต่อการปฏิบัติตามหลักการกำกับดูแลกิจการที่ดีอย่างครบถ้วนและต่อเนื่อง
อีกทั้งได้พัฒนาและทบทวนนโยบายรวมถึงกระบวนการปฏิบัติงานต่างๆที่เกี่ยวข้องกับหลักการกำกับดูแลกิจการที่ดีและหลักบรรษัทภิบาลให้สอดคล้องกับหลักเกณฑ์ที่ได้รับการยอมรับที่เป็นสากลมากยิ่งขึ้น
โดยนำหลักกการกำกับดูแลกิจการใหม่ๆเข้ามาปรับให้สอดคล้องกับกลยุทธ์และทิศทางการบริหารงานของบริษัทฯ
เพื่อให้การดำเนินการของบริษัทฯสามารถพัฒนาและเติบโตได้โดยโปร่งใส สามารถตรวจสอบได้
และคุ้มครองสิทธิของผู้ถือหุ้นทุกรายอย่างเท่าเทียมกันให้มากที่สุด
โดยการปฏิบัติสำคัญที่บริษัทฯได้พัฒนาและดำเนินการเพิ่มเติมในรอบปี มีดังนี้

1) ในปี 2557 คณะกรรมการบริษัทมีนโยบายให้จัดทำ “รายงานการพัฒนาอย่างยั่งยืนประจำปี
2557” แยกต่างหากออกจากรายงานประจำปี (Annual Report)
และแบบแสดงรายการข้อมูลประจำปี (แบบ 56-1) โดยได้ศึกษาและนำหลักเกณฑ์ของ Global
Reporting Initiatives (GRI) มาใช้เป็นหลักเกณฑ์ในการจัดทำรายงาน
เพื่อให้รายงานฉบับนี้มีรายละเอียดและการเปิดเผยข้อมูลต่อผู้ถือหุ้นและสาธารณชนอย่างครบถ้วนตามมาตรฐานสากลอันเป็นที่ยอมรับ
ซึ่งการจัดทำรายงานความรับผิดชอบต่อสังคมและสิ่งแวดล้อมในรูปแบบใหม่นี้นับเป็นก้าวแรกของพัฒนาการเพื่อความยั่งยืนระยะยาวของบริษัทฯ
ด้วยความมุ่งมั่นใส่ใจสังคม สิ่งแวดล้อม และ ผู้มีส่วนได้เสียทุกฝ่ายของบริษัทฯ
ควบคู่กับการดำเนินกิจการของบริษัทฯ

2)
คณะกรรมการบริษัทจัดให้คณะกรรมการชุดย่อยทุกชุดของบริษัทฯได้รับการประเมินผลการปฏิบัติงานในรอบปีเป็นรายคณะ
เพื่อนำผลการประเมินที่ได้ไปพัฒนาการปฏิบัติงานของคณะกรรมการชุดย่อยแต่ละคณะให้มีประสิทธิภาพยิ่งขึ้น
เป็นไปตามหน้าที่ความรับผิดชอบที่ได้รับมอบหมายจากคณะกรรมการบริษัทและสอดคล้องกับกลยุทธ์การดำเนินธุรกิจของบริษัทฯ

3) บริษัทฯ ได้เปิดเผยและแสดงรายละเอียดของค่าตอบแทนทุกประเภทของกรรมการบริษัทแต่ละคน
โดยนำเสนอและแจกแจงทั้งจำนวนเงินที่ได้รับและประเภทของค่าตอบแทนในรูปแบบต่างๆ
ซึ่งค่าตอบแทนทุกประเภทที่บริษัทฯพิจารณาจ่ายให้กับกรรมการบริษัททุกคนนั้นได้ผ่านการพิจารณาอนุมัติจากผู้ถือหุ้น

อย่างไรก็ดี บริษัทฯ
ยังได้ดำเนินการในแนวทางอื่นๆที่แตกต่างออกไปจากหลักการกำกับดูแลกิจการที่ดีด้วย ดังนี้

บริษัทฯ มิได้กำหนดนโยบายจำกัดระยะเวลาสูงสุดของการดำรงตำแหน่งของกรรมการอิสระเอาไว้
เนื่องจากบริษัทฯ
ได้พิจารณาถึงความรู้ความสามารถและประสบการณ์การปฏิบัติหน้าที่ของกรรมการอิสระแต่ละคนที่เป็นประโยชน์ต่อผู้มีส่วนได้เสียทุกฝ่ายและสร้างความเจริญเติบโตให้กับบริษัทฯเป็นสำคัญ
รวมถึงพิจารณาจากผลการปฏิบัติงานและผลการประเมินการปฏิบัติงานเรื่อยมาตลอดระยะเวลาการดำรงตำแหน่งของกรรมการอิสระแต่ละคนในระหว่างที่ปฏิบัติงานให้กับบริษัทฯ
ซึ่งกรรมการอิสระแต่ละคนก็ได้พิสูจน์แล้วว่าได้รักษาคุณสมบัติความเป็นอิสระและไม่มีผลประโยชน์ขัดแย้งและ/หรือส่วนได้เสียอย่างมีนัยสำคัญกับบริษัทฯแต่อย่างใด
ซึ่งตลอดระยะเวลาที่ผ่านมาก็ไม่ปรากฏว่ามีผู้มีส่วนได้เสียของบริษัทฯหรือหน่วยงานกำกับดูแลใดมีข้อท้วงติงหรือกล่าวอ้างถึงการขาดคุณสมบัติของความเป็นกรรมการอิสระ
อย่างไรก็ตาม บริษัทฯ มิได้ละเลยต่อการปฏิบัติให้สอดคล้องกับหลักการกำกับดูแลกิจการที่ดี
ทั้งยังพัฒนาและทบทวนระบบการควบคุมภายใน ระบบการตรวจสอบ
และกระบวนการร้องเรียนจากผู้มีส่วนได้เสียต่างๆของบริษัทฯอย่างสม่ำเสมอทุกปี
เพื่อเพิ่มประสิทธิภาพในระบบการตรวจสอบของบริษัทฯ
และเพื่อให้มั่นใจได้ว่ากรรมการอิสระทุกคนของบริษัทฯจะไม่ขาดคุณสมบัติความเป็นกรรมการอิสระตามที่สำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) กำหนดไว้
และคณะกรรมการบริษัทยังมีนโยบายให้คณะกรรมการสรรหาและกำหนดค่าตอบแทนพิจารณาวาระและระยะเวลาการดำรงตำแหน่งของกรรมการอิสระเป็นประจำทุกปีอีกด้วย

ผลคะแนนการประเมินและรางวัลต่างๆ ที่บริษัทฯ ได้รับ

จากการที่บริษัทฯ ให้ความสำคัญและมุ่งเน้นพัฒนาการกำกับดูแลกิจการ (Corporate
Governance) ควบคู่กับการเอาใจใส่ดูแลสังคม สิ่งแวดล้อม อย่างต่อเนื่อง
ได้แสดงให้เห็นถึงการมีความรับผิดชอบของคณะกรรมการ การมีระบบบริหารจัดการที่มีประสิทธิภาพ
โปร่งใส ตรวจสอบได้ คำนึงถึงสิทธิของผู้ถือหุ้น และสิทธิของผู้มีส่วนได้เสียอย่างเท่าเทียมกัน
ซึ่งช่วยสร้างความเชื่อมั่นและความมั่นใจต่อผู้ถือหุ้น ผู้ลงทุน ผู้มีส่วนได้เสีย และผู้ที่เกี่ยวข้อง
จึงส่งผลให้บริษัทฯ ได้รับผลคะแนนการประเมินและรางวัลต่างๆ ดังนี้

1.  ผลการประเมินโครงการคุณภาพการประชุมผู้ถือหุ้นสามัญประจำปี (“โครงการ AGM”)
    จัดโดยสมาคมส่งเสริมผู้ลงทุนไทย

ปี 2557 บริษัทฯ เป็น 1 ใน 128 บริษัท ที่ได้คะแนนเต็ม 100 คะแนน
จากบริษัทจดทะเบียนที่ได้รับการประเมินทั้งสิ้น 528 บริษัท ทั้งนี้ บริษัทฯ
ได้รับผลการประเมินโดยได้ 100 คะแนนเต็ม ต่อเนื่องกันตั้งแต่ปี 2551-2557

2.  รางวัล “Investors’ Choice Award 2014”
    จากการได้รับคะแนนประเมินจากโครงการประเมินคุณภาพการประชุมผู้ถือหุ้นสามัญ (Annual
    General Meeting - AGM) 100 คะแนนเต็มติดต่อกัน 6 ปีต่อเนื่อง
    จากสมาคมส่งเสริมผู้ลงทุนไทย เมื่อวันที่ 25 กันยายน 2557

3.  ผลประเมินระดับการกำกับดูแลกิจการของบริษัทจดทะเบียนไทยตามหลักเกณฑ์ ASEAN CG
    Scorecard ประจำปี 2556/57 (ASEAN CG Scorecard 2013/14)
    จัดโดยสมาคมส่งเสริมสถาบันกรรมการบริษัทไทย (IOD)
    ซึ่งได้รับการสนับสนุนจากสำนักงานคณะกรรมการกำกับหลักทรัพย์และตลาดหลักทรัพย์
    (ก.ล.ต.) และตลาดหลักทรัพย์แห่งประเทศไทย

บริษัทฯ ได้รับผลคะแนนประเมินที่ 94.45 คะแนน
ซึ่งจัดอยู่ในกลุ่มบริษัทจดทะเบียนไทยที่ได้รับผลการประเมินสูงสุด จำนวน 17 บริษัท คือ
มีผลคะแนนประเมิน “มากกว่าหรือเท่ากับ 90” จากบริษัทจดทะเบียนไทยที่เข้ารับการประเมินทั้งสิ้น
100 บริษัท ร่วมกับบริษัทจดทะเบียนในกลุ่มประเทศ ASEAN จำนวนรวม 529 บริษัท ทั้งนี้ บริษัทฯ
เป็น 1 ใน 3
บริษัทจดทะเบียนในกลุ่มธุรกิจพัฒนาอสังหาริมทรัพย์ที่อยู่ในกลุ่มคะแนนสูงสุดของประเทศไทย

4.  ผลประเมินการกำกับดูแลกิจการของบริษัทจดทะเบียนไทย ประจำปี 2557 (Corporate
    Governance Report of Thai Listed Companies)
    จัดโดยสมาคมส่งเสริมสถาบันกรรมการบริษัทไทย (IOD)
    ซึ่งได้รับการสนับสนุนจากสำนักงานคณะกรรมการกำกับหลักทรัพย์และตลาดหลักทรัพย์
    (ก.ล.ต.) และตลาดหลักทรัพย์แห่งประเทศไทย

บริษัทฯ เป็น 1 ใน 29 บริษัท ที่ได้คะแนนในระดับ “ดีเลิศ”
จากบริษัทจดทะเบียนที่ทำการสำรวจทั้งสิ้น จำนวน 550 บริษัท คือได้คะแนน 94% ทั้งนี้ บริษัทฯ
ได้คะแนนในระดับ “ดีเลิศ” ต่อเนื่องกันมาตั้งแต่ปี 2551 - 2557 โดย บริษัทฯ
เป็นหนึ่งในบริษัทที่ได้รับผลการประเมินสูงที่สุดจากบริษัทจดทะเบียนในตลาดหลักทรัพย์แห่งประเทศไทยทั้งหมดที่รับการประเมิน

สรุปผลประเมินการกำกับดูแลกิจการของบริษัทฯ ตั้งแต่ปี 2548-2557

บริษัทฯ ได้รับการประเมินการกำกับดูแลกิจการครั้งแรกในปี 2548 โดยในปี 2550
งดเว้นการสำรวจเพื่อให้บริษัทจดทะเบียนเตรียมความพร้อมในปีต่อไป ซึ่งพัฒนาการของบริษัท มีดังนี้

+-----------------------+----------------------------------------------+
| การประเมิน             | ผลคะแนนประเมิน                                |
|                       |                                              |
| (ปี)                   | การกำกับดูแลกิจการบริษัท SC                       |
+-----------------------+----------------------------------------------+
| 2548                  | 83% (ดีมาก)                                   |
|                       |                                              |
| 2549                  | 85% (ดีมาก)                                   |
|                       |                                              |
| 2551                  | 91% (ดีเลิศ)                                   |
|                       |                                              |
| 2552                  | 94% (ดีเลิศ)                                   |
|                       |                                              |
| 2553                  | 94% (ดีเลิศ)                                   |
|                       |                                              |
| 2554                  | 95% (ดีเลิศ)                                   |
|                       |                                              |
| 2555                  | 95% (ดีเลิศ)                                   |
|                       |                                              |
| 2556                  | 95% (ดีเลิศ)                                   |
|                       |                                              |
| 2557 *                | 94% (ดีเลิศ) (เปลี่ยนเกณฑ์ประเมิน)                 |
+-----------------------+----------------------------------------------+

หมายเหตุ : การสำรวจในปี 2557
ได้มีการปรับแนวทางและหลักเกณฑ์การประเมินใหม่ให้สอดคล้องกับหลักเกณฑ์ของโครงการ ASEAN
CG Scorecard มากขึ้น
ซึ่งตลาดหลักทรัพย์แห่งประเทศไทยแจ้งว่าไม่สามารถนำคะแนนในปีก่อนหน้ามาใช้เพื่อเปรียบเทียบกับคะแนนประเมินปี
2557 ได้

5.  รางวัล SET Awards 2014
    ซึ่งจัดขึ้นโดยตลาดหลักทรัพย์แห่งประเทศไทยและวารสารการเงินธนาคาร เมื่อวันที่ 27
    พฤศจิกายน 2557 จำนวน 2 รางวัลได้แก่

5.1 “รางวัลเกียรติยศแห่งความสำเร็จ (SET Awards of Honor)”
ประเภทบริษัทจดทะเบียนด้านการรายงานบรรษัทภิบาลเป็นเลิศต่อเนื่องกัน 3 ปี
ซึ่งเป็นรางวัลที่มอบให้แก่บริษัทจดทะเบียนที่มีความเป็นเลิศด้านการรายงานการปฏิบัติตามหลักการกำกับดูแลกิจการที่ดีต่อเนื่องกันอย่างน้อย
3 ปีติดต่อกัน

5.2 “รางวัลดีเด่นประเภทบริษัทจดทะเบียนด้านนักลงทุนสัมพันธ์” (Investor Relation
Awards) โดยถูกจัดอยู่ในกลุ่มบริษัทจดทะเบียนที่มีมูลค่าหลักทรัพย์ตามราคาตลาดระหว่าง
10,000 - 20,000 ล้านบาท
ซึ่งเป็นรางวัลที่มอบให้แก่บริษัทจดทะเบียนที่มีความโดดเด่นด้านการดำเนินกิจกรรมนักลงทุนสัมพันธ์
โดยในปีนี้เป็นปีแรกที่บริษัทฯ ได้รับรางวัลในด้านนี้

6.  รางวัลบริษัทพัฒนาอสังหาริมทรัพย์ยอดเยี่ยมของไทยประจำปี 2557 (Top 10 Developers
    Awards 2014) จากงาน BCI Asia Top 10 Developer Awards 2014
    ที่จัดขึ้นโดยบริษัท บีซีไอ เอเชีย คอนสตรัคชั่น อินฟอร์เมชั่น จำกัด และ FuturArc
    Journal ซึ่งมอบให้กับบริษัทสถาปนิก บริษัทอสังหาริมทรัพย์ และบุคคลในแวดวงการออกแบบ
    โดยพิจารณาจากผลงานการออกแบบและการพัฒนาโครงการก่อสร้างจนเป็นที่ยอมรับของผู้บริโภค

    1.  คณะกรรมการชุดย่อย

คณะกรรมการบริษัท ได้แต่งตั้งกรรมการที่มีความรู้
ความชำนาญที่เหมาะสมเป็นคณะกรรมการชุดย่อยในด้านต่างๆ
เพื่อช่วยในการกำกับดูแลกิจการของบริษัทฯ
โดยศึกษารายละเอียดและกลั่นกรองงานในขอบเขตที่คณะกรรมชุดย่อยแต่ละคณะรับผิดชอบ
เพื่อเพิ่มประสิทธิภาพของคณะกรรมการบริษัท
เนื่องจากสามารถพิจารณาและอภิปรายเข้าถึงประเด็นรายละเอียดเฉพาะเรื่องได้มากยิ่งขึ้น ทั้งนี้
คณะกรรมการชุดย่อยจะรายงานผลการประชุมในแต่ละครั้งต่อที่ประชุมคณะกรรมการบริษัทเพื่อทราบอย่างสม่ำเสมอ
และรายงานการทำปฏิบัติหน้าที่ในรอบปีที่ผ่านมาต่อผู้ถือหุ้นของบริษัทฯในแบบแสดงข้อมูลประจำปี
(แบบ 56-1) และรายงานประจำปีเป็นประจำทุกปี ปัจจุบันคณะกรรมการชุดย่อยของบริษัทฯ มี 5
คณะ ประกอบด้วย

1.  คณะกรรมการบริหาร

2.  คณะกรรมการตรวจสอบ

3.  คณะกรรมการสรรหาและกำหนดค่าตอบแทน

4.  คณะกรรมการบรรษัทภิบาลและความรับผิดชอบต่อสังคม สิ่งแวดล้อม

5.  คณะกรรมการบริหารความเสี่ยง

คณะกรรมการบริหาร

ณ วันที่ 31 ธันวาคม 2557 คณะกรรมการบริหารของบริษัทฯ
ซึ่งไม่ได้ดำรงตำแหน่งกรรมการในบริษัทจดทะเบียนอื่น ประกอบด้วย

1. นางบุษบา ดามาพงศ์ ประธานกรรมการบริหาร

2. นางเพ็ญโสม ดามาพงศ์ กรรมการบริหาร

3. นายณัฏฐ์พัฒน์ เอื้อใจ กรรมการบริหาร

4. นายณัฐพงศ์ คุณากรวงศ์ กรรมการบริหาร

เลขานุการคณะกรรมการบริหาร ได้แก่ นายวิทิต วิศาลพัฒนะสิน
ตำแหน่งผู้อำนวยการอาวุโสสำนักบัญชี

ในปี 2557 ที่ผ่านมา คณะกรรมการบริหารได้จัดประชุมทั้งสิ้น 13 ครั้ง
โดยข้อมูลการเข้าร่วมประชุมได้แสดงไว้แล้วใน หัวข้อ
“ข้อมูลการเข้าร่วมประชุมคณะกรรมการบริษัทและคณะกรรมการชุดย่อยของกรรมการแต่ละราย”

บทบาทและหน้าที่ความรับผิดชอบของคณะกรรมการบริหาร มีดังนี้

1.  กำหนดนโยบาย ทิศทาง กลยุทธ์
    และโครงสร้างการบริหารงานหลักในการดำเนินธุรกิจของบริษัท
    ซึ่งกำหนดให้สอดคล้องและสนับสนุนต่อสภาพเศรษฐกิจและการแข่งขันที่ได้กำหนดและแถลงไว้ต่อผู้ถือหุ้นเพื่อเสนอให้คณะกรรมการบริษัทเห็นชอบ

2.  กำหนดแผนธุรกิจ งบประมาณ และอำนาจการบริหารต่างๆ ของบริษัท
    เพื่อเสนอให้คณะกรรมการบริษัทเห็นชอบ

3.  ตรวจสอบ ติดตามการดำเนินนโยบาย
    และแนวทางการบริหารงานด้านต่างๆของบริษัทที่กำหนดให้เป็นไปอย่างมีประสิทธิภาพ
    เอื้อต่อสภาพการดำเนินธุรกิจ

4.  ตรวจสอบติดตามผลการดำเนินงานของบริษัทที่กำหนดให้เป็นไปตามแผนธุรกิจที่ได้รับอนุมัติไว้

5.  พิจารณาโครงการลงทุนขนาดใหญ่ของบริษัทที่กำหนด

6.  ดำเนินการจัดทำธุรกรรมทางการเงินกับสถาบันการเงินในการเปิดบัญชี กู้ยืม จำนำ จำนอง
    ค้ำประกันและการอื่น รวมถึงการซื้อขายและจดทะเบียนกรรมสิทธิ์ที่ดินใดๆ ตามวัตถุประสงค์
    เพื่อประโยชน์ในการดำเนินกิจการของบริษัท ภายใต้อำนาจวงเงินที่ได้กำหนดไว้

7.  ดำเนินการอื่น ๆ ตามที่คณะกรรมการบริษัทมอบหมายเป็นคราวๆ ไป

  การแบ่งแยกบทบาทหน้าที่ของคณะกรรมการบริษัทออกจากทีมบริหาร

บริษัทฯ มีนโยบายในการแบ่งแยกหน้าที่ความรับผิดชอบของคณะกรรมการบริษัท
และทีมบริหารออกจากกันอย่างชัดเจน
โดยเฉพาะอย่างยิ่งประธานกรรมการและประธานกรรมการบริหารจะต้องไม่เป็นบุคคลเดียวกัน
เพื่อให้มีการถ่วงดุลอำนาจ โดยแยกหน้าที่การกำกับดูแลและการบริหารงานออกจากกันอย่างชัดเจน

+----------------+-----------------------------------------------------+
| บ              | -   เป็นผู้รับผิดชอบในฐานะผู้นำในการกำหนดนโยบายบริหาร       |
| ทบาทหน้าที่ของประ |                                                     |
| ธานกรรมการบริษัท | งานของคณะกรรมการบริษัท นอกจากนี้ยังมีหน้าที่ในฐานะเป็น        |
|                |                                                     |
|                | ประธานการประชุมคณะกรรมการบริษัทและการประชุมผู้ถือหุ้น        |
+----------------+-----------------------------------------------------+
| บท             | -   เป็นผู้รับนโยบายจากคณะกรรมการบริษัทและผู้ถือหุ้นมา         |
| บาทหน้าที่ของประธ |                                                     |
| านกรรมการบริหาร |   กำหนดแนวทางในการบริหารจัดการธุรกิจ รวมถึงเป็นประธาน     |
|                |                                                     |
| ประธ           |   การประชุมคณะกรรมการบริหาร                           |
| านเจ้าหน้าที่บริหาร |                                                     |
| (CEO)          | -   เป็นหัวหน้าคณะผู้บริหารของบริษัท รับผิดชอบต่อคณะ           |
|                |                                                     |
|                | กรรมการบริษัทและคณะกรรมการบริหารในการบริหารจัดการ        |
|                |                                                     |
|                | ธุรกิจของบริษัทฯ เพื่อให้บรรลุตามแผนที่วางไว้                  |
+----------------+-----------------------------------------------------+

การประเมินงานของคณะกรรมการบริหาระเมินผลการบัทฯในแบบ 56-1
่อที่ประชุมคณะกรรมการบริษัทเพื่อทราบอย่างสม่ำเสมอ
และรายงานการทำปฏิบัติคณะกรรมการตรวจสอบ

ณ วันที่ 31 ธันวาคม 2557 คณะกรรมการตรวจสอบ (วาระการดำรงตำแหน่งคราวละ 3 ปี)
ประกอบด้วยกรรมการจำนวน 3 คน ทุกคนเป็นกรรมการที่เป็นอิสระ และมีความรู้ความเข้าใจ
หรือมีประสบการณ์ด้านการบัญชีหรือการเงิน ประกอบด้วย

  -------------- -------------- -------------------------------------------------------
  1. นายคุโณดม    ธรรมาภรณ์พิลาศ   ประธานกรรมการตรวจสอบเป็นกรรมการอิสระ
                                มีความรู้ด้านวิศวกรรมโครงสร้างและบัญชีการเงิน
                                และมีประสบการณ์เพียงพอในการสอบทานงบการเงิน

  2. นายประเสริฐ  สัมนาวงศ์        กรรมการตรวจสอบเป็นกรรมการอิสระ
                                มีความรู้ด้านบัญชีด้านการเงินและมีประสบการณ์ในการสอบทานงบการเงิน

  3. นายปรีชา     เศขรฤทธิ์        กรรมการตรวจสอบเป็นกรรมการอิสระ มีความรู้ด้านวิศวกรรมศาสตร์
                                บริหารธุรกิจ และบัญชีการเงิน
                                และมีประสบการณ์เพียงพอในการสอบทานงบการเงิน
  -------------- -------------- -------------------------------------------------------

เลขานุการคณะกรรมการตรวจสอบ ได้แก่ นางสาวพรรณี ธาราพัฒน์ ตำแหน่งผู้อำนวยการอาวุโส
สำนักตรวจสอบภายใน (หัวหน้างานตรวจสอบภายใน)

คณะกรรมการตรวจสอบจัดตั้งขึ้นเมื่อวันที่ 1 กันยายน 2546 โดยกำหนดคุณสมบัติ องค์ประกอบ
ขอบเขตอำนาจหน้าที่ความรับผิดชอบ
วาระการดำรงตำแหน่งและการประชุมไว้ในกฎบัตรของคณะกรรมการตรวจสอบของบริษัท
ซึ่งฉบับปัจจุบันได้รับอนุมัติให้ปรับปรุงแก้ไขจากที่ประชุมคณะกรรมการ ครั้งที่ 6/2556 เมื่อวันที่ 13
พฤศจิกายน 2556 โดยให้มีผลตั้งแต่วันที่ 1 ธันวาคม 2556
โดยใช้หลักเกณฑ์อย่างน้อยที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) และประกาศตลาดหลักทรัพย์แห่งประเทศไทย ซึ่งมีเนื้อหาโดยสรุป คือ
กำหนดอำนาจหน้าที่ ความรับผิดชอบ คุณสมบัติ และองค์ประกอบ วาระการดำรงตำแหน่ง
การประชุม และองค์ประชุมไว้
ทั้งนี้ผู้สนใจสามารถดูข้อมูลฉบับเต็มของกฎบัตรฉบับดังกล่าวได้ที่เว็บไซต์www.scasset.com
ของบริษัทฯ หมวด “ข้อมูลองค์กร” / “การกำกับดูแลกิจการ” /
“กฎบัตรของคณะกรรมการตรวจสอบ”

คณะกรรมการตรวจสอบมีการประชุมอย่างสม่ำเสมออย่างน้อยปีละ 9 ครั้ง โดยในปี 2557
มีการประชุมครบ 9 ครั้ง
โดยมีการประชุมเรื่องเกี่ยวกับผลการตรวจสอบและการปฏิบัติงานของสำนักตรวจสอบภายใน
และการปฏิบัติตามกฎ ระเบียบ ข้อบังคับ (Compliance Audit) 4 ครั้ง
และประชุมร่วมกับผู้สอบบัญชีรับอนุญาต โดยไม่มีฝ่ายจัดการเข้าร่วมด้วย 1 ครั้ง
และมีการรายงานต่อคณะกรรมการบริษัทอย่างสม่ำเสมอโดยไม่ชักช้า
รวมทั้งมีการประชุมร่วมกับผู้ตรวจสอบบัญชีรับอนุญาตและผู้อำนวยการอาวุโสสำนักบัญชีในการสอบทานงบการเงินทุก
ไตรมาส โดยข้อมูลการเข้าร่วมประชุมได้แสดงไว้แล้วใน หัวข้อ
“ข้อมูลการเข้าร่วมประชุมคณะกรรมการบริษัทและคณะกรรมการชุดย่อยของกรรมการแต่ละราย”

  บทบาทและหน้าที่ความรับผิดชอบของคณะกรรมการตรวจสอบ

1.  สอบทานให้บริษัทมีรายงานทางการเงินโดยถูกต้องตามที่ควรและมีการเปิดเผยข้อมูลอย่างเพียงพอ
    ตามมาตรฐานการบัญชีที่รับรองทั่วไป

2.  สอบทานให้บริษัทมีระบบการควบคุมภายใน (Internal Control)
    และระบบการตรวจสอบภายใน (Internal Audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย เลิกจ้าง
    และการพิจารณาผลการปฏิบัติงาน ความดีความชอบของหัวหน้าหน่วยงานตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายอื่นที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่ผู้สอบบัญชีของบริษัท
    รวมถึงการเสนอเลือกผู้สอบบัญชีเดิมกลับเข้ามาใหม่ การเสนอเลิกจ้างผู้สอบบัญชีเดิม
    และการเสนอค่าตอบแทนของบุคคลดังกล่าว
    นอกจากนี้จัดให้มีการประชุมร่วมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ
    1 ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์
    ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์ต่อบริษัท

6.  สอบทานให้บริษัทมีระบบการบริหารความเสี่ยง (Risk Management)
    ที่เหมาะสมและมีประสิทธิผล

7.  สอบทานและให้ความเห็นต่อแผนงานตรวจสอบภายในและการปฏิบัติงานของหน่วยงานตรวจสอบภายใน

8.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ
    และต้องประกอบด้วยข้อมูลอย่างน้อยดังต่อไปนี้

(1) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

(2) ความเห็นเกี่ยวกับการบริหารความเสี่ยงและความเพียงพอของระบบควบคุมภายในของบริษัท

(3) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายอื่นที่เกี่ยวข้องกับธุรกิจของบริษัท

(4) ความเห็นเกี่ยวกับความเหมาะสมของผู้สอบบัญชี

(5) ความเห็นเกี่ยวกับรายการที่อาจมีความขัดแย้งทางผลประโยชน์

(6) จำนวนการประชุมคณะกรรมการตรวจสอบ
    และการเข้าร่วมประชุมของกรรมการตรวจสอบแต่ละคน

(7) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร

(8) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

9.  ในการปฏิบัติหน้าที่ของคณะกรรมการตรวจสอบหากพบหรือมีข้อสงสัยว่ามีรายการหรือการกระทำดังต่อไปนี้
    ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
    ให้คณะกรรมการตรวจสอบรายงานต่อคณะกรรมการบริษัทเพื่อทราบและพิจารณา

(1) รายการที่เกิดความขัดแย้งทางผลประโยชน์

(2) การทุจริต หรือมีสิ่งผิดปกติหรือมีความบกพร่องที่สำคัญในระบบควบคุมภายใน

(3) การฝ่าฝืนกฎหมายว่าด้วยหลักทรัพย์และตลาดหลักทรัพย์ และ/หรือประกาศสำนัก
    คณะกรรมการกำกับหลักทรัพย์และตลาดหลักทรัพย์
    และ/หรือข้อกำหนดของตลาดหลักทรัพย์แห่งประเทศไทย
    และ/หรือกฎหมายที่เกี่ยวข้องกับธุรกิจของบริษัท

10. รายงานผลการปฏิบัติงานของคณะกรรมการตรวจสอบให้คณะกรรมการบริษัททราบอย่างน้อย
    ปีละ 4 ครั้ง

11. มีอำนาจเชิญฝ่ายจัดการ ผู้บริหาร หรือพนักงานของบริษัทที่เกี่ยวข้องมาให้ความเห็น
    ร่วมประชุม
    หรือส่งเอกสารที่เห็นว่าเกี่ยวข้องจำเป็นตามขอบเขตอำนาจหน้าที่ของคณะกรรมการตรวจสอบ

12. มีอำนาจว่าจ้างที่ปรึกษา
    หรือบุคคลภายนอกตามระเบียบของบริษัทมาให้ความเห็นหรือคำปรึกษาในกรณีจำเป็น

13. ปฏิบัติการอื่นใดตามที่คณะกรรมการบริษัทมอบหมาย
    ด้วยความเห็นชอบจากคณะกรรมการตรวจสอบ

  คุณสมบัติและองค์ประกอบของคณะกรรมการตรวจสอบ

1.  คณะกรรมการตรวจสอบต้องประกอบด้วยกรรมการอิสระซึ่งได้รับการแต่งตั้งจากที่ประชุมผู้ถือหุ้นของบริษัทหรือคณะกรรมการบริษัท
    และให้แต่งตั้งกรรมการตรวจสอบคนหนึ่งเป็นประธานคณะกรรมการตรวจสอบ

2.  ไม่เป็นกรรมการที่ได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นใหญ่
    หรือผู้มีอำนาจควบคุมของบริษัท

3.  ไม่เป็นกรรมการของบริษัทใหญ่ บริษัทย่อย
    หรือบริษัทย่อยลำดับเดียวกันเฉพาะที่เป็นบริษัทจดทะเบียน

4.  คณะกรรมการตรวจสอบต้องประกอบด้วยกรรมการอย่างน้อยสามคน และต้องมีกรรมการ
    อย่างน้อยหนึ่งคนมีความรู้และประสบการณ์เพียงพอที่จะสามารถทำหน้าที่สอบทานความน่าเชื่อถือของงบการเงินได้

5.  คณะกรรมการตรวจสอบต้องมีคุณสมบัติอื่นๆ
    ตามที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ด้วย

นอกเหนือจากคุณสมบัติและองค์ประกอบเฉพาะของคณะกรรมการตรวจสอบแล้ว
คณะกรรมการตรวจสอบยังมีคุณสมบัติและองค์ประกอบในฐานะกรรมการอิสระ
(โปรดดูรายละเอียดในหัวข้อ “คุณสมบัติของกรรมการอิสระ”)

การประเมินผลการปฏิบัติงานของคณะกรรมการตรวจสอบ

บริษัทฯ ได้จัดให้มีการประเมินผลการปฏิบัติงานตนเองของคณะกรรมการตรวจสอบประจำปี 2557
ประกอบด้วยหัวข้อพิจารณา 7 หัวข้อ ได้แก่

1)  บทบาทหน้าที่เกี่ยวกับรายงานทางการเงิน

2)  บทบาทหน้าที่ในการบริหารความเสี่ยง

3)  บทบาทหน้าที่ในการควบคุมภายใน

4)  บทบาทหน้าที่เกี่ยวกับรายการที่เกี่ยวโยงกัน

5)  บทบาทหน้าที่เกี่ยวกับการกำกับการปฏิบัติตามกฎหมาย ระเบียบและจรรยาบรรณ

6)  ความสัมพันธ์กับผู้ตรวจสอบภายใน

7)  ความสัมพันธ์กับผู้สอบบัญชี

ผลการประเมินตนเองสรุปการปฏิบัติงานในบทบาทหน้าที่ของคณะกรรมการตรวจสอบมีค่าเฉลี่ยเท่ากับ
100 ซึ่งอยู่ในเกณฑ์ “ดีเยี่ยม”

คณะกรรมการสรรหาและกำหนดค่าตอบแทน

ณ วันที่ 31 ธันวาคม 2557 คณะกรรมการสรรหาและกำหนดค่าตอบแทน
(มีวาระการดำรงตำแหน่งคราวละ 3 ปี) ประกอบด้วย

  -------------- -------------- ------------------------------------------
  1. นางแน่งน้อย   ณ ระนอง        ประธานคณะกรรมการสรรหาและกำหนดค่าตอบแทน
                                เป็นกรรมการอิสระ และไม่เป็นผู้บริหาร

  2. นายคุโณดม    ธรรมาภรณ์พิลาศ   กรรมการสรรหาและกำหนดค่าตอบแทน
                                เป็นกรรมการอิสระ และไม่เป็นผู้บริหาร

  3. นายปรีชา     เศขรฤทธิ์        กรรมการสรรหาและกำหนดค่าตอบแทน
                                เป็นกรรมการอิสระ และไม่เป็นผู้บริหาร
  -------------- -------------- ------------------------------------------

เลขานุการคณะกรรมการสรรหาและกำหนดค่าตอบแทน ได้แก่ นางจรัญญา ตั้งบรรเจิดสุข
ตำแหน่งผู้อำนวยการอาวุโสสำนักทรัพยากรบุคคลและธุรการ

คณะกรรมการสรรหาและกำหนดค่าตอบแทนจัดตั้งขึ้นเมื่อวันที่ 1 กันยายน 2546
ซึ่งในขณะนั้นแยกออกเป็นคณะอนุกรรมการสรรหาและคณะอนุกรรมการกำหนดค่าตอบแทน
โดยกำหนดองค์ประกอบ ขอบเขตอำนาจหน้าที่ วาระการดำรงตำแหน่ง
และการประชุมไว้ในกฎบัตรของคณะอนุกรรมการสรรหาและคณะอนุกรรมการกำหนดค่าตอบแทน
แต่เนื่องจากองค์ประกอบของคณะอนุกรรมการทั้งสองคณะ เป็นคณะบุคคลชุดเดียวกัน
และงานของอนุกรรมการทั้งสองชุดมีความเชื่อมโยงกัน ดังนั้น เพื่อความสะดวกในการทำงาน
คณะกรรมการบริษัทจึงมีมติให้รวมคณะกรรมการทั้งสองคณะเข้าด้วยกัน
เป็นคณะกรรมการสรรหาและกำหนดค่าตอบแทน
เพื่อให้คณะกรรมการสรรหาพิจารณาสรรหาบุคคลที่เหมาะสมได้แล้ว
ก็สามารถพิจารณากำหนดค่าตอบแทนในคราวเดียวกัน
และได้มีการปรับปรุงกฎบัตรใหม่เป็นกฎบัตรของคณะกรรมการสรรหาและกำหนดค่าตอบแทน
ซึ่งมีเนื้อหาโดยสรุป คือ กำหนดอำนาจ หน้าที่ ความรับผิดชอบ คุณสมบัติและองค์ประกอบ
วาระการดำรงตำแหน่ง และการประชุมไว้ ทั้งนี้
ผู้สนใจสามารถดูข้อมูลฉบับเต็มของกฎบัตรฉบับดังกล่าวได้ที่เว็บไซต์ www.scasset.com
ของบริษัทฯ ในหมวด “เกี่ยวกับเอสซี” ในส่วนหัวข้อ “กฎบัตร”

ในปี 2557 ที่ผ่านมา คณะกรรมการสรรหาและกำหนดค่าตอบแทนได้ประชุมร่วมกันทั้งสิ้น 3 ครั้ง
โดยข้อมูลการเข้าร่วมประชุมได้แสดงไว้แล้วใน หัวข้อ
“ข้อมูลการเข้าร่วมประชุมคณะกรรมการบริษัทและคณะกรรมการชุดย่อยของกรรมการแต่ละราย”

บทบาทและหน้าที่ความรับผิดชอบของคณะกรรมการสรรหาและกำหนดค่าตอบแทน ดังนี้

1.  กำหนดหลักเกณฑ์และนโยบายในการสรรหาคณะกรรมการและคณะกรรมการชุดย่อยของบริษัท

2.  พิจารณาสรรหากรรมการโดยพิจารณาบุคคลที่เหมาะสมที่จะมาดำรงตำแหน่งกรรมการเพื่อเสนอคณะกรรมการบริษัทพิจารณาอนุมัติ
    และ/หรือ เสนอขออนุมัติต่อที่ประชุมผู้ถือหุ้นแล้วแต่กรณี

3.  พิจารณาสรรหาผู้ที่เหมาะสมที่จะดำรงตำแหน่งประธานกรรมการบริหารในกรณีที่มีตำแหน่งว่างลงรวมทั้งกำหนดหลักเกณฑ์ในการสรรหาผู้บริหารระดับสูง

4.  กำหนดค่าตอบแทนที่จำเป็นและเหมาะสม
    ทั้งที่เป็นตัวเงินและมิใช่ตัวเงินเพื่อจูงใจและรักษาคณะกรรมการบริษัท คณะกรรมการชุดย่อย
    และผู้บริหารระดับสูงของบริษัทในแต่ละปี

5.  จัดทำหลักเกณฑ์และนโยบายในการกำหนดค่าตอบแทนของคณะกรรมการบริษัทและผู้บริหารระดับสูง
    เพื่อเสนอให้คณะกรรมการบริษัทพิจารณาอนุมัติ และ/หรือ
    นำเสนอต่อที่ประชุมผู้ถือหุ้นอนุมัติตามแต่กรณี

6.  ให้คำชี้แจงตอบคำถามเกี่ยวกับค่าตอบแทนของคณะกรรมการบริษัทและผู้บริหารระดับสูงในที่ประชุมผู้ถือหุ้น

คณะกรรมการบรรษัทภิบาลและความรับผิดชอบต่อสังคม สิ่งแวดล้อม

ด้วยมติที่ประชุมคณะกรรมการ ครั้งที่ 1/2554 เมื่อวันที่ 12 มกราคม 2554
ได้มีมติให้แต่งตั้งคณะกรรมการบรรษัทภิบาลและความรับผิดชอบต่อสังคม สิ่งแวดล้อม
โดยมีวาระการดำรงตำแหน่งคราวละ 3 ปี ณ วันที่ 31ธันวาคม 2557
คณะกรรมการบรรษัทภิบาลและความรับผิดชอบต่อสังคม สิ่งแวดล้อม ประกอบด้วย

  -------------- -------------- -------------------------------------------------------
  1. นายปรีชา     เศขรฤทธิ์        ประธานคณะกรรมการบรรษัทภิบาลและความรับผิดชอบต่อสังคมสิ่งแวดล้อม
                                เป็นกรรมการอิสระ และไม่เป็นผู้บริหาร

  2. นางบุษบา     ดามาพงศ์        กรรมการบรรษัทภิบาลและความรับผิดชอบต่อสังคม สิ่งแวดล้อม
                                (ประธานกรรมการบริหาร)

  3. นางเพ็ญโสม   ดามาพงศ์        กรรมการบรรษัทภิบาลและความรับผิดชอบต่อสังคม สิ่งแวดล้อม
                                (กรรมการบริหาร)

  4. นายณัฐพงศ์    คุณากรวงศ์       กรรมการบรรษัทภิบาลและความรับผิดชอบต่อสังคม สิ่งแวดล้อม
                                (กรรมการบริหาร)
  -------------- -------------- -------------------------------------------------------

เลขานุการคณะกรรมการบรรษัทภิบาลและความรับผิดชอบต่อสังคม สิ่งแวดล้อม ได้แก่ นายสมบูรณ์
คุปติมนัส ตำแหน่งผู้อำนวยการอาวุโสสำนักกฎหมาย เลขานุการบริษัท
และหัวหน้างานกำกับดูแลการปฏิบัติงานของบริษัทฯ

ในปี 2557 ที่ผ่านมา คณะกรรมการบรรษัทภิบาลและความรับผิดชอบต่อสังคม
สิ่งแวดล้อมได้ประชุมร่วมกันทั้งสิ้น 2 ครั้ง โดยข้อมูลการเข้าร่วมประชุมได้แสดงไว้แล้วใน หัวข้อ
“ข้อมูลการเข้าร่วมประชุมคณะกรรมการบริษัทและคณะกรรมการชุดย่อยของกรรมการแต่ละราย”
และได้กำหนดให้มีการจัดตั้งหน่วยงานหรือคณะทำงานด้านความรับผิดชอบต่อสังคมและสิ่งแวดล้อม
(Corporate Social Respon – CSR) หรือ “คณะทำงาน CSR”
เพื่อรับผิดชอบเกี่ยวกับการดำเนินงานด้าน CSR ของบริษัทฯโดยตรง ทั้งนี้ ได้แต่งตั้งคณะทำงาน
CSR โดยให้มีผลตั้งแต่วันที่ 10 มิถุนายน 2557 จำนวน 7 คน ดังต่อไปนี้

+----------------+-----------+-----------------------------------------+
| 1. นายสุริยา     | เปลี่ยนสี    | ประธานคณะทำงาน                          |
+----------------+-----------+-----------------------------------------+
| 2. นางสาวจรัญญา | ต         | คณะทำงาน                                |
|                | ั้งบรรเจิดสุข |                                         |
+----------------+-----------+-----------------------------------------+
| 3. นายปภาณเดช  | พชรชานันท์  | คณะทำงาน                                |
+----------------+-----------+-----------------------------------------+
| 4. นายมงกุฎ     | เตโชฬาร   | คณะทำงาน                                |
+----------------+-----------+-----------------------------------------+
| 5.             | อิทธิรัตน์ชัย  | คณะทำงาน                                |
| นายประยงค์ยุทธ   |           |                                         |
+----------------+-----------+-----------------------------------------+
| 6.             | กุลดิลก     | คณะทำงาน                                |
| นางสาวโฉมชฎา   |           |                                         |
+----------------+-----------+-----------------------------------------+
| 7.             | เจ        | คณะทำงาน และเลขานุการ                    |
|   นางสาวสุดารัตน์ | ริญเกตุมงคล |                                         |
+----------------+-----------+-----------------------------------------+

โดยคณะทำงานมีหน้าที่กำหนดกลยุทธ์ การดำเนินกิจกรรม CSR ของบริษัทฯ
ให้สอดคล้องกับนโยบายที่คณะกรรมการบรรษัทภิบาลและความรับผิดชอบต่อสังคม สิ่งแวดล้อม
กำหนดไว้ และติดตามผลการดำเนินงานด้าน CSR ของบริษัท ให้เป็นไปตามกลยุทธ์
และแผนงานที่ได้รับอนุมัติ

บทบาทหน้าที่ความรับผิดชอบของคณะกรรมการบรรษัทภิบาลและความรับผิดชอบต่อสังคม สิ่งแวดล้อม

1.  เสนอแนวปฏิบัติที่ดี
    และให้คำแนะนำต่อคณะกรรมการบริษัทเกี่ยวกับหลักบรรษัทภิบาลและความรับผิดชอบต่อสังคม
    สิ่งแวดล้อม โดยแนวปฏิบัติดังกล่าวควรจะสอดคล้องและเหมาะสมกับธุรกิจของบริษัทฯ

2.  ส่งเสริมให้กรรมการ ผู้บริหาร และพนักงานของบริษัทฯ
    มีความรู้เพิ่มเติมตลอดเวลาเพื่อปฏิบัติงานให้สอดคล้องกับหลักบรรษัทภิบาลและความรับผิดชอบต่อสังคม
    สิ่งแวดล้อม
    เพื่อให้สอดคล้องกับแนวปฏิบัติของสากลและข้อเสนอแนะของหน่วยงานที่กำกับดูแลหรือหน่วยงานเกี่ยวข้อง

3.  ดูแลให้ฝ่ายบริหารจัดการนำหลักบรรษัทภิบาลและความรับผิดชอบต่อสังคม สิ่งแวดล้อม
    ไปใช้พัฒนาองค์กรและโครงการเพื่อให้เจริญเติบโตอย่างยั่งยืน

4.  พิจารณาทบทวนแนวปฏิบัติที่ดีเกี่ยวกับหลักบรรษัทภิบาลและความรับผิดชอบต่อสังคม สิ่งแวดล้อม
    อย่างสม่ำเสมอ เพื่อให้บริษัทฯ
    พัฒนาระดับการกำกับดูแลกิจการให้สามารถเทียบเคียงได้กับมาตรฐานสากล

5.  ประเมินผลการปฏิบัติงานของบริษัทฯ
    และกระทำการอื่นใดที่เกี่ยวข้องให้สอดคล้องกับแนวปฏิบัติที่ดีของหลักบรรษัทภิบาล

คณะกรรมการบริหารความเสี่ยง

ณ วันที่ 15 ธันวาคม 2557 คณะกรรมการบริหารความเสี่ยงมีจำนวน 8 คน ประกอบด้วย

  ------------- -------------- ------------------------------------------
  1. นายณัฐพงศ์   คุณากรวงศ์       ประธานคณะกรรมการบริหารความเสี่ยง

  2. นายอรรถพล  สฤษฎิพันธาวาทย์   กรรมการบริหารความเสี่ยง

  3. นายสมบูรณ์   คุปติมนัส         กรรมการบริหารความเสี่ยง

  4. นายสุริยา    เปลี่ยนสี         กรรมการบริหารความเสี่ยง

  5. นายวิทิต     วิศาลพัฒนะสิน     กรรมการบริหารความเสี่ยง

  6. นางสาวพรรณี ธาราพัฒน์        กรรมการบริหารความเสี่ยง

  7. นายปภาณเดช พชรชานันท์       กรรมการบริหารความเสี่ยง

  8. ดร.ต่อวงศ์   เจนวิทย์การ      กรรมการบริหารความเสี่ยง
  ------------- -------------- ------------------------------------------

เลขานุการคณะกรรมการบริหารความเสี่ยง ได้แก่ นายประเสริฐ ตันประวัติ ตำแหน่งรักษาการ
ผู้ช่วยผู้อำนวยการ ฝ่ายตรวจสอบภายใน กลุ่ม 2

ทั้งนี้ ที่ประชุมคณะกรรมการบริษัท ครั้งที่ 7/2557 เมื่อวันที่ 16 ธันวาคม 2557
มีมติแต่งตั้งคณะกรรมการบริหารความเสี่ยงชุดใหม่แทนคณะกรรมการชุดเดิม
โดยมีวาระการดำรงตำแหน่ง 3 ปี มีผลตั้งแต่วันที่ 16 ธันวาคม 2557 - 15 ธันวาคม 2560 ทั้งนี้
คณะกรรมการบริหารความเสี่ยงของบริษัทฯ ชุดปัจจุบัน มีจำนวน 6 คน ประกอบด้วย

  -------------- -------------- ------------------------------------------
  1. นายปรีชา     เศขรฤทธิ์        ประธานกรรมการบริหารความเสี่ยง
                                เป็นกรรมการอิสระและไม่เป็นผู้บริหาร

  2. นายประเสริฐ  สัมมนาวงศ์       กรรมการบริหารความเสี่ยง
                                เป็นกรรมการอิสระและไม่เป็น ผู้บริหาร

  3. นางบุษบา     ดามาพงศ์        กรรมการบริหารความเสี่ยง (ประธานกรรมการบริหาร)

  4. นายณัฐพงศ์    คุณากรวงศ์       กรรมการบริหารความเสี่ยง (กรรมการบริหาร
                                และประธานเจ้าหน้าที่บริหาร)

  5. นายอรรถพล   สฤษฎิพันธาวาทย์   กรรมการบริหารความเสี่ยง
                                (ประธานเจ้าหน้าที่ด้านการเงิน)

  6. ดร.ต่อวงศ์    เจนวิทย์การ      กรรมการบริหารความเสี่ยง (ผู้อำนวนการฝ่ายวางแผน
                                กลยุทธ์องค์กร)
  -------------- -------------- ------------------------------------------

โดยแต่งตั้งให้ นางสาวพรรณี ธาราพัฒน์ ผู้อำนวยการอาวุโส สำนักตรวจสอบภายใน
ทำหน้าที่เป็นเลขานุการคณะกรรมการบริหารความเสี่ยง

บทบาทและหน้าที่ความรับผิดชอบของคณะกรรมการบริหารความเสี่ยง ดังนี้

1.  กำหนดหลักเกณฑ์ นโยบาย และกระบวนการในการประเมิน
    และบริหารความเสี่ยงที่มีผลกระทบต่อบริษัท

2.  ประเมิน วิเคราะห์ความเสี่ยง จัดลำดับความเสี่ยง
    และกำหนดแนวทางและกลยุทธ์การบริหารความเสี่ยง เพื่อให้ความเสี่ยงอยู่ในระดับที่ยอมรับได้
    ภายใต้ต้นทุนที่เหมาะสม

3.  ติดตามและประเมินผลการบริหารความเสี่ยง
    และรายงานผลการประเมินความเสี่ยงต่อคณะกรรมการบริษัท

ในปี 2557 ที่ผ่านมา คณะกรรมการบริหารความเสี่ยงได้ประชุมร่วมกันทั้งสิ้น 4 ครั้ง
โดยข้อมูลการเข้าร่วมประชุมของคณะกรรมการบริหารความเสี่ยงแต่ละราย ดังนี้

+----------------------+----------------------+-----------------------+
| รายชื่อ                | จำนวนครั้งที่เข้าร่วมประชุม |                       |
|                      | /                    |                       |
| คณะ                  | จำนว                 |                       |
| กรรมการบริหารความเสี่ยง | นครั้งที่มีสิทธิเข้าร่วมประชุม |                       |
+----------------------+----------------------+-----------------------+
|                      | คณะ                  | คณ                    |
|                      | กรรมการบริหารความเสี่ยง | ะกรรมการบริหารความเสี่ยง |
|                      |                      |                       |
|                      | ปี 2550 – 2557        | ปี 2557                |
+----------------------+----------------------+-----------------------+
| 1. นายณัฐพงศ์ คุณากรวงศ์ | 5/5                  | 4/4                   |
| ⁽¹⁾                  |                      |                       |
+----------------------+----------------------+-----------------------+
| 2. นายอรรถพล         | 33/35                | 4 /4                  |
| สฤษฎิพันธาวาทย์         |                      |                       |
+----------------------+----------------------+-----------------------+
| 3. นายสมบูรณ์ คุปติมนัส   | 3/5                  | 2/4                   |
| ⁽²⁾                  |                      |                       |
+----------------------+----------------------+-----------------------+
| 4. นายสุริยา เปลี่ยนสี    | 31/35                | 4/4                   |
+----------------------+----------------------+-----------------------+
| 5. นายวิฑิต วิศาลพัฒนะสิน | 21/27                | 4/4                   |
+----------------------+----------------------+-----------------------+
| 6. นางสาวพรรณี        | 34/35                | 3/4                   |
| ธาราพัฒน์              |                      |                       |
+----------------------+----------------------+-----------------------+
| 7. นายปภาณเดช        | 5/5                  | 4/4                   |
| พชรชานันท์ ⁽³⁾         |                      |                       |
+----------------------+----------------------+-----------------------+
| 8. ดร.ต่อวงศ์          | 4/4                  | 4/4                   |
| เจนวิทย์การ ⁽⁴⁾        |                      |                       |
+----------------------+----------------------+-----------------------+

หมายเหตุ

(1) นายณัฐพงศ์ คุณากรวงศ์ กรรมการและรองประธานเจ้าหน้าที่บริหาร
    เข้าดำรงตำแหน่งเป็นประธานคณะกรรมการบริหารความเสี่ยง ตั้งแต่วันที่ 15 พฤศจิกายน
    2556 และปัจจุบันเข้าดำรงตำแหน่งประธานเจ้าหน้าที่บริหาร ตั้งแต่วันที่ 1 มกราคม 2558

(2) นายสมบูรณ์ คุปติมนัส เข้าดำรงตำแหน่งเป็นกรรมการบริหารความเสี่ยง ตั้งแต่วันที่ 15
    พฤศจิกายน 2556

(3) นายปภาณเดช พชรชานันท์ เข้าดำรงตำแหน่งเป็นกรรมการบริหารความเสี่ยง ตั้งแต่วันที่ 15
    พฤศจิกายน 2556

(4) ดร.ต่อวงศ์ เจนวิทย์การ เข้าดำรงตำแหน่งกรรมการบริหารความเสี่ยง ตั้งแต่วันที่ 31
    มกราคม 2557

  การประเมินผลการปฏิบัติงานคณะกรรมการชุดย่อยของบริษัท

ในปี 2557
คณะกรรมการบริษัทได้จัดให้มีการประเมินผลการปฏิบัติงานของคณะกรรมการชุดย่อยแต่ละคณะโดยตนเองในภาพรวมทั้งคณะ
นอกเหนือจากคณะกรรมการตรวจสอบ ได้แก่ คณะกรรมการบริหาร
คณะกรรมการสรรหาและกำหนดค่าตอบแทน คณะกรรมการบรรษัทภิบาลและความรับผิดชอบต่อสังคม
สิ่งแวดล้อม และคณะกรรมการบริหารความเสี่ยง
เพื่อนำผลการประเมินที่ได้ไปพัฒนาการปฏิบัติงานของคณะกรรมการชุดย่อยแต่ละคณะให้มีประสิทธิภาพยิ่งขึ้น
เป็นไปตามหน้าที่ความรับผิดชอบที่ได้รับมอบหมายจากคณะกรรมการบริษัทและสอดคล้องกับกลยุทธ์การดำเนินธุรกิจของบริษัทฯ
โดยใช้แบบประเมินที่ได้รับความเห็นชอบจากคณะกรรมการบริษัท ครั้งที่ 7/2557 เมื่อวันที่ 16
ธันวาคม 2557 ซึ่งเลขานุการบริษัทเป็นผู้เตรียมและจัดส่งแบบประเมินให้กรรมการชุดย่อยแต่ละคน
โดยแบบประเมินมีเนื้อหาครอบคลุมในด้านต่างๆ ได้แก่

1) โครงสร้างและคุณสมบัติของคณะกรรมการ

2) บทบาท หน้าที่ และความรับผิดชอบของคณะกรรมการ

3) การสื่อสารและการประสานงานระหว่างคณะกรรมการชุดย่อยและคณะกรรมการบริษัท

4) การปฏิบัติหน้าที่ให้สอดคล้องกับการกำกับดูแลกิจการที่ดี

5) การประชุมคณะกรรมการ

โดยผลการประเมินการปฏิบัติงานของคณะกรรมการชุดย่อยแต่ละคณะในภาพรวมทั้งคณะ ในรอบปี
2557 โปรดดูรายละเอียดในหัวข้อ
“การประเมินผลการปฏิบัติงานของคณะกรรมการบริษัทและคณะกรรมการชุดย่อย”

1.  การสรรหาและแต่งตั้งกรรมการและผู้บริหารระดับสูง

กรรมการอิสระ

คณะกรรมการบริษัทได้กำหนดนิยามของกรรมการอิสระว่า “กรรมการอิสระ” หมายถึง
กรรมการที่สามารถแสดงความเห็นหรือรายงานข้อเสนอแนะได้อย่างเสรีตามภารกิจที่ได้มอบหมาย
เช่น การทำหน้าที่เป็นประธานกรรมการ กรรมการตรวจสอบ
กรรมการสรรหาและกำหนดค่าตอบแทน
และประธานกรรมการบรรษัทภิบาลและความรับผิดชอบต่อสังคม สิ่งแวดล้อม
โดยต้องไม่คำนึงถึงผลประโยชน์ใดๆ ที่เกี่ยวกับทรัพย์สินหรือตำแหน่งหน้าที่
และมีความเป็นอิสระจากฝ่ายบริหารและผู้ถือหุ้นรายใหญ่ของบริษัทฯ
โดยไม่ตกอยู่ภายใต้อิทธิพลของบุคคลหรือกลุ่มบุคคลใด รวมถึงไม่มีสถานการณ์ใดๆ
ที่จะมาบีบบังคับให้ไม่สามารถแสดงความเห็นได้ตามที่พึงจะเป็น

ทั้งนี้
ผู้ที่จะเป็นกรรมการอิสระของบริษัทต้องมีคุณสมบัติครบถ้วนและมีความเป็นอิสระตามที่คณะกรรมการกำกับตลาดทุนประกาศกำหนดไว้
ทั้งนี้ บริษัทฯ ได้กำหนดนิยามและคุณสมบัติของกรรมการอิสระของบริษัทฯ
ซึ่งเข้มกว่าข้อกำหนดขั้นต่ำของประกาศคณะกรรมการกำกับตลาดทุน ดังนี้

บทบาทและหน้าที่ของกรรมการอิสระ

กรรมการอิสระนอกจากจะมีบทบาทและหน้าที่เช่นเดียวกับกรรมการคนอื่นในคณะกรรมการบริษัทแล้ว
ยังมีบทบาทและหน้าที่พิเศษในการรักษาความเป็นอิสระในการแสดงความคิดเห็นหรือมีข้อเสนอแนะ
เพื่อรักษาผลประโยชน์ของผู้มีส่วนได้เสียทุกฝ่ายที่เกี่ยวข้องโดยไม่อยู่ภายใต้อิทธิพลของกลุ่มบุคคลใด

ตั้งแต่ปี 2552 เป็นต้นมาบริษัทฯ สนับสนุนให้กรรมการอิสระทุกคน มีการประชุมระหว่างกันเอง
เพื่อหาข้อสรุปในการเสนอแนะต่อคณะกรรมการบริษัท ซึ่ง ณ วันที่ 31 ธันวาคม 2557 บริษัทฯ
มีกรรมการอิสระทั้งหมด จำนวน 5 คน ได้จัดประชุมเป็นการเฉพาะระหว่างกรรมการอิสระด้วยกัน
โดยไม่มีผู้บริหาร หรือบุคคลอื่นที่เข้าข่ายอาจมีความเกี่ยวข้องกับบริษัทฯ
หรืออาจมีความไม่เป็นกลางเข้าร่วมประชุม โดยมีนายรัฐ กิตติเวชโอสถ
ประธานกรรมการซึ่งเป็นกรรมการอิสระ เป็นประธานการประชุม
ก่อนการประชุมคณะกรรมการบริษัททุกครั้ง
เพื่อศึกษารายละเอียดของวาระการประชุมคณะกรรมการบริษัท
และร่วมกันกำหนดข้อเสนอแนะก่อนนำเสนอต่อคณะกรรมการบริษัทเพื่อปรับปรุงการบริหารจัดการและการดำเนินธุรกิจให้เกิดการพัฒนาและมีประสิทธิภาพต่อองค์กรบริษัทฯ
และเกิดประโยชน์ต่อผู้มีส่วนได้เสียทุกฝ่าย ทั้งนี้ กรรมการอิสระของบริษัทฯ ทั้ง 5 คน
ไม่ได้ดำรงตำแหน่งเป็นกรรมการในบริษัทจดทะเบียนอื่นมากกว่า 5 แห่ง

คุณสมบัติของกรรมการอิสระ

1.  ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่
    บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท ทั้งนี้
    ให้นับรวมการถือหุ้นของผู้ที่เกี่ยวข้องของกรรมการรายนั้นๆ ด้วย

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้รับเงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย
    บริษัทร่วม บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัท

3.  ไม่มีความสัมพันธ์ทางสายโลหิต หรือโดยการจดทะเบียนตามกฎหมาย
    ในลักษณะที่เป็นบิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
    ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทหรือบริษัทย่อย

4.  ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัท รวมทั้งไม่เป็นหรือเคยเป็นผู้ถือหุ้นที่มีนัย
    หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือ ผู้มีอำนาจควบคุมของบริษัท

5.  ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือ ผู้มีอำนาจควบคุมของบริษัทสังกัดอยู่

6.  ไม่เป็นหรือเคยเป็นผู้ให้บริการทางวิชาชีพใดๆ ซึ่งรวมถึงที่ปรึกษากฎหมาย
    หรือที่ปรึกษาทางการเงิน ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่
    บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย
    ผู้มีอำนาจควบคุม หรือหุ้นส่วนของผู้ให้บริการทางวิชาชีพนั้นด้วย

7.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

8.  ไม่ประกอบกิจการที่มีสภาพอย่างเดียวกัน และเป็นการแข่งขันที่มีนัยกับกิจการของบริษัท
    หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
    ลูกจ้าง พนักงาน ที่ปรึกษาที่รับเงินเดือนประจำ
    หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
    ซึ่งประกอบกิจการที่มีสภาพอย่างเดียวกัน
    และเป็นการแข่งขันที่มีนัยกับกิจการของบริษัทหรือบริษัทย่อย

9.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

การประชุมกรรมการที่ไม่เป็นผู้บริหาร (กรรมการอิสระ)

บริษัทฯ สนับสนุนเพื่อให้เกิดการพัฒนาระบบการบริหารและการดำเนินงานของบริษัทฯ ดียิ่งขึ้น
โดยให้กรรมการที่ไม่เป็นผู้บริหารประชุมระหว่างกันเองตามความจำเป็น
เพื่ออภิปรายปัญหาต่างๆเกี่ยวกับการจัดการที่อยู่ในความสนใจโดยไม่มีฝ่ายจัดการร่วมด้วย
ซึ่งก่อให้เกิดประโยชน์ต่อบริษัทฯ และผู้มีส่วนได้เสีย ทุกฝ่าย
เนื่องจากสามารถแสดงความคิดเห็นอย่างเป็นอิสระ และสร้างสรรค์ในมุมมองต่างๆ
โดยประธานกรรมการในฐานะกรรมการอิสระจะดำเนินการประชุมกรรมการที่ไม่เป็นผู้บริหารก่อนการประชุมคณะกรรมการทุกไตรมาส

ณ วันที่ 31 ธันวาคม 2557 คณะกรรมการที่ไม่เป็นผู้บริหารมีจำนวน 5 คน ประกอบด้วย

  -------------- --------------- ----------------------------------------------
  1. นายรัฐ       กิตติเวชโอสถ      ประธานกรรมการที่ไม่เป็นผู้บริหาร

  2. นายคุโณดม    ธรรมาภรณ์พิลาศ    กรรมการที่ไม่เป็นผู้บริหาร (เป็นผู้มีความรู้ด้านวิศวกรรม
                                 และมีประสบการณ์การทำงานที่เกี่ยวข้องกับธุรกิจของบริษัทฯ)

  3. นายประเสริฐ  สัมนาวงศ์         กรรมการที่ไม่เป็นผู้บริหาร
                                 (เป็นผู้มีความรู้ด้านบัญชีและการเงิน)

  4. นายปรีชา     เศขรฤทธิ์         กรรมการที่ไม่เป็นผู้บริหาร (เป็นผู้มีความรู้ด้านวิศวกรรม
                                 และมีประสบการณ์การทำงานที่เกี่ยวข้องกับธุรกิจของบริษัทฯ)

  5. นางแน่งน้อย   ณ ระนอง         กรรมการที่ไม่เป็นผู้บริหาร
  -------------- --------------- ----------------------------------------------

เลขานุการคณะกรรมการที่ไม่เป็นผู้บริหาร ได้แก่ นายประเสริฐ สัมนาวงศ์

+----------------------+----------------------+-----------------------+
| รายชื่อ                | จำนวนครั้งที่เข้าร่วมประชุม |                       |
|                      | /                    |                       |
| คณ                   | จำนว                 |                       |
| ะกรรมการที่ไม่เป็นผู้บริหาร | นครั้งที่มีสิทธิเข้าร่วมประชุม |                       |
+----------------------+----------------------+-----------------------+
|                      | คณ                   | ค                     |
|                      | ะกรรมการที่ไม่เป็นผู้บริหาร | ณะกรรมการที่ไม่เป็นผู้บริหาร |
|                      |                      | ปี 2557                |
|                      | ปี 2552 – 2557        |                       |
+----------------------+----------------------+-----------------------+
| 1. นายรัฐ กิตติเวชโอสถ  | 28/28                | 7/7                   |
+----------------------+----------------------+-----------------------+
| 2. นายคุโณดม          | 28/28                | 7/7                   |
| ธรรมาภรณ์พิลาศ         |                      |                       |
+----------------------+----------------------+-----------------------+
| 3. นายประเสริฐ        | 28/28                | 7/7                   |
| สัมมนาวงศ์             |                      |                       |
+----------------------+----------------------+-----------------------+
| 4. นายปรีชา เศขรฤทธิ์   | 28/28                | 7/7                   |
|                      |                      |                       |
| 5. นางแน่งน้อย ณ ระนอง | 5/5                  | 5/5                   |
| ⁽¹⁾                  |                      |                       |
+----------------------+----------------------+-----------------------+

หมายเหตุ (1) นางแน่งน้อย ณ ระนอง มีสถานะเป็นกรรมการที่ไม่เป็นผู้บริหาร (กรรมการอิสระ)
ตามประกาศคณะกรรมการกำกับตลาดทุน ที่ ทจ.4/2552 ตั้งแต่วันที่ 28 กุมภาพันธ์ 2557

ความสัมพันธ์ทางธุรกิจหรือให้บริการทางวิชาชีพ

บริษัทฯ ไม่มีการทำรายการที่เกี่ยวกับความสัมพันธ์ทางธุรกิจ
หรือการให้บริการทางวิชาชีพระหว่างกรรมการอิสระ (และกรรมการบริษัท) กับบริษัทใหญ่
บริษัทย่อย หรือนิติบุคคลที่อาจมีความขัดแย้ง
ซึ่งมีมูลค่าเกินกว่าที่กำหนดไว้ในประกาศคณะกรรมการกำกับตลาดทุน ที่ ทจ.28/2551
เรื่องการขออนุญาตและการอนุญาตให้เสนอขายหุ้นที่ออกใหม่ที่มีระดับนัยสำคัญเข้าข่ายไม่อิสระ คือ

1.  การทำรายการที่เกี่ยวกับความสัมพันธ์ทางธุรกิจ
    ซึ่งมีมูลค่ารายการตั้งแต่ร้อยละสามของสินทรัพย์ที่มีตัวตนสุทธิหรือตั้งแต่ยี่สิบล้านบาท
    แล้วแต่จำนวนใดจะต่ำกว่า โดยรวมรายการที่เกิดขึ้นในระหว่างหกเดือน
    ก่อนวันที่มีการทำรายการด้วย
    แต่ในการพิจารณาภาระหนี้ให้นับรวมภาระหนี้ที่เกิดขึ้นในระหว่างหนึ่งปีก่อนวันที่มีความสัมพันธ์ทางธุรกิจ

2.  เป็นผู้สอบบัญชี และผู้ให้บริการทางวิชาชีพ เช่น ที่ปรึกษากฎหมาย ที่ปรึกษาทางการเงิน และ
    ผู้ประเมินราคาทรัพย์สิน

การสรรหากรรมการและผู้บริหารระดับสูง

การสรรหากรรมการบริษัท

บริษัทฯ มีกระบวนการคัดเลือกและสรรหากรรมการอย่างโปร่งใส
โดยคณะกรรมการสรรหาและกำหนดค่าตอบแทนจะทำหน้าที่พิจารณาสรรหาผู้ที่มีความรู้
ความสามารถที่เกี่ยวข้องกับธุรกิจของบริษัทฯ มีคุณสมบัติตามที่บริษัทฯ ต้องการ
โดยพิจารณาจากทักษะจำเป็นที่ยังขาดอยู่ในคณะกรรมการตาม Board Skill Matrix
อีกทั้งพิจารณาคุณสมบัติและประสบการณ์ต่างๆเพื่อให้สอดคล้องกับกลยุทธ์ในการดำเนินธุรกิจของบริษัททั้งระยะสั้นและระยะยาวด้วย
โดยไม่จำกัดเพศ เชื้อชาติ ศาสนา พร้อมอุทิศเวลาในการปฏิบัติหน้าที่อย่างเต็มที่
ไม่มีลักษณะต้องห้ามตามกฎหมาย และหลักการกำกับดูแลกิจการที่ดีของบริษัทจดทะเบียน
ตลอดจนไม่เคยเป็นพนักงานหรือหุ้นส่วนของบริษัทสอบบัญชีภายนอกที่บริษัทฯ ใช้บริการอยู่ในช่วง 3
ปีที่ผ่านมา ซึ่งในบางกรณีบริษัทฯ ได้ใช้ฐานข้อมูลกรรมการ (Director Pool)
เพื่อช่วยประกอบการตัดสินใจในการสรรหา เพื่อเสนอคณะกรรมการบริษัทพิจารณาอนุมัติ
และ/หรือนำเสนอต่อที่ประชุมผู้ถือหุ้นอนุมัติตามแต่กรณี

การสรรหากรรมการผู้ดำรงตำแหน่งประธานกรรมการบริหาร และ ประธานเจ้าหน้าที่บริหาร
(CEO)

1.  มีคุณสมบัติของกรรมการตามหลักเกณฑ์ที่บริษัทฯ กำหนดไว้

2.  ตำแหน่งประธานกรรมการบริหารหรือประธานเจ้าหน้าที่บริหาร (CEO)
    จะสรรหาจากบุคคลที่สามารถดำรงตำแหน่งในบริษัทจดทะเบียนเพียง 1 บริษัทเท่านั้น คือ
    บริษัท เอสซี แอสเสท คอร์ปอเรชั่น จำกัด (มหาชน) และดำรงตำแหน่งในองค์กรอื่น
    ซึ่งเมื่อนับรวมกันแล้วไม่เกิน 5 แห่ง ดังนี้

    1.  บริษัทย่อย

    2.  บริษัทที่เกี่ยวข้อง
        ซึ่งไม่ได้เป็นบริษัทจดทะเบียนในตลาดหลักทรัพย์และไม่ได้ประกอบธุรกิจด้านอสังหาริมทรัพย์เช่นเดียวกับบริษัทฯ
        และไม่ได้ดำรงตำแหน่งประธานกรรมการบริหารหรือกรรมการผู้จัดการ

    3.  องค์การหรือสถานสาธารณกุศลที่ทำประโยชน์เพื่อสาธารณะหรือเพื่อการศึกษา

คณะกรรมการบริษัทจะรับผิดชอบในการสรรหากรรมการใหม่ที่มีคุณสมบัติและประสบการณ์ที่เหมาะสม
โดยกรรมการผู้นั้นต้องมีเวลาอย่างเพียงพอที่จะอุทิศความรู้ ความสามารถ ปฏิบัติหน้าที่ให้แก่บริษัทฯ
ทั้งนี้ คณะกรรมการบริษัทได้มอบหมายให้คณะกรรมการสรรหาและกำหนดค่าตอบแทน
ทำหน้าที่ในการสรรหากรรมการ เพื่อเสนอให้คณะกรรมการบริษัทอนุมัติ
และ/หรือเสนอขออนุมัติแต่งตั้งต่อที่ประชุมผู้ถือหุ้นตามหลักเกณฑ์และวิธีการที่กำหนดอยู่ในข้อบังคับของบริษัทฯ
โดยมีสาระสำคัญดังนี้

1.  ในการประชุมสามัญประจำปีทุกครั้ง กรรมการต้องพ้นจากตำแหน่งตามวาระเป็นจำนวน 1 ใน
    3 ถ้าจำนวนกรรมการที่จะแบ่งออกให้ตรงเป็น 3 ส่วนไม่ได้
    ก็ให้ออกโดยจำนวนที่ใกล้ที่สุดกับส่วน 1 ใน 3
    โดยกรรมการที่จะต้องออกจากตำแหน่งในปีแรกและปีที่ 2 ภายหลังจดทะเบียนบริษัทนั้น
    ให้ใช้วิธีจับฉลากกันว่าผู้ใดจะออก ส่วนปีหลังๆ ต่อไป
    ให้กรรมการที่อยู่ในตำแหน่งนานที่สุดนั้นเป็นผู้ออกจากตำแหน่ง
    และกรรมการที่ออกตามวาระนี้อาจถูกเลือกเข้ามาดำรงตำแหน่งใหม่ก็ได้

2.  ในกรณีที่ตำแหน่งกรรมการว่างลงเพราะเหตุอื่นนอกจากออกตามวาระให้คณะกรรมการมีมติด้วยคะแนนไม่น้อยกว่า
    3 ใน 4 ของกรรมการที่เหลืออยู่
    เลือกบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามมาตรา 68 แห่ง
    พระราชบัญญัติบริษัทมหาชนจำกัด พ.ศ.2535
    เข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการจะเหลือน้อยกว่า 2 เดือน
    บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงวาระที่ยังเหลืออยู่ของกรรมการที่ตนแทน

3.  ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

3.1 ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ถือ

3.2 ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตามข้อ 3.1
เพื่อที่จะเลือกตั้งบุคคลคนเดียวหรือหลายคนเป็นกรรมการก็ได้
ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดก็ได้

3.3
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

การสรรหาผู้บริหาร

สำนักทรัพยากรบุคคลและธุรการจะทำหน้าที่พิจารณาสรรหาบุคคลภายในบริษัทฯ ที่มีความรู้
ความสามารถ และประสบการณ์เกี่ยวกับงานที่ต้องรับผิดชอบในสายงานนั้น ๆ
เพื่อทำหน้าที่เป็นผู้บริหาร ทั้งนี้ ในกรณีที่ไม่สามารถสรรหาบุคคลภายในที่เหมาะสมได้
ก็จะพิจารณาสรรหาจากบุคคลภายนอก โดยจะพิจารณาจากบุคคลที่มีความรู้ ความสามารถ
ประสบการณ์ วิสัยทัศน์ และทัศนคติที่ดีต่อองค์กรเช่นกัน และเสนอต่อประธานเจ้าหน้าที่สายงาน
และ/หรือ ประธานเจ้าหน้าที่บริหาร หรือ ประธานกรรมการบริหารพิจารณาอนุมัติ

1.  การกำกับดูแลการดำเนินงานของบริษัทย่อยและบริษัทร่วม

บริษัทฯ มีนโยบายการลงทุนในบริษัทย่อย และบริษัทร่วม โดยจะพิจารณาว่า กิจการของบริษัทย่อย
และบริษัทร่วม จะต้องสนับสนุนธุรกิจของบริษัทฯ และบริษัทฯ
จะได้รับผลตอบแทนและผลประโยชน์จากการลงทุนนั้น ในการกำกับดูแลการดำเนินงานบริษัทย่อย
และบริษัทร่วม บริษัทฯ มีนโยบายดังนี้

1.  บริษัทฯ ในฐานะผู้ถือหุ้นใหญ่
    โดยความเห็นชอบของคณะกรรมการบริษัทจะแต่งตั้งกรรมการบริหารของบริษัทฯ
    ที่มีคุณวุฒิและประสบการณ์เหมาะสมกับกิจการนั้น เข้าเป็นกรรมการของบริษัทย่อย
    และบริษัทร่วม ตามสัดส่วนการถือครองหุ้น เพื่อทำหน้าที่ในการบริหารงาน
    ตามกรอบอำนาจที่คณะกรรมการบริษัทมอบให้
    โดยจะต้องรายงานผลการดำเนินการทั้งรายไตรมาส และรายปี ให้คณะกรรมการบริษัททราบ
    เพื่อให้สามารถติดตามตรวจสอบการปฏิบัติงานของบริษัทฯ ในบริษัทย่อยได้
    หรือในกรณีเรื่องสำคัญจะต้องได้รับความเห็นชอบจากคณะกรรมการบริษัทก่อน เช่น
    การอนุมัติการเพิ่มทุน หรือลดทุน การเลิกบริษัทย่อย และบริษัทร่วม เป็นต้น
    เว้นแต่เป็นกรณีเร่งด่วน ถ้าปล่อยให้เนิ่นช้าออกไปจะกระทบต่อธุรกิจของบริษัทย่อย
    และบริษัทร่วม ผู้แทนบริษัทสามารถดำเนินการได้ตามสมควร เพื่อป้องกันเหตุนั้น
    แต่ต้องแจ้งและรายงานเหตุดังกล่าวให้ประธานกรรมการบริหารของบริษัททราบ
    และต้องรายงานให้คณะกรรมการบริษัท ภายหลังการดำเนินการดังกล่าวโดยไม่ชักช้า

2.  การประชุมผู้ถือหุ้น คณะกรรมการบริษัทจะแต่งตั้งกรรมการบริหาร หรือบุคคลอื่น เช่น ผู้บริหาร
    เป็นผู้รับมอบฉันทะไปร่วมการประชุมในฐานะผู้ถือหุ้น โดยผู้รับมอบฉันทะจากบริษัทฯ
    มีหน้าที่ในการออกเสียงในที่ประชุมใหญ่ผู้ถือหุ้น ในวาระต่างๆ โดยเฉพาะวาระสำคัญ
    ตามที่คณะกรรมการบริษัทพิจารณาเห็นชอบแล้ว เช่น
    การกำหนดค่าตอบแทนกรรมการและประธานกรรมการหรือประธานเจ้าหน้าที่บริหารและกรรมการผู้จัดการ
    การเพิ่มทุนหรือลดทุน การให้ความเห็นชอบงบประมาณและบัญชีงบดุล
    การให้ความเห็นชอบโครงสร้างการบริหารงาน เป็นต้น

3.  ในกรณีที่ บริษัทย่อย หรือบริษัทร่วม มีกำลังพนักงานไม่เพียงพอ
    หรือจำเป็นต้องใช้บุคลากรพิเศษที่บริษัทฯ มีบุคคลเหล่านั้นเป็นพนักงานอยู่ บริษัทฯ
    จะสนับสนุนจัดส่งพนักงานเข้าช่วยให้คำปรึกษา และปฏิบัติงานในบริษัทย่อย และบริษัทร่วม
    ชั่วคราวเท่าที่จำเป็น แต่ยังคงมีสถานภาพเป็นพนักงานของบริษัทฯ อยู่
    โดยไม่มีการขาดจากการเป็นพนักงานของบริษัทฯ

4.  คณะกรรมการบริษัท มอบหมายให้คณะกรรมการตรวจสอบรับผิดชอบสอบทานให้บริษัทฯ
    มีระบบการควบคุมภายในที่เพียงพอ เหมาะสม และมีประสิทธิผล
    เพื่อรักษาประโยชน์ในทรัพย์สินการลงทุนของบริษัทฯ ในบริษัทย่อย และบริษัทร่วม
    และให้การประกอบการของบริษัทย่อย และบริษัทร่วม
    เป็นไปตามเป้าหมายแผนทางธุรกิจที่กำหนดไว้อย่างมีประสิทธิภาพ เป็นไปตามกฎหมาย
    และเกิดผลตอบแทนคุ้มค่าต่อการลงทุน โดยมีฝ่ายตรวจสอบภายใน ทำหน้าที่เป็นผู้ตรวจสอบ
    รายงาน และประเมินผลการควบคุมภายในของบริษัทย่อย และบริษัทร่วม
    ต่อคณะกรรมการตรวจสอบ เพื่อนำเสนอความเห็นต่อคณะกรรมการบริษัทต่อไป

5.  เพื่อให้การดำเนินการของบริษัทฯ บริษัทย่อย และบริษัทร่วม เป็นไปโดยโปร่งใส
    และมีการกำกับดูแลกิจการที่ดี บริษัทฯ มีนโยบายให้บริษัทฯ บริษัทย่อย และบริษัทร่วม
    ใช้ผู้สอบบัญชีจากจากสำนักงานสอบบัญชีเดียวกัน เพื่อแสดงความบริสุทธิ์ใจ
    และเปิดโอกาสให้ผู้สอบบัญชีสามารถตรวจสอบรายการทำธุรกรรมต่างๆ
    รวมทั้งแสวงหาหลักฐานที่เหมาะสมอย่างเพียงพอในการแสดงความเห็นต่องบการเงินรวม
    ของทั้งบริษัทฯ บริษัทย่อย และบริษัทร่วม นอกจากนั้น บริษัทฯ
    จัดให้คณะกรรมการตรวจสอบมีการประชุมร่วมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ
    1 ครั้ง

6.  กรรมการบริหารผู้เป็นกรรมการในบริษัทย่อย และบริษัทร่วม
    จะได้รับค่าตอบแทนจากเบี้ยประชุมในฐานะกรรมการบริหารของบริษัทเท่านั้น บริษัทย่อย
    และบริษัทร่วมไม่มีการจ่ายค่าตอบแทนกรรมการ

ณ วันที่ 31 ธันวาคม 2557 บริษัทฯ มีบริษัทย่อย 3 บริษัท คือ บริษัท โอเอไอ แอสเสท จำกัด
(OA) บริษัท อัพคันทรี่ แลนด์ จำกัด (UL) และบริษัท วี.แลนด์ พร็อพเพอร์ตี้ จำกัด (VL)
โดยบริษัทฯ ถือหุ้นในบริษัทย่อยแต่ละบริษัท จำนวนร้อยละ 99.99 โดยไม่มีบริษัทร่วม

1.  การดูแลเรื่องการใช้ข้อมูลภายใน

บริษัทฯ มีนโยบายและยึดมั่นในจรรยาบรรณ ความซื่อสัตย์ สุจริตในการดำเนินธุรกิจต่อลูกค้า
พนักงาน คู่ค้า ผู้ถือหุ้น เจ้าหนี้ คู่แข่งขันทางการค้า ชุมชน สังคมและสิ่งแวดล้อม
ซึ่งหมายรวมถึงผู้ลงทุน และต่อต้านการทุจริตคอร์รัปชั่น ในเรื่องเกี่ยวกับการใช้ข้อมูลภายใน
และห้ามกรรมการ ผู้บริหาร และพนักงาน ต้องไม่ใช้ข้อมูลภายในของบริษัทฯ
ที่เป็นสาระสำคัญและยังไม่เปิดเผยต่อสาธารณชน เพื่อประโยชน์ส่วนตนหรือบุคคลอื่น แม้ว่าบริษัทฯ
อาจไม่เสียประโยชน์ใดก็ตาม เช่น ซื้อขายหลักทรัพย์ของกลุ่มบริษัทฯ
ในขณะที่เตรียมประกาศผลการดำเนินงานของบริษัทฯ หรือจ่ายปันผล
ให้หลีกเลี่ยงหรืองดการซื้อขายหลักทรัพย์ของกลุ่มบริษัทฯ ในช่วง 1
เดือนก่อนการเปิดเผยข้อมูลแก่สาธารณชน หรือการซื้อขายที่ดินหรือลงทุนในธุรกิจใกล้บริเวณที่บริษัทฯ
จะลงทุน ที่เป็นไปในทางที่ส่อว่าจะหาผลประโยชน์ให้แก่ตนเองหรือบุคคลอื่น
และมีระบบการรักษาความปลอดภัยระบบคอมพิวเตอร์และข้อมูลสารสนเทศ โดยให้กรรมการ
ผู้บริหารและพนักงานทุกระดับยึดถือและนำไปปฏิบัติ
เพื่อป้องกันมิให้ข้อมูลและข่าวสารที่สำคัญถูกเปิดเผยหรือมีการเข้าถึงแหล่งข้อมูลโดยไม่มีอำนาจ
กรณีที่นำข้อมูลบริษัทฯ ไปเปิดเผยเพื่อประโยชน์ตนหรือบุคคลใดบุคคลหนึ่ง
หรือกระทำการอันอาจเป็นการขัดแย้งทางผลประโยชน์
ถือเป็นความผิดอย่างร้ายแรงและอาจถูกลงโทษทางวินัย
ซึ่งได้กำหนดแนวทางไว้ในจรรยาบรรณบริษัท (Code of Ethics)
ในคู่มือนโยบายการกำกับดูแลกิจการและเผยแพร่ในเว็บไซต์ www.scasset.com ของ บริษัทฯ

นอกจากนี้ในการซื้อขายหลักทรัพย์ กรรมการ ผู้บริหาร รวมทั้งคู่สมรสและบุตรที่ยังไม่บรรลุนิติภาวะ
ตลอดจนบุคคลที่เกี่ยวข้องตามมาตรา 258 แห่งพระราชบัญญัติหลักทรัพย์และตลาดหลักทรัพย์
พ.ศ.2535 (แก้ไขเพิ่มเติม พ.ศ.2551) ของบุคคลดังกล่าว
ให้จัดทำและเผยแพร่รายงานการถือหลักทรัพย์
ตลอดจนรายงานการเปลี่ยนแปลงการถือหลักทรัพย์ทุกครั้งที่มีการซื้อ ขาย โอน หรือรับโอนหลักทรัพย์
ภายใน 3 วัน นับแต่วันที่มีการซื้อ ขาย โอน
หรือรับโอนหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
ทั้งนี้กรรมการและผู้บริหารรับทราบบทบาท ภาระ หน้าที่ในการรายงานการถือหลักทรัพย์
ตามประกาศของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
และข้อบังคับของตลาดหลักทรัพย์แห่งประเทศไทย

2.  ค่าตอบแทนผู้สอบบัญชี

3.  

  ค่าตอบแทนผู้สอบบัญชีของบริษัทฯและบริษัทย่อยสำหรับงบการเงินประจำปี 2557 มีรายละเอียด
  ดังนี้

+---------------------------------+-----------------+-----------------+
| ค่าตอบแทนผู้สอบบัญชี                 | ปี 2557          | ปี 2556          |
|                                 |                 |                 |
| สำหรับงบการเงินประจำปี (หน่วย :     |                 |                 |
| บาท)                            |                 |                 |
+---------------------------------+-----------------+-----------------+
| (1) ค่าตอบแทนจากการสอบบัญชี (Audit |                 |                 |
| Fee)                            |                 |                 |
+---------------------------------+-----------------+-----------------+
| -   บริษัทฯ                       | 1,100,000       | 1,100,000       |
+---------------------------------+-----------------+-----------------+
| -   บริษัทย่อย                     | 525,000         | 525,000         |
+---------------------------------+-----------------+-----------------+
| (2) ค่าบริการอื่น (non-audit fee)   |                 |                 |
+---------------------------------+-----------------+-----------------+
| -   บริษัทฯ                       | ไม่มี             | ไม่มี             |
+---------------------------------+-----------------+-----------------+
| -   บริษัทย่อย                     | ไม่มี             | ไม่มี             |
+---------------------------------+-----------------+-----------------+

1.  การปฏิบัติตามหลักการกำกับดูแลกิจการที่ดีในเรื่องอื่นๆ

จริยธรรมธุรกิจ

บริษัทฯ มีการกำหนดปรัชญาและจรรยาบรรณบริษัทไว้เป็นลายลักษณ์อักษรอยู่ในหมวด 5
ของนโยบายการกำกับดูแลกิจการอย่างชัดเจน
ให้เป็นข้อปฏิบัติและยึดถือเป็นแนวทางในการปฏิบัติหน้าที่ตามภารกิจของบริษัทฯ
ด้วยความซื่อสัตย์สุจริตและเที่ยงธรรม ทั้งการปฏิบัติต่อบริษัทและผู้มีส่วนได้เสียทุกกลุ่ม
สาธารณชนและสังคมให้กรรมการ ผู้บริหาร และพนักงานของบริษัทฯ ได้ถือปฏิบัติมาโดยตลอด
โดยบริษัทฯจะดำเนินการติดต่อสื่อสารกับพนักงานอย่างสม่ำเสมอและติดตามการปฏิบัติตามแนวทางดังกล่าวเป็นประจำ
ถ้ากรณีถ้ามิได้ปฏิบัติตามจะมีบทลงโทษทางวินัยกำหนดไว้ด้วย
ทั้งนี้ผู้สนใจสามารถเข้าดูข้อมูลได้ที่เว็บไซต์ www.scasset.comของบริษัทฯ
เพื่อผู้ที่สนใจและให้พนักงานทุกระดับรับทราบอย่างทั่วถึงต่อเนื่อง
รวมทั้งได้มีการประชาสัมพันธ์ให้เกิดความเข้าใจให้กับผู้บริหารและพนักงานให้มีการติดตามการปฏิบัติตามแนวทางดังกล่าวอย่างจริงจัง
ซึ่งผู้บริหารและผู้บังคับบัญชามีหน้าที่ในการสอดส่อง ดูแล
และส่งเสริมผู้ใต้บังคับบัญชาให้ปฏิบัติตามจรรยาบรรณที่กำหนดและประพฤติตนเป็นแบบอย่างที่ดี

การสนับสนุนและเสริมสร้างความรู้ความเข้าใจในเรื่องการกํากับดูแลกิจการที่ดีและจรรยาบรรณในการประกอบธุรกิจ

เพื่อสนับสนุนและเสริมสร้างความรู้ความเข้าใจในเรื่องการกํากับดูแลกิจการที่ดีและจรรยาบรรณในการประกอบธุรกิจอย่างเพียงพอให้แก่กรรมการ
ผู้บริหาร และพนักงาน ให้ยึดถือ ดำเนินการ และปฏิบัติตามนโยบายดังกล่าวของบริษัทฯ
ได้อย่างถูกต้องและเข้าใจ
เพื่อเพิ่มประสิทธิภาพในการกำกับดูแลกิจการและจรรยาบรรณในการประกอบธุรกิจให้บรรลุเป้าหมายตามที่กำหนดไว้
และสร้างวัฒนธรรมองค์กรที่ดีให้ เป็นองค์กรที่โปร่งใสน่าเชื่อถือ
คณะกรรมการบริษัทได้สื่อสารถ่ายทอดนโยบายการกำกับดูแลกิจการที่ดีและจริยธรรมธุรกิจของบริษัทฯ
โดยมอบหมายนโยบาย ดังนี้

1. ได้กำหนดเรื่องการกำกับดูแลกิจการที่ดี
และจรรยาบรรณในการประกอบธุรกิจเป็นหัวข้อหนึ่งในการปฐมนิเทศกรรมการ ผู้บริหาร
และพนักงาน เข้าใหม่ทุกครั้ง ทั้งนี้ เพื่อถ่ายทอดและสื่อสารนโยบายดังกล่าวของบริษัทฯ
ให้กับกรรมการ ผู้บริหาร และพนักงาน ทราบตั้งแต่เริ่มรับตำแหน่งและทำงานกับบริษัทฯ

ในปี 2557 ไม่มีกรรมการเข้าใหม่ โดยจัดการปฐมนิเทศให้กับผู้บริหาร จำนวน 2 ครั้ง
และพนักงาน จำนวน 21 ครั้ง

2. จัดหาหลักสูตรเพื่ออบรมเพิ่มพูนความรู้ และเข้าใจด้านการกำกับดูแลกิจการที่ดี
และจรรยาบรรณในการประกอบธุรกิจ ทั้งภายในและภายนอกให้กับกรรมการ ผู้บริหาร และพนักงาน
อย่างต่อเนื่อง โดยในปี 2557 ที่ผ่านมา ได้จัดหลักสูตร เช่น CSR DAY for Directors
Program และ High Definition, Sustainable Development เป็นต้น

แนวทางในการส่งเสริมให้กรรมการ ผู้บริหาร และพนักงานปฏิบัติตามจริยธรรมธุรกิจ

นอกเหนือจากการเผยแพร่จริยธรรมธุรกิจเพื่อเป็นการส่งเสริมให้กรรมการ ผู้บริหาร
และพนักงานปฏิบัติตามแล้วนั้น บริษัทฯ ยังได้กำหนดแนวทางอื่นๆ
เพื่อสนับสนุนจริยธรรมธุรกิจแก่บุคลากรในองค์กร โดยสร้างวัฒนธรรมองค์กรภายใต้หลักคิดว่า
“Create the Best Care the Most” หมายถึง ที่สุดของการสร้างสรรค์และการใส่ใจ
โดยเสริมสร้างคุณลักษณะเฉพาะให้ผู้บริหาร และพนักงานมีวัฒนธรรมองค์กรร่วมกันอันประกอบด้วย

1.  Create หมายถึง มุ่งสร้างสรรค์ผลงาน และบริการที่ดีอย่างต่อเนื่อง ได้แก่

-   ฝึกคิดอย่างสร้างสรรค์ เปิดรับข้อมูล หรือเทคโนโลยีใหม่ๆ อยู่เสมอ

-   มุ่งมั่นนำความคิดริเริ่มสร้างสรรค์มาพัฒนาสินค้า และกระบวนการทำงานอย่างต่อเนื่อง

-   กล้าเสนอแนะข้อปรับปรุง หรือพัฒนาสิ่งที่มีอยู่เดิมให้ดีขึ้นอยู่เสมอ
    เพื่อสร้างประสบการณ์และการจดจำที่ดีของลูกค้า

-   สนับสนุนร่วมสร้างบรรยากาศที่สร้างสรรค์ให้เกิดการแสดงความคิดเห็นอย่างเต็มที่

2.  Active หมายถึง มุ่งไปข้างหน้า กระตือรือร้น เรียนรู้ และปรับปรุงอย่างไม่หยุดนิ่ง ได้แก่

-   มุ่งตอบสนองความต้องการของลูกค้าด้วยความกระตือรือร้น
    พร้อมแก้ไขปัญหาให้กับลูกค้าอย่างเต็มกำลังความสามารถ

-   มุ่งไปข้างหน้า ทำงานเชิงรุก ติดตามงานให้เกิดประสิทธิภาพ
    สอดคล้องกับการเปลี่ยนแปลงทั้งภายในและภายนอก

-   จัดลำดับความสำคัญและความเร่งด่วนของงาน เพื่อให้เสร็จสมบูรณ์ภายในเวลาที่กำหนด

-   แสวงหาและแบ่งปันความรู้ใหม่ๆ เพื่อพัฒนาตนเอง
    และนำความรู้มาประยุกต์ใช้หรือสร้างสิ่งใหม่ในการทำงาน

3.  Ability หมายถึง สร้างความเชี่ยวชาญ ทำงานอย่างมืออาชีพ สรรหาทางเลือกที่ดี
    มีคุณภาพให้กับลูกค้า ได้แก่

-   พัฒนาความรู้และทักษะในงานที่รับผิดชอบเป็นอย่างดี

-   มีความสามารรถ ทำงานด้วยความเชี่ยวชาญอย่างมืออาชีพ เป็นระบบ
    และพัฒนางานให้มีประสิทธิภาพอยู่เสมอ

-   สามารถแก้ไขปัญหา กำหนดแนวทางป้องกันและให้คำปรึกษา
    แนะนำวิธีการปฏิบัติงานอย่างมีประสิทธิภาพ

-   สรรหาทางเลือกและส่งมอบงานที่ดีให้กับลูกค้า เพื่อสร้างความมั่นใจในคุณภาพสินค้าและบริการ

  4. Care หมายถึง ดูแลลูกค้าด้วยความใส่ใจ และเชื่อมั่นในพลังของทีมงาน ได้แก่

-   มุ่งปฏิบัติหน้าที่อย่างเต็มกำลัง ดูแลลูกค้าด้วยความใส่ใจ
    เพื่อส่งมอบสินค้าและบริการที่ดีมีคุณภาพ เกินความคาดหมายเสมอ เสมือนหนึ่งเราเป็นลูกค้า

-   รับฟังความคิดเห็นทุกมุมมองของลูกค้าว่าเป็นสิ่งที่มีคุณค่า
    ติดตามผลการให้บริการและการแก้ไขปัญหา เพื่อให้มั่นใจว่าลูกค้าพึงพอใจอย่างแท้จริง

-   มุ่งมั่นผนึกกำลัง ประสาน ร่วมมือกันในทุกระดับเพื่อความเป็นหนึ่งเดียว

-   แบ่งปัน แลกเปลี่ยนข้อมูลและความคิดเห็นที่แตกต่าง โดยให้เกียรติซึ่งกันและกัน
    เชื่อมั่นในพลังของทีมงาน

10. ความรับผิดชอบต่อสังคม

2.  
3.  

16. 
17. 
18. 
19. 
20. 
21. 
22. 
23. 
24. 
25. 

บริษัทฯ ได้เปิดเผยนโยบายและการดำเนินงานที่แสดงถึงความรับผิดชอบต่อสังคมและสิ่งแวดล้อม
ไว้ในรายงานการพัฒนาอย่างยั่งยืนประจำปี 2557 ซึ่งอ้างอิงแนวทางการรายงานตาม Global
Reporting Initiatives Guideline Version 4 : GRI 4
ซึ่งเป็นมาตรฐานสากลด้านการรายงานแนวทางและผลการดำเนินงานด้านสิ่งแวดล้อม สังคม
เศรษฐกิจ และการกำกับดูแลกิจการ

โปรดดูรายละเอียดเพิ่มเติมใน “รายงานการพัฒนาอย่างยั่งยืนประจำปี 2557” ซึ่งบริษัทฯ
จัดทำแยกต่างหากอีกเล่มหนึ่งและส่งให้กับผู้ถือหุ้น หรือที่เว็บไซต์ www.scasset.com ของบริษัทฯ

11. การควบคุมภายในและการบริหารจัดการความเสี่ยง

ในการประชุมคณะกรรมการครั้งที่ 7/2557 เมื่อวันที่ 16 ธันวาคม 2557
โดยมีกรรมการอิสระเข้าร่วมประชุมโดยครบถ้วนทั้ง 5 ท่าน ซึ่งเป็นกรรมการตรวจสอบ 3 ท่าน
คณะกรรมการบริษัทได้ประเมินระบบการควบคุมภายในของบริษัท
โดยใช้แบบประเมินความเพียงพอของระบบการควบคุมภายในของสำนักคณะกรรมการกำกับหลักทรัพย์และตลาดหลักทรัพย์
และซักถามข้อมูลต่างๆ จากฝ่ายบริหาร รวมทั้งพิจารณารายงานของคณะกรรมการตรวจสอบแล้ว
จากการประเมินระบบการควบคุมภายในของบริษัทในด้านต่างๆ 5 องค์ประกอบ คือ
สภาพแวดล้อมของการควบคุม (Control Environment) การประเมินความเสี่ยง (Risk
Assessment) มาตรการการควบคุม (Control Activities)
ระบบสารสนเทศและการสื่อสารข้อมูล (Information and Communication)
และระบบการติดตามและการประเมินผล (Monitoring and Evaluation)

คณะกรรมการเห็นว่า ระบบการควบคุมภายในของบริษัทมีความเพียงพอเหมาะสม
ซึ่งรวมถึงการบริหารจัดการความเสี่ยง
โดยเปิดเผยผลการประเมินความเพียงพอของระบบการควบคุมภายในบนเว็บไซต์
www.scasset.com ของบริษัทฯ

บริษัทได้มีการจัดทำงบประมาณประจำปี
โดยจัดให้มีบุคลากรอย่างเพียงพอเหมาะสมที่จะสอดคล้องกับการดำเนินงานตามระบบอย่างมีประสิทธิภาพ
เพื่อให้เกิดความเพียงพอและความเหมาะสมของระบบการควบคุมภายในของบริษัท
โดยกำหนดเป็นงบประมาณจัดหาบุคลากรของแต่ละหน่วยงาน
ซึ่งรวมถึงสามารถติดตามควบคุมดูแลการดำเนินงานของบริษัทย่อยว่าสามารถป้องกันทรัพย์สินของบริษัทและบริษัทย่อยจากการที่กรรมการหรือผู้บริหารนำไปใช้งานโดยมิชอบหรือโดยไม่มีอำนาจ
รวมถึงการทำธุรกรรมกับบุคคลที่อาจมีความขัดแย้งและบุคคลที่เกี่ยวโยงกันอย่างเพียงพอแล้ว
สำหรับการควบคุมภายในในหัวข้ออื่น
คณะกรรมการเห็นว่าบริษัทมีการควบคุมภายในที่เพียงพอแล้วเช่นกัน (โปรดดูรายละเอียดในหัวข้อ
“การกำกับดูแลการดำเนินงานของบริษัทย่อยและบริษัทร่วม”)

ในปี 2557
คณะกรรมการตรวจสอบได้ให้ความเห็นในรายงานคณะกรรมการตรวจสอบว่าบริษัทมีการควบคุมภายในที่เพียงพอเหมาะสม
ซึ่งเป็นความเห็นที่ไม่แตกต่างจากความเห็น ของคณะกรรมการบริษัท กรรมการอิสระ
และผู้สอบบัญชีของบริษัทคือ บริษัท สำนักงาน เอ เอ็ม ซี จำกัด
ซึ่งเป็นผู้ตรวจสอบงบการเงินประจำงวดปี 2557
ไม่ได้มีข้อสังเกตเกี่ยวกับการควบคุมภายในอย่างเป็นสาระสำคัญ (โปรดดูในหัวข้อ
“งบการเงินและหมายเหตุประกอบงบการเงิน”)

คณะกรรมการบริษัทกำหนดให้มีการจัดตั้งสำนักตรวจสอบภายในตั้งแต่มีการก่อตั้งบริษัทฯ
โดยปัจจุบันมีนางสาวพรรณี ธาราพัฒน์ ตำแหน่ง ผู้อำนวยการอาวุโสสำนักตรวจสอบ
เป็นหัวหน้างานตรวจสอบภายในของบริษัทตั้งแต่ปี 2551
เนื่องจากมีประสบการณ์ในการปฏิบัติงานด้านตรวจสอบภายในในธุรกิจ มาเป็นระยะเวลา 33 ปี
เคยเข้ารับการอบรมในหลักสูตรที่เกี่ยวข้องกับการปฏิบัติงานด้านตรวจสอบภายใน ได้แก่
การพัฒนาการตรวจสอบภายใน รายการตรวจสอบและการติดตามผล และเทคนิคการตรวจสอบ
เป็นต้น และมีความเข้าใจในกิจกรรมการดำเนินงานของบริษัท
จึงเห็นว่ามีความเหมาะสมที่จะปฏิบัติหน้าที่ดังกล่าวได้อย่างเหมาะสมเพียงพอ

ทั้งนี้คณะกรรมการตรวจสอบมีอำนาจ หน้าที่ และความรับผิดชอบ (Authority and
Responsibilities) ซึ่งกำหนดไว้ในกฎบัตรของคณะกรรมการตรวจสอบ (โปรดดูในเว็บไซต์
www.scasset.com ของบริษัทหมวด “ข้อมูลองค์กร” / “การกำกับดูแลกิจการ” /”กฎบัตร”/
“กฎบัตรของคณะกรรมการตรวจสอบ”) ในการให้ความเห็นชอบในการพิจารณาแต่งตั้ง โยกย้าย
เลิกจ้าง และการพิจารณาผลการปฏิบัติงาน ความดีความชอบของหัวหน้าหน่วยงานตรวจสอบภายใน
ส่วนหน่วยงานกำกับดูแลการปฏิบัติงาน บริษัทมอบหมายให้ นายสมบูรณ์ คุปติมนัส เลขานุการบริษัท
ทำหน้าที่หัวหน้างานกำกับดูแลการปฏิบัติงาน (Compliance Unit) ของบริษัทฯ
เพื่อทำหน้าที่กำกับดูแลการปฏิบัติตามกฎเกณฑ์ของหน่วยงานทางการที่กำกับดูแลการประกอบธุรกิจของบริษัท
(โปรดดูรายละเอียดคุณสมบัติของผู้ดำรงตำแหน่งได้ในหัวข้อ
“รายละเอียดเกี่ยวกับหัวหน้างานผู้ตรวจสอบภายใน
และหัวหน้างานกำกับดูแลการปฏิบัติงานของบริษัทฯ”) และมีนายวิทิต วิศาลพัฒนะสิน ตำแหน่ง
ผู้อำนวยการอาวุโสสำนักบัญชี เป็นผู้ทำบัญชีของบริษัท
(โปรดดูรายละเอียดคุณสมบัติของผู้ดำรงตำแหน่งได้ในหัวข้อ “รายละเอียดเกี่ยวกับกรรมการ
ผู้บริหาร ที่ปรึกษา และ ผู้มีอำนาจควบคุม และเลขานุการของบริษัท”)

1.  

26. 
27. 
28. 
29. 
30. 
31. 
32. 
33. 
34. 
35. 

4.  

9.  

10. 

11. 

12. 

13. 

14. 

15. 1.  การตรวจสอบภายใน

คณะกรรมการบริษัทกำหนดให้มีสำนักตรวจสอบภายใน ซึ่งรายงานตรงต่อคณะกรรมการตรวจสอบ
โดยได้มีการกำหนดวัตถุประสงค์ ขอบเขตอำนาจหน้าที่
และความรับผิดชอบไว้ในกฎบัตรของสำนักตรวจสอบภายใน
ที่ได้รับอนุมัติจากประธานกรรมการบริหารและประธานคณะกรรมการตรวจสอบ ทำหน้าที่ตรวจสอบ
ติดตาม ควบคุม ประเมินผลและให้คำปรึกษาแนะนำ เพื่อให้เกิดการถ่วงดุล
และตรวจสอบระหว่างกันอย่างเหมาะสมที่จะให้เกิดความเชื่อมั่นอย่างสมเหตุสมผลในการปฏิบัติงานของบริษัทฯ
ที่จะบรรลุผลสำเร็จตามเป้าหมายที่กำหนดไว้
โดยใช้วิธีอย่างเป็นระบบในการประเมินและปรับปรุงประสิทธิผลของระบบการบริหารความเสี่ยง
ระบบการควบคุม และระบบการกำกับดูแลกิจการ
ตามมาตรฐานการปฏิบัติงานวิชาชีพการตรวจสอบภายใน (Standard for the Professional
Practice of Internal Auditing) ซึ่งรวมถึงการปฏิบัติตามกฎหมาย ระเบียบ
ข้อบังคับที่เกี่ยวข้องกับบริษัทฯ (Compliance Audit)

2.  การควบคุมภายใน

คณะกรรมการบริษัทได้ให้ความสำคัญต่อระบบควบคุมภายในทั้งในระดับบริหารและระดับปฏิบัติงานที่มีประสิทธิภาพ
จึงได้กำหนดภาระ หน้าที่ อำนาจการดำเนินการของผู้ปฏิบัติงาน
ผู้บริหารไว้เป็นลายลักษณ์อักษรอย่างชัดเจน เพื่อให้เกิดการควบคุมดูแลการใช้ทรัพย์สินของบริษัทฯ
ให้เกิดประโยชน์สูงสุดและมีการแบ่งแยกหน้าที่อย่างชัดเจน บริษัทฯ
ได้จัดให้มีระบบการควบคุมภายในซึ่งอ้างอิงตามมาตรฐานสากลของ The Committee Of
Sponsoring Organizations Of the Treadway Commission (COSO) ที่ครอบคลุมทุกด้าน
ทั้งด้านการเงิน การดำเนินงาน และการกำกับดูแลการปฏิบัติงาน โดยได้กำหนดภาระหน้าที่
อำนาจการดำเนินการในระดับบริหารและระดับปฏิบัติงานไว้เป็นลายลักษณ์อักษรอย่างชัดเจน
เพื่อให้เกิดความมั่นใจอย่างสมเหตุสมผลว่าหากมีการปฏิบัติงานตามแล้วจะทำให้บรรลุวัตถุประสงค์
ได้ดังนี้

1.  แผนงาน โครงการ และเป้าหมายของบริษัทฯ ได้ดำเนินการบรรลุตามที่กำหนดไว้

1.  ข้อมูลที่มีสาระสำคัญ ทั้งด้านการเงิน การบริหาร และการดำเนินงาน มีความถูกต้อง

2.  การดำเนินงานของบริษัทฯ และการปฏิบัติงานของพนักงาน
    เป็นไปตามนโยบายและข้อกำหนดของบริษัทฯ รวมทั้งสอดคล้องกับกฎหมายข้อบังคับที่เกี่ยวข้อง

3.  การบริหารทรัพย์สินและทรัพยากรของบริษัทฯ เป็นไปอย่างมีประสิทธิภาพ ประสิทธิผล
    และคุ้มค่ารวมทั้งมีการดูแลป้องกันให้มีความปลอดภัยอย่างเพียงพอ

4.  มีการปรับปรุงคุณภาพการปฏิบัติงานอย่างต่อเนื่องในทุกกระบวนการและกิจกรรมควบคุม

สำนักตรวจสอบภายใน ทำหน้าที่ตรวจสอบความเหมาะสม ถูกต้อง
ครบถ้วนของระบบการควบคุมภายในและนำเสนอต่อคณะกรรมการตรวจสอบในการสอบทานการปฏิบัติตามระบบ
เพื่อให้เกิดการควบคุมภายในที่ครอบคลุมทุกๆ ด้าน ได้แก่

(1) ด้าน Management Control โดยสำนักตรวจสอบภายในมีการดำเนินการตามพันธกิจ
    ควบคุมให้ฝ่ายบริหารมีการจัดทำแผนการดำเนินงานตามวัตถุประสงค์และเป้าหมายที่กำหนดไว้
    และมีการติดตาม ประเมินผลการดำเนินงาน เสนอต่อคณะกรรมการตรวจสอบ
    เพื่อนำเสนอต่อคณะกรรมการบริษัท และมีการประชุมคณะกรรมการบริหารเป็นประจำทุกเดือน

(1) ด้าน Operation Control
    มีการตรวจสอบการควบคุมการดำเนินงานในการปฏิบัติการด้านต่างๆ เช่น ระบบต้นทุน
    ระบบจัดซื้อ ระบบขาย ระบบบัญชี และระบบบริการลูกค้า เป็นต้น โดยใช้ระบบ SC System
    ระบบ SAP (Systems Applications and Products) ระบบ Housing ระบบ
    Customer Care System (CCS) ระบบ Call Center ระบบ Inventory และ
    E-Slip Online ซึ่งเป็นระบบการส่งใบรับเงินเดือนทางผ่านทางเว็บไซต์ภายใน
    www.intra.scasset.com ของบริษัท เป็นต้น
    ซึ่งส่วนใหญ่เป็นระบบที่บริษัทพัฒนาขึ้นเองเพื่อใช้ในระบบการปฏิบัติการ
    เพื่อส่งเสริมให้เกิดความพึงพอใจของลูกค้าหรือผู้ใช้บริการ

(2) ด้าน Financial Control สำนักตรวจสอบภายในมีการตรวจสอบให้บริษัทซึ่งใช้ระบบ SAP
    และระบบ SC System ในการควบคุมด้านงบประมาณ วิเคราะห์อัตราส่วนทางการเงิน
    เพื่อบอกสัญญาณเตือนภัยทางการเงิน และด้านบัญชีและการเงินส่วนอื่นๆ
    ดำเนินการอย่างมีประสิทธิภาพ

คณะกรรมการบริษัทกำหนดใหความสำคัญกับการมีระบบการควบคุมภายในที่เพียงพอและมีประสิทธิภาพและประสิทธิผล
ดังต่อไปนี้

(1) ด้านสภาพแวดล้อมของการควบคุม (Control Environment)

คณะกรรมการบริษัทส่งเสริมให้เกิดการควบคุมภายใน
มีสภาพแวดล้อมของการควบคุมที่ดีโดยให้ผู้บริหารและพนักงานทุกระดับได้ปฏิบัติงานโดยยึดมั่นการดำเนินธุรกิจอย่างมีจริยธรรม
มีความซื่อสัตย์
มีการจัดโครงสร้างองค์กรและสภาพแวดล้อมที่ดีเอื้ออำนวยให้ระบบการควบคุมภายในดำเนินไปอย่างมีประสิทธิผลตามที่บริษัทมุ่งหวัง
กำหนดหน้าที่และความรับผิดชอบอย่างชัดเจน
มีเป้าหมายการดำเนินธุรกิจที่ผ่านการพิจารณาโดยคณะกรรมการบริษัทฯ ชัดเจนและวัดผลได้
มีการให้ผลตอบแทนที่สมเหตุสมผลโดยพิจารณาทั้งปัจจัยภายในและปัจจัยภายนอก
การจัดโครงสร้างขององค์กรช่วยให้ฝ่ายบริหารสามารถดำเนินงานได้อย่างมีประสิทธิภาพ บริษัทฯ
มีนโยบายและระเบียบวิธีปฏิบัติงานเป็นลายลักษณ์อักษรในด้านธุรกรรมด้านการเงิน การจัดซื้อ
และการบริหารทั่วไปที่รัดกุม และพัฒนาระบบใหม่ขึ้นใช้เองให้เกิดการควบคุมที่ดียิ่งขึ้นให้ครบทุก
Module ของระบบ SC System ซึ่งเป็นระบบที่ควบคุมการใช้งบประมาณ การควบคุมต้นทุน
การจ่ายชำระค่าใช้จ่าย ฯลฯ
และตรวจสอบความถูกต้องของข้อมูลได้รวดเร็วอย่างเป็นระบบบนฐานข้อมูลเดียวกัน
โดยเน้นการจัดเก็บข้อมูลเพื่อใช้ในการดำเนินการและบริหารงานอย่างมีประสิทธิภาพ
มีการกำหนดจริยธรรมและข้อห้ามอันเป็นส่วนหนึ่งของนโยบายการกำกับดูแลกิจการ ให้กรรมการ
ผู้บริหารและพนักงานปฏิบัติเพื่อไม่ให้เกิดความขัดแย้งทางผลประโยชน์ ซึ่งเผยแพร่ผ่านคู่มือ เว็บไซต์
www.scasset.com ของบริษัทฯ และส่ง E-mail ประชาสัมพันธ์ถึงพนักงานทุกคนสม่ำเสมอ

(1) ด้านการประเมินความเสี่ยง (Risk Assessment)

คณะกรรมการบริษัทให้มีการจัดตั้งคณะกรรมการบริหารความเสี่ยง
ซึ่งมีการปรับเปลี่ยนให้เหมาะสมอย่างสม่ำเสมอ ให้มีกระบวนการประเมินความเสี่ยงที่เหมาะสม
ภายใต้กรอบการปฏิบัติงานตามคู่มือนโยบายและแนวทางการบริหารความเสี่ยง (Risk
Management Policy) เผยแพร่ให้ผู้บริหารและพนักงานทราบโดยทั่วกัน
สามารถเข้าดูได้ที่เว็บไซต์ภายใน www.intra.scasset.com ขององค์กร โดยในปี 2557
คณะกรรมการบริหารความเสี่ยงประกอบด้วยผู้บริหารระดับสูงขององค์กรและหน่วยงานหลัก
ทำหน้าที่เป็นผู้ประเมินความเสี่ยงที่อาจจะมีผลกระทบต่อการดำเนินธุรกิจทั้งปัจจัยภายในและภายนอกองค์กร
วิเคราะห์และประเมินผลกระทบ โอกาสจะเกิดความเสี่ยงนั้นๆ
กำหนดมาตรการเพื่อจัดการความเสี่ยงให้อยู่ในระดับที่เหมาะสม (Management of Risk)
ลดลงให้อยู่ในระดับที่บริษัทยอมรับ และได้นำเสนอต่อคณะกรรมการตรวจสอบ
ฝ่ายจัดการและคณะกรรมการบริษัท ทั้งนี้ได้มีการติดตามและประเมินทบทวนปัจจัยความเสี่ยงในปี
2557 จำนวน 4 ครั้ง
โดยคณะกรรมการบริหารความเสี่ยงให้หน่วยงานที่เกี่ยวข้องมีส่วนร่วมในการกำหนดมาตรการจัดการความเสี่ยงและนำไปปฏิบัติ
ติดตามเหตุการณ์ที่เป็นสาเหตุของปัจจัยเสี่ยง
ซึ่งมีขั้นตอนการจัดการความเสี่ยงที่ชัดเจนและปรับปรุงให้ทันสมัยอยู่เสมอ
โดยกำหนดให้สำนักตรวจสอบภายในทำหน้าที่ติดตามผลการปฏิบัติงานตามแผนการบริหารความเสี่ยงและรายงานต่อคณะกรรมการบริหารความเสี่ยง

คณะกรรมการบริหารความเสี่ยงได้มีการประเมินความเสี่ยง (Risk Assessment)
ซึ่งเป็นส่วนหนึ่งของแบบประเมินความเพียงพอของระบบการควบคุมภายใน
รวมทั้งสำนักตรวจสอบภายในได้มีการวางแผนงานการตรวจสอบประจำปี
โดยประเมินความเสี่ยงของบริษัท ซึ่งรวมถึงความเสี่ยงที่มีโอกาสที่จะเกิดการทุจริต เช่น
การทำให้สูญเสียทรัพย์สิน การคอร์รัปชั่น เป็นต้น

(2) ด้านมาตรการการควบคุม (Control Activities)

คณะกรรมการบริษัทได้กำหนดกิจกรรมควบคุมที่มีสาระสำคัญของแต่ละระบบงาน
และจัดให้มีการรายงานผลการดำเนินงานอย่างสม่ำเสมอ
เพื่อให้ฝ่ายบริหารใช้เป็นข้อมูลในการตัดสินใจ และแก้ปัญหาในการดำเนินธุรกิจได้อย่างเหมาะสม
โดยมีการกำหนดโครงสร้างการบริหารเพื่อแบ่งแยกหน้าที่ความรับผิดชอบของแต่ละหน่วยงานไว้
และแยกออกจากกันโดยเด็ดขาดระหว่างหน้าที่อนุมัติ
บันทึกรายการบัญชีและข้อมูลสารสนเทศและการดูแลจัดเก็บทรัพย์สินอย่างชัดเจน
เพื่อให้เกิดการสอบทานงานซึ่งกันและกัน มีการกำหนดขอบเขตอำนาจหน้าที่ วงเงินอนุมัติ
และอำนาจดำเนินการของแต่ละระดับเป็นลายลักษณ์อักษรอย่างเป็นขั้นตอนและแจ้งให้ผู้บริหารและพนักงานทุกระดับรับทราบซึ่งสามารถเข้าดูข้อมูลได้ที่เว็บไซต์ภายใน
www.intra.scasset.com ของบริษัท มีการดูแลป้องกันทรัพย์สินของกิจการไม่ให้สูญหาย
หรือใช้ไปในทางที่ไม่เหมาะสม กรณีที่บริษัทฯ มีการทำธุรกรรมกับผู้ถือหุ้นรายใหญ่ กรรมการ
ผู้บริหาร หรือผู้ที่เกี่ยวข้องกับบุคคลดังกล่าว
จะต้องได้รับอนุมัติจากผู้มีอำนาจตามขั้นตอนและติดตามให้ปฏิบัติตามเงื่อนไขที่ตกลงไว้ตลอดระยะเวลาที่มีผลผูกพันบริษัททุกกรณี
ไม่มีข้อยกเว้น และกระทำโดยผู้ที่ไม่มีส่วนได้เสียในธุรกรรมนั้น
บริษัทฯมอบหมายให้สำนักบัญชีและสำนักกฎหมายเป็นผู้พิจารณาเสนออนุมัติธุรกรรมตามเกณฑ์ตลาดหลักทรัพย์แห่งประเทศไทย
ให้มีการอนุมัติทุกรายการผ่านคณะกรรมการตรวจสอบ
โดยคำนึงถึงประโยชน์สูงสุดของบริษัทฯมาตรการดังกล่าวครอบคลุมผู้ที่เกี่ยวข้อง
ไม่สามารถนำไปใช้เพื่อประโยชน์ส่วนตัวได้
มีการติดตามดูแลการดำเนินงานของบริษัทร่วมอย่างสม่ำเสมอ มีการกำหนดวิธีการ
เพื่อให้แน่ใจว่าบริษัทฯ ได้ปฏิบัติตามกฎหมายและข้อบังคับที่เกี่ยวข้อง

(3) ด้านระบบสารสนเทศและการสื่อสารข้อมูล (Information and Communication)

คณะกรรมการบริษัทกำหนดให้มีการพัฒนาและปรับปรุงระบบสารสนเทศและระบบข้อมูลอย่างต่อเนื่อง
ซึ่งส่วนใหญ่เป็นระบบที่บริษัทพัฒนาขึ้นเองให้เหมาะสมกับความต้องการใช้ข้อมูลของหน่วยงานต่างๆ
และสอดคล้องกับลักษณะธุรกิจของบริษัท มีแผนกระบบฐานข้อมูลดูแลการจัดทำข้อมูลที่สำคัญต่างๆ
เพื่อประกอบการตัดสินใจได้อย่างเหมาะสมเพียงพอ ถูกต้องสมบูรณ์
มีรูปแบบเข้าใจง่ายและทันต่อเหตุการณ์ที่ใช้ในการตัดสินใจทั้งต่อกรรมการ ผู้บริหาร พนักงาน
ผู้ถือหุ้นหรือผู้ที่เกี่ยวข้องโดยจัดเก็บไว้เป็นหมวดหมู่
กรรมการบริษัทได้รับหนังสือนัดประชุมพร้อมเอกสารประกอบการประชุมก่อนวันประชุมล่วงหน้าไม่น้อยกว่า
7 วันและรายงานการประชุมมีการบันทึกข้อซักถาม ความเห็น
หรือข้อสังเกตที่สำคัญทั้งที่เห็นด้วยและไม่เห็นด้วย
ผู้บริหารและพนักงานทุกระดับมีความระมัดระวังในการใช้ข้อมูลสารสนเทศ
ตามที่กำหนดไว้ในจรรยาบรรณของบริษัทฯ
และมีนโยบายการรักษาความปลอดภัยของข้อมูลและสารสนเทศโดยให้ทุกคนปฏิบัติอย่างเคร่งครัด
นอกจากนี้บริษัทฯ
จัดให้ฝ่ายเทคโนโลยีสารสนเทศเป็นผู้ดูแลระบบการรักษาความปลอดภัยของระบบคอมพิวเตอร์ที่มีประสิทธิภาพ
รวมทั้งมีการพัฒนาและปรับปรุงระบบร่วมกับสำนักตรวจสอบภายในและหน่วยงานที่เกี่ยวข้อง
และเตรียมแผนฉุกเฉินสำหรับระบบข้อมูลสารสนเทศเพื่อป้องกันข้อมูลสูญหาย
โดยอยู่ภายใต้นโยบายรักษาความปลอดภัยของข้อมูลและสารสนเทศของบริษัทฯ
ส่วนการบันทึกบัญชีได้ปฏิบัติตามนโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท
และไม่เคยได้รับแจ้งจากผู้สอบบัญชีในความบกพร่องในการจัดเก็บเอกสารประกอบการบันทึกบัญชี

(4) ด้านระบบการติดตามและการประเมินผล (Monitoring and Evaluation)

บริษัทฯ มีระบบการติดตามและการประเมินผลที่ดี โดยมีการประชุมคณะกรรมการบริษัทปี 2557
จำนวน 7 ครั้ง และมีการประชุมกรรมการบริหารเป็นประจำทุกเดือน
และมีการประชุมย่อยระหว่างฝ่ายบริหารเป็นประจำทุกสัปดาห์
เพื่อพิจารณาและติดตามผลการดำเนินงานของฝ่ายบริหารว่าเป็นไปตามเป้าหมายหรือไม่
และมีการปรับเปลี่ยนกลยุทธ์และปรับปรุงเป้าหมายให้สอดคล้องกับสถานการณ์ที่เปลี่ยนแปลงไป
รวมทั้งจัดให้สำนักตรวจสอบภายในทำหน้าที่ตรวจสอบและประเมินผลการควบคุมภายในทั่วทั้งองค์กรและติดตามความคืบหน้าในการปรับปรุงข้อบกพร่องและรายงานต่อคณะกรรมการตรวจสอบ
ว่าได้มีการปฏิบัติตามระบบการควบคุมภายในที่วางไว้
และรายงานต่อคณะกรรมการบริษัทเป็นประจำทุกไตรมาส

1.  การบริหารความเสี่ยง

คณะกรรมการบริษัท ให้ความสำคัญเกี่ยวกับการบริหารความเสี่ยงเป็นอย่างมาก
โดยมอบหมายให้คณะกรรมการบริหารความเสี่ยงเป็นผู้ดูแลการบริหารความเสี่ยงเพื่อใช้เป็นเครื่องมือในการบริหารงาน
ในประชุมคณะกรรมการบริษัท ครั้งที่ 7/2557 เมื่อวันที่ 16 ธันวาคม 2557
มีมติแต่งตั้งคณะกรรมการบริหารความเสี่ยงชุดใหม่ ซึ่งเป็นคณะกรรมการชุดย่อย จำนวน 6 คน
เป็นกรรมการอิสระ 2 คน
โดยมีประธานคณะกรรมการบริหารความเสี่ยงเป็นกรรมการอิสระโดยมุ่งหวังให้การบริหารความเสี่ยงเป็นเครื่องมือเพื่อลดความเสียหายที่อาจเกิดขึ้น
ให้บริษัทฯมีการเติบโตที่ยั่งยืนและสร้างมูลค่าเพิ่มให้แก่ผู้ถือหุ้นในระยะยาว โดยในปี 2557
คณะกรรมการบริหารความเสี่ยงประกอบด้วยผู้บริหารระดับสูงขององค์กรและจากหน่วยงานหลักของบริษัท
ส่วนคณะกรรมการบริหารความเสี่ยงชุดใหม่
ประกอบด้วยกรรมการอิสระและผู้บริหารระดับสูงของบริษัท
เพื่อทำหน้าที่กำหนดขอบเขตและคู่มือนโยบายและแนวทางการบริหารความเสี่ยง (Risk
Management Policy)
ของบริษัทฯและประเมินความเสี่ยงพร้อมทั้งบริหารจัดการความเสี่ยงให้อยู่ในระดับที่ยอมรับได้
รวมถึงติดตามและประเมินผลการบริหารความเสี่ยงของบริษัทฯ
โดยให้ผู้บริหารทุกระดับมีส่วนร่วมต่อการจัดการความเสี่ยง

เพื่อที่จะช่วยผลักดันให้บริษัทฯสามารถบรรลุเป้าหมาย (โปรดดูรายละเอียดในหัวข้อ
“การควบคุมภายใน – องค์ประกอบ COSO” และในหัวข้อ “ความรับผิดชอบของคณะกรรมการ”)

2.  นโยบายการบริหารความเสี่ยง

1.  บริษัทมีนโยบายที่จะบริหารความเสี่ยงให้อยู่ในระดับที่เหมาะสม และมีประสิทธิภาพ
    จึงกำหนดให้การบริหารความเสี่ยงเป็นส่วนหนึ่งของการจัดทำแผนธุรกิจประจำปี
    เพื่อให้สามารถกำหนดแนวทางในการจัดการความเสี่ยงและต้องสอดคล้อง Direction
    ของบริษัท รวมถึงการกำหนดงบประมาณ ให้สอดคล้องกัน

1.  ในการนำเสนอโครงการต่างๆ ให้มีการนำเสนอแผนบริหารความเสี่ยง
    เป็นส่วนหนึ่งของแผนงานด้วย

2.  เมื่อผลการประเมินความเสี่ยงอยู่ในระดับสูงให้จัดทำมาตรการจัดการเป็นการเร่งด่วนหรือกำหนดให้ฝ่ายบริหารระดับสูงมีหน้าที่ติดตามอย่างใกล้ชิด
    สำหรับความเสี่ยงปานกลาง หรือความเสี่ยงต่ำให้ผู้บริหารระดับฝ่ายเป็นผู้ดูแล

3.  กำหนดให้มีคณะกรรมการบริหารความเสี่ยง (Risk Management Committee)
    ดำเนินการประเมินและสอบทานผลการประเมินความเสี่ยง
    รวมทั้งทบทวนและเสนอนโยบายที่เกี่ยวข้องกับการบริหารความเสี่ยงอย่างน้อยปีละครั้ง
    โดยในปี 2557 มีการทบทวนความเสี่ยงจำนวน 2 ครั้ง

    1.  การจัดฝึกอบรมพนักงานเพื่อปฏิบัติตามนโยบาย

เพื่อให้นโยบายและแนวปฏิบัติในการบริหารความเสี่ยงที่บริษัทกำหนดในแต่ละปี รวมถึงแนวปฏิบัติ
ในการต่อต้านการทุจริตคอร์รัปชั่นในองค์กรและนอกองค์กรได้รับความร่วมมือจากพนักงานในทุกระดับ
บริษัทจึงได้จัดการฝึกอบรมแก่พนักงาน
โดยเผยแพร่เอกสารความรู้และให้ผู้บริหารซึ่งมีความรู้ภายในองค์กรทำหน้าที่เป็นวิทยากรถ่ายทอดความรู้ตามนโยบาย
แนวปฏิบัติเกี่ยวกับการกำกับดูแลและควบคุมป้องกันความเสี่ยงที่บริษัทให้ความสำคัญในขณะนั้น
รวมถึงแนวปฏิบัติในการต่อต้านการทุจริตคอร์รัปชั่น
เพื่อให้ภาคปฏิบัติได้รับความร่วมมือจากพนักงานทุกคน

12. รายการระหว่างกัน

4.  
5.  

+------------------------+----------------------------+----------------+
| บริษัท/บุคคลที่เกี่ยวข้องกัน    | ลักษณะความสัมพันธ์             | ลักษณะธุรกิจ      |
+========================+============================+================+
| 1. คุณหญิงพจมาน ดามาพงศ์  | บุพการีผู้ถือหุ้นใหญ่              | -              |
+------------------------+----------------------------+----------------+
| 2 .นางแน่งน้อย ณ ระนอง   | กรรมการ                    | -              |
+------------------------+----------------------------+----------------+
| 3 .นางบุษบา ดามาพงศ์     | กรรมการ                    | -              |
+------------------------+----------------------------+----------------+
| 4. นายอรรถพล           | ผู้บริหาร                     | -              |
| สฤษฎิพันธาวาทย์           |                            |                |
+------------------------+----------------------------+----------------+
| 5. นายสมบูรณ์ คุปติมนัส     | ผู้บริหาร                     | -              |
+------------------------+----------------------------+----------------+
| 6. นายสุริยา เปลี่ยนสี      | ผู้บริหาร                     | -              |
+------------------------+----------------------------+----------------+
| 7. นายวิทิต วิศาลพัฒนะสิน   | ผู้บริหาร                     | -              |
+------------------------+----------------------------+----------------+
| 8. นางปรารถนา แพทย์สมาน | ผู้บริหาร                     | -              |
+------------------------+----------------------------+----------------+
| 9. นางสาวจรัญญา         | ผู้บริหาร                     | -              |
| ตั้งบรรเจิดสุข             |                            |                |
+------------------------+----------------------------+----------------+
| 10. นางสาวพรรณี ธาราพัฒน์ | ผู้บริหาร                     | -              |
+------------------------+----------------------------+----------------+
| 11. มูลนิธิไทยคม          | ครอบครัว ผู้ถือหุ้นใหญ่ เป็นผู้ก่อตั้ง  | -              |
+------------------------+----------------------------+----------------+
| 12. โรงพยาบาลพระราม 9  | คุณหญิงพจมาน ดามาพงศ์         | โรงพยาบาลทั่วไป  |
|                        | เป็นผู้ถือหุ้นใหญ่                |                |
+------------------------+----------------------------+----------------+
| 13. บริษัท               | นายบรรณพจน์ ดามาพงศ์         | ธ              |
| บี.บี.ดี.ดีเวลลอปเม้นท์ จำกัด | เป็นผู้ถือหุ้นใหญ่                | ุรกิจอสังหาริมทรัพย์ |
+------------------------+----------------------------+----------------+
| 14. บริษัท อัลไพน์ กอล์ฟ    | คุณหญิงพจมาน ดามาพงศ์         | ธุรกิจสนามกอล์ฟ   |
| แอนด์ สปอร์ตคลับ จำกัด     | นางสาวพินทองทา ชินวัตร        |                |
|                        | นางสาวแพทองธาร ชินวัตร       |                |
|                        | เป็นผู้ถือหุ้นใหญ่                |                |
+------------------------+----------------------------+----------------+
| 15. บริษัท โอเอไอ ลีสซิ่ง   | นางสาวพินทองทา ชินวัตร        | ธุรกิจรถเช่า      |
| จำกัด                   | เป็นผู้ถือหุ้นใหญ่                |                |
+------------------------+----------------------------+----------------+
| 16. บริษัท เอสซี ออฟฟิซ    | นางสาวพินทองทา ชินวัตร        | ธุรกิจให้เช่าที่ดิน   |
| พลาซ่า จำกัด             | เป็นผู้ถือหุ้นใหญ่                |                |
+------------------------+----------------------------+----------------+
| 17. บริษัท วอยซ์ ทีวี จำกัด  | นายบรรณพจน์ ดามาพงศ์         | ธุรกิจ           |
|                        | นางสาวพินทองทา ชินวัตร        | นำเข้าและจำหน่าย |
|                        | เป็นผู้ถือหุ้นใหญ่                | เครื่องมือสื่อสารทุก |
|                        |                            |                |
|                        |                            | ชนิด            |
|                        |                            | และให้บร        |
|                        |                            | ิการงานด้านบันเทิง |
+------------------------+----------------------------+----------------+
| 18. บริษัท ฮาวคัม สตูดิโอ   | เป็นบริษัทของญาติสนิทผู้ถือหุ้นใหญ่   | ธุรกิจผลิต        |
| จำกัด                   |                            | รับจ้า           |
|                        |                            | งผลิตและบริการใน |
|                        |                            | งานทางด้านบันเทิง |
+------------------------+----------------------------+----------------+
| 19. บริษัท เอส ซี ออฟฟิซ   | นางสาวพินทองทา ชินวัตร        | ธุรกิจ           |
| ปาร์ค จำกัด              | นางสาวแพทองธาร ชินวัตร       | ให้เช่าที่ดินและบริห |
|                        | เป็นผู้ถือหุ้นใหญ่                | ารอาคารสำนักงาน |
+------------------------+----------------------------+----------------+
| 20. บริษัท พี.ที.          | นางสาวพินทองทา ชินวัตร        | ธ              |
| คอร์ปอเรชั่น จำกัด*        | นางสาวแพทองธาร ชินวัตร       | ุรกิจอสังหาริมทรัพย์ |
|                        | เป็นผู้ถือหุ้นใหญ่                |                |
+------------------------+----------------------------+----------------+
| 21. บริษัท อัลไพน์ การ์เด้น  | นางสาวแพทองธาร ชินวัตร       | ธุรกิจให้คำปรึกษาเ |
| ดีไซน์ จำกัด              | เป็นผู้ถือหุ้นใหญ่                | กี่ยวกับการออกแบบ |
|                        |                            | ภูมิส            |
|                        |                            | ถาปัตยกรรมและจัด |
|                        |                            | ตกแต่งภูมิทัศน์สวน  |
+------------------------+----------------------------+----------------+
| 22. บริษัท เชียงใหม่ กอล์ฟ  | บริษัท บี.บี.ดี.ดีเวลลอปเม้นท์     | ธุรกิจสนามกอล์ฟ   |
| แอนด์ คันทรีคลับ จำกัด      | จำกัด เป็นผู้ถือหุ้นใหญ่           |                |
+------------------------+----------------------------+----------------+
| 23. บริษัท เฮลธ์ลิ้งค์ จำกัด  | บริษัท บี.บี.ดี.ดีเวลลอปเม้นท์     | ธุรกิจโรงแรม     |
|                        | จำกัด เป็นผู้ถือหุ้นใหญ่           |                |
+------------------------+----------------------------+----------------+
| 24. บริษัท โอเอไอ        | คุณหญิงพจมาน ดามาพงศ์         | ธุรกิจโรงแรม     |
| คอนซัลแต้นท์              | เป็นผู้ถือหุ้นใหญ่                |                |
| แอนด์แมนเนจเม้นท์ จำกัด    |                            |                |
+------------------------+----------------------------+----------------+
| 25. บริษัท ฟอร์เต้         | บริษัท โอเอไอ                | ธุรกิจกาแฟ       |
| (ประเทศไทย) จำกัด       | คอนซัลแต้นท์แอนด์แมนเนจเม้นท์    |                |
|                        | จำกัด เป็นผู้ถือหุ้นใหญ่           |                |
+------------------------+----------------------------+----------------+
| 26. บริษัท เรนด์          | นางสาวพินทองทา ชินวัตร        | ธ              |
| ดีเวลลอปเมนท์ จำกัด**     | เป็นผู้ถือหุ้นใหญ่                | ุรกิจอสังหาริมทรัพย์ |
+------------------------+----------------------------+----------------+
| 27. บริษัท บี.พี.          | บริษัท โอเอไอ แมนเนจเม้นท์     | ธ              |
| พร็อพเพอร์ตี้ จำกัด         | จำกัด เป็นผู้ถือหุ้นใหญ่           | ุรกิจอสังหาริมทรัพย์ |
+------------------------+----------------------------+----------------+
| 28. บริษัท เทมส์ วัลลีย์     | นางสาวพินทองทา ชินวัตร        | ธุรกิจโรงแรม     |
| เขาใหญ่ โฮเต็ล จำกัด      | นางสาวแพทองธาร ชินวัตร       |                |
|                        | เป็นผู้ถือหุ้นใหญ่                |                |
+------------------------+----------------------------+----------------+

  หมายเหตุ

  *
  บริษัทนี้ประกอบธุรกิจให้เช่าพื้นที่อาคารสำนักงานขนาดย่อมได้เปิดดำเนินการมาตั้งแต่ก่อนที่จะนำบริษัทฯ
  เข้าจดทะเบียนในตลาดหลักทรัพย์แห่งประเทศไทย และหลังจากที่บริษัทฯ
  เข้าจดทะเบียนในตลาดหลักทรัพย์ฯ แล้ว
  บริษัทดังกล่าวก็ไม่ได้มีอาคารสำนักงานอื่นให้เช่าเพิ่มเติมนอกเหนือจากที่กล่าวมาข้างต้น
  เพื่อประกอบธุรกิจแข่งขันกับบริษัทฯ นอกจากนี้
  บริษัทดังกล่าวก็มีกลุ่มลูกค้าเป้าหมายแตกต่างกับกลุ่มลูกค้าของบริษัทฯ
  และไม่ได้อยู่ในทำเลเดียวกันกับบริษัทฯ
  โดยอัตราค่าเช่าและบริการของบริษัทดังกล่าวเรียกเก็บสูงสุดในอัตรา 318 บาท/ ตรม.
  ในขณะที่อัตราค่าเช่าและบริการของบริษัทฯ อยู่ในช่วง 350- 600 บาท/ ตรม.

  **
  บริษัทนี้ประกอบธุรกิจให้เช่าพื้นที่อาคารสำนักงานขนาดย่อมได้เปิดดำเนินการมาตั้งแต่ก่อนที่จะนำบริษัทฯ
  เข้าจดทะเบียนในตลาดหลักทรัพย์แห่งประเทศไทย และหลังจากที่บริษัทฯ
  เข้าจดทะเบียนในตลาดหลักทรัพย์ฯ แล้ว
  บริษัทดังกล่าวก็ไม่ได้มีอาคารสำนักงานอื่นให้เช่าเพิ่มเติมนอกเหนือจากที่กล่าวมาข้างต้น
  เพื่อประกอบธุรกิจแข่งขันกับบริษัทฯ นอกจากนี้
  บริษัทดังกล่าวก็มีกลุ่มลูกค้าเป้าหมายแตกต่างกับกลุ่มลูกค้าของบริษัทฯ
  และไม่ได้อยู่ในทำเลเดียวกันกับบริษัทฯ หรือมีทำเลอยู่ในต่างจังหวัด

2.  
3.  
4.  
5.  
6.  
7.  
8.  
9.  
10. 
11. 
12. 

16. 1.  ลักษณะของรายการระหว่างกันกับบริษัท/บุคคลที่เกี่ยวข้องกัน

สำหรับปีสิ้นสุดวันที่ 31 ธันวาคม 2557 รายการระหว่างกันของบริษัทฯ
และบริษัทย่อยกับบริษัท/บุคคลที่เกี่ยวข้องกัน มีรายละเอียดดังนี้

1.  รายการรายได้จากการขาย – เป็นรายการขายที่อยู่อาศัยให้แก่บุคคลที่เกี่ยวข้องกัน

+-------------------------------------------+--------------------------+
| บริษัท/บุคคลที่เกี่ยวข้องกัน                       | รายการระหว่างกันสำหรับปีสิ้นสุด |
|                                           |                          |
|                                           | วันที่ 31 ธันวาคม 2557       |
|                                           |                          |
|                                           | (ล้านบาท)                 |
+-------------------------------------------+--------------------------+
| คุณหญิงพจมาน ดามาพงศ์ ¹                      | 50.38                    |
+-------------------------------------------+--------------------------+
| นางบุษบา ดามาพงศ์ ³                         | 13.99                    |
+-------------------------------------------+--------------------------+
| นางปรารถนา แพทย์สมาน ⁸                     | 3.80                     |
+-------------------------------------------+--------------------------+
| นางแน่งน้อย ณ ระนอง ²                       | 3.48                     |
+-------------------------------------------+--------------------------+
| รวม                                       | 71.65                    |
+-------------------------------------------+--------------------------+

2.  รายการรายได้ค่าเช่าและบริการ –
    เป็นรายการให้เช่าพื้นที่และให้บริการแก่บริษัทที่เกี่ยวข้องกัน

+-------------------------------------------+--------------------------+
| บริษัท/บุคคลที่เกี่ยวข้องกัน                       | รายการระหว่างกันสำหรับปีสิ้นสุด |
|                                           |                          |
|                                           | วันที่ 31 ธันวาคม 2557       |
|                                           |                          |
|                                           | (ล้านบาท)                 |
+-------------------------------------------+--------------------------+
| บริษัท เรนด์ ดีเวลลอปเมนท์ จำกัด ²⁶             | 2.63                     |
+-------------------------------------------+--------------------------+
| บริษัท บี.บี.ดี.ดีเวลลอปเม้นท์ จำกัด ¹³            | 2.35                     |
+-------------------------------------------+--------------------------+
| มูลนิธิไทยคม ¹¹                              | 2.19                     |
+-------------------------------------------+--------------------------+
| บริษัท วอยซ์ ทีวี จำกัด ¹⁷                      | 0.06                     |
+-------------------------------------------+--------------------------+
| บริษัท บี.พี. พร็อพเพอร์ตี้ จำกัด ²⁷               | 0.01                     |
+-------------------------------------------+--------------------------+
| บริษัท พี.ที. คอร์ปอเรชั่น จำกัด ²⁰               | 0.01                     |
+-------------------------------------------+--------------------------+
| รวม                                       | 7.25                     |
+-------------------------------------------+--------------------------+

3.  รายการรายได้จากการขายอุปกรณ์ –
    เป็นรายการขายอุปกรณ์สำนักงานให้บริษัท/บุคคลที่เกี่ยวข้องกัน

+-------------------------------------------+--------------------------+
| บริษัท/บุคคลที่เกี่ยวข้องกัน                       | รายการระหว่างกันสำหรับปีสิ้นสุด |
|                                           |                          |
|                                           | วันที่ 31 ธันวาคม 2557       |
|                                           |                          |
|                                           | (ล้านบาท)                 |
+-------------------------------------------+--------------------------+
| นายวิทิต วิศาลพัฒนะสิน ⁷                       | 0.35                     |
+-------------------------------------------+--------------------------+
| นางสาวพรรณี ธาราพัฒน์ ¹⁰                     | 0.31                     |
+-------------------------------------------+--------------------------+
| นายสุริยา เปลี่ยนสี ⁶                          | 0.19                     |
+-------------------------------------------+--------------------------+
| บริษัท อัลไพน์ กอล์ฟ แอนด์ สปอร์ตคลับ จำกัด ¹⁴     | 0.09                     |
+-------------------------------------------+--------------------------+
| บริษัท เทมส์ วัลลีย์ เขาใหญ่ โฮเต็ล จำกัด ²⁸       | 0.04                     |
+-------------------------------------------+--------------------------+
| รวม                                       | 0.98                     |
+-------------------------------------------+--------------------------+

4.  รายการต้นทุนค่าเช่าและบริการ –
    เป็นรายการต้นทุนค่าเช่า/ค่าบริการในการบริหารอาคารสำนักงานที่จ่ายให้แก่บริษัท/บุคคลที่เกี่ยวข้องกัน

+-------------------------------------------+--------------------------+
| บริษัท/บุคคลที่เกี่ยวข้องกัน                       | รายการระหว่างกันสำหรับปีสิ้นสุด |
|                                           |                          |
|                                           | วันที่ 31 ธันวาคม 2557       |
|                                           |                          |
|                                           | (ล้านบาท)                 |
+-------------------------------------------+--------------------------+
| บริษัท เอส ซี ออฟฟิซ ปาร์ค จำกัด ¹⁹             | 24.04                    |
+-------------------------------------------+--------------------------+
| บริษัท พี.ที. คอร์ปอเรชั่น จำกัด ²⁰               | 6.20                     |
+-------------------------------------------+--------------------------+
| บริษัท เอสซี ออฟฟิซ พลาซ่า จำกัด ¹⁶             | 3.48                     |
+-------------------------------------------+--------------------------+
| บริษัท อัลไพน์ การ์เด้น ดีไซน์ จำกัด ²¹            | 0.34                     |
+-------------------------------------------+--------------------------+
| คุณหญิงพจมาน ดามาพงศ์ ¹                      | 0.07                     |
+-------------------------------------------+--------------------------+
| รวม                                       | 34.13                    |
+-------------------------------------------+--------------------------+

5.  รายการค่าใช้จ่ายขายและบริหาร –
    เป็นรายการค่าบริการต่างๆที่จ่ายให้แก่บริษัทที่เกี่ยวข้องกัน

+-------------------------------------------+--------------------------+
| บริษัท/บุคคลที่เกี่ยวข้องกัน                       | รายการระหว่างกันสำหรับปีสิ้นสุด |
|                                           |                          |
|                                           | วันที่ 31 ธันวาคม 2557       |
|                                           |                          |
|                                           | (ล้านบาท)                 |
+-------------------------------------------+--------------------------+
| บริษัท อัลไพน์ การ์เด้น ดีไซน์ จำกัด ²¹            | 9.96                     |
+-------------------------------------------+--------------------------+
| บริษัท เทมส์ วัลลีย์ เขาใหญ่ โฮเต็ล จำกัด ²⁸       | 4.81                     |
+-------------------------------------------+--------------------------+
| บริษัท วอยซ์ ทีวี จำกัด ¹⁷                      | 2.53                     |
+-------------------------------------------+--------------------------+
| บริษัท โอเอไอ คอนซัลแต้นท์ แอนด์แมนเนจเม้นท์ จำกัด | 2.18                     |
| ²⁴                                        |                          |
+-------------------------------------------+--------------------------+
| บริษัท โอเอไอ ลีสซิ่ง จำกัด ¹⁵                  | 0.84                     |
+-------------------------------------------+--------------------------+
| บริษัท อัลไพน์ กอล์ฟ แอนด์ สปอร์ตคลับ จำกัด ¹⁴     | 0.82                     |
+-------------------------------------------+--------------------------+
| โรงพยาบาลพระราม 9 ¹²                      | 0.67                     |
+-------------------------------------------+--------------------------+
| บริษัท เอสซี ออฟฟิซ พลาซ่า จำกัด ¹⁶             | 0.60                     |
+-------------------------------------------+--------------------------+
| บริษัท ฮาวคัม สตูดิโอ จำกัด ¹⁸                  | 0.36                     |
+-------------------------------------------+--------------------------+
| บริษัท เชียงใหม่ กอล์ฟ แอนด์ คันทรีคลับ จำกัด ²²    | 0.19                     |
+-------------------------------------------+--------------------------+
| บริษัท ฟอร์เต้ (ประเทศไทย) จำกัด ²⁵            | 0.15                     |
+-------------------------------------------+--------------------------+
| บริษัท เฮลธ์ลิ้งค์ จำกัด ²³                      | 0.11                     |
+-------------------------------------------+--------------------------+
| บริษัท เอส ซี ออฟฟิซ ปาร์ค จำกัด ¹⁹             | 0.01                     |
+-------------------------------------------+--------------------------+
| รวม                                       | 23.23                    |
+-------------------------------------------+--------------------------+

6.  รายการลูกหนี้การค้า –
    เกิดจากการขายที่อยู่อาศัยให้ผู้บริหารตามเกณฑ์ที่ได้รับอนุมัติจากคณะกรรมการบริษัท

+-------------------------------------------+--------------------------+
| บริษัท/บุคคลที่เกี่ยวข้องกัน                       | รายการระหว่างกันสำหรับปีสิ้นสุด |
|                                           |                          |
|                                           | วันที่ 31 ธันวาคม 2557       |
|                                           |                          |
|                                           | (ล้านบาท)                 |
+-------------------------------------------+--------------------------+
| นายอรรถพล สฤษฎิพันธาวาทย์ ⁴                  | 15.29                    |
+-------------------------------------------+--------------------------+
| นางบุษบา ดามาพงศ์ ³                         | 13.81                    |
+-------------------------------------------+--------------------------+
| นางปรารถนา แพทย์สมาน ⁸                     | 12.29                    |
+-------------------------------------------+--------------------------+
| นายสมบูรณ์ คุปติมนัส ⁵                         | 7.64                     |
+-------------------------------------------+--------------------------+
| นายสุริยา เปลี่ยนสี ⁶                          | 7.52                     |
+-------------------------------------------+--------------------------+
| นางสาวจรัญญา ตั้งบรรเจิดสุข ⁹                  | 7.11                     |
+-------------------------------------------+--------------------------+
| นางสาวพรรณี ธาราพัฒน์ ¹⁰                     | 7.07                     |
+-------------------------------------------+--------------------------+
| รวม                                       | 70.73                    |
+-------------------------------------------+--------------------------+

รายการระหว่างกันเกิดขึ้นจากธุรกรรมต่าง ๆ ซึ่งมีลักษณะของรายการและสัญญาโดยสรุปดังนี้

บริษัทฯและบริษัทย่อย เข้าทำสัญญาต่าง ๆ
กับบริษัท/บุคคลที่เกี่ยวข้องกันโดยธุรกรรมเหล่านี้ได้ทำบนพื้นฐานหรือเงื่อนไขที่จะเอื้อประโยชน์ต่อบริษัทเช่นเดียวกับธุรกรรมที่ทำกับบริษัททั่วไปธุรกรรมที่สำคัญที่บริษัทเข้าทำรายการดังกล่าวสำหรับปี
2557 สรุปได้ดังนี้

-   รายการขายอสังหาริมทรัพย์

บริษัทฯ เข้าทำสัญญาขายอสังหาริมทรัพย์ให้แก่ผู้ถือหุ้น กรรมการและผู้บริหารของบริษัท

-   รายการให้เช่าพื้นที่ และให้บริการ

บริษัทฯและบริษัทย่อยเข้าทำสัญญาให้เช่าพื้นที่ตลอดจนการบริการในพื้นที่เช่าแก่บริษัทที่เกี่ยวข้องกัน

-   รายการเช่าที่ดิน และรับบริการ

-   บริษัทย่อยเช่าที่ดินจากบุพการีผู้ถือหุ้นใหญ่และบริษัทที่เกี่ยวข้องกัน

-   บริษัทฯ ได้ใช้บริการโรงแรม สนามกอล์ฟ บริการเช่าป้ายโฆษณา บริการรถเช่า ฯลฯ
    จากบริษัทที่เกี่ยวข้องกัน

    1.  ความจำเป็นและความสมเหตุสมผลของรายการ

รายการระหว่างกันในปัจจุบันนั้นเป็นไปตามลักษณะธุรกิจการค้าปกติ
และเป็นการสนับสนุนการดำเนินธุรกิจของกลุ่มบริษัทเพื่อให้เกิดประโยชน์สูงสุดต่อบริษัทฯ
รายการดังกล่าวเป็นรายการที่มีความจำเป็นและสมเหตุสมผล
โดยค่าตอบแทนได้มีการกำหนดเงื่อนไขโดยคำนึงถึงราคาตลาด
หรือตามเกณฑ์ที่ได้รับอนุมัติจากคณะกรรมการบริษัท หรือต้นทุนบวกกำไรที่เหมาะสม (Cost Plus)
โดยต้นทุนดังกล่าวเป็นต้นทุนประมาณการจากการทำงบประมาณของบริษัทฯ
บวกด้วยอัตรากำไรที่ได้กำหนด ซึ่งเป็นอัตรากำไรที่เหมาะสม ทั้งนี้ บริษัทฯ
จะทำการพิจารณาทบทวนต้นทุนและอัตรากำไรดังกล่าวเป็นประจำทุกปี

2.  มาตรการหรือขั้นตอนการอนุมัติการทำรายการระหว่างกัน

ขั้นตอนการอนุมัติการทำรายการระหว่างกัน ในส่วนของรายการธุรกิจปกติที่มีเงื่อนไขการค้าทั่วไป
เช่น การให้เช่าพื้นที่ เป็นต้น บริษัทฯ จะกำหนดเงื่อนไขต่างๆ ให้เป็นไปตามลักษณะการค้าทั่วไป
ซึ่งเป็นราคาตลาดที่ใช้กับลูกค้าทั่วไป หรือตามเกณฑ์ที่ได้รับอนุมัติจากคณะกรรมการบริษัท
หรือกำหนดโดยคำนึงถึงต้นทุนที่เกิดขึ้นจริงบวกกำไรที่เหมาะสม ในส่วนของรายการอื่น บริษัทฯ
จะพิจารณาเงื่อนไขตามลักษณะการค้าทั่วไป โดยใช้อ้างอิงตามราคาตลาดทั่วไป
ในกรณีที่ไม่สามารถหาราคาตลาดที่ใช้ในการเปรียบเทียบ บริษัทฯ
จะดำเนินการจัดหาผู้เชี่ยวชาญอิสระที่ได้รับความเห็นชอบจากสำนักงาน ก.ล.ต. ไม่น้อยกว่า 3
ราย เพื่อประเมินราคาตลาด เพื่อให้ได้มาซึ่งราคาและเงื่อนไขที่เหมาะสม
ไม่เกินกว่าค่าเฉลี่ยของผู้ประเมินอิสระทั้งหมดนั้นเพื่อให้เกิดประโยชน์สูงสุดต่อบริษัทฯ และผู้ถือหุ้น
ทั้งนี้ บริษัทฯ ต้องดำเนินการเสนอให้คณะกรรมการตรวจสอบ
พิจารณาให้ความเห็นถึงความสมเหตุสมผลของรายการและความเหมาะสมของราคาในการอนุมัติรายการระหว่างกันนั้น
ก่อนนำเสนอขออนุมัติจากคณะกรรมการหรือผู้ถือหุ้นตามแต่กรณี

ทั้งนี้ การปฏิบัติตามข้อกำหนดเกี่ยวกับการเปิดเผยข้อมูลการทำรายการเกี่ยวโยง
และการได้มาหรือจำหน่ายไปซึ่งทรัพย์สินที่สำคัญของบริษัทฯ หรือบริษัทย่อย บริษัทฯ
จะปฏิบัติตามกฎหมายว่าด้วยหลักทรัพย์และตลาดหลักทรัพย์และข้อบังคับ ประกาศ คำสั่ง
หรือข้อกำหนดของตลาดหลักทรัพย์แห่งประเทศไทย รวมตลอดจน
ถึงมาตรฐานการบัญชีที่กำหนดโดยสภาวิชาชีพบัญชี

3.  นโยบายหรือแนวโน้มการทำรายการระหว่างกันในอนาคต

สำหรับแนวโน้มการทำรายการระหว่างกันในอนาคต จะยังประกอบด้วยรายการธุรกิจปกติ เช่น
การให้เช่าพื้นที่ เป็นต้น นอกจากนี้ ยังอาจมีรายการซื้อขายที่ดินกับบริษัทที่เกี่ยวข้อง
รวมถึงรายการอื่นๆ ทั้งนี้
การทำรายการระหว่างกันที่จะเกิดขึ้นในอนาคตจะต้องก่อให้เกิดประโยชน์แก่บริษัทฯ
และเป็นไปตามมาตรการหรือขั้นตอนการอนุมัติที่ได้กล่าวไว้แล้วข้างต้น